กลับไปที่สารบัญ

# การจัดการส่วนกำหนดค่า: คู่มือผู้ใช้ การเชื่อมต่อเครือข่าย Intel(R) PRO/Wireless 3945ABG

- ส่วนกำหนดค่าคืออะไร
- รายการส่วนกำหนดค่า
- ไอคอนรายการส่วนกำหนดค่า
- เชื่อมต่อกับส่วนกำหนดค่า
- การสร้างส่วนกำหนดค่าใหม่
- การแก้ไขส่วนกำหนดค่าที่มีอยู่
- การเอาส่วนกำหนดค่าออก
- การตั้งรหัสผ่านสำหรับส่วนกำหนดค่า
- การนำเข้าและการส่งออกส่วนกำหนดค่า

# ส่วนกำหนดค่าคืออะไร?

ส่วนกำหนดค่าเป็นกลุ่มการตั้งค่าเครือข่ายที่บันทึกไว้ ส่วนกำหนดค่าชุดต่างๆ จะแสดงอยู่ในรายการส่วนกำหนดค่า ส่วนกำหนดค่าจะมีประโยชน์ในกรณีที่คุณย้ายจากเครือข่ายไร้สายหนึ่งไปยังอีกเครือข่ายหนึ่ง คุณสามารถตั้งส่วนกำหนดค่าหลายชุดสำหรับเครือข่ายไร้สายแต่ละเครือข่ายได้ การตั้งค่าสำหรับส่วนกำหนดค่าประกอบด้วยชื่อเครือข่าย (SSID), โหมดการทำงาน และการตั้งค่าความปลอดภัย

ส่วนกำหนดค่าถูกสร้างขึ้นเมื่อคุณเชื่อมต่อกับเครือข่ายไร้สาย

1. เลือกเครือข่ายจากรายการ เครือข่ายไร้สาย
2. คลิก เชื่อมต่อ
3. ถ้าเครือข่ายไร้สายต้องใช้รหัสผ่าน WEP หรือคีย์การเข้ารหัส ให้ป้อนรหัสผ่าน เมื่อต้องการเปลี่ยนตัวเลือกด้านความปลอดภัย ให้คลิก ขั้นสูง เพื่อเปิดการตั้งค่าความปลอดภัยตัวช่วยสร้างส่วนกำหนดค่า
4. คลิก ตกลง เพื่อเชื่อมต่อ ส่วนกำหนดค่าจะถูกสร้างขึ้นและเพิ่มไปยังรายการส่วนกำหนดค่า

ตัวช่วยสร้างการจัดการส่วนกำหนดค่าจะนำคุณผ่านขั้นตอนการตั้งค่าที่จำเป็นสำหรับการเชื่อมต่อเครือข่ายไร้สาย เมื่อกระบวนการเสร็จสิ้น ส่วนกำหนดค่าจะถูกบันทึกไว้และเพิ่มไปยังรายการส่วนกำหนดค่า เนื่องจากการตั้งค่าไร้สายเหล่านี้ได้ถูกบันทึกไว้ ดังนั้นในครั้งต่อไปที่คุณเข้าสู่ระยะการเชื่อมต่อของเครือข่ายไร้สายนี้ คุณจะได้รับการเชื่อมต่อโดยอัตโนมัติ

## รายการส่วนกำหนดค่า

รายการส่วนกำหนดค่าจะแสดงส่วนกำหนดค่าที่มีอยู่ เมื่อคุณอยู่ในระยะของเครือข่ายไร้สาย Intel PROSet/Wireless จะสแกนรายการส่วนกำหนดค่า เพื่อดูว่ามีส่วนกำหนดค่าที่ตรงกันหรือไม่ หากพบส่วนกำหนดค่าที่ตรงกัน คุณจะถูกเชื่อมต่อกับเครือข่ายนั้นโดยอัตโนมัติ

### ลูกศรลำดับความสำคัญในรายการส่วนกำหนดค่า

- ใช้ ลูกศรชี้ขึ้น เพื่อย้ายตำแหน่งของส่วนกำหนดค่าที่เลือกขึ้นด้านบนในรายการส่วนกำหนดค่า
- ใช้ ลูกศรชี้ลง เพื่อย้ายตำแหน่งของส่วนกำหนดค่าที่เลือกลงไปด้านล่างในรายการส่วนกำหนดค่า

## ไอคอนรายการส่วนกำหนดค่า

ไอคอนแสดงสถานะของส่วนกำหนดค่าเครือข่ายจะระบุว่าอแด็ปเตอร์ถูกเชื่อมโยงกับเครือข่ายหรือไม่ รวมถึงโหมดการทำงานที่ใช้อยู่ และระบุว่ามีการใช้การเข้ารหัสความปลอดภัยหรือไม่ ไอคอนเหล่านี้จะแสดงอยู่ถัดจากชื่อส่วนกำหนดค่าในรายการส่วนกำหนดค่า

ชื่อ | คำอธิบาย
ชื่อส่วนกำหนดค่า | ส่วนกำหนดค่าเป็นการตั้งค่าเครือข่ายที่ช่วยให้อแด็ปเตอร์ไร้สายของคุณสามารถเชื่อมต่อกับจุดเชื่อมต่อเครือข่าย (โหมดโครงสร้างพื้นฐาน) หรือคอมพิวเตอร์ (โหมดอุปกรณ์ต่ออุปกรณ์ [เฉพาะกิจ]) ซึ่งไม่ได้ใช้จุดเชื่อมต่อ
ชื่อเครือข่าย | ชื่อของเครือข่ายไร้สาย (SSID) หรือคอมพิวเตอร์
ไอคอนการเชื่อมต่อ - ไอคอนแสดงสถานะส่วนกำหนดค่าเครือข่าย จะบ่งชี้ถึงสถานะต่างๆ สำหรับการเชื่อมต่อระหว่างอแด็ปเตอร์กับเครือข่ายไร้สาย รวมถึงประเภทของโหมดการทำงานที่ใช้ และระบุว่ามีการใช้การป้องกันเครือข่ายหรือไม่
| วงกลมสีฟ้า: อแด็ปเตอร์ไร้สายถูกเชื่อมโยงกับจุดเชื่อมต่อหรือคอมพิวเตอร์ (โหมดเฉพาะกิจ) หากส่วนกำหนดค่าเปิดใช้การรักษาความปลอดภัย 802.1x ไอคอนนี้จะระบุว่าอแด็ปเตอร์ไร้สายได้ถูกเชื่อมโยงและตรวจสอบความถูกต้องแล้ว
| แสดงโหมด (โครงสร้างพื้นฐาน) เครือข่าย
| แสดงโหมดอุปกรณ์ต่ออุปกรณ์ (เฉพาะกิจ)
| แสดงส่วนกำหนดค่าผู้ดูแลระบบ
| เครือข่ายไร้สายใช้การเข้ารหัสความปลอดภัย
ชื่อเครือข่าย | ชื่อของเครือข่ายไร้สาย (SSID) หรือคอมพิวเตอร์
ลูกศร | ใช้ลูกศรเพื่อกำหนดตำแหน่งสำหรับส่วนกำหนดค่าตามลำดับที่ต้องการเพื่อรองรับการเชื่อมต่ออัตโนมัติ ลูกศรขึ้น: เลื่อนตำแหน่งของส่วนกำหนดค่าที่เลือกขึ้นด้านบนในรายการส่วนกำหนดค่า ลูกศรลง: เลื่อนตำแหน่งของส่วนกำหนดค่าที่เลือกลงด้านล่างในรายการส่วนกำหนดค่า
เชื่อมต่อ | เชื่อมต่อส่วนกำหนดค่าที่เลือกกับเครือข่ายไร้สาย
เพิ่ม | สร้างส่วนกำหนดค่าใหม่โดยใช้ตัวช่วยสร้างส่วนกำหนดค่า ดูรายละเอียดเพิ่มเติมใน การสร้างส่วนกำหนดค่าใหม่
เอาออก | เอาส่วนกำหนดค่าออกจากรายการส่วนกำหนดค่า ดูรายละเอียดเพิ่มเติมใน การเอาส่วนกำหนดค่าออก
คุณสมบัติ | แก้ไขเนื้อหาของส่วนกำหนดค่าที่มีอยู่ นอกจากนี้ คุณสามารถดับเบิลคลิกที่ส่วนกำหนดค่าในรายการส่วนกำหนดค่า เพื่อทำการแก้ไข ดูรายละเอียดเพิ่มเติมใน การแก้ไขส่วนกำหนดค่าที่มีอยู่
| ส่งออก/นำเข้า: นำเข้าและส่งออกส่วนกำหนดค่าสำหรับผู้ใช้ไปยังและจากรายการส่วนกำหนดค่า ส่วนกำหนดค่าไร้สายสามารถนำเข้าไปยังรายการส่วนกำหนดค่าโดยอัตโนมัติได้ ดูรายละเอียดเพิ่มเติมใน การนำเข้าและส่งออกส่วนกำหนดค่า
ปิด | ปิดหน้าต่างการจัดการส่วนกำหนดค่า

## การเชื่อมต่อกับส่วนกำหนดค่า

เมื่อคุณอยู่ในระยะของเครือข่ายไร้สายที่มีส่วนกำหนดค่าที่ตรงกัน คุณจะถูกเชื่อมต่อกับเครือข่ายดังกล่าวโดยอัตโนมัติ หากเครือข่ายที่มีส่วนกำหนดค่าที่ลำดับความสำคัญต่ำกว่าอยู่ในระยะการเชื่อมต่อเช่นกัน คุณจะสามารถบังคับให้ทำการเชื่อมต่อกับส่วนกำหนดค่าที่ต่ำกว่าดังกล่าว โดยสามารถทำได้จาก Intel PROSet/Wireless หรือจากไอคอนแถบงาน

เชื่อมต่อกับส่วนกำหนดค่าด้วยตนเองจาก Intel PROSet/Wireless

1. ดับเบิลคลิกที่ไอคอน แถบงาน เพื่อเปิดหน้าต่างหลักของ Intel PROSet/Wireless
2. คลิก ส่วนกำหนดค่า เพื่อเปิดรายการส่วนกำหนดค่า
3. เลือกส่วนกำหนดค่าจากรายการส่วนกำหนดค่า
4. คลิก เชื่อมต่อ โปรดระลึกว่าจะสามารถทำการเชื่อมต่อได้ก็ต่อเมื่อเครือข่ายไร้สายอยู่ภายในระยะการเชื่อมต่อเท่านั้น

เชื่อมต่อกับส่วนกำหนดค่าด้วยตนเองจาก แถบงาน

1. คลิกขวาที่ไอคอนแถบงาน การเชื่อมต่อ Intel PROSet/Wireless
2. คลิก เชื่อมต่อกับส่วนกำหนดค่า
3. เลือกส่วนกำหนดค่า
4. คลิกเพื่อเริ่มการเชื่อมต่อ

## การสร้างส่วนกำหนดค่าใหม่

เลือกเครือข่ายจากรายการ เครือข่ายไร้สาย คลิก เชื่อมต่อ ตัวช่วยสร้างส่วนกำหนดค่าจะแนะนำขั้นตอนในการสร้างส่วนกำหนดค่าและเชื่อมต่อกับเครือข่าย ในระหว่างขั้นตอนนี้ ตัวช่วยสร้างส่วนกำหนดค่าจะพยายามตรวจหาการตั้งค่าความปลอดภัยที่เหมาะสมสำหรับคุณ

เมื่อต้องการสร้างส่วนกำหนดค่าใหม่และเชื่อมต่อเครือข่ายไร้สาย:

1. จากหน้าต่างหลักของ Intel PROSet/Wireless ให้คลิก ส่วนกำหนดค่า
2. บนหน้าส่วนกำหนดค่า คลิก เพิ่ม เพื่อเปิดการตั้งค่าทั่วไปของตัวช่วยสร้างส่วนกำหนดค่า
3. ใช้การตั้งค่าทั่วไปเพื่อเพิ่ม ชื่อส่วนกำหนดค่า, ชื่อเครือข่ายไร้สาย, เลือก โหมดการทำงาน และเข้าถึง การตั้งค่าขั้นสูง

#### คำอธิบายเกี่ยวกับการตั้งค่าขั้นสูง

ชื่อ | คำอธิบาย
ชื่อส่วนกำหนดค่า | ชื่อส่วนกำหนดค่าสำหรับเครือข่ายไร้สาย ขณะที่คุณกำหนดค่าเครือข่ายไร้สายซึ่งถูกเลือกจากรายการเครือข่ายไร้สาย ชื่อส่วนกำหนดค่าจะเป็นชื่อเดียวกับชื่อเครือข่ายไร้สาย (SSID) นั้น โดยคุณสามารถเปลี่ยนชื่อนี้ให้อธิบายความหมายได้มากขึ้นหรือกำหนดเองสำหรับการใช้งานส่วนตัวของคุณ ตัวอย่าง: เครือข่ายออฟฟิศ, เครือข่ายบ้านบ๊อบ, เครือข่ายบริษัท ABC ...
ชื่อเครือข่ายไร้สาย (SSID) | ชื่อของจุดเชื่อมต่อเครือข่ายไร้สายซึ่งใช้โดยอแด็ปเตอร์ไร้สายสำหรับการเชื่อมต่อ SSID จะต้องตรงกับชื่อของจุดเชื่อมต่อไร้สาย และจะต้องตรงตามตัวพิมพ์ใหญ่-เล็ก เมื่อคุณกำหนดค่าเครือข่ายไร้สายที่ถูกเลือกจากรายการเครือข่ายไร้สาย SSID จะถูกนำมาจากรายการเครือข่ายไร้สาย คุณไม่สามารถและไม่ควรจะเปลี่ยนแปลงชื่อดังกล่าว SSID ที่ว่างเปล่า: หากอแด็ปเตอร์ไร้สายได้รับชื่อเครือข่ายที่ว่างเปล่า (SSID) จากจุดเชื่อมต่อที่ไม่รู้จัก จะปรากฏข้อความ <SSID ไม่แพร่สัญญาณ> ในรายการเครือข่ายไร้สาย จัดหา SSID ที่แท้จริงสำหรับจุดเชื่อมต่อ หลังจากที่เชื่อมต่อแล้ว จะสามารถดู SSID ที่ว่างเปล่า และ SSID ที่ถูกเชื่อมโยงในรายการเครือข่ายที่ใช้ได้
โหมดการทำงาน | เครือข่าย (โครงสร้างพื้นฐาน): เชื่อมต่อกับจุดเชื่อมต่อ เครือข่ายโครงสร้างพื้นฐานประกอบด้วยจุดเชื่อมต่ออย่างน้อยหนึ่งจุด และคอมพิวเตอร์อย่างน้อยหนึ่งเครื่องที่มีอแด็ปเตอร์ไร้สาย การเชื่อมต่อนี้ใช้สำหรับเครือข่ายภายในบ้าน เครือข่ายในองค์กร โรงแรม และสถานที่อื่นๆ เพื่อรองรับการเข้าถึงเครือข่ายและ/หรืออินเทอร์เน็ต อุปกรณ์ต่ออุปกรณ์ (เฉพาะกิจ): เชื่อมต่อโดยตรงกับคอมพิวเตอร์อื่นๆ ในเครือข่ายไร้สายเฉพาะกิจ การเชื่อมต่อประเภทนี้เหมาะสำหรับการเชื่อมต่อระหว่างคอมพิวเตอร์อย่างน้อยสองเครื่องเท่านั้น แต่จะไม่รองรับการเข้าถึงทรัพยากรเครือข่ายหรืออินเทอร์เน็ต
ขั้นสูง | คลิก ขั้นสูง เพื่อเข้าถึง การตั้งค่าขั้นสูง การตั้งค่าขั้นสูงช่วยให้คุณสามารถตั้งค่าตัวเลือกการเชื่อมต่ออัตโนมัติหรือการนำเข้าอัตโนมัติ, เริ่มโปรแกรมประยุกต์, ตั้งค่ารหัสผ่านส่วนกำหนดค่า หรือระบุที่อยู่จุดเชื่อมต่อสำหรับการเชื่อมต่ออแด็ปเตอร์ (จุดเชื่อมต่อค่าบังคับ) ดูรายละเอียดเพิ่มเติมใน การตั้งค่าขั้นสูง
ถัดไป | ดำเนินการต่อไปที่หน้า การตั้งค่าความปลอดภัย
ตกลง | เสร็จสิ้นขั้นตอนการสร้างส่วนกำหนดค่าใหม่กับการตั้งค่าปัจจุบัน
ยกเลิก | ปิดตัวช่วยสร้างส่วนกำหนดค่าและยกเลิกการเปลี่ยนแปลงที่กระทำ
วิธีใช้? | แสดงข้อมูลวิธีใช้สำหรับหน้านี้

4. คลิก ขั้นสูง สำหรับตัวเลือกต่อไปนี้:

- เชื่อมต่ออัตโนมัติ: เลือกเพื่อเชื่อมต่อไปยังส่วนกำหนดค่าโดยอัตโนมัติหรือโดยผู้ใช้
- นำเข้าอัตโนมัติ ส่วนกำหนดค่านี้ (สำหรับผู้ดูแลเครือข่ายเท่านั้น)
- จุดเชื่อมต่อค่าบังคับ: เลือกเพื่อเชื่อมโยงอแด็ปเตอร์ไร้สายกับจุดเชื่อมต่อที่ระบุ
- ป้องกันรหัสผ่านสำหรับส่วนกำหนดค่า: เลือกเพื่อป้องกันรหัสผ่านสำหรับส่วนกำหนดค่า
- เริ่มโปรแกรมประยุกต์: ระบุโปรแกรมที่จะเริ่มเมื่อมีีการเชื่อมต่อไร้สาย

คำอธิบายเกี่ยวกับการตั้งค่าขั้นสูง

ชื่อ | คำอธิบาย
เชื่อมต่ออัตโนมัติ | อัตโนมัติ (ค่าเริ่มต้น): เลือกเพื่อให้ Intel PROSet/Wireless เชื่อมต่อโดยอัตโนมัติไปยังส่วนกำหนดค่านี้เมื่อพบว่าอยู่ในระยะการเชื่อมต่อ ตามต้องการ: เลือกเพื่อป้องกันการเชื่อมต่อไปยังส่วนกำหนดค่าโดยอัตโนมัติเมื่อเครือข่ายอยู่ในระยะการเชื่อมต่อ ตัวอย่างเช่น ถ้ามีค่าใช้จ่ายในการเชื่อมต่อไร้สายแต่ละครั้ง และคุณไม่ต้องการจะเชื่อมต่อโดยอัตโนมัติเมื่ออยู่ในระยะการเชื่อมต่อ การเชื่อมต่อเครือข่าย: เลือกเครือข่ายจากรายการเครือข่ายไร้สาย คลิก เชื่อมต่อ
นำเข้าอัตโนมัติ | ยินยอมให้ผู้ดูแลระบบเครือข่ายย้ายส่วนกำหนดค่าที่เลือกไปยังคอมพิวเตอร์เครื่องอื่นได้โดยง่าย เมื่อแฟ้มที่ส่งออกถูกวางไว้ในไดเร็กทอรี ไร้สาย\นำเข้าอัตโนมัติ บนคอมพิวเตอร์อีกเครื่องหนึ่ง Intel PROSet/Wireless จะนำเข้าส่วนกำหนดค่าดังกล่าวโดยอัตโนมัติ
จุดเชื่อมต่อค่าบังคับ | จุดเชื่อมต่อค่าบังคับ: บังคับให้อแด็ปเตอร์ไร้สายทำการเชื่อมต่อกับจุดเชื่อมต่อ โดยใช้ที่อยู่ MAC ที่ระบุไว้เฉพาะ ป้อนที่อยู่ MAC ของจุดเชื่อมต่อ (BSSID) ด้วยตัวเลขฐานสิบหก 48 บิต จำนวน 12 หลัก ตัวอย่างเช่น 00:06:25:0E:9D:84 คุณลักษณะนี้ไม่สามารถใช้ได้เมื่อใช้โหมดการทำงานเฉพาะกิจ ล้าง: ล้างที่อยู่ปัจจุบัน
การป้องกันรหัสผ่าน | ป้องกันรหัสผ่านส่วนกำหนดค่านี้ (สูงสุด 10 อักขระ): เลือกเพื่อเปิดใช้งานรหัสผ่านสำหรับส่วนกำหนดค่านี้ ค่าเริ่มต้นคือ ไม่กาเลือก ซึ่งหมายถึงไม่มีการใช้รหัสผ่านสำหรับส่วนกำหนดค่า รหัสผ่าน: ป้อนรหัสผ่าน อักขระรหัสผ่านที่คุณป้อนจะแสดงเป็นเครื่องหมายดอกจัน ยืนยันรหัสผ่านใหม่: ป้อนรหัสผ่านอีกครั้ง
เริ่มโปรแกรมประยุกต์ | เริ่มแฟ้มชุดคำสั่ง แฟ้มปฏิบัติการ หรือสคริปต์โดยอัตโนมัติเมื่อที่คุณเชื่อมต่อกับส่วนกำหนดค่า ตัวอย่างเช่น เริ่มเซสชัน Virtual Private Network (VPN) โดยอัตโนมัติ เมื่อใดก็ตามที่ผู้ใช้เชื่อมต่อกับเครือข่ายไร้สาย คลิก ใช้งานการเริ่มโปรแกรมประยุกต์ ป้อนชื่อของโปรแกรมที่คุณต้องการเริ่มต้น หรือคลิก เรียกดู เพื่อระบุตำแหน่งแฟ้มบนฮาร์ดดิสก์ของคุณ คลิก ตกลง เพื่อปิดการตั้งค่าขั้นสูง
ตกลง | ปิดหน้าจอและบันทึกการตั้งค่า
ยกเลิก | ปิดและยกเลิกการเปลี่ยนแปลงใดๆ
วิธีใช้? | ข้อมูลวิธีใช้สำหรับหน้านี้

5. จากการตั้งค่าทั่วไป คลิก ถัดไป เพื่อเปิดการตั้งค่าความปลอดภัย

6. เลือกตัวเลือก การตรวจสอบความถูกต้องของเครือข่าย และ การเข้ารหัสข้อมูล ป้อนการตั้งค่าคีย์เข้ารหัสและกำหนดการตั้งค่า 802.1x ตามต้องการ ดูรายละเอียดเพิ่มเติมใน การตั้งค่าความปลอดภัย

7. คลิก ตกลง เมื่อคุณทำการตั้งค่าส่วนกำหนดค่าเสร็จสิ้น ตัวช่วยสร้างส่วนกำหนดค่าจะสิ้นสุดลง และจะกลับไปที่หน้าต่างหลักของ Intel PROSet/Wireless เมื่อต้องการเปลี่ยนแปลงหรือตรวจสอบการตั้งค่าส่วนกำหนดค่าผู้ใช้ ให้คลิกปุ่ม ย้อนกลับ
8. หากคุณไม่ได้กำลังเชื่อมต่อกับเครือข่าย Intel PROSet/Wireless จะตรวจสอบว่ามีการเพิ่มส่วนกำหนดค่าใหม่ และพยายามที่จะเชื่อมต่อกับส่วนกำหนดค่าใหม่นี้โดยอัตโนมัติ
9. ถ้าคุณต้องการเชื่อมต่อกับส่วนกำหนดค่านี้โดยอัตโนมัติ ให้คลิก เชื่อมต่อ ไอคอนการเชื่อมต่อ จะแสดงผลสถานะการเชื่อมต่อปัจจุบัน นอกจากนี้ ชื่อเครือข่าย, ความเร็วในการรับส่งข้อมูล และคุณภาพของสัญญาณ จะแสดงผลขึ้นด้วยเช่นกัน

## การแก้ไขส่วนกำหนดค่าที่มีอยู่

การแก้ไขส่วนกำหนดค่าที่มีอยู่:

1. คลิก ส่วนกำหนดค่า บนหน้าต่างหลักของ Intel PROSet/Wireless
2. เลือกส่วนกำหนดค่าที่จะแก้ไขในรายการส่วนกำหนดค่า
3. คลิก คุณสมบัติ เพื่อเปิดการตั้งค่าทั่วไป
4. คลิก ถัดไป และ ย้อนกลับ เพื่อไปยังขั้นตอนต่างๆ สำหรับการตั้งค่าทั่วไปและการตั้งค่าความปลอดภัย
   - การตั้งค่าทั่วไป ดูรายละเอียดเพิ่มเติมใน การตั้งค่าทั่วไป
   - การตั้งค่าความปลอดภัย ดูรายละเอียดเพิ่มเติมใน การตั้งค่าความปลอดภัย
5. คลิก ตกลง เพื่อบันทึกการตั้งค่าปัจจุบันและออกจากหน้านี้ คลิก ยกเลิก เพื่อออกโดยไม่บันทึกการเปลี่ยนแปลง

## การเอาส่วนกำหนดค่าออก

การลบส่วนกำหนดค่า:

1. คลิก ส่วนกำหนดค่า บนหน้าต่างหลักของ Intel PROSet/Wireless
2. เลือกส่วนกำหนดค่าจากรายการ
3. คลิก เอาออก คุณจะได้รับการแจ้งเตือนว่า ส่วนกำหนดค่าที่เลือกจะถูกลบออกอย่างถาวร คุณต้องการดำเนินการต่อหรือไม่?
4. คลิก ใช่ ส่วนกำหนดค่าจะถูกลบออกจากรายการส่วนกำหนดค่า

ถ้าคุณยังคงเชื่อมต่ออยู่กับเครือข่าย:

1. คลิก ส่วนกำหนดค่า บนหน้าต่างหลักของ Intel PROSet/Wireless
2. เลือกส่วนกำหนดค่าจากรายการ
3. คลิก เอาออก คุณจะได้รับการแจ้งเตือนว่า ส่วนกำหนดค่าที่เลือกจะถูกลบออกอย่างถาวร คุณต้องการดำเนินการต่อหรือไม่?
4. คลิก ใช่ คุณจะได้รับการแจ้งเตือนว่า <ชื่อส่วนกำหนดค่า> มีสถานะใช้งานอยู่ และจะถูกลบออกอย่างถาวร คุณต้องการดำเนินการต่อหรือไม่?
5. คลิก ใช่ ส่วนกำหนดค่าจะถูกลบออกจากรายการส่วนกำหนดค่า

## การตั้งรหัสผ่านสำหรับส่วนกำหนดค่า

การป้องกันรหัสผ่านสำหรับส่วนกำหนดค่าที่มีอยู่:

1. คลิก ส่วนกำหนดค่า บนหน้าต่างหลักของ Intel PROSet/Wireless
2. เลือกส่วนกำหนดค่าจากรายการ
3. คลิก คุณสมบัติ เพื่อเปิดการตั้งค่าทั่วไป
4. คลิก ขั้นสูง เพื่อเปิดการตั้งค่าขั้นสูง
5. คลิก การป้องกันรหัสผ่าน เพื่อเปิดการตั้งค่าการป้องกันรหัสผ่าน
6. เลือก ป้องกันรหัสผ่านส่วนกำหนดค่านี้ (สูงสุด 10 อักขระ)
7. รหัสผ่าน: พิมพ์รหัสผ่าน
8. ยืนยันรหัสผ่าน: ป้อนรหัสผ่านอีกครั้ง
9. คลิก ตกลง เพื่อบันทึกการตั้งค่า และกลับไปยังหน้าการตั้งค่าทั่วไป
10. คลิก ตกลง เพื่อกลับไปยังหน้าต่างหลักของ Intel PROSet/Wireless

## ส่งออกหรือนำเข้าส่วนกำหนดค่า

ให้คุณนำเข้าและส่งออกส่วนกำหนดค่าสำหรับผู้ใช้จากรายการส่วนกำหนดค่า ส่วนกำหนดค่าไร้สายสามารถนำเข้าไปยังรายการส่วนกำหนดค่าโดยอัตโนมัติได้

> หมายเหตุ: เมื่อต้องการส่งออกส่วนกำหนดค่าผู้ดูแลระบบ ดูรายละเอียดเพิ่มเติมใน แพ็คเกจผู้ดูแลระบบ

### ส่งออกส่วนกำหนดค่าจากรายการส่วนกำหนดค่า

1. เลือกส่วนกำหนดค่าอย่างน้อยหนึ่งชุดจากรายการ
2. เลือก ส่งออก เพื่อส่งออกส่วนกำหนดค่าอย่างน้อยหนึ่งชุดออกจากรายการส่วนกำหนดค่า
3. เลือกโฟลเดอร์ปลายทาง คลิก เรียกดู เพื่อค้นหาไดเร็กทอรีปลายทางในฮาร์ดดิสก์ของคุณ ไดเร็กทอรีที่เป็นค่าเริ่มต้นคือไดรฟ์ C:\
4. คลิก ตกลง เพื่อส่งออกส่วนกำหนดค่าที่เลือก คุณจะได้รับการแจ้งเตือน: ได้ส่งออกส่วนกำหนดค่าที่เลือกไปยังโฟลเดอร์ปลายทางเสร็จสมบูรณ์แล้ว: C:\

การเลือกส่วนกำหนดค่าหลายชุด:

1. ใช้เมาส์เลือกให้มีการเน้นแถบสีที่ส่วนกำหนดค่า
2. กดปุ่ม Ctrl
3. คลิกส่วนกำหนดค่าที่ต้องการเลือกทีละรายการ ปฏิบัติตามคำแนะนำจากขั้นที่ 2 ด้านบนเพื่อส่งออกส่วนกำหนดค่าหลายชุด

### การนำเข้าส่วนกำหนดค่าไปยังรายการส่วนกำหนดค่า

เมื่อต้องการนำเข้าส่วนกำหนดค่าด้วยตนเอง:

1. คลิก นำเข้า บนหน้าจอส่วนกำหนดค่า
2. เลือกแฟ้มส่วนกำหนดค่าเพื่อนำเข้า
3. คลิก นำเข้า
4. คุณจะได้รับแจ้งว่าส่วนกำหนดค่าได้ผ่านการนำเข้าเรียบร้อยแล้ว
5. คลิก ตกลง

ผู้ดูแลระบบสามารถตั้งส่วนกำหนดค่าให้นำเข้าไปยังรายการส่วนกำหนดค่าโดยอัตโนมัตได้ โดย Intel PROSet/Wireless จะตรวจสอบโฟลเดอร์นำเข้าบนฮาร์ดดิสก์ของคุณเพื่อค้นหาแฟ้มส่วนกำหนดค่าใหม่ ทั้งนี้ จะสามารถนำเข้าโดยอัตโนมัติได้เฉพาะส่วนกำหนดค่าที่เปิดใช้งานผ่านตัวเลือก ใช้งานการนำเข้าอัตโนมัติ ใน การตั้งค่าขั้นสูง หากมีส่วนกำหนดค่าที่ชื่อตรงกันอยู่ในรายการส่วนกำหนดค่าแล้ว จะปรากฏกล่องโต้ตอบให้คุณปฏิเสธหรือยอมรับส่วนกำหนดค่าที่ถูกนำเข้า ถ้าคุณยอมรับ ส่วนกำหนดค่าที่มีอยู่จะถูกแทนที่

ส่วนกำหนดค่าทั้งหมดสำหรับผู้ใช้ที่ถูกนำเข้าจะอยู่ที่ด้านล่างสุดของรายการส่วนกำหนดค่า และแฟ้มส่วนกำหนดค่าจะถูกลบออกจากฮาร์ดดิสก์ในทันทีหลังจากที่การนำเข้าเสร็จสิ้น ไม่ว่าการนำเข้าดังกล่าวจะประสบความสำเร็จหรือไม่ก็ตาม

#### ส่วนกำหนดค่าที่ป้องกันด้วยรหัสผ่าน

นำเข้าและส่งออกส่วนกำหนดค่าสำหรับผู้ใช้ที่ป้องกันไว้ไปยังระบบระยะไกลโดยอัตโนมัติ หากส่วนกำหนดค่าถูกป้องกันด้วยรหัสผ่าน คุณจะต้องป้อนรหัสผ่านเสียก่อน จึงจะสามารถทำการแก้ไขได้ ดูรายละเอียดเพิ่มเติมใน การป้องกันด้วยรหัสผ่าน

กลับไปที่ด้านบน

กลับไปที่สารบัญ

เครื่องหมายการค้าและข้อสงวนสิทธิ์