Tilbage til Indhold

# Gennemgang af trådløse netværk: Brugervejledning til Intel(R) PRO/Wireless 3945ABG Netværkstilslutning

## Om trådløs netværksteknologi

- Valg af et trådløst netværk
- Konfiguration af et trådløst netværk
- Identificering af et trådløst netværk

Et trådløst netværk forbinder computere uden brug af netværkskabler. I stedet bruger computere radiokommunikation til at sende data til hinanden. Du kan kommunikere direkte med andre trådløse computere eller oprette forbindelse til et eksisterende netværk via et trådløst adgangspunkt. Når du definerer din trådløse adapter, vælger du funktionsmåden for den type trådløst netværk, du ønsker. Du kan bruge din Intel(R) PRO/Wireless Network Connections-adapter til at oprette forbindelse til tilsvarende trådløse enheder, som overholder standarden 802.11 for trådløse netværk.

## Valg af en trådløs netværkstilstand

Trådløse netværk kan fungere med eller uden adgangspunkter, afhængig af antallet af brugere på netværket. Infrastruktur-tilstand anvender adgangspunkter til at tillade trådløse computere at sende og modtage information. Trådløse computere sender til adgangspunktet, adgangspunkett modtager informationen og rundsender den til andre computere. Adgangspunktet kan også have forbindelse til et kabelført netværk eller til Internettet. Flere adgangspunkter kan arbejde sammen for at give dækning over et stort område.

Enhed-til-enhed-tilstand, der også kaldes for ad-hoc-tilstand, fungerer uden adgangspunkter og tillader at trådløse computere sender information direkte til andre trådløse computere. Du kan bruge enhed-til-enhed-funktionen til at oprette computernetværk hjemme eller i det mindre kontor eller til opsætning af et midlertidigt trådløst netværk til et møde.

## Konfiguration af et trådløst netværk

Der er tre grundkomponenter, der skal konfigureres, for at et 802.11 trådløst netværk kan fungere korrekt:

- Netværksnavn: Et trådløst netværk anvender et entydigt Netværksnavn til at identificere netværket. Dette navn kaldes en SSID (Service Set Identifier). Når du definerer den trådløse adapter, skal du angive SSID. Hvis du vil oprette forbindelse til et eksisterende netværk, skal du bruge navnet på dette netværk. Hvis du opretter dit eget netværk, kan du opfinde et navn og bruge det på hver computer. Navnet kan være op til 32 tegn langt og indeholde bogstaver og tal.
- Profiler: Når du sætter en computer op til at få adgang til et trådløst netværk, opretter Intel(R)PROSet/Wireless en profil med de trådløse indstillinger, du specificerer. Hvis du vil etablere forbindelse til et andet netværk, kan du scanne efter eksisterende netværk og oprette en midlertidig forbindelse, eller du kan oprette en ny profil for det pågældende netværk. Når du har oprettet profiler, vil computeren automatisk etablere forbindelse, hvis du skifter sted.
- Sikkerhed: 802.11 trådløse netværk anvender kryptering som hjælp til at beskytte dine data. Den tilsvarende fortrolighed på kabelførte netværk WEP (Wired equivalent privacy) anvender 64- eller 128-bit fælles krypteringsnøgle til at kode data. Inden en computer sender data, anvender den en hemmelig krypteringsnøgle til kodning af dataene. Den modtagende computer anvender den samme nøgle til afkodning af data. Hvis du opretter forbindelse til et eksisterende netværk, skal du bruge den krypteringsnøgle, som administratoren af det trådløse netværk har udleveret. Hvis du opretter dit eget netværk, kan du opfinde din egen nøgle og bruge den på hver computer.

  802.1x-godkendelsen er uafhængig af 802.11-godkendelsesprocessen. 802.1x-standarden indeholder en ramme for forskellige godkendelses- og nøgleadministrationsprotokoller. Der findes forskellige 802.1x-godkendelsestyper, der hver indeholder en forskellig fremgangsmåde til godkendelse, men de bruger alle den samme 802.1x-protokol og ramme til kommunikation mellem en klient og et adgangspunkt.

## Identificering af et trådløst netværk

Afhængig af et trådløst netværks størrelse og komponenter, kan det identificeres på mange forskellige måder:

- Netværksnavn eller Service Set Identifier (SSID)—Identificerer et trådløst netværk. Alle trådløse enheder på netværket skal anvende den samme SSID.
- Extended Service Set Identifier (ESSID)—Et særligt tilfælde af SSID bruges til at identificere et trådløst netværk, der omfatter adgangspunkter.
- Independent Basic Service Set Identifier (IBSSID)—Et særligt tilfælde af SSID, der bruges til at identificere et netværk af trådløse computere, der er konfigureret til at kommunikere direkte med hinanden uden brug af et adgangspunkt.
- Basic Service Set Identifier (BSSID)—En unik identifikator for hver trådløse enhed. BSSID er Ethernet MAC-adressen for enheden.
- Broadcast SSID—Et adgangspunkt kan svare computere ved at sende probe-pakker med Broadcast SSID'en. Hvis denne funktion er aktiveret for adgangspunktet, kan enhver trådløs bruger blive tilknyttet adgangspunktet ved at anvende en tom (null) SSID.

Tilbage til toppen

Tilbage til Indhold

Varemærker og ansvarsfralæggelser