חזרה לתוכן העניינים

# שימוש בתוכנת Intel(R) PROSet/Wireless‏: מדריך למשתמש לחיבור רשת Intel(R) PRO/Wireless 3945ABG

- שימוש ב- Intel PROSet/Wireless כמנהל האלחוט
- הפעלה של Intel PROSet/Wireless
- הפעלה של Intel PROSet/Wireless משורת המשימות
  - סמלי שורת המשימות
  - תיאורי כלים והתראות שולחן עבודה
- החלון הראשי של Intel PROSet/Wireless
  - רשימת רשתות אלחוטיות
  - סמלי מצב התחברות
  - מאפייני רשת
  - פרטי חיבור
  - רשימת פרופילים
- תפריטי Intel PROSet/Wireless
- התפריט כלים
  - הגדרות יישום
  - Intel Wireless Troubleshooter
  - כלי מנהל רשת
- התפריט מתקדם
  - הגדרות מתאם
  - נתונים מתקדמים
  - שימוש ב- Windows לניהול Wi-Fi
- התפריט פרופילים
  - ניהול פרופילים
  - ייבוא/ייצוא
  - ניהול פריטים מנועים
- אפשור ונטרול הרדיו
- התקנה והסרה של התוכנה

## שימוש ב- Intel PROSet/Wireless כמנהל האלחוט

תוכנת Intel(R) PROSet/Wireless משמשת להגדרה, עריכה וניהול של פרופילי רשת לשם התחברות לרשת. התוכנה כוללת גם הגדרות מתקדמות, כגון ניהול אספקת חשמל ובחירת ערוצים, להגדרת רשתות אד הוק.

אם Microsoft(R) Windows(R) XP Wireless Zero Configuration משמש כמנהל האלחוט, באפשרותך לנטרלו בכרטיסייה Microsoft Windows Wireless Network‏.

כדי לנטרל את Microsoft Windows XP Wireless Zero Configuration כמנהל האלחוט:

1. לחץ על התחל > הגדרות > לוח הבקרה.
2. לחץ פעמיים על חיבורי רשת.
3. לחץ באמצעות הלחצן הימני של העכבר על חיבור רשת אלחוטית.
4. לחץ על מאפיינים.
5. לחץ על רשתות אלחוטיות.
6. ודא שהאפשרות השתמש ב- Windows לקביעת הגדרות הרשת האלחוטית אינה מסומנת. אם כן, נקה אותה.
7. לחץ על אישור. פעולה זו מאשרת שהכלי Intel PROSet/Wireless מוגדר לנהל את פרופילי הרשת.

> הערה: ודא שבהגדרות יישום נבחרה האפשרות התרע כאשר יישום אחר משתמש במתאם האלחוטי. אפשרות זו מציגה הודעה כאשר Microsoft Windows XP Wireless Zero Configuration מתחיל לנהל את פרופילי הרשת.

## הפעלה של Intel PROSet/Wireless

להפעלת Intel PROSet/Wireless השתמש באחת מהשיטות הבאות:

- לחץ על התחל > תוכניות > Intel PROSet/Wireless‏ > Intel PROSet/Wireless.
- לחץ באמצעות הלחצן הימני של העכבר על סמל שורת המשימות, הנמצא בפינה הימנית התחתונה של שולחן העבודה של Windows. לחץ על פתיחת Intel PROSet/Wireless.
- לחץ פעמיים על סמל שורת המשימות כדי לפתוח את Intel PROSet/Wireless.

יציאה מ- Intel PROSet/Wireless:

כדי לסגור את Intel PROSet/Wireless מהחלון הראשי, השתמש באחת מהאפשרויות הבאות:

- מהחלון הראשי, בחר קובץ > יציאה.
- לחץ על סגירה.
- לחץ על הלחצן סגור (X) בפינה הימנית העליונה של החלון.

# הפעלה של Intel PROSet/Wireless משורת המשימות

כדי להפעיל את Intel(R)PROSet/Wireless, לחץ פעמיים על סמל שורת המשימות הממוקם בפינה הימנית התחתונה של שולחן העבודה של Windows; לחילופין, לחץ בעזרת הלחצן הימני של העכבר על סמל שורת המשימות ולחץ על פתיחת Intel PROSet/Wireless.

## אפשרויות תפריט שורת המשימות

סמל Intel PROSet/Wireless מוצג בשורת המשימות הממוקמת בפינה הימנית התחתונה של שולחן העבודה של Windows‏. לחץ באמצעות הלחצן הימני של העכבר על סמל המצב כדי להציג את אפשרויות התפריט.

פריט תפריט | הערות
פתיחת Intel PROSet/Wireless | לחץ כדי להפעיל את Intel PROSet/Wireless כאשר התוכנה היא מנהל האלחוט שלך. אם תבחר השתמש ב-Windows לניהול Wi-Fi מתפריט שורת המשימות, אפשרות התפריט תשתנה לפתח את Wireless Zero Configuration ו- Microsoft Windows XP Wireless Zero Configuration Service ישמש כמנהל האלחוט שלך. בעת שימוש ב- Microsoft Windows, לא תוכל להשתמש בפרופילים של Intel.
פתח את Wireless Zero Configuration
אלחוט מופעל | אם Intel PROSet/Wireless מותקן, המצב הנוכחי של הרדיו מוצג בחלון הראשי של Intel PROSet Wireless ובשורת המשימות. בחר אלחוט מופעל כדי להפעיל את הרדיו. בחר אלחוט כבוי כדי לכבות את הרדיו. אם מותקן מתג חיצוני במחשב, השתמש בו לכיבוי ולהפעלה של הרדיו. לקבלת מידע נוסף אודות מתג זה, עיין בתיעוד יצרן המחשב.
אלחוט מנותק
רדיו 802.11a כבוי | אפשרות זו זמינה רק עבור מתאמים אלחוטיים התומכים ב- 802.11a‏, 802.11b ו- 802.11g‏. בחר כדי לכבות את רדיו 802.11a‏. הערה: הגדרה זו אינה זמינה, אלא אם היא מוגדרת בכלי מנהל הרשת או אם המתאם הוא חיבור רשת Intel(R) PRO/Wireless 2200BG‏.
פתח את Intel Wireless Troubleshooter | פתיחת יישום שיכול לסייע לפתור בעיות בהתחברות לרשת אלחוטית. כשמזוהה בעיה בחיבור, מופיעה התראת שולחן עבודה בפינה הימנית התחתונה של שולחן העבודה. לקבלת מידע נוסף, ראה Intel Wireless Troubleshooter.
התחברות לפרופיל | הצגת הפרופילים הנוכחיים ברשימת הפרופילים. משמש גם כדי להתחבר לפרופיל.
השתמש ב- Windows לניהול Wi-Fi | מעבר בין Intel PROSet/Wireless ובין Microsoft Windows XP Wireless Zero Configuration Service‏. בעת שימוש ב- Microsoft Windows, לא תוכל להשתמש בפרופילים של Intel.
השתמש ב- Intel PROSet/Wireless לניהול Wi-Fi

# סמלי שורת המשימות

סמל שורת המשימות מספק ציון ויזואלי של מצב החיבור האלחוטי הפעיל. סמל מצב החיבור ממוקם בפינה הימנית התחתונה של שולחן העבודה של Windows. ניתן להגדיר את שורת המשימות כגלויה או לא גלויה בתפריט כלים של הגדרות יישום.

סמל | תיאור
| אלחוט כבוי: המתאם האלחוטי כבוי. ההתקן האלחוטי אינו משדר או קולט בהיותו כבוי. לחץ על אלחוט מופעל כדי לאפשר את המתאם. הסמל נראה לבן וסטטי.
| חיפוש אחר רשתות אלחוטיות: המתאם האלחוטי מחפש רשתות אלחוטיות זמינות. הסמל נראה לבן עם הנפשה.
| לא נמצאו רשתות אלחוטיות: לא נמצאו רשתות אלחוטיות זמינות. Intel PROSet/Wireless מבצעת סריקה מדי פעם לאיתור רשתות זמינות. אם ברצונך לאכוף סריקה, לחץ פעמיים על הסמל כדי להפעיל את Intel PROSet/Wireless ולחץ על רענון. הסמל נראה אדום.
| נמצאה רשת אלחוטית: רשת אלחוטית זמינה נמצאה. לחץ פעמיים על הסמל כדי להציג את הרשימה רשתות אלחוטיות. בחר את הרשת. לחץ על התחבר. הסמל נראה צהוב.
| האימות נכשל. לא ניתן לבצע אימות עם הרשת האלחוטית. צבע הסמל ירוק עם משולש אזהרה צהוב.
| מתחבר לרשת אלחוטית. מהבהב כאשר מתקבלת כתובת IP או כשמתרחשת שגיאה.
| מחובר לרשת אלחוטית: מחובר לרשת אלחוטית. תיאור כלי מציג את שם הרשת, המהירות, איכות האות וכתובת ה- IP‏. צבע הסמל ירוק עם גלים, המשקף את איכות האות. ככל שיש יותר גלים, כך איכות האות טובה יותר.

## תיאורי כלים והתראות שולחן עבודה

תיאור הכלים והתראות שולחן העבודה מספקים משוב ואינטראקציה. להצגת תיאור כלים, העבר את מצביע העכבר על הסמל. התראות שולחן עבודה מוצגות כאשר מצב הרשת האלחוטית משתנה. לדוגמה, אם אינך נמצא בטווח של רשתות אלחוטיות, כאשר אתה נכנס לטווח מוצגת התראת שולחן עבודה.

בחר הצג הודעות מידע בהגדרות יישום כדי לאפשר התראות שולחן עבודה.

## תיאורי כלים

תיאורי כלים מוצגים כאשר מצביע העכבר עובר על סמל. תיאורי הכלים מציגים טקסט עבור כל אחד ממצבי החיבור.

## התראות שולחן עבודה

כאשר נדרשת פעולה מצד המשתמש, מוצגת התראת שולחן עבודה. אם תלחץ על ההתראה, מתבצעת פעולה מתאימה. לדוגמה, כאשר מתגלות רשתות אלחוטיות, ההתראה הבאה מוצגת:

> תיאור כלי: Intel PROSet/Wireless מחובר לרשת אלחוטית שם רשת אלחוטית: אלחוטי מהירות: ‎54.0 Mbps איכות אות: מצוינת כתובת IP‏: 192.168.1.103

נמצאו רשתות אלחוטיות
פעולה: לחץ על התראת שולחן העבודה כדי להתחבר לרשת הזמינה.

התראות שולחן עבודה משמשות גם לציון בעיה בחיבור. לחץ על ההתראה כדי לפתוח את Intel Wireless Troubleshooter‏.

## החלון הראשי של Intel PROSet/Wireless

החלון הראשי של Intel PROSet/Wireless מאפשר:

- הצגה של מצב ההתחברות הנוכחי (איכות אות, מהירות ושם הרשת הנוכחית).
- סריקה ואיתור של רשתות אלחוטיות זמינות.
- ניהול פרופילים.
- חיבור אוטומטי של פרופילים לרשתות זמינות, לפי סדר מסוים המוגדר ברשימת הפרופילים.
- התחברות לרשתות תשתית והתקן להתקן (אד הוק).
- קביעת תצורה של הגדרות מתאם.
- פתרון בעיות בחיבור אלחוטי.

השתמש ב- Intel PROSet/Wireless לשם:

- הצגה של מצב ההתחברות הנוכחי (איכות אות, מהירות ושם הרשת הנוכחית).
- סריקה ואיתור של רשתות אלחוטיות זמינות.
- ניהול פרופילים.
- חיבור אוטומטי של פרופילים לרשתות זמינות, לפי סדר מסוים המוגדר ברשימת הפרופילים.
- התחברות לרשתות תשתית ואד הוק.
- קביעת תצורה של הגדרות אספקת חשמל של מתאם.

## סמלי מצב התחברות

בחלון הראשי של Intel PROSet/Wireless מוצגים סמלי מצב ההתחברות, המציינים את מצב החיבור הנוכחי של המתאם האלחוטי. סמל שורת המשימות מציין גם את מצב החיבור הפעיל. לקבלת מידע נוסף, ראה סמלי שורת המשימות.

### תיאור מצב התחברות בחלון הראשי

הסמלים משמשים לציון מצב החיבור.

סמל | תיאור
--- | ---
| אלחוט כבוי: הרדיו אינו משויך לרשת. לחץ על הלחצן אלחוט מופעל כדי לאפשר את הרדיו.
| תהליך האימות להתחברות לרשת לא הופעל.
| חיפוש אחר רשתות אלחוטיות: המתאם האלחוטי מבצע סריקה לאיתור רשתות אלחוטיות זמינות. סמלים מונפשים:
| לא נמצאו רשתות אלחוטיות: המתאם אינו מוצא רשתות אלחוטיות.
| נמצאה רשת אלחוטית: רשת אלחוטית זמינה נמצאה. באפשרותך לבחור להתחבר לרשתות זמינות המוצגות ברשימה רשתות אלחוטיות.
| מתחבר לרשת אלחוטית. המערכת מתחברת לרשת אלחוטית. צבע העקומות בצורת חצי סהר מתחלף בין ירוק ללבן, עד להשגת כתובת IP או עד להתרחשות שגיאה.
| מחובר לרשת אלחוטית: המערכת מחוברת לרשת אלחוטית. שם השרת, המהירות, איכות האות וכתובת ה- IP מציגים את מצב החיבור הנוכחי. לחץ על הלחצן פרטים כדי להציג פרטים של חיבור הרשת הפעיל.
שם רשת | שם רשת (SSID): זהו שם הרשת שאליה מחובר המתאם. שם הרשת (SSID) חייב להיות זהה ל- SSID של נקודת הגישה.
איכות אות | פסי הסמלים של איכות האות מציינים את איכות אותות השידור והקליטה בין המתאם האלחוטי ובין נקודת הגישה הקרובה ביותר או מחשב במצב התקן להתקן (אד הוק). מספר הפסים הירוקים האנכיים מציין את עוצמת אותות השידור והקליטה. איכות האות נעה בין "מצוינת" ל"מחוץ לטווח". הגורמים הבאים משפיעים על איכות האות: איכות האות יורדת עם המרחק ומושפעת ממכשולי מתכת ובטון. השתקפות אותות בעצמים מתכתיים עלולה לגרום להפרעות. התקנים חשמליים אחרים יכולים לגרום להפרעות.
מאפיינים | מספק מידע אודות מצב חיבור המתאם. לקבלת מידע, ראה לחצן מאפיינים.
אלחוט מופעל (כבוי) | כיבוי והפעלה של הרדיו. לקבלת מידע נוסף, עיין בהפעלה או כיבוי של האלחוט.
עזרה? | הצגת עזרה עבור דף זה.
סגור | סגירת החלון הראשי של Intel PROSet/Wireless.

# רשתות אלחוטיות

הרשימה רשתות אלחוטיות מציגה רשימת רשתות אלחוטיות הנמצאות בטווח המתאם.

שם | תיאור
| עוצמת האות של נקודת הגישה של הרשת האלחוטית או המחשב (מצב התקן להתקן [אד הוק]). פסי הסמלים של עוצמת האות מציינים שהרשת האלחוטית או המחשב זמינים לחיבור, אך עדיין לא משויכים לנקודת גישה או למחשב (מצב התקן להתקן [אד הוק]).
שם רשת | שם רשת (SSID): שם הרשת שאליה מחובר המתאם. שם הרשת (SSID) חייב להיות זהה ל- SSID של נקודת הגישה.
סטטוס | מציין שהמתאם מתחבר לרשת האלחוטית. לאחר ההתחברות, הסטטוס משתנה למחובר.
| פרופילים: מזהה רשת ברשימת הרשתות האלחוטיות המחוברת ושיש לה פרופיל ברשימת הפרופילים.
| הרשת האלחוטית משתמשת במצב רשת (תשתית).
| הרשת האלחוטית משתמשת במצב התקן להתקן (אד הוק).
| הרשת האלחוטית משתמשת בהצפנת אבטחה.
| תדר הפס שבשימוש הרשת האלחוטית (802.11a‏, 802.11b‏, 802.11g).
| הרשת האלחוטית נמצא ברשימת המנועים. התחברות לרשת או לנקודת גישה הנמצאות ברשימה זו אינה אוטומטית.
התחבר (התנתק) | לחץ כדי להתחבר לרשת אלחוטית. לאחר ההתחברות, הלחצן משתנה להתנתק.
מאפיינים | מספק מידע מפורט אודות הרשת המחוברת ונקודות הגישה שלה. לקבלת מידע, ראה מאפייני רשת.
רענון | רענון רשימת הרשתות הזמינות. אם רשתות חדשות זמינות בטווח המתאם, הרשימה מתעדכנת כדי להציג את שם הרשת החדשה.
אלחוט מופעל (אלחוט כבוי) | כיבוי והפעלה של הרדיו. לקבלת מידע נוסף, עיין באלחוט כבוי (מופעל).
סגור | סגירת החלון הראשי של Intel PROSet/Wireless.
עזרה? | הצגת עזרה עבור דף זה.

## מאפייני רשת

לחץ על הלחצן מאפיינים בחלון הראשי של Intel PROSet/Wireless כדי להציג את הגדרות האבטחה של המתאם האלחוטי. נוסף על כך, באפשרותך להוסיף פרופילים שחיבור אוטומטי יימנע מהם. אם מניעת רשת מאופשרת (ראה הגדרות יישום, גם מאפייני הרשת מציינים אם הרשת מנועה מחיבור אוטומטי.

#### פרטי מאפייני רשת

שם | תיאור
שם רשת | הצגת שם הרשת האלחוטית.
פס | פס ותדר נוכחי הנמצאים בשימוש. אם פס ותדר אינם מוצגים, מוצג מחוץ לטווח. הפסים הבאים מופיעים ברשימה: 802.11a 802.11b 802.11g
מצב פעולה | הצגת מצב ההפעלה הנוכחי: רשת (תשתית) רשת אלחוטית המרוכזת סביב נקודת גישה. בסביבה זו, נקודת הגישה לא רק מאפשרת ליצור תקשורת עם הרשת המחווטת, אלא גם מתווכת בתעבורת רשת אלחוטית המתנהלת בקרבת מקום. התקן להתקן (אד הוק) תצורת תקשורת שבה לכל מחשב יש יכולות זהות, וכל מחשב יכול ליזום הפעלת תקשורת. מוכר גם כרשת עמית-לעמית (peer-to-peer) או רשת מחשב-למחשב.
רמת אימות | הצגת המצב הנוכחי של אבטחת האימות של הפרופיל שבשימוש. רמות אימות הרשת הבאות מופיעות ברשימה: פתוח משותף WPA-ארגוני WPA2-ארגוני WPA - אישי WPA2 - אישי לא ידוע הצגת אימות 802.11 המשמש את הפרופיל שבשימוש. לקבלת מידע נוסף, עיין בהגדרות אבטחה.
הצפנת נתונים | הגדרות הצפנת הנתונים הבאות מופיעות ברשימה: ללא WEP TKIP CKIP AES-CCMP לקבלת מידע נוסף, עיין בהגדרות אבטחה.
נקודות גישה ברשת זו (0-50) | עוצמת אות: פסי הסמלים של עוצמת אות מציינים עוצמת אותות השידור והקליטה, באחוזים, בין המתאם האלחוטי לנקודת הגישה הקרובה ביותר. מציין את איכות התקשורת בין המתאם האלחוטי לנקודת גישה או למחשב אלחוטי אחר, במצב התקן להתקן (אד הוק). איכות האות נעה בין מצוינת למחוץ לטווח. הצגת 802.11a‏, 802.11b או 802.11g. סמל זה מציין שהפס נמצא בשימוש. ערוץ: הצגת ערוץ השידור והקליטה הנוכחי, הנמצא בשימוש של רשת אלחוטית מסוימת. BSSID (מצב הפעלה של תשתית): הצגת כתובת ה- MAC, בת שתים עשרה הספרות, של נקודות הגישה ברשת שנבחרה.
ניהול פריטים מנועים | לקבלת מידע נוסף, עיין בניהול פריטים מנועים.
סגור | סגירת מאפייני הרשת.
עזרה? | הצגת עזרה עבור דף זה.

# פרטי חיבור

כאשר אתה מחובר לרשת, באפשרותך ללחוץ על הלחצן פרטים בחלון הראשי של Intel PROSet/Wireless כדי להציג את פרטי החיבור.

#### תיאור פרטי חיבור

שם | תיאור
שם פרופיל | שם הפרופיל.
שם רשת | שם הרשת (SSID) של החיבור הפעיל.
כתובת IP | כתובת פרוטוקול אינטרנט (IP) של החיבור הפעיל.
איכות אות | ניתן להעריך אות תדר רדיו (RF) באמצעות שני רכיבים: עוצמת אות (כמות) איכות אות איכות האות נקבעת על-ידי שילוב גורמים. האיכות מורכבת בעיקר מעוצמת אות והיחס של רעש תדר הרדיו (RF) המוגדר מראש. רעש תדר רדיו נגרם באופן טבעי ובאופן מלאכותי על-ידי ציוד חשמלי. אם כמות רעש תדר הרדיו גבוהה או עוצמת האות נמוכה, התוצאה תהיה יחס נמוך יותר בין האות לרעש, הגורם לאיכות אות גרועה יותר. ביחס נמוך בין האות לרעש, קשה למקלט הרדיו להבחין בין הנתונים הנמצאים באות לבין הרעש עצמו.
עוצמת אות | אמנם עוצמת אות במידה מספקת דרושה לתקשורת נתונים טובה, אך איכות האות חשובה יותר. אות חזק באיכות גרועה גורם לתקשורת נתונים גרועה. אם איכות האות נמוכה, בדוק מקורות רעש בקרבת מקום, כגון הפרעות מרשתות מקומיות אלחוטיות אחרות, משדרי תדר רדיו אחרים, מנועים חשמליים או מדחסים. נוסף על כך, החזרת האות על-ידי עצמים ממתכת או עצמים אחרים באזור עלולה לגרום לאיכות אות נמוכה.
כתובת MAC של מתאם | כתובת בקרת גישת מדיה (MAC) של המתאם האלחוטי.
פס | מציין את הפס האלחוטי של החיבור הפעיל. 802.11a 802.11b 802.11g
קצבי נתונים נתמכים | קצבי שידור וקליטת נתונים של המתאם האלחוטי. מציג את המהירות ב- Mbps עבור התדר שבשימוש. 802.11g‏ - 1, 2, 5.5, 6, 9, 11, 12, 18, 24, 36, 48 ו- 54 802.11b‏ - 1, 2, 5.5 ו- 11 802.11a‏ - 6, 9, 11, 12, 18, 24, 36, 48 ו- 54
תדר רדיו | מציג את התדר של החיבור האלחוטי הפעיל. ‎5.260 GHz ‎2.437 GHz
מספר ערוץ | מציג את ערוץ השידור והקליטה.
אימות רשת | הצגת המצבים פתוח, משותף, WPA-אישי, WPA2-אישי, WPA-ארגוני ו- WPA2-ארגוני. הצגת אימות 802.11 המשמש את הפרופיל שבשימוש. לקבלת מידע נוסף, עיין בסקירת אבטחה.
הצפנת נתונים | הצגת ללא, WEP‏, TKIP או AES-CCMP. לקבלת מידע נוסף, עיין בסקירת אבטחה.
סוג אימות 802.1x | הצגת ללא, MD5‏, EAP-SIM‏, TLS‏, TTLS‏, PEAP‏, LEAP או EAP-FAST. לקבלת מידע נוסף, עיין בסקירת אבטחה.
פרוטוקול אימות 802.1x | הצגת "ללא", PAP‏, MD5‏, GTC‏, CHAP‏, MS-CHAP‏, MS-CHAP-V2 או TLS‏. לקבלת מידע נוסף, עיין בסקירת אבטחה.
גרסת CCX | גרסת סיומות תואמות של Cisco בחיבור אלחוטי זה.
הספק TX נוכחי | רמות הספק של סיומות תואמות של Cisco.
רמות הספק נתמכות | 1.0, 5.0, 20.0, 31.6, 50.1 mW
כתובת MAC של נקודת גישה | כתובת בקרת גישת מדיה (MAC) של נקודת הגישה המשויכת.
נקודת גישה הכרחית | הצגת "ללא", אם אינו מאופשר. אם מאופשר, מהגדרת נקודת גישה הכרחית, כתובת ה- MAC של נקודת הגישה מוצגת. אפשרות זו מנחה את המתאם האלחוטי להתחבר לנקודת גישה באמצעות כתובת MAC מסוימת (12 ספרות הקסדצימליות של 48 סיביות, לדוגמה, 00:06:25:0E:9D:84).
תקן | חידוש כתובת ה- IP. אם נתקלת בבעיות בגישה לרשת, ודא שכתובת ה- IP חוקית. אם הכתובת היא 0.0.0.0 או 169.x.x.x, אזי כנראה שאינה חוקית. אם הרשת מוגדרת להקצאת כתובת רשת אוטומטית, אזי לחץ על תקן ובקש כתובת IP חדשה.
סגור | סגירת הדף.
עזרה? | הצגת עזרה עבור דף זה.

# ניהול פרופילים

רשימת הפרופילים מציגה את הפרופילים של המשתמש הנוכחי בהתאם לסדר בו יש להחיל אותם. השתמש בחצים למעלה ולמטה כדי לסדר את הפרופילים בסדר מסוים, להתחברות אוטומטית לרשת אלחוטית.

השתמש בלחצן התחבר כדי להתחבר לרשת אלחוטית. לאחר ההתחברות, נוצר פרופיל ברשימה פרופילים. נוסף על כך, ברשימה פרופילים באפשרותך להוסיף, לערוך ולהסיר פרופילים.

ניתן להגדיר פרופילים שונים עבור כל רשת אלחוטית. הגדרות פרופיל יכולות לכלול את שם הרשת (SSID), מצב הפעלה והגדרות אבטחה. לקבלת מידע נוסף, ראה ניהול פרופילים.

## רשימת פרופילים

שם | תיאור
שם פרופיל | הגדרות רשת המאפשרות למתאם האלחוטי להתחבר לנקודת גישה של רשת (מצב תשתית) או למחשב (מצב התקן להתקן [אד הוק]) שאינו משתמש בנקודת גישה. לקבלת מידע נוסף, עיין בהגדרת פרופילים.
שם רשת | שם הרשת האלחוטית (SSID) או המחשב.
סמלי חיבור: סמלי מצב פרופיל הרשת מציינים את מצבי החיבור השונים של המתאם עם רשת אלחוטית, את סוג מצב ההפעלה שבשימוש ואם נעשה שימוש באבטחת רשת.
| עיגול כחול: המתאם האלחוטי משויך לנקודת גישה או למחשב (מצב התקן להתקן [אד הוק]). אם אבטחת 802.1x מאופשרת עבור פרופיל, פירוש הדבר שהמתאם האלחוטי משויך ומאומת.
| מציין מצב תשתית.
| מציין מצב התקן להתקן (אד הוק).
| מציין פרופיל מנהל רשת.
| הרשת האלחוטית משתמשת בהצפנת אבטחה.
חצים | מיקום פרופילים לפי סדר מועדף להתחברות אוטומטית. חץ למעלה: העבר את המיקום של פרופיל שנבחר כלפי מעלה ברשימת הפרופילים. חץ למטה: העבר את המיקום של פרופיל שנבחר כלפי מטה ברשימת הפרופילים.
התחבר | חיבור הפרופיל שנבחר לרשת האלחוטית.
הוספה | השתמש באשף הפרופילים כדי ליצור פרופיל חדש. לקבלת מידע נוסף, עיין ביצירת פרופיל חדש.
הסר | הסרת פרופיל מסוים מרשימת הפרופילים. לקבלת מידע נוסף, עיין במחיקת פרופיל.
מאפיינים | משמש לעריכת התוכן של פרופיל קיים. נוסף על כך, באפשרותך ללחוץ פעמיים על פרופיל ברשימת הפרופילים כדי לערוך את הפרופיל. לקבלת מידע נוסף, עיין בעריכת פרופיל קיים.
| ייצוא/ייבוא: ייצוא וייבוא של פרופילים מבוססי-משתמש מרשימת הפרופילים ואליה. ניתן לייבא אוטומטית פרופילים אלחוטיים לרשימת הפרופילים. לקבלת מידע נוסף, ראה ייבוא וייצוא פרופילים.
סגור | סגירת חלון ניהול הפרופילים.

# תפריטי Intel PROSet/Wireless

השתמש בתפריטים קובץ, כלים, מתקדם, פרופילים ועזרה כדי לקבוע את תצורת הגדרות הרשת.

שם | תיאור
קובץ | יציאה: סגירת החלון הראשי של intel PROSet/Wireless. כדי להפעיל את התוכנה Intel PROSet/Wireless, השתמש באחת מהאפשרויות הבאות: לחץ על התחל > תוכניות > Intel PROSet/Wireless‏ > Intel PROSet/Wireless. לחץ באמצעות הלחצן הימני של העכבר על סמל שורת המשימות, הנמצא בפינה הימנית התחתונה של שולחן העבודה של Windows, ולחץ על פתיחת Intel PROSet/Wireless. לחץ פעמיים על סמל שורת המשימות כדי לפתוח את Intel PROSet/Wireless.
כלים | הגדרות יישום: השתמש כדי להגדיר העדפות חיבור כלליות של המערכת. לקבלת מידע, עיין בהגדרות יישום. לחילופין, השתמש בצירוף המקשים Ctrl+P כדי לגשת לתכונה זו. Intel Wireless Troubleshooter: השתמש כדי לפתור בעיות בחיבור רשת אלחוטית. לחילופין, השתמש בצירוף המקשים Ctrl+W כדי לגשת לתכונה זו. לקבלת מידע נוסף, עיין ב- Intel Wireless Troubleshooter. כלי מנהל רשת: משמש מנהלי רשת או משתמש עם הרשאות מנהל רשת במחשב להגדרת פרופילים משותפים (טרום-כניסה, מתמיד והעברת קול באינטרנט (VoIP)). לקבלת מידע נוסף, עיין בכלי מנהל רשת. לחילופין, השתמש בצירוף המקשים Ctrl+T כדי לגשת לתכונה זו. הערה: כלי מנהל הרשת זמין רק אם מותקן במהלך התקנה מותאמת אישית של תוכנת Intel PROSet/Wireless. לקבלת מידע נוסף על התקנה מותאמת אישית, ראה התקנה או הסרה של התוכנה.
מתקדם | הגדרות מתאם: הצגת הגדרות מתאם המתאימות להגדרות שהוגדרו בהגדרות מתקדמות של Microsoft Windows‏. לקבלת מידע, עיין בהגדרות מתאם. לחילופין, השתמש בצירוף המקשים Ctrl+A כדי לגשת לתכונה זו. כדי לגשת להגדרות מתאם מ- Microsoft Windows: בלוח הבקרה של Windows, בחר חיבורי רשת. לחץ באמצעות הלחצן הימני של העכבר על חיבור רשת אלחוטית. מהתפריט בחר מאפיינים. לחץ על קביעת תצורה, כדי להציג את ההגדרות המתקדמות עבור המתאם. נתונים מתקדמים: בחר כדי לקבוע את האופן שבו המתאם מתקשר עם נקודת גישה. לחילופין, השתמש בצירוף המקשים Ctrl+S כדי לגשת לתכונה זו. לקבלת מידע נוסף, עיין בנתונים מתקדמים. השתמש ב- Windows לניהול Wi-Fi: בחר כדי לאפשר את Microsoft Windows XP Wireless Zero Configuration כמנהל האלחוט. לחילופין, השתמש במקש F10 כדי לגשת לתכונה זו. לקבלת מידע נוסף, עין במעבר ל- Microsoft Windows XP Wireless Zero Configuration.
פרופילים | נהל פרופילים: בחר כדי ליצור או לערוך פרופילים. לחילופין, השתמש בצירוף המקשים Ctrl+R כדי לגשת לתכונה זו. ניהול פריטים מנועים: בחר כדי למנוע התחברות אוטומטית לרשתות מסוימות. לקבלת מידע נוסף, עיין בניהול פריטים מנועים. לחילופין, השתמש בצירוף המקשים Ctrl+M כדי לגשת לתכונה זו.
עזרה | עזרה של Intel PROSet/Wireless: הפעלת העזרה המקוונת. לחילופין, השתמש במקש F1 כדי לגשת לתכונה זו. כדי לנווט בחלון העזרה: הקש F6 כדי לעבור בין החלונית השמאלית והימנית. השתמש במקשי החצים למעלה ולמטה בלוח המקשים, כדי לנוע מעלה ומטה בתוך החלונית. כדי להציג מידע, לחץ על תוכן בחלונית הימנית; לחילופין, השתמש בצירוף המקשים Alt+C כדי לגשת לתכונה זו. לחץ פעמיים על סמל ספר כדי לפתוח נושא בתוכן. לחילופין, השתמש בחצים למעלה ולמטה כדי לבחור נושא והקש Enter כדי לפתוח נושא משנה. לחץ על אינדקס או על חיפוש כדי לאתר מונח מסוים. לחילופין, השתמש בצירוף המקשים Alt+S כדי לגשת לתכונה חיפוש. אודות: הצגת הגרסה של רכיבי היישום המותקן הנוכחי.

## הגדרות יישום (התפריט כלים)

ההגדרות בדף זה קובעות את התפקוד של תוכנת Intel PROSet/Wireless‏.

#### תיאור הגדרות יישום

שם | תיאור
מתאם | רשימת מתאמי הרשת הזמינים באותו רגע. המתאם יכול להיות חיבור רשת Intel(R) PRO/Wireless 3945ABG, חיבור רשת Intel(R) PRO/Wireless 3945BG, חיבור רשת Intel(R) PRO/Wireless 2915ABG או חיבור רשת Intel(R) PRO/Wireless 2200BG‏.
הגדרות מתקדמות: ההגדרות הבאות קובעות את התפקוד ואופן הצגת המידע של Intel PROSet/Wireless.
שורת המשימות | הצג סמל יישום בשורת משימות: בחר כדי להציג את סמל המצב בשורת המשימות. סמל זה נמצא בשורת משימות של Windows (אזור ההודעות). סמל זה מציג את המצב של החיבור האלחוטי. נקה כדי לא להציג את סמל המצב בשורת המשימות. סמל המצב בשורת משימות מספק פונקציות אחדות: משוב ויזואלי של מצב החיבור והפעילות האלחוטית של הרשת האלחוטית. הצבע וההנפשה של הסמל משתנים בהתאם לפעילויות האלחוטיות השונות. לקבלת מידע נוסף, ראה סמלי שורת המשימות. תפריט: לחיצה על הסמל באמצעות הלחצן הימני של העכבר מציגה תפריט. מתפריט זה ניתן לבצע משימות כגון הפעלה וכיבוי של הרדיו או הפעלה של היישום Intel PROSet/Wireless‏. לקבלת מידע נוסף, ראה אפשרויות תפריט שורת משימות. תיאורי כלים והתראות שולחן עבודה. לקבלת מידע נוסף, ראה תיאורי כלים והתראות שולחן עבודה.
הודעות | הצג הודעות התראה: בחר כדי להציג התראות שולחן עבודה לצד סמל שורת המשימות. כאשר נדרשת פעולה מצדך, מוצגת הודעה. רק אירועים בחשיבות גבוהה מפעילים התראת שולחן עבודה. אם התראת שולחן העבודה נבחרת, יש לבצע את הפעולה המתאימה. נקה כדי לא להציג התראות שולחן עבודה. לקבלת מידע נוסף, ראה תיאורי כלים והתראות שולחן עבודה. בחר אחת מהאפשרויות הבאות: הודעות מידע: החשיבות של התראות שולחן עבודה אלה נמוכה. הן אינן דורשות את התערבותך, אך יכולות לשפר מאד את החוויה האלחוטית. הצג הודעות מידע: נבחר כברירת מחדל. כל התראות שולחן העבודה למטרות מידע מוצגות לצד סמל המצב בשורת המשימות. התראות שולחן עבודה אלה משפרות את החוויה האלחוטית באמצעות הודעות, כאשר רשתות אלחוטיות זמינות נמצאות בטווח. התראות אלה גם מודיעות על יצירה או על ניתוק של חיבור אלחוטי. לקבלת מידע נוסף, ראה תיאורי כלים והתראות שולחן עבודה. הצג רשימה של רשתות זמינות באזור כאשר המערכת אינה מחוברת: כאשר האפשרות הצג הודעות מידע אינה מסומנת, באפשרותך לבחור פריט זה. כאשר התראות שולחן העבודה מנוטרלות, אפשרות זו מאפשרת להמשיך לקבל הודעות על רשתות זמינות, כאשר המתאם האלחוטי אינו מחובר. התרע כאשר יישום אחר משתמש במתאם האלחוטי: כשאפשרות זו נבחרת, מוצגת הודעה כאשר יישומים אחרים מנסים לנהל את המתאם האלחוטי. אפשרות זו שימושית אם אתה משתמש בתוכנה המסופקת במיקום נקודת ההתחברות (בית קפה, נמל תעופה). כדי לנצל את התכונות של Intel(R) PROSet/Wireless, נטרל את התוכנה בעת עזיבת נקודת ההתחברות. אפשור הודעה על דחיית הרשאות TLS: בחר אם ברצונך לקבל אזהרה כאשר אישור PEAP-TLS נדחה על-ידי שרת האימות. לקבלת מידע נוסף, ראה אבטחה ארגונית וכן אימות הגדרת הלקוח עבור TLS.
התחברות אוטומטית | השתמש בפרופילים רק כדי להתחבר לרשתות זמינות: (ברירת מחדל) חבר את המתאם האלחוטי לרשת זמינה באמצעות פרופיל תואם מרשימת פרופילים. אם לא נמצא פרופיל מתאים, תוצג הודעה (ראה הודעות). ההתקן האלחוטי נשאר מנותק עד למציאת פרופיל מתאים או עד שתגדיר תצורה של פרופיל תואם חדש. התחברות לרשת זמינה כלשהי אם לא נמצא פרופיל מתאים: בחר להתחבר לרשת באופן אוטומטי אם לא הגדרת פרופיל ואתה נמצא במקום שיש בו רשת אלחוטית פתוחה, בלתי מאובטחת. הערה: רשתות פתוחות אינן מאובטחות. עליך לספק אבטחה משלך עבור חיבור אלחוטי זה. דרך אחת לאבטח חיבור אלחוטי פתוח היא באמצעות תוכנת רשת וירטואלית פרטית (VPN‏).
ניהול פריטים מנועים | אפשור התכונה של רשימת פריטים מנועים אוטומטית: בחר כדי לאפשר את התכונה של רשימת פריטים מנועים אוטומטית. תכונה זו מספקת דרך למנוע התחברות אוטומטית לנקודות גישה. לקבלת מידע נוסף, עיין בניהול פריטים מנועים. אפשור התכונה של רשימת פריטים מנועים ידנית: בחר כדי לאפשר את התכונה של רשימת פריטים מנועים ידנית. תכונה זו מספקת דרך למנוע התחברות אוטומטית לרשתות. לקבלת מידע נוסף, עיין בניהול פריטים מנועים.
רשימת רשתות אלחוטיות | הצג כותרות מיון עמודות: בחר כדי להציג את שמות העמודות ברשימת הרשתות האלחוטיות. לחץ על כותרת עמודה כדי למיין את העמודה בסדר יורד או עולה.
אישור | שמירת הגדרות וחזרה לעמוד קודם.
ביטול | סגירה וביטול השינויים.
עזרה? | הצגת עזרה עבור דף זה.

# Intel Wireless Troubleshooter (התפריט כלים)

Intel Wireless Troubleshooter הוא יישום שיכול לסייע בפתרון בעיות חיבור של רשת אלחוטית. כשמזוהה בעיה בחיבור, מופיעה התראת שולחן עבודה בפינה הימנית התחתונה של שולחן העבודה. לאחר הלחיצה על התראת שולחן העבודה, הודעת אבחון מציגה את השלבים המומלצים לפתרון בעיית החיבור. לדוגמה, אם בעיית התחברות התרחשה כתוצאה מסיסמה לא חוקית, לחיצה על קישור שמוצג מפעילה את אשף הפרופילים. באפשרותך גם להפעיל מציג אירועי אלחוט ולאפשר או לנטרל הודעות התראה. Intel Wireless Troubleshooter נתמך ב- Microsoft Windows XP ו- Microsoft Windows 2000.

הדף Intel Wireless Troubleshooter מכיל שתי חלוניות. השתמש בלחצן השמאלי של העכבר בחלונית הימנית כדי להציג רשימה של כלים זמינים. החלונית השמאלית מציגה את בעיית החיבור הנוכחית במקטע. כל מקטע כולל שני חלקים: הודעת השגיאה והפעולה המומלצת. הפעולה המומלצת כוללת תיאור אודות כלי עזר זמינים ומסייעת לפתור את בעיית החיבור הקשורה. אם תלחץ על קישור עזרה, טקסט העזרה יוצג בחלון. אם תלחץ על קישור פתרון הבעיה המשויכת, מופעלת תוכנית לפתרון בעיית החיבור.

לקבלת מידע על פתרון בעיות, עיין בסעיף פתרון בעיות.

שם | תיאור
קובץ | יציאה: יציאה מהיישום Intel Wireless Troubleshooter.
עזרה | עזרה של Intel(R) Wireless Troubleshooter: הצגת עזרה מקוונת אודות Intel Wireless Troubleshooter. אודות: הצגת מידע אודות הגרסה של Intel Wireless Troubleshooter.
מציג אירועי אלחוט | הפעלת מציג אירועי אלחוט.
נטרול הודעות | בחר כדי לנטרל הודעות התראה.
אפשור הודעות | בחר כדי לאפשר הודעות התראה.
עזרה זמינה | הודעת שגיאה של תאריך ושעה: תיאור השגיאה. קישור לפתרון השגיאה (אם זמין). לקבלת מידע נוסף, ראה פתרון שגיאות. קישור לשלבים מומלצים לפתרון השגיאה.

# כלי מנהל רשת (התפריט כלים)

כלי מנהל הרשת מיועד למנהלי רשת או למשתמש עם הרשאות מנהל באותו מחשב. כלי זה מאפשר למנהל הרשת להגביל את רמת השליטה שתהיה למשתמשים במחשב זה על החיבורים האלחוטיים. כלי זה משמש גם להגדרת תצורה של פרופילים משותפים.

רק משתמשים שברשותם הסיסמה עבור כלי זה יכולים לשנות את הגדרות מנהל הרשת או הפרופילים. יש לבחור סיסמה בטוחה וקשה לניחוש.

באפשרותך לייצא הגדרות ופרופילים אלה, כחבילה אחת, למחשבים אחרים ברשת. לקבלת מידע נוסף, עיין בסעיף כלי מנהל רשת.

שם | תיאור
הגדרות מנהל רשת | באפשרות מנהל רשת לבחור את רמת השליטה שתהיה למשתמשים על החיבורים האלחוטיים שלהם לרשת. עיין בכלי מנהל רשת.
פרופיל מנהל רשת | מאפשר או מנטרל במחשב פרופילים מסוג מתמיד, טרום-כניסה והעברת קול באינטרנט (VoIP). עיין בכלי מנהל רשת.
הגדרות מתאם | באפשרות מנהל רשת לבחור את רמת השליטה שתהיה למשתמשים על החיבורים האלחוטיים שלהם לרשת. עיין בהגדרות מתאם.
תוכנה | בחירת יישומי Intel PROSet/Wireless שיותקנו במחשב המשתמש. עיין בכלי מנהל רשת.
חבילות מנהל רשת | חבילות מנהל הרשת משמשות לשמירת פרופילים מנהליים והגדרות אחרות. באפשרותך להעתיק או לשלוח את קובץ ההפעלה לחילוץ עצמי אל לקוחות ברשת שלך. בעת הפעלתו, התוכן מותקן ומוגדר במחשב היעד. עיין בכלי מנהל רשת.
שנה סיסמה | שינוי הסיסמה עבור כלי מנהל הרשת. למידע נוסף, ראה שנה סיסמה.
סגור | סגירת הדף.
עזרה? | הצגת עזרה עבור דף זה.

# הגדרות מתאם (התפריט מתקדם)

הגדרות מתאם מציג את מאפייני ההתקן עבור המתאם האלחוטי המותקן במחשב. המתאם יכול להיות חיבור רשת Intel(R) PRO/Wireless 3945ABG, חיבור רשת Intel(R) PRO/Wireless 2915ABG או חיבור רשת Intel(R) PRO/Wireless 2200BG.

תיאור הגדרות מתאם

שם | תיאור
--- | ---
ערוץ אד-הוק | אין צורך לשנות את הערוץ, אלא אם כן המחשבים האחרים ברשת האד-הוק משתמשים בערוץ שונה מערוץ ברירת המחדל. ערך: בחר את ערוץ ההפעלה המורשה מהרשימה. 802.11b/g: בחר באפשרות זו בעת שימוש בתדר פס אד-הוק 802.11b ו- 802.11g‏ (‎2.4 GHz‏). 802.11a: בחר באפשרות זו בעת שימוש בערוץ פס אד-הוק 802.11a‏ (‎5 GHz‏).
ניהול צריכת חשמל אד הוק | הגדרת חיסכון בחשמל לרשתות התקן להתקן (אד הוק). נטרול: בחר בעת התחברות לרשתות אד הוק המכילות תחנות שאינן תומכות בניהול צריכת חשמל אד הוק חיסכון מרבי בחשמל: בחר כדי למטב את חיי הסוללה. סביבה רועשת: בחר כדי למטב ביצועים או חיבור ללקוחות מרובים. הערה: הגדרה זו אינה זמינה אם המתאם הוא חיבור רשת Intel PRO/Wireless 3945BG, חיבור רשת Intel PRO/Wireless 2915ABG או חיבור רשת Intel PRO/Wireless 2200BG‏.
מצב QoS אד-הוק | בקרת איכות שירות (QoS) ברשתות אד הוק. בקרת QoS מספקת מתן עדיפות לתעבורה מנקודת הגישה על פני LAN אלחוטי, בהתבסס על סיווג תעבורה. WMM‏ (Wifi MultiMedia) מהווה את אישור ה- QoS של ה- Wi-Fi Alliance‏ (WFA). כאשר WMM מאופשר, המתאם משתמש ב- WMM כדי לתמוך בתיוג עדיפות ולהעברת יכולות לתור עבור רשתות Wi-Fi‏. WMM מאופשר. (ברירת מחדל) WMM מנוטרל הערה: הגדרה זו אינה זמינה אם המתאם הוא חיבור רשת Intel PRO/Wireless 3945BG, חיבור רשת Intel PRO/Wireless 2915ABG או חיבור רשת Intel PRO/Wireless 2200BG‏.
הגנת מצב מעורב | השתמש כדי למנוע התנגשויות נתונים בסביבת 802.11b ו- 802.11g מעורבת. יש להשתמש ב- Send/Clear to Send‏ (RTS/CTS) בסביבה שבה לקוחות עשויים שלא לשמוע זה את זה. ניתן להשתמש ב-CTS עצמי כדי להשיג קצב העברת נתונים גדול יותר בסביבה שבה לקוחות נמצאים בסמיכות ויכולים לשמוע זה את זה.
ניהול צריכת חשמל | מאפשר לבחור איזון בין צריכת חשמל וביצועי מתאם. מחוון הגדרות החשמל של המתאם האלחוטי קובע איזון בין מקור החשמל של המחשב והסוללה. השתמש בערך ברירת מחדל: (ברירת מחדל) הגדרות חשמל המבוססות על מקור אספקת החשמל של המחשב. ידני: התאם את המחוון להגדרה הרצויה. השתמש בהגדרה הנמוכה ביותר לאורך חיי סוללה מרבי. השתמש בהגדרה הגבוהה ביותר לביצועים מרביים. הערה: החסכון בצריכת חשמל משתנה בהתאם להגדרות תשתית.
מצב מבוא | משנה את אורך הגדרת המבוא המתקבלת על-ידי נקודת הגישה במהלך חיבור ראשוני. השתמש תמיד במבוא ארוך כדי להתחבר לנקודת גישה. מבוא שידור אוטומטי מאפשר זיהוי מבוא אוטומטי. יש להשתמש במבוא קצר, אם הוא נתמך. אם לא, השתמש במבוא ארוך (מבוא שידור קצר).
פס מועדף | בחירתת פס ההפעלה. להלן האפשרויות: 802.11g 802.11a 802.11b הערה: הגדרה זו זמינה רק עבור חיבור רשת Intel(R) PRO/Wireless 2200BG‏.
אגרסיביות נדידה | הגדרה זו מאפשרת לקבוע באיזו מידה של תוקפנות ינדוד הלקוח האלחוטי שלך, במטרה לשפר את החיבור לנקודת גישה. ברירת מחדל: הגדרה מאוזנת בין ללא נדידה וביצועים. נמוכה ביותר: הלקוח האלחוטי לא ינדוד. רק ירידה משמעותית באיכות הקישור תגרום לו לנדוד לנקודת גישה אחרת.
הגברת קצב העברת נתונים | שינוי הערך של בקרת צרור מנות. אפשור: בחר לאפשר הגברת קצב העברת נתונים. נטרול: (ברירת מחדל) בחר לנטרל הגברת קצב העברת נתונים.
הספק שידור | הגדרת ברירת מחדל: הגדרת הספק גבוהה ביותר כיסוי מינימלי נמוך ביותר: הגדרת המתאם לרמת הספק שידור הנמוכה ביותר. מאפשר להרחיב את מספר אזורי הכיסוי או לתחום אזור כיסוי. מצמצם את אזור הכיסוי באזורי תעבורה גבוהה, כדי לשפר את איכות השידור הכוללת ולמנוע צפיפות והפרעה להתקנים אחרים. כיסוי מרבי גבוה ביותר: הגדרת המתאם לרמת הספק שידור מרבית. בחר לקבלת ביצועים וטווח מרביים בסביבות עם מספר מוגבל של התקני רדיו נוספים. הערה: ההגדרה המטבית עבור משתמש היא תמיד הגדרת הספק השידור לרמה הנמוכה ביותר האפשרית, שעדיין תואמת לאיכות התקשורת. דבר זה מאפשר למספר המרבי של התקנים אלחוטיים לפעול באזורים צפופים ולצמצם את ההפרעה להתקנים אחרים שרדיו זה משתף איתם אותו ספקטרום רדיו. הערה: הגדרה זו נכנסת לתוקף בעת שימוש במצב תשתית או אד הוק.
מצב אלחוטי | בחירת הפס לשימוש עבור התחברות לרשת אלחוטית: 802.11a בלבד: חבר את המתאם האלחוטי לרשתות 802.11g בלבד 802.11b בלבד: חבר את המתאם האלחוטי לרשתות 802.11b בלבד 802.11g בלבד: חבר את המתאם האלחוטי לרשתות 802.11g בלבד. 802.11a ו- 802.11g בלבד: חבר את המתאם האלחוטי לרשתות 802.11g ו - 802.11a בלבד. 802.11b ו- 802.11g בלבד: חבר את המתאם האלחוטי לרשתות 802.11g ו- 802.11b בלבד 802.11a‏, 802.11b ו- 802.11g: (ברירת מחדל) - חבר לאחת מהרשתות האלחוטיות 802.11a‏, 802.11b או 802.11g. הערה: מצבים אלחוטיים (סוג אפנון) אלה קובעים את נקודות הגישה שהתגלו, המוצגות ברשימת רשתות אלחוטיות.
אישור | שמירת ההגדרות וחזרה לעמוד קודם.
ביטול | סגירה וביטול של כל השינויים.

# נתונים מתקדמים (התפריט מתקדם)

מספק מידע אודות חיבור המתאם הפעיל. להלן תיאור המידע בדף נתונים מתקדמים.

שם | תיאור
נתונים | נתונים מתקדמים: מידע זה קשור לאופן שבו המתאם מתקשר עם נקודת גישה. שיוך: אם המתאם מאתר נקודת גישה להתקשרות, הערך נמצא בטווח. אחרת, הערך נמצא מחוץ לטווח. כתובת MAC של נקודת גישה: כתובת ה- MAC בת שתים עשרה הספרות (00:40:96:31:1C:05) של נקודת הגישה (AP). מספר שיוכים: מספר הפעמים שנקודת הגישה איתרה את המתאם. ספירת נקודות גישה: מספר נקודות הגישה הזמינות הנמצאות בטווח של המתאם האלחוטי. מספר סריקות מלאות: מספר הפעמים שהמתאם סרק את כל הערוצים לקבלת מידע. מספר סריקות חלקיות: מספר הסריקות שהופסקו. נדידה: מידע זה מכיל מונים הקשורים לסיבות לנדידת המתאם. נדידה מתרחשת כאשר מתאם מתקשר עם נקודת גישה אחת ולאחר מכן עם נקודת גישה אחרת, לקבלת עוצמת אות טובה יותר. ספירת נדידה: מספר הפעמים שנדידה התרחשה. נקודת גישה לא שידרה: המתאם לא קלט שידור רדיו מנקודת הגישה. יתכן שיהיה צורך לאפס את נקודת הגישה. איכות פקסלי איסוף נתונים חלשה: איכות האות נמוכה מכדי להחזיק תקשורת עם נקודת הגישה. העברת את המתאם מחוץ לאזור הכיסוי של נקודת הגישה, או שנעשה שינוי במידע של כתובת ההתקן של נקודת הגישה. איזון עומסים של נקודת גישה: נקודת הגישה סיימה את שיוכה עם המתאם, כתוצאה מחוסר היכולת של נקודת הגישה לשמור על תקשורת עם כל המתאמים המשויכים אליה. מתאמים רבים מדי מנסים ליצור תקשורת עם נקודת גישה אחת. RSSI של נקודת גישה נמוך מדי: מחוון עוצמת אות קליטה (RSSI) נמוך מכדי לשמור על שיוך עם המתאם. יתכן שעברת מחוץ לאזור הכיסוי של נקודת הגישה, או שנקודת הגישה הגבירה את קצב הנתונים שלה. איכות ערוץ חלשה: איכות הערוץ נמוכה וגרמה למתאם לחפש נקודת גישה אחרת. התנתקות יחידה ניידת של נקודת גישה: נקודת הגישה ניתקה מחשב מרשימת ההתקנים הניידים הניתנים לזיהוי. על המחשב ליצור מחדש שיוך לנקודת גישה. שונות: השתמש במידע זה כדי לקבוע אם השיוך לנקודת גישה אחרת משפר את הביצועים ומסייע לשמור על המהירות המרבית של קצב הנתונים. פיקסלי איסוף נתונים שהתקבלו: מספר פיקסלי איסוף נתונים שהתקבלו על-ידי המתאם. אחוזי פיקסלי איסוף נתונים שהחטיאו: ערך באחוזים עבור פיקסלי איסוף נתונים שהחטיאו. אחוזי שגיאות שידור: האחוז של שידורי נתונים שאירעו בהם שגיאות. עוצמת אות: עוצמת האות של נקודת הגישה שאיתה המתאם יוצר תקשורת מוצגת בדציבלים (dBm‏).
שידור/קליטה נתוני שידור/קליטה | הצגת ערכים באחוזים של מנות מכוונות ובלתי-מכוונות. סה"כ מנות מארח: סך כל המנות המכוונות והבלתי-מכוונות. שידור - (Mbps) קליטה - (Mbps) מנות בלתי-מכוונות: מספר המנות שהתקבלו, המשודרות לרשת האלחוטית. מנות מכוונות: מספר המנות שהתקבלו, שנשלחו באופן ספציפי למתאם האלחוטי. סה"כ Bytes: המספר הכולל של ביתים שהתקבלו ושנשלחו על-ידי המתאם האלחוטי.
איפוס נתונים | איפוס מוני הנתונים של המתאם חזרה לאפס והתחלת מדידות חדשות של נתונים.
סגור | סגירה וחזרה לחלון הראשי.
עזרה? | הצגת עזרה עבור דף זה.

# שימוש ב- Windows לניהול Wi-Fi (התפריט מתקדם)

התכונה Microsoft Windows XP Wireless Zero Configuration מספקת תוכנית שירות מוכללת להגדרת תצורה של האלחוט. ניתן לאפשר ולנטרל תכונה זו מתוך Intel PROSet/Wireless‏. בתפריט מתקדם או בתפריט שורת המשימות, לחץ על השתמש ב- Windows לניהול Wi-Fi‏. אם Windows XP Zero Configuration מאופשר, התכונות ב- Intel(R) PROSet/Wireless מנוטרלות.

# ייבוא או ייצוא של פרופילים (התפריט פרופילים)

## ייבוא פרופילים לרשימת הפרופילים

ייבא אוטומטית פרופילים אלחוטיים לרשימת הפרופילים. לשם כך, Intel(R) PROSet/Wireless עוקב אם ישנם קובצי פרופילים חדשים בתיקיית הייבוא שבדיסק הקשיח. רק פרופילים שאופשרו באמצעות האפשרות אפשור ייבוא אוטומטי בהגדרות מתקדמות מיובאים אוטומטית. אם פרופיל בשם זהה קיים כבר ברשימת הפרופילים, תתבקש לדחות את קובץ הייבוא או לקבל אותו. אם תקבל את הקובץ, הפרופיל הקיים יוחלף. כל הפרופילים מבוססי-המשתמש המיובאים מוצבים בסוף רשימת הפרופילים, וקובץ הפרופיל נמחק מיד מהדיסק הקשיח לאחר הייבוא שלו, בין אם הייבוא הצליח או נכשל.

### פרופילים מוגנים באמצעות סיסמה

ייבא וייצא אוטומטית פרופילים מבוססי משתמש המוגנים בסיסמה ממערכות מרוחקות ואליהן. אם פרופיל מוגן באמצעות סיסמה, יש להזין את הסיסמה שהוקצתה לפני שניתן יהיה לערוך אותו. לקבלת מידע נוסף, עיין בהגדרת הגנת סיסמה.

#### תיאור ייבוא/ייצוא

שם | תיאור
--- | ---
יצוא פרופילים | שלב 1: בחר פרופיל אחד או יותר לייצוא מרשימת הפרופילים להלן: בחר פרופיל אחד או מספר פרופילים מהרשימה. סמל מצב פרופיל מציין אם מצב תשתיות או מצב אד הוק נמצא בשימוש, ואם אבטחה נמצאת בשימוש. שלב 2: יצא את הפרופיל הנבחר: לחץ על יצוא כדי לשמור את הפרופילים בספרייה נבחרת. שלב 3: בחר את תיקיית היעד. לחץ על עיון כדי לאתר את ספריית היעד בדיסק הקשיח. הכונן C:\ הוא ספריית ברירת המחדל. בחר את הכונן ואת הספרייה. לחץ על אישור. לחץ על אישור כדי לחזור לדף פרופילים.
ייבוא פרופילים | בחר פרופיל אחד או מספר פרופילים לייבוא אל הרשימה פרופילים. לחץ על יבא כדי לאתר בדיסק הקשיח פרופילים לייבוא. בחר את הפרופיל מהכונן או מהספרייה שנבחרו. לחץ על יבא. לאחר ייבוא מוצלח של פרופיל מוצגת הודעה. לחץ על אישור כדי לחזור לדף פרופילים. לחץ על ביטול כדי לסגור ולבטל את השינויים.
אישור | שמירת ההגדרות וחזרה לעמוד קודם.
עזרה? | הצגת עזרה עבור דף זה.

# ניהול פריטים מנועים (התפריט פרופילים)

ניהול רשימת פריטים מנועים זמין בעת בחירת ניהול פריטים מנועים מהתפריט פרופילים או בלחיצה על הלחצן מאפיינים ברשימה רשתות אלחוטיות.

חשוב: אינך מחובר אוטומטית לרשת או לנקודת גישה המופיעות ברשימה זו.

השתמש בניהול רשימת פריטים מנועים כדי לא לכלול רשתות אלחוטיות (SSID) שלמות. ברשתות עם יותר מנקודת גישה אחת, באפשרותך למנוע נקודת גישה אלחוטית (BSSID) בודדת.

שם | תיאור
ניהול רשימת פריטים מנועים | שם רשת: שם (SSID) של הרשת האלחוטית. רדיו: הצגת הפס, אם מתרחשת שגיאת DHCP‏. כתובת MAC‏: כתובת ה- Ethernet MAC של ההתקן. סיבה: מסביר את הסיבה למניעת התחברות אוטומטית של רשומה זו. פרטים: מספק מידע ספציפי על אופן מניעת נקודת הגישה וכיצד להסיר את המניעה שלה.
רשת זו מנועה מהתחברות אוטומטית מהסיבות הבאות. - משתמש מנע רשת זו בצורה ידנית. כדי להתאים שוב רשת (או נקודות גישה) זו לחיבור אוטומטי, בחר אותה ולחץ על הלחצן הסר. הערה: - הלחצן איפוס מסיר את כל הרשומות מן הרשימה, פרט לנקודות גישה חריגות. - נקודות גישה חריגות מוסרות מהרשימה כאשר נוצר חיבור לנקודת גישה זו באמצעות אישורים תקפים. - כל נקודות הגישה המנועות ברשת מסוימת (שאינן חריגות) מוסרות מהרשימה בעת החלה ידנית של פרופיל עבור רשת זו
הערה: הרשומות המואפרות הן נקודות גישה חריגות שהמערכת מנועה משימוש בהן. נקודת גישה חריגה (עוינת) היא כל נקודת גישה אשר אינה מורשית על-ידי מנהלי המערכת. לא ניתן להסיר רשומות אלה מהרשימה.
הוספה | הוספת שם רשת (SSID) לרשימה.
הסר | הסרת רשומה מהרשימה. בחר את הרשומה מהרשימה. לחץ על הסר. ההודעה הבאה תוצג: האם ברצונך להסיר את הפריט שנבחר מרשימת הפריטים המנועים? לחץ על כן כדי להסיר את הפרופיל מהרשימה.
איפוס רשימה | הסרת כל הרשתות ונקודות הגישה מרשימת הפריטים המנועים.
סגור | סגירת דף ושמירת ההגדרות.
עזרה? | הצגת עזרה עבור דף זה.

# כיבוי/הפעלה של האלחוט

כדי להפעיל או לכבות את הרדיו האלחוטי, השתמש באחת מהאפשרויות הבאות:

- מתג רדיו החומרה האופציונלי במחשב
- תוכנת Intel PROSet/Wireless
- Microsoft Windows

> הערה: כאשר המחשב פועל, הרדיו משדר אותות ללא הרף. במצבים מסוימים, כגון במטוס, אותות מהרדיו עשויים לגרום להפרעות. אם עליך לנטרל את הרדיו ולהשתמש במחשב הנייד מבלי לשדר אותות רדיו, השתמש בשיטות הבאות.

### שימוש במתג כיבוי או הפעלת הרדיו האופציונלי של המחשב

אם מותקן מתג חיצוני במחשב, השתמש בו לכיבוי ולהפעלה של הרדיו. לקבלת מידע נוסף אודות מתג זה, פנה ליצרן המחשב. אם Intel PROSet/Wireless מותקן, המצב הנוכחי של הרדיו מוצג בחלון הראשי של Intel PROSet Wireless ובשורת המשימות.

### שימוש ב- Intel PROSet/Wireless לכיבוי או הפעלה של הרדיו

ניתן לכבות או להפעיל את הרדיו באמצעות Intel PROSet/Wireless‏. סמל המצב ב- Intel PROSet/Wireless מציג את המצב הנוכחי של הרדיו.

בחלון הראשי של Intel PROSet/Wireless, לחץ על אלחוט כבוי או אלחוט מופעל כדי להפעיל או לכבות את הרדיו.

### כיבוי או הפעלה של הרדיו באמצעות סמל שורת המשימות

כדי לכבות או להפעיל את הרדיו, לחץ על סמל שורת המשימות ובחר אלחוט כבוי או אלחוט מופעל.

### אופן השימוש במנהל ההתקנים לנטרול הרדיו

ניתן לנטרל את הרדיו (הפיכה ללא-פעיל) באמצעות מנהל ההתקנים של Microsoft Windows‏.

> הערה: אם תנטרל את הרדיו מ- Microsoft Windows, עליך להשתמש ב- Microsoft Windows כדי להפעיל אותו. לא תוכל להשתמש במתג המערכת או ב- Intel PROSet/Wireless כדי לאפשר מחדש את הרדיו.

#### Microsoft Windows XP

1. בשולחן העבודה, לחץ באמצעות הלחצן הימני של העכבר על המחשב שלי.
2. לחץ על מאפיינים.
3. לחץ על חומרה.
4. לחץ על מנהל ההתקנים.
5. לחץ פעמיים על מתאמי רשת.
6. לחץ פעמיים על המתאם האלחוטי המותקן.
7. מהתפריט בחר נטרול.
8. לחץ על אישור.

# התקנה והסרה של התוכנה

התקנה רגילה כוללת את מנהל ההתקן של מתאם ה- LAN האלחוטי, את תוכנת Intel PROSet/Wireless ואת Intel Wireless Troubleshooter‏.

התכונות הבאות מותקנות במהלך התקנה מותאמת אישית:

- כלי מנהל הרשת
- Intel Smart Wireless Solutions
- תפקודיות מכשור ניהול אלחוט
- חיבור טרום-כניסה בנוהל כניסה יחיד (Single Sign On) ליצירת חיבור אלחוטי, לפני כניסת המשתמש ל- Windows

להתקנת תכונות אלה, בחר מותאמת אישית במהלך ההתקנה. בצע את ההוראות הבאות כדי להתקין תכונות אלה. אם תוכנת Intel PROSet/Wireless מותקנת כבר, עיין בהוראות לאחר התקנה.

> הערה: אם בכוונתך להשתמש ב- Novell(R) Client(TM) for Windows, יש להתקינו לפני ההתקנה של תוכנת Intel PROSet/Wireless‏. אם תוכנת Intel PROSet/Wireless מותקנת כבר, עליך להסירה לפני ההתקנה של Novell Client for Windows‏.

#### כדי להתקין את התוכנה:

1. הכנס את תקליטור ההתקנה לכונן התקליטורים.
2. לחץ על התקן תוכנה במסך Intel PROSet/Wireless Network‏.
3. קרא את הסכם הרשיון.
4. בחר אני מסכים לתנאי הרשיון.
5. לחץ על הבא.
6. לחץ על מותאמת אישית.
7. בחר מרשימת התכונות להתקין את:

> Intel PROSet/Wireless‏: התוכנה Intel PROSet Wireless‏.

> - התקנה: לחץ על Intel PROSet/Wireless‏. בחר התקן תכונה זו ואת כל תכונות המשנה. עבור לשלב 8.
> - כדי לא להתקין: לחץ על תכונה זו לא תהיה זמינה. סימן x אדום מוצג ליד האפשרות ומציין שהיא לא תותקן.

> Intel Smart Wireless Solutions‏: מספק אשף להגדרת תצורה פשוטה להתחברות לנתב אלחוטי.

> - התקנה: לחץ על Intel Smart Wireless Solutions‏. בחר התקן תכונה זו ואת כל תכונות המשנה. עבור לשלב 8.
> - כדי לא להתקין: בחר תכונה זו לא תהיה זמינה. סימן x אדום מוצג ליד האפשרות ומציין שהיא לא תותקן.

> Intel Wireless Troubleshooter‏: מסייע לפתור בעיות בחיבור אלחוטי.

- התקנה: לחץ על Intel Wireless Troubleshooter‏. בחר התקן תכונה זו ואת כל תכונות המשנה. לחץ על הבא ועבור לשלב 8.
- כדי לא להתקין: בחר תכונה זו לא תהיה זמינה. סימן x אדום מוצג ליד האפשרות ומציין שהיא לא תותקן.

> תמיכת WMI‏: תפקודיות מכשור ניהול אלחוט מאפשרת למנהלי רשת שלא מותקן אצלם Intel PROSet/Wireless לנהל מרחוק לקוחות שמותקן אצלם Intel PROSet/Wireless‏.

> - התקנה: לחץ על תמיכת WMI. בחר התקן תכונה זו ואת כל תכונות המשנה. עבור לשלב 8.
> - כדי לא להתקין: לחץ על תכונה זו לא תהיה זמינה. סימן x אדום מוצג ליד האפשרות ומציין שהיא לא תותקן.

> ערכת כלי מנהל: התקנת כלי מנהל הרשת בתפריט כלים. כלי זה משמש להגדרת תצורה של פרופילים משותפים. כלי מנהל הרשת משמש גם את מחלקת טכנולוגיית המידע כדי לאפשר או לנטרל תכונות בתוכנת Intel PROSet/Wireless.

> - התקנה: לחץ על ערכת כלי מנהל. בחר התקן תכונה זו ואת כל תכונות המשנה. לחץ על הבא ועבור לשלב 5.
> - כדי לא להתקין: בחר תכונה זו לא תהיה זמינה. סימן x אדום מוצג ליד האפשרות ומציין שהיא לא תותקן.

> נוהל כניסה יחיד (Single Sign On‏): התקנת תכונות נוהל כניסה יחיד. כלי זה משמש להגדרת תצורה של פרופילים משותפים באמצעות כלי מנהל הרשת.

> החלפת משתמשים מהירה ומסך הפתיחה של Microsoft Windows XP מנוטרלים כאשר מותקנת תמיכה בנוהל כניסה יחיד.

> נוהל כניסה יחיד מיועד לסביבה ארגונית שבה המשתמשים מתחברים למחשבים שלהם באמצעות שם משתמש, סיסמה ובדרך כלל תחום. החלפת משתמשים מהירה אינה תומכת בהתחברות לתחום.

> > הערה: החלפת משתמשים מהירה של Windows מאופשרת כברירת מחדל אם אתה משתמש ב- Microsoft Windows XP Home Edition‏. תכונה זו מיועדת למשתמש הביתי. החלפת משתמשים מהירה זמינה גם ב- Microsoft Windows XP Professional אם היא מותקנת במחשב-עצמאי או במחשב המחובר לקבוצת עבודה. החלפת משתמשים מהירה אינה זמינה אם מוסיפים לתחום מחשב עם Microsoft Windows XP Professional.

> חיבור טרום-כניסה: פרופיל טרום-כניסה נעשה פעיל ברגע שמשתמש מתחבר למחשב.

> - התקנה: לחץ על נוהל כניסה יחיד (Single Sign On‏). בחר התקן תכונה זו ואת כל תכונות המשנה. לחץ על הבא ועבור לשלב 8.
> - כדי לא להתקין: בחר תכונה זו לא תהיה זמינה. סימן x אדום מוצג ליד האפשרות ומציין שהיא לא תותקן.

8. לחץ על התקן. הרכיבים המותקנים מוצגים לאחר התקנת התוכנה במחשב.
9. לחץ על אישור.

> הערה: כאשר טרום-כניסה מותקן, תתבקש לאתחל את המחשב לאחר התקנת התוכנה.

#### הוספת תכונות לאחר התקנה

אם תוכנת Intel PROSet/Wireless מותקנת כבר, בצע את ההוראות להלן כדי להוסיף את כלי מנהל הרשת, Intel Smart Wireless Solutions, תפקודיות מכשור ניהול אלחוט וחיבור טרום-כניסה:

1. לחץ על התחל > לוח הבקרה > הוספה או הסרה של תוכניות > Intel PROSet/Wireless Software‏.
2. לחץ על שינוי/הסרה.
3. לחץ על שינוי.
4. לחץ על הבא.
5. לחץ על ה- X האדום שליד כל אחת מהתכונות שאינן מותקנות כרגע.
6. לחץ על התקן תכונה זו ותכונות משנה שנבחרו.
7. לחץ על שינוי. לאחר ההתקנה, התכונות רשומות כמותקנות ברשימת התכונות של מתקין Intel PROSet/Wireless‏.
8. לחץ על אישור.

#### הסרה של תוכנת Intel PROSet/Wireless

הסרת התקנה של Intel PROSet/Wireless‏:

1. לחץ על התחל > הגדרות > לוח הבקרה > הוספה או הסרה של תוכניות.
2. לחץ על תוכנת Intel PROSet/Wireless‏.
3. לחץ על הסר.
4. לחץ על הבא.
5. תישאל מה ברצונך לעשות עם הפרופילים וההגדרות הנוכחיים:

> בחרת להסיר לחלוטין את התוכנה Intel PROSet/Wireless.

> בחר מה לעשות עם הפרופילים וההגדרות הנוכחיים.

> - לא לשמור את הפרופילים וההגדרות שלי. בחר כדי להסיר לחלוטין את כל הפרופילים וההגדרות הנוכחיים. אם תתקין מחדש את התוכנה, הפרופילים וההגדרות לא יהיו זמינים עוד.
> - לשמור את הפרופילים וההגדרות שלי בתבנית הנוכחית (Intel PROSet/Wireless 10.x‏). בחר כדי לשמור את הפרופילים וההגדרות הנוכחיים. אם תתקין מחדש את התוכנה, הפרופילים וההגדרות הנוכחיים יהיו זמינים.
> - להמיר ולשמור את הפרופילים וההגדרות שלי בתבנית Intel PROSet/Wireless 9.x‏. אם עליך לחזור לגרסה קודמת של תוכנת Intel PROSet/Wireless, בחר אפשרות זו כדי לשמור את ההגדרות. לאחר התקנה מחדש של התוכנה, הפרופילים וההגדרות הנוכחיים יהיו זמינים. הערה: רק הגדרות הישימות לגרסה הקודמת של התוכנה יהיו זמינות.

6. בחר אפשרות ולחץ על אישור.
7. לחץ על כן כדי להפעיל מחדש את המחשב.

חזרה לראש הדף

חזרה לתוכן העניינים

סימנים מסחריים וכתבי ויתור