Επιστροφή στα περιεχόμενα

# Επισκόπηση ασύρματης δικτύωσης: Οδηγός χρήσης Intel(R) PRO/Wireless 3945ABG Network Connection

## Πληροφορίες για την τεχνολογία ασύρματου δικτύου

- Επιλέξτε ασύρματο δίκτυο
- Ρύθμιση παραμέτρων ασύρματου δικτύου
- Αναγνώριση ασύρματου δικτύου

Ένα ασύρματο δίκτυο συνδέει υπολογιστές χωρίς καλώδια δικτύου. Οι υπολογιστές χρησιμοποιούν ραδιοεπικοινωνίες για να αποστέλλουν δεδομένα μεταξύ τους. Μπορείτε να επικοινωνήσετε απευθείας με άλλους ασύρματους υπολογιστές ή να συνδεθείτε σε υπάρχον δίκτυο μέσω ενός ασύρματου σημείου πρόσβασης. Όταν ρυθμίζετε τον ασύρματο προσαρμογέα, επιλέγετε τον τρόπο λειτουργίας για τον τύπο του ασύρματου δικτύου που θέλετε. Μπορείτε να χρησιμοποιήσετε τον προσαρμογέα Intel(R) PRO/Wireless Network Connections που διαθέτετε για να συνδεθείτε σε άλλες παρόμοιες ασύρματες συσκευές που συμμορφώνονται με το πρότυπο 802.11 για ασύρματη δικτύωση.

## Επιλέξτε λειτουργία ασύρματου δικτύου

Τα ασύρματα δίκτυα μπορούν να λειτουργούν με ή χωρίς σημεία πρόσβασης, ανάλογα με τον αριθμό χρηστών στο δίκτυο. Η λειτουργία Υποδομή χρησιμοποιεί σημεία πρόσβασης για να επιτρέπει σε ασύρματους υπολογιστές να στέλνουν και να λαμβάνουν πληροφορίες. Οι ασύρματοι υπολογιστές μεταδίδουν στο σημείο πρόσβασης, το σημείο πρόσβασης λαμβάνει τις πληροφορίες και το μεταδίδει εκ νέου στους άλλους υπολογιστές. Το σημείο πρόσβασης μπορεί επίσης να συνδεθεί σε ασύρματο δίκτυο ή στο Διαδίκτυο. Μπορούν να συνεργάζονται πολλαπλά σημεία πρόσβασης για να παρέχουν κάλυψη σε ευρεία περιοχή.

Η λειτουργία Συσκευή προς συσκευής, η οποία καλείται και λειτουργία Ad Hoc, λειτουργεί χωρίς σημεία πρόσβασης και επιτρέπει σε ασύρματους υπολογιστές να αποστέλλουν πληροφορίες απευθείας σε άλλους ασύρματους υπολογιστές. Μπορείτε να χρησιμοποιήσετε τη λειτουργία συσκευής προς συσκευή για να συνδέσετε σε δίκτυο υπολογιστές στο σπίτι ή σε μικρό γραφείο, ή για να εγκαταστήσετε ένα προσωρινό ασύρματο δίκτυο για σύσκεψη.

## Ρύθμιση παραμέτρων ασύρματου δικτύου

Υπάρχουν τρία βασικά συστατικά των οποίων οι παράμετροι πρέπει να ρυθμιστούν για ασύρματο δίκτυο 802.11 προκειμένου να λειτουργεί σωστά:

- Όνομα δικτύου: Κάθε ασύρματο δίκτυο χρησιμοποιεί ένα μοναδικό Όνομα δικτύου για τον προσδιορισμό του δικτύου. Το όνομα αυτό καλείται Αναγνωριστικό συνόλου υπηρεσιών (SSID). Όταν ρυθμίζετε τις παραμέτρους του ασύρματου προσαρμογέα σας, προσδιορίζετε το SSID. Εάν θέλετε να συνδεθείτε σε υπάρχον δίκτυο, πρέπει να χρησιμοποιήσετε το όνομα για το δίκτυο αυτό. Εάν εγκαταστήσετε το δικό σας δίκτυο, μπορείτε να δημιουργήσετε το δικό σας όνομα και να το χρησιμοποιήσετε σε κάθε υπολογιστή. Το όνομα μπορεί να είναι μέχρι 32 χαρακτήρες και να περιέχει γράμματα και αριθμούς.
- Προφίλ: Όταν διαμορφώνετε τον υπολογιστή σας για να αποκτά πρόσβαση σε ασύρματο δίκτυο, το Intel(R)PROSet/Wireless δημιουργεί προφίλ για τις ασύρματες ρυθμίσεις που καθορίζετε. Εάν θέλετε να συνδεθείτε σε άλλο δίκτυο, μπορείτε να κάνετε σάρωση για υπάρχοντα δίκτυα και να κάνετε μια προσωρινή σύνδεση ή να δημιουργήσετε ένα νέο προφίλ για το δίκτυο αυτό. Αφού δημιουργήσετε προφίλ, ο υπολογιστής σας θα συνδεθεί αυτόματα όταν αλλάξετε τοποθεσίες.
- Ασφάλεια: Τα ασύρματα δίκτυα 802.11 χρησιμοποιούν κρυπτογράφηση για να βοηθήσουν στην προστασία των δεδομένων σας. Το WEP (Wired equivalent privacy) χρησιμοποιεί κλειδί κοινόχρηστης κρυπτογράφησης 64-bit ή 128-bit για την κωδικοποίηση των δεδομένων. Πριν μεταδώσει δεδομένα κάποιος υπολογιστής, αυτός χρησιμοποιεί ένα μυστικό κλειδί κρυπτογράφησης για να περιπλέξει τα δεδομένα. Ο υπολογιστής-παραλήπτης χρησιμοποιεί το ίδιο κλειδί για να αποπεριπλέξει τα δεδομένα. Εάν συνδέεστε σε υπάρχον δίκτυο, χρησιμοποιήστε το κλειδί κρυπτογράφησης που παρέχεται από το διαχειριστή του ασύρματου δικτύου. Εάν εγκαταστήσετε το δικό σας δίκτυο, μπορείτε να δημιουργήσετε το δικό σας κλειδί και να το χρησιμοποιήσετε σε κάθε υπολογιστή.

  Ο έλεγχος ταυτότητας 802.1x είναι ανεξάρτητος από τη διαδικασία ελέγχου ταυτότητας 802.11. Το πρότυπο 802.1x παρέχει ένα πλαίσιο εργασίας για διάφορα πρωτόκολλα ελέγχου ταυτότητας και διαχείρισης κλειδιού. Υπάρχουν διαφορετικοί έλεγχοι ταυτότητας 802.1x. Καθένας παρέχει μια διαφορετική προσέγγιση στον έλεγχο ταυτότητας αλλά όλοι χρησιμοποιούν το ίδιο πρωτόκολλο και πλαίσιο εργασίας 802.1x για επικοινωνία μεταξύ πελάτη και σημείου πρόσβασης.

## Αναγνώριση ασύρματου δικτύου

Ανάλογα με το μέγεθος και τα συστατικά ενός ασύρματου δικτύου, υπάρχουν πολλοί τρόποι για να αναγνωρίσετε ένα ασύρματο δίκτυο:

- Το όνομα δικτύου ή το Αναγνωριστικό συνόλου υπηρεσιών (SSID)—Αναγνωρίζει ένα ασύρματο δίκτυο. Όλες οι ασύρματες συσκευές στο δίκτυο πρέπει να χρησιμοποιούν το ίδιο SSID.
- Αναγνωριστικό εκτεταμένου συνόλου υπηρεσιών (ESSID)—Μια ειδική περίπτωση του SSID που χρησιμοποιείται για την αναγνώριση ενός ασύρματου δικτύου που περιλαμβάνει σημεία πρόσβασης.
- Independent Basic Service Set Identifier (IBSSID)—Μια ειδική περίπτωση ενός SSID που χρησιμοποιείται για την αναγνώριση ενός δικτύου υπολογιστών των οποίων οι παράμετροι είναι διαμορφωμένοι για να επικοινωνούν απευθείας ο ένας με τον άλλο χωρίς τη χρήση σημείο πρόσβασης.
- Basic Service Set Identifier (BSSID)—Ένα μοναδικό αναγνωριστικό για κάθε ασύρματη συσκευή. Το BSSID είναι η διεύθυνση Ethernet MAC της συσκευής.
- Broadcast SSID—Ένα σημείο πρόσβασης μπορεί να αποκριθεί σε υπολογιστές που στέλνουν διερευνητικά πακέτα με το SSID αναμετάδοσης. Εάν είναι ενεργοποιημένη αυτή η δυνατότητα στο σημείο πρόσβασης, οποιοσδήποτε ασύρματος χρήστης μπορεί να συσχετιστεί με το σημείο πρόσβασης με κενό (μηδενικό) SSID.

Επιστροφή στην αρχή

Επιστροφή στα περιεχόμενα

Εμπορικά σήματα και αποποιήσεις