Vissza a tartalomjegyzékhez

# Profilkezelés: Intel(R) PRO/Wireless 3915ABG Network Connection felhasználói kézikönyv

- Mi az a profil?
- A Profilok lista
- A Profilok lista ikonjai
- Csatlakozás egy profilhoz
- Új profil létrehozása
- Meglévő profil szerkesztése
- Profil eltávolítása
- Profiljelszó beállítása
- Profilok importálása és exportálása

# Mi az a profil?

A profil a hálózati beállítások egy elmentett csoportja. A profilok a Profilok listán jelennek meg. A profilok több vezeték nélküli hálózat váltogatott használata esetén használhatók előnyösen. Minden vezeték nélküli hálózathoz külön profil konfigurálható. A profilbeállítások tartalmazzák a hálózat nevét (SSID), üzemmódját és biztonsági beállításait.

Profil akkor jön létre, amikor a gép csatlakozik egy vezeték nélküli hálózathoz.

1. Válasszon egy vezeték nélküli hálózatot a Vezeték nélküli hálózatok listán.
2. Kattintson a Csatlakozás gombra.
3. Ha a vezeték nélküli hálózat WEP jelszót vagy titkosító kulcsot igényel, adja meg a jelszót. A biztonsági beállítások módosításához a Speciális gombra kattintva nyissa meg a Profil varázsló Biztonsági beállítások oldalát.
4. Kattintson az OK gombra a csatlakozáshoz. A rendszer létrehoz és a Profilok listához hozzáad egy profilt.

A Profilkezelő varázsló végigvezeti a vezeték nélküli hálózathoz történő csatlakozás szükséges beállításain. A folyamat eredményeként a rendszer ment és a Profilok listához hozzáad egy profilt. Mivel a vezeték nélküli beállításokat a program elmentette, a rendszer automatikusan csatlakozik, ha Ön a vezeték nélküli hálózat hatótávolságába kerül.

## A Profilok lista

A Profilok lista megjeleníti a meglévő profilokat. Amikor egy vezeték nélküli hálózat hatótávolságába ér, az Intel PROSet/Wireless megállapítja, hogy a Profilok listában van-e megfelelő profil. Ha talál ilyen profilt, automatikusan csatlakozik a hálózathoz.

### A Profilok lista prioritás-beállító nyilai

- A felfelé nyíllal felfelé mozgathatja a kiválasztott profilt a Profilok listában.
- A lefelé nyíllal lefelé mozgathatja a kiválasztott profilt a Profilok listában.

## Profillista ikonok

A hálózati profil állapotikonjai jelzik, ha az adapter hozzá van rendelve egy hálózathoz, jelzik a használt üzemmódot, illetve azt, hogy engedélyezve van-e a biztonsági titkosítás. Ezek az ikonok a profilnév mellett jelennek meg a profillistában.

Név | Magyarázat
Profilnév | A profilok hálózati beállítások, amelyekkel a vezeték nélküli adapter csatlakozik a hálózati hozzáférési pontra (Infrastruktúra üzemmódban) vagy – eszköz-eszköz (alkalmi) üzemmódban – egy másik, hozzáférési pontot nem használó számítógépre.
Hálózatnév | A vezeték nélküli hálózat neve (SSID) vagy a társszámítógép neve.
Kapcsolatállapot-jelző ikonok - A hálózati profil állapotjelző ikonjai jelzik az adapter és a vezeték nélküli hálózat különféle csatlakozási állapotait, a használt üzemmódot és a használt hálózati biztonságot.
| Kék kör: A vezeték nélküli adapter hozzáférési ponthoz vagy számítógéphez van társítva (alkalmi üzemmódban). Ha egy profilban engedélyezve van a 802.1x szerinti biztonság, ez azt jelzi, hogy az adapter társítva és hitelesítve van.
| Hálózati (Infrastruktúra) üzemmódot jelez.
| Eszköz-eszköz (alkalmi) üzemmódot jelez.
| Rendszergazda profilt jelez.
| A vezeték nélküli hálózat Titkosítást alkalmaz.
Hálózatnév | A vezeték nélküli hálózat neve (SSID) vagy a társszámítógép neve.
Nyilak | A nyilakkal a profilokat a kívánt sorrendbe lehet rendezni az automatikus kapcsolódáshoz. "Felfelé" nyíl: Felfelé mozgatja a profillistán a kiválasztott profilt. "Lefelé" nyíl: Lefelé mozgatja a profillistán a kiválasztott profilt.
Csatlakozás | A vezeték nélküli hálózat kiválasztott profiljának csatlakoztatása.
Hozzáadás | Új profil létrehozása a Profil varázslóval. További információk: Új profil létrehozása.
Eltávolítás | A kiválasztott profil eltávolítása a Profilok listából. További információk a Profil eltávolítása című részben találhatók.
Tulajdonságok | Itt módosítható egy létező profil. A profilt úgy is módosíthatja, hogy duplán rákattint a Profilok listában. További információk a Meglévő profil szerkesztése című részben találhatók.
| Exportálás/importálás: A felhasználói profilok importálása a Profilok listába és exportálása onnan. A vezeték nélküli profilok automatikusan importálhatók a Profilok listába. További információk a Profilok importálása és exportálása című részben találhatók.
Bezárás | Bezárja a profilkezelő ablakot.

## Csatlakozás egy profilhoz

Ha olyan vezeték nélküli hálózat hatótávolságába kerül, amelyhez van megfelelő profil, a rendszer automatikusan csatlakoztatja a hálózathoz. Ha ezzel egy időben egy alacsonyabb prioritású profillal rendelkező hálózat is hatótávolságon belül került, kikényszerítheti, hogy a rendszer ez utóbbihoz csatlakozzon. Ezt az Intel PROSet/Wireless főablakából vagy a tálcaikonról teheti meg.

Profil kézi csatlakoztatása az Intel PROSet/Wireless programból:

1. Az Intel PROSet/Wireless főablakának megnyitásához kattintson duplán a tálcaikonra.
2. A Profilok lista megnyitásához kattintson a Profilok gombra.
3. Válassza ki a profilt a Profilok listán.
4. Kattintson a Csatlakozás gombra. Ne feledje, hogy a kapcsolat csak akkor jön létre, ha a vezeték nélküli hálózat hatótávolságon belül van.

Kézi csatlakozás egy profilhoz a tálcaikonról:

1. Kattintson duplán az Intel PROSet/Wireless tálcaikonjára.
2. Kattintson a Csatlakozás egy profilhoz gombra.
3. Válasszon ki egy profilt.
4. Rákattintással indítsa el a csatlakozást.

## Új profil létrehozása

Válasszon egy vezeték nélküli hálózatot a Vezeték nélküli hálózatok listán. Kattintson a Csatlakozás gombra. A Vezeték nélküli profil varázsló végigvezeti a vezeték nélküli hálózathoz történő csatlakozás szükséges lépésein. A folyamat közben a Profil varázsló még a megfelelő biztonsági beállítások értékét is megpróbálja észlelni.

Új profil létrehozása és csatlakozás egy hálózathoz:

1. Az Intel PROSet/Wireless fő ablakában kattintson a Profilok gombra.
2. A Profil varázsló Általános beállítások oldalának megnyitásához a Profilok oldalon kattintson a Hozzáadás gombra.
3. Az Általános beállításokkal adja hozzá a Profilnevet és a Vezeték nélküli hálózat nevét, válassza ki az Üzemmód lehetőséget, majd nyissa meg a Speciális beállításokat.

#### Az Általános beállítások ismertetése

Név | Magyarázat
Profilnév | A vezeték nélküli hálózati profil neve. Amikor az Elérhető hálózatok listából választott vezeték nélküli hálózatot konfigurálja, a profil neve ugyanaz, mint a vezeték nélküli hálózat neve (SSID). Ezt a nevet "beszélőbb" névre változtathatja, vagy igényei szerint testreszabhatja. Példák: Saját irodai hálózatom, Péter otthoni hálózata, ABC vállalat hálózata...
Vezeték nélküli hálózat neve (SSID) | A vezeték nélküli hálózat azon hozzáférési pontjának neve, amelyre a vezeték nélküli adapter csatlakozik. Az SSID-nek pontosan meg kell egyeznie a vezeték nélküli hozzáférési pont nevével. A névben a kis- és nagybetűk különbözőnek számítanak. Amikor a vezeték nélküli hálózatok listájából választott hálózatot konfigurál, a program az SSID-t a vezeték nélküli hálózatok listájából veszi. Ezt nem lehet és nem is szabad megváltoztatni. Üres SSID: Ha a vezeték nélküli adapter egy rejtett hozzáférési ponttól üres hálózatnevet (SSID) kap vissza, az elérhető hálózatok listáján az <SSID nincs közzétéve> szöveg jelenik meg. Adja meg a hozzáférési pont tényleges SSID azonosítóját. A csatlakozás után mind az üres SSID, mind a tényleges SSID megjelenik az elérhető hálózatok listáján.
Üzemmód | Hálózat (Infrastruktúra): Csatlakozás egy hozzáférési ponthoz. Egy infrastruktúra üzemmódú hálózat egy vagy több hozzáférési pontból, valamint egy vagy több, vezeték nélküli adaptert tartalmazó számítógépből áll. Ezt a csatlakozási módot használják az otthoni hálózatok, a vállalati hálózatok, a szállodák, valamint más olyan szervezetek, amelyek hálózat- és/vagy internetelérést biztosítanak. Eszköz-eszköz (alkalmi): Közvetlen csatlakozás más számítógépekhez, alkalmi vezeték nélküli hálózatban. Ez a fajta csatlakozás hasznos, ha két vagy több számítógépet kell összekapcsolni. Nem enged hozzáférést a hálózat erőforrásaihoz és az internethez.
Speciális | A Speciális lapra kattintva nyissa meg a Speciális beállításokat. A Speciális beállításokban megadhatja az automatikus csatlakozás és az automatikus importálás beállításait, elindíthat egy alkalmazást, jelszóval védhet egy profilt, és előírhatja, melyik hozzáférési pontra csatlakozzon az adapter (Kötelező hozzáférési pont). További információk a Speciális beállítások című részben találhatók.
Tovább | Továbbléptet a Biztonsági beállítások lapra.
OK | Lezárja új profil létrehozását az aktuális beállítások érvényesítésével.
Mégse | Bezárja a Profil varázslót és elveti a módosításokat.
Súgó? | Megjeleníti az adott oldalhoz tartozó súgószöveget.

4. Ha az alábbi beállításokra is igényt tart, kattintson a Speciális gombra:

- Automatikus csatlakozás: Segítségével automatikusan vagy kézileg csatlakozhat egy profilhoz.
- Az Automatikus importálás segítségével automatikusan importálhatóvá teszi a profilt (csak rendszergazdáknak!).
- Kötelező hozzáférési pont: A megadott hozzáférési ponthoz társítja a vezeték nélküli adaptert.
- Profil jelszavas védelme: Itt jelszóval levédhet profilokat.
- Alkalmazás indítása: Itt adhatja meg, melyik program induljon el vezeték nélküli kapcsolat létrejöttekor.

A Speciális beállítások ismertetése

Név | Magyarázat
Automatikus csatlakozás | Automatikus (alapértelmezés) Ha ki van választva, az Intel PROSet/Wireless automatikusan csatlakozik ehhez a profilhoz, ha hatótávolságon belül van. Igény szerint: Ha ki van választva, az Intel(R) PROSet/Wireless nem csatlakozik automatikusan egy adott profilhoz, ha hatótávolságon belül van. Akkor célszerű választani, ha például az adott vezeték nélküli kapcsolatért fizetni kell, és Ön nem kíván csatlakozni. Csatlakozás a hálózatra: Válasszon ki egy hálózatot a Vezeték nélküli hálózatok listán. Kattintson a Csatlakozás gombra.
Automatikus importálás | Az automatikus importálással a hálózati rendszergazda könnyen átviheti ezt a profilt más számítógépekre. Ha az exportált fájlt bemásolják egy másik számítógép Vezeték nélküli \ autom. import nevű könyvtárába, az Intel PROSet/Wireless onnan automatikusan importálja a profilt.
Kötelező hozzáférési pont | Kötelező hozzáférési pont: Arra kényszeríti a vezeték nélküli adaptert, hogy a megadott MAC-című hozzáférési pontra csatlakozzon. Írja be a hozzáférési pont MAC-címét (BSSID címét) – a MAC-cím 48 bitből, azaz 12 hexadecimális számjegyből áll. Például 00:06:25:0E:9D:84. Alkalmi üzemmódban nem használható ez a funkció. Törlés: A jelenlegi cím törlése.
Jelszavas védelem | Védje ezt a profilt egy (maximum 10 karakteres) jelszóval: Jelölje be, ha jelszót szeretne engedélyezni ehhez a profilhoz. A négyzet alapértelmezés szerint nincs bejelölve, azaz nincs profiljelszó. Jelszó: Írja be a jelszót. A jelszó karakterei csillagokként jelennek meg. Erősítse meg az új jelszót: Írja be újra a jelszót.
Alkalmazás indítása | Automatikusan elindít egy kötegfájlt, parancsfájlt vagy végrehajtható fájlt, amikor a felhasználó csatlakozik a profilra. Ezzel például automatikusan el lehet indítani egy VPN-munkamenetet, valahányszor a felhasználó a vezeték nélküli hálózatra csatlakozik. Kattintson az Alkalmazás indításának engedélyezése pontra. Írja be az indítani kívánt program nevét, vagy kattintson a Tallózás gombra és keresse meg a fájlt a merevlemezen. A speciális beállítások mentéséhez kattintson az OK gombra.
OK | Bezárja az oldalt és menti a beállításokat.
Mégse | Bezárja a párbeszédpanelt és elveti a módosításokat.
Súgó? | Megjeleníti az adott oldalhoz tartozó súgószöveget.

5. A biztonsági beállítások megnyitásához kattintson a Tovább gombra.

6. Válassza ki a Hálózati hitelesítés és az Adattitkosítás lehetőséget. Adja meg a titkosító kulcs beállításait, és szükség szerint konfigurálja a 802.1x beállításokat. További információk az A titkosítás beállítása című részben találhatók.

7. A profil beállításának végeztével kattintson az OK gombra. A Profil varázsló futása befejeződik, és Ön visszakerül az Intel PROSet/Wireless főablakába. A profilbeállítások ellenőrzéséhez vagy módosításához kattintson a Vissza gombra.
8. Ha pillanatnyilag nem kapcsolódik hálózatra, az Intel PROSet/Wireless észleli az újonnan hozzáadott profilt és megpróbál automatikusan csatlakozni rá.
9. Ha kézileg szeretne csatlakozni az új profilra, kattintson a Csatlakozás gombra. A kapcsolatállapot-jelző ikon megjeleníti a kapcsolat pillanatnyi állapotát. Mutatja a hálózatnevet, az adási és a vételi sebességet, valamint a jel minőségét is.

## Meglévő profil szerkesztése

Ha egy meglévő profilt kíván módosítani, az alábbiak szerint járjon el:

1. Kattintson az Intel PROSet Wireless főablakában a Profilok gombra.
2. A Profilok listában kattintson a szerkeszteni kívánt profilra.
3. Az Általános beállítások megnyitásához kattintson a Tulajdonságok gombra.
4. A Tovább és a Vissza gombbal ide-oda lépkedhet az Általános és a Biztonsági beállítások között:
   - Általános beállítások További információk az Általános beállítások című részben találhatók.
   - Biztonsági beállítások. További információk az A titkosítás beállítása című részben találhatók.
5. A beállítások mentéséhez és a kilépéshez kattintson az OK gombra. Ha a módosítások mentése nélkül szeretne kilépni, kattintson a Mégse gombra.

## Profil eltávolítása

Ha el szeretne távolítani egy profilt, az alábbiak szerint járjon el:

1. Kattintson az Intel PROSet Wireless főablakában a Profilok gombra.
2. Válasszon egy profilt a listán.
3. Kattintson az Eltávolítás gombra. A következő értesítés jelenik meg A kiválasztott profilok véglegesen el lesznek távolítva. Folytatja?
4. Kattintson az Igen lehetőségre. A profil törlődik a Profilok listából.

Ha a hálózati csatlakozás nem szűnik meg:

1. Kattintson az Intel PROSet Wireless főablakában a Profilok gombra.
2. Válasszon egy profilt a listán.
3. Kattintson az Eltávolítás gombra. A következő értesítés jelenik meg A kiválasztott profilok véglegesen el lesznek távolítva. Folytatja?
4. Kattintson az Igen lehetőségre. A következő értesítés jelenik meg A jelenleg aktív <profil név> profil végleges eltávolítása. Folytatja?
5. Kattintson az Igen lehetőségre. A profil törlődik a Profilok listából.

## Profiljelszó beállítása

Ha egy meglévő profilt jelszóval kíván védeni, az alábbiak szerint járjon el:

1. Kattintson az Intel PROSet Wireless főablakában a Profilok gombra.
2. Válasszon egy profilt a listán.
3. Az Általános beállítások megnyitásához kattintson a Tulajdonságok gombra.
4. A Speciális beállítások megnyitásához kattintson a Speciális gombra.
5. A jelszóvédelmi beállítások megnyitásához kattintson a Jelszavas védelem gombra.
6. Válassza A profil védelme jelszóval (maximum 10 karakter) lehetőséget.
7. Jelszó: Írja be a jelszót.
8. Jelszó megerősítése: Írja be újra a jelszót.
9. A beállítások mentéséhez és az Általános beállítások lapra való visszatéréshez kattintson az OK gombra.
10. Az Intel PROSet Wireless főablakába való visszatéréshez kattintson az OK gombra.

## Profilok exportálása és importálása

Itt lehet felhasználói profilokat a Profilok listába importálni és onnan exportálni. A vezeték nélküli profilok automatikusan importálhatók a Profilok listába.

> MEGJEGYZÉS: A rendszergazdaprofilok exportálásával kapcsolatban lásd a Rendszergazda-csomagok című részt.

### Profilok exportálása a profillistáról

1. Válassza ki a listán az exportálni kívánt egy vagy több profilt.
2. Az Exportálás lehetőséggel exportálja a kiemelt profil(oka)t.
3. Válassza ki a célmappát. A Tallózás gombra kattintva keresse meg a merevlemezen a célkönyvtárat. Az alapértelmezett hely a C:\.
4. A kiválasztott profil exportálásához kattintson az OK gombra. Megjelenik a következő értesítés: A kiválasztott profilok sikeresen exportálva ebbe a célmappába: C:\

Több profil kiválasztásához:

1. Az egérrel jelöljön ki egy profilt.
2. Nyomja meg a Ctrl billentyűt.
3. Egymás után kattintson rá mindegyik exportálandó profilra. A kiválasztott profilok exportálásához kövesse az előbbiekben leírt 2. lépés utasításait.

### Profilok importálása a Profilok listába

Profilok importálása kézileg:

1. A Profilok oldalon kattintson az Importálás pontra.
2. Válassza ki az importálni kívánt profilfájlt.
3. Kattintson az Importálás gombra.
4. A program üzenetet küld, ha sikeresen megtörtént a kiválasztott profil importálása.
5. Kattintson az OK gombra.

A rendszergazda beállíthatja, hogy mely profilok legyenek automatikusan importálhatók a profillistába. Az Intel PROSet/Wireless figyeli a merevlemez import mappáját, és észreveszi ott az új profilfájlokat. Csak azok a profilok importálhatók automatikusan, amelyekre a Speciális beállítások menüpontban be van kapcsolva az Automatikus importálás engedélyezése engedély. Ha már létezik azonos nevű profil a profillistában, megjelenik egy ablak, amelyben elutasíthatja vagy elfogadhatja az importálandó profilt. Ha elfogadja, az importált profil felülírja a meglévőt.

Minden importált felhasználói profil a Profilok lista végére kerül, és a profilfájlt a rendszer az importálás után azonnal törli a merevlemezről, függetlenül attól, hogy az importálás sikeres volt-e vagy sem.

#### Jelszóval védett profilok

Itt lehet jelszóval védett felhasználói profilokat automatikusan külső rendszerekbe exportálni és onnan importálni. Jelszóval védett profil csak a jelszó megadása után módosítható. További információk a Jelszavas védelem című részben találhatók.

Vissza az oldal tetejére

Vissza a tartalomjegyzékhez

Védjegyek és nyilatkozatok