Tilbake til Innhold

# Oversikt over trådløse nettverk: Brukerveiledning for Intel(R) PRO/Wireless 3945ABG-nettverkstilkobling

## Om trådløs nettverksteknologi

- Velg et trådløsnettverksmodus
- Konfigurer et trådløst nettverk
- Identifiser et trådløst nettverk

Et trådløst nettverk kobler sammen datamaskiner uten bruk av nettverkskabler. Isgteden bruker datamaskinene radiokommunikasjon til å sende data til hverandre. Du kan kommunisere direkte med andre trådløse datamaskiner eller koble til et eksisterende nettverk gjennom et trådløst tilgangspunkt. Når du setter opp det trådløse kortet, velger du funksjonsmodus for den typen trådløst nettverk du vil ha. Du kan bruke Intel(R) PRO/Wireless Network Connections kortet til å koble til andre lignende trådløse enheter som er kompatible med 802.11-standarden for trådløse nettverk.

## Velg en trådløsnettverksmodus

Trådløse nettverk kan virke med eller uten tilgangspunkter, avhengig av antallet brukere i nettverket. Infrastrukturmodus bruker tilgangspunkter for å gjøre det mulig for trådløse datamaskiner å sende og motta informasjon. Trådløse datamaskiner sender til tilgangspunktet, tilgangspunktet mottar informasjonen og kringkaster det videre til de andre datamaskinene. Tilgangspunktet kan også kobles til et trådløst nettverk eller til Internett. Flere tilgangspunkt kan arbeide sammen for å gi dekning over et bredt område.

Enhet-til-enhet-modus, også kalt ad hoc-modus, virker uten tilgangspunkter og gjør det mulig for trådløse datamaskiner å sende informasjon direkte til andre trådløse datamaskiner. Du kan bruke datamaskin-til-datamaskin-modus til å opprette et nettverk av datamaskiner hjemme eller på et lite kontor, eller til å sette opp et midlertidig trådløst nettverk til et møte.

## Konfigurer et trådløst nettverk

Det er tre grunnleggende komponenter som må konfigureres for at et 802.11-trådløsnettverk skal virke skikkelig:

- Nettverksnavn: Hvert trådløse nettverk bruker et unikt nettverksnavn til å identifisere nettverket. Dette navnet kalles tjenestesettidentifikator (SSID - Service Set Identifier). Når du setter opp det trådløse kortet, angir du SSID-en. Hvis du vil koble til et eksisterende nettverk, må du bruke navnet for det nettverket. Hvis du setter opp ditt eget nettverk, kan du finne på et eget navnog bruke det på hver datamaskin. Navnet kan inneholde opptil 32 tegn som kan være både bokstaver og tall.
- Profiler: Når du innstiller datamaskinen til å gjøre tilgang til et trådløsnettverk, oppretter Intel(R)PROSet/Wireless en profil for trådløsinnstillingene som du angir. Hvis du vil koble til et annet nettverk, kan du skanne etter eksisterende nettverk og opprette en midlertidig tilkobling eller lage en ny profil for det nettverket. Etter at du lager profiler, vil datamaskinen automatisk koble deg til når du endrer tilholdssteder.
- Sikkerhet: De trådløse 802.11-nettverkene bruker kryptering for å hjelpe deg å beskytte dataene. WEP (Wired equivalent privacy) bruker en 64-biters eller 128-biters delt krypteringsnøkkel til å uforståeliggjøre data. Før en datamaskin sender data, bruker den en hemmelig krypteringsnøkkel for å gjøre data uforståelig. Mottakerdatamaskinen bruker den samme nøkkelen til å gjøre dataene forståelige igjen. Hvis du kobler til et eksisterende nettverk, bruker du krypteringsnøkkelen du fikk av administratoren for det trådløse nettverket. Hvis du setter opp ditt eget nettverk, kan du finne på en egen nøkkel og bruke den på hver datamaskin.

  802.1x-godkjenningen er uavhengig av 802.11-autentifikasjonsprosessen. 802.1x-standarden gir et rammeverk for flere godkjennings- og nøkkeladministrasjonsprotokoller. Det finnes forskjellige 802.1x-godkjenningstyper, og hver gir forskjellige innfallsvinkler til godkjenningen, men alle tar i bruk den samme 802.1x-protokollen og det samme rammeverk for kommunikasjonen mellom en klient og et tilgangspunkt

## Identifiser et trådløst nettverk

Avhengig av størrelsen og komponentene i trådløsnettverket, er det mange måter for å identifisere et trådløsnettverk:

- Nettverksnavnet eller Service Set Identifier (SSID) - identifiserer et trådløsnettverk. Alle de trådløse enhetene på et nettverk må bruke samme SSID.
- Extended Service Set Identifier (ESSID)- En spesiell type SSID som brukes til å identifisere et trådløse nettverk og inkluderer tilgangspunkt.
- Independent Basic Service Set Identifier (IBSSID)—Et spesielt tilfelle av SSID som brukes til å identifisere et nettverk av trådløse datamaskiner som er konfigurert til å kommunisere direkte med en annen uten bruk av tilgangspunkt.
- Basic Service Set Identifier - En unik identifikator for hver trådløsenhet. BSSID-en er Ethernet MAC-adressen for enheten.
- Broadcast SSID - Et tilgangspunkt kan svare datamaskiner som sender undersøkelsespakker, med kringkastings-SSID-en. Hvis denne funksjonen er aktivert på tilgangspunktet, kan alle trådløse brukere knytte til tilgangspunktet ved hjelp av en tom (null) SSID.

Tilbake til toppen

Tilbake til Innhold

Varemerker og frasigelser