Takaisin Sisällys-sivulle

# Tietoja langattomista verkoista: Intel(R) PRO/Wireless 3945ABG Network Connection -käyttöopas

## Tietoja langattomasta verkkoteknologiasta

- Langattoman verkon valitseminen
- Langattoman verkon määrittäminen
- Langattoman verkon tunnistaminen

Langaton verkko yhdistää tietokoneet toisiinsa ilman verkkokaapeleita. Tietokoneet lähettävät tietoja toisilleen käyttämällä radiotietoliikennettä. Langattoman tukiaseman kautta voidaan viestiä suoraan toisten langattomien tietokoneiden kanssa tai muodostaa yhteys olemassa olevaan verkkoon. Kun langattoman sovittimen asetukset määritetään, valitaan toimintatila halutun langattoman verkon mukaan. Intel(R) PRO/Wireless Network Connections -sovittimen avulla voidaan muodostaa yhteys muihin samankaltaisiin langattomiin laitteisiin, jotka ovat yhdenmukaisia langattoman verkkokäytön 802.11-standardin kanssa.

## Langattoman verkkotilan valitseminen

Langattomissa verkoissa voi olla tukiasemia tai niissä ei ole tukiasemia verkon käyttäjämäärän mukaan. Perusrakennetilassa käytetään tukiasemia tietojen lähettämisen ja vastanottamisen mahdollistamiseksi langattomista tietokoneista. Langattomat tietokoneet lähettävät tukiasemaan, tukiasema vastaanottaa tiedot ja lähettää ne edelleen muihin tietokoneisiin. Tukiasema voi myös muodostaa yhteyden langalliseen verkkoon tai Internetiin. Monet tukiasemat voivat toimia yhdessä ja kattaa laajan alueen.

Laitteidenvälinen-tilassa eli Ad Hoc -tilassa ei käytetä tukiasemia, ja sitä käyttämällä langattomista tietokoneista voidaan lähettää tietoja suoraan muihin langattomiin tietokoneisiin. Laitteidenvälinen-tilaa voi käyttää koti- tai pientoimiston verkkotietokoneissa tai sen avulla voi määrittää tilapäisen langattoman verkon kokousta varten.

## Langattoman verkon määrittäminen

Langattoman 802.11-verkon oikean toiminnan varmistamiseksi pitää määrittää seuraavat kolme peruskomponenttia:

- Verkkonimi: Kukin langaton verkko käyttää yksilöllistä verkon nimeä verkon tunnistamiseksi. Tämä nimi on palvelun tunnus eli Service Set Identifier (SSID). SSID määritetään langattoman sovittimen asentamisen yhteydessä. Jos halutaan muodostaa yhteys olemassa olevaan verkkoon, on käytettävä kyseisen verkon nimeä. Jos asennetaan oma verkko, voidaan itse määrittää sen nimi ja käyttää sitä kussakin tietokoneessa. Nimi voi olla korkeintaan 32 merkkiä pitkä ja se voi sisältää kirjaimia ja numeroita.
- Profiilit: Kun tietokone määritetään käyttämään langatonta verkkoa, Intel(R)PROSet/Wireless luo profiilin määritettäville langattoman käytön asetuksille. Jos haluat muodostaa yhteyden johonkin muuhun verkkoon, voit etsiä olemassa olevia verkkoja ja muodostaa tilapäisen yhteyden tai luoda kyseiselle verkolle uuden profiilin. Kun profiileja luodaan, tietokone muodostaa yhteyden automaattisesti sen sijainnin muuttuessa.
- Suojaus: Langattomissa 802.11-verkoissa tiedot suojataan salaamalla. WEP (Wired Equivalent Privacy) sekoittaa tiedot käyttämällä 64-bittistä tai 128-bittistä jaettua salausavainta. Ennen kuin tietokone lähettää tiedot, se sekoittaa ne käyttämällä salaista salausavainta. Vastaanottava tietokone purkaa tietojen salauksen käyttämällä samaa avainta. Jos muodostetaan yhteys olemassa olevaan verkkoon, on käytettävä langattoman verkon verkonvalvojan antamaa avainta. Jos asennetaan oma verkko, voidaan itse määrittää sen avain ja käyttää sitä kussakin tietokoneessa.

  802.1x-laillisuustarkistus on riippumaton 802.11-laillisuustarkistusprosessista. 802.1x-standardi muodostaa puitteet erilaisille laillisuustarkistus- ja avaintenhallintayhteyskäytännöille. On olemassa erilaisia 802.1x-laillisuustarkistustyyppejä, joista kukin muodostaa erilaisen lähestymistavan laillisuustarkistukseen käyttämällä samaa 802.1x-yhteyskäytäntöä ja tietoliikennekehystä asiakkaan ja tukiaseman välillä.

## Langattoman verkon tunnistaminen

Langattoman verkon koon ja komponenttien mukaan on olemassa useita tapoja yksilöidä langaton verkko:

- Verkkonimi tai SSID (Service Set Identifier)—Muodostaa langattoman verkon tunnisteen. Kaikkien verkossa olevien langattomien laitteiden on käytettävä samaa SSID:tä.
- Extended Service Set Identifier (ESSID) —Erityinen SSID-tunnus, jota käytetään tukiasemia sisältävän langattoman verkon tunnistamiseen.
- Independent Basic Service Set Identifier (IBSSID) —SSID:n erikoistapaus, jota käytetään yksilöimään ilman tukiasemaa keskenään viestimään määritettyjen tietokoneiden verkko.
- Basic Service Set Identifier (BSSID)—Kunkin langattoman asiakkaan yksilöllinen tunniste. BSSID on laitteen Ethernet MAC -osoite.
- Lähetyksen SSID—Tukiasema voi vastata tietokoneille lähettämällä lähetys-SSID:llä varustettuja koetinpaketteja. Jos tämä toiminto on käytössä tukiasemassa, mikä tahansa langaton käyttäjä voi liittyä tukiasemaan käyttämällä tyhjää (null) SSID:tä.

Takaisin alkuun

Takaisin Sisällys-sivulle

Tavaramerkit ja vastuuvapautuslausekkeet