กลับไปที่สารบัญ

# การเชื่อมต่อไปยังเครือข่าย: คู่มือผู้ใช้ การเชื่อมต่อเครือข่าย Intel(R) PRO/Wireless 3945ABG

- เชื่อมต่อกับเครือข่ายไร้สาย
- การเชื่อมต่อครั้งแรก
- ตัวจัดการการเชื่อมต่อไร้สายอื่นๆ

# การเชื่อมต่อกับเครือข่ายไร้สาย

คุณสามารถเชื่อมต่อเครือข่ายไร้สายโดยใช้วิธีใดวิธีหนึ่งดังต่อไปนี้

- การเชื่อมต่ออัตโนมัิติ: หากส่วนกำหนดค่าที่มีอยู่ตรงกับเครือข่ายที่ใช้ได้ คุณจะได้รับการเชื่อมต่อเข้ากับเครือข่ายไร้สายนั้นโดยอัตโนมัติ
- ตั้งค่าส่วนกำหนดค่าใหม่: เลือกเครือข่ายไร้สายจากรายการเครือข่ายไร้สายในหน้าต่างหลักของ Intel PROSet/Wireless คลิก เชื่อมต่อ ถ้าคุณเชื่อมต่อเครือข่ายได้ ส่วนกำหนดค่าจะถูกสร้างขึ้นในรายการส่วนกำหนดค่าสำหรับการใช้งานในอนาคต
- เชื่อมต่อกับส่วนกำหนดค่าในรายการส่วนกำหนดค่า: คุณจะสามารถเลือกส่วนกำหนดค่าได้จากรายการส่วนกำหนดค่า คลิก ส่วนกำหนดค่า บนหน้าต่างหลักของ Intel PROSet/Wireless เลือกส่วนกำหนดค่าจากรายการส่วนกำหนดค่า คลิก เชื่อมต่อ การทำเช่นนี้จะช่วยให้คุณสามารถเชื่อมต่อกับเครือข่ายที่อยู่ในอันดับล่างของรายการได้ (ถ้ามี)
- คลิกขวาที่ ไอคอนแถบงาน ที่มุมด้านขวาล่างของเดสก์ท็อปของ Windows คลิกขวาที่ เชื่อมต่อกับส่วนกำหนดค่า รายการส่วนกำหนดค่าที่กำหนดไว้ล่วงหน้าจะแสดงขึ้น เลือกส่วนกำหนดค่า

# การเชื่อมต่อครั้งแรก

Intel PROSet/Wireless จะตรวจจับเครือข่ายไร้สายที่อยู่ในระยะการเชื่อมต่อของอแด็ปเตอร์โดยอัตโนมัติ เมื่อพบเครือข่าย การแจ้งเตือนบนเดสก์ท็อปจะแสดงขึ้น: พบเครือข่ายไร้สาย ดูรายละเอียดเพิ่มเติมใน ไอคอนในแถบงาน

1. ดับเบิลคลิกที่การแจ้งเตือนเพื่อเปิดหน้าต่างหลักของ Intel PROSet/Wireless
2. เลือกเครือข่ายไร้สายจากรายการ
3. คลิก เชื่อมต่อ ถ้าเครือข่ายไม่ต้องใช้การตรวจสอบความถูกต้อง การแจ้งเตือนบนเดสก์ท็อปจะแจ้งว่าคุณมีการเชื่อมต่อกับเครือข่าย ดูที่ หน้าต่างหลักของ Intel PROSet/Wireless และ แถบงาน สำหรับข้อมูลทั่วไปเกี่ยวกับเมนูแถบงานและไอคอน

ถ้าคุณต้องการเพิ่มระบบรักษาความปลอดภัยที่ใช้การตรวจสอบความถูกต้อง:

1. ตัวช่วยสร้างส่วนกำหนดค่าจะเริ่มขึ้นและแนะนำคุณตลอดขั้นตอนการกำหนดค่า
2. ระบุชื่อส่วนกำหนดค่า ชื่อของส่วนกำหนดค่าจะเป็นชื่อของคุณสำหรับเครือข่ายนี้ โดยสามารถตั้งเป็นชื่อใดก็ได้ที่ช่วยให้คุณจำเครือข่ายนี้ได้ ตัวอย่างเช่น เครือข่ายบ้าน, ร้านกาแฟที่ถนน
3. คลิก ถัดไป จากนั้นตัวช่วยสร้างส่วนกำหนดค่าจะพยายามตรวจหาการตั้งค่าเครือข่ายของเครือข่ายนี้
4. ทำต่อไปตามขั้นตอนของตัวช่วยสร้างส่วนกำหนดค่าจนกระทั่งเสร็จสมบูรณ์ ดูรายละเอียดเพิ่มเติมใน การจัดการส่วนกำหนดค่า และ การตั้งค่าความปลอดภัย
5. คลิก ตกลง เพื่อเชื่อมต่อกับเครือข่ายไร้สาย

ถ้าคุณไม่ดำเนินการใดๆ กับการแจ้งเตือน พบเครือข่ายไร้สาย Intel PROSet/Wireless จะแสดงกล่องโต้ตอบขึ้น: คุณต้องการเชื่อมต่อเครือข่ายไร้สายหรือไม่? คลิก ใช่ หน้าต่างหลักของ Intel PROSet/Wireless จะเปิดขึ้น ทำตามคำแนะนำด้านบนเพื่อเชื่อมต่อกับเครือข่ายไร้สาย

นอกจากไอคอนแถบงานแล้ว Intel PROSet/Wireless ยังจะแสดงสถานะการเชื่อมต่อและเครือข่ายที่ใช้ได้ด้วย ดูรายละเอียดเพิ่มเติมที่ หน้าต่างหลักของ Intel PROSet/Wireless

## ตัวจัดการการเชื่อมต่อไร้สายอื่นๆ

หาก Intel PROSet/Wireless ตรวจพบว่าโปรแกรมซอฟต์แวร์อื่นกำลังพยายามสื่อสารกับอุปกรณ์ไร้สาย คุณจะได้รับแจ้งเกี่ยวกับลักษณะการทำงานดังกล่าว

#### Microsoft Windows XP Wireless Zero Configuration

เมื่อต้องการสลับจาก Intel PROSet/Wireless ไปยัง Microsoft Windows XP Wireless Zero Configuration ให้ใช้วิธีใดวิธีหนึ่งต่อไปนี้:

- จากเมนูแถบงาน:

คลิก ใช้ Windows ในการจัดการ Wi-Fi เพื่อสลับไปยัง Microsoft Windows XP Wireless Zero Configuration เลือกตัวเลือกนี้เพื่อยกเลิกการใช้งาน Intel PROSet/Wireless ในฐานะตัวจัดการการเชื่อมต่อไร้สายปัจจุบันของคุณ จากนั้นคุณจึงจะกำหนดค่า Microsoft Windows XP ให้เป็นตัวจัดการการเชื่อมต่อไร้สายของคุณได้

> หมายเหตุ: ส่วนกำหนดค่าไร้สายใดๆ ที่สร้างใน Intel PROSet/Wireless จะไม่ปรากฏใน Microsoft Windows XP Wireless Zero Configuration ถ้าคุณต้องการใช้ส่วนกำหนดค่าไร้สายของ Intel คุณต้องเลือก ใช้ Intel PROSet/Wireless จากเมนูแถบงาน

- จาก Intel PROSet/Wireless:

จากเมนูเครื่องมือ คลิก ใช้ Windows เพื่อจัดการ Wi-Fi ในโปรแกรม Intel PROSet/Wireless เมื่อคุณเสร็จสิ้นการใช้ Microsoft Windows XP Wireless Zero Configuration คุณสามารถสลับกลับไปที่ Intel PROSet/Wireless ได้ เลือก เปิดใช้ Intel PROSet/Wireless บนหน้าต่างหลักของ Intel PROSet/Wireless

เมื่อต้องการใช้ Intel PROSet/Wireless เป็นตัวจัดการการเชื่อมต่อไร้สายของคุณ ให้คลิก ใช้ Intel PROSet/Wirelessจากเมนูแถบงาน

#### ซอฟต์แวร์ไร้สายจากที่อื่น

หากคุณใช้ซอฟต์แวร์ที่มีให้จากจุดด่วน (เช่น ร้านกาแฟ อาคารสนามบิน) Intel PROSet/Wireless จะแจ้งให้คุณทราบ และยกเลิกการใช้งานของตัวเองโดยอัตโนมัติ โปรแกรมไม่สามารถจัดการอุปกรณ์ไร้สายในขณะที่ตัวจัดการการเชื่อมต่อไร้สายอื่นกำลังสื่อสารกับอุปกรณ์ดังกล่าวอยู่ได้ หากต้องการใช้คุณลักษณะของ Intel PROSet/Wireless คุณจะต้องยกเลิกการใช้งานหรือเอาซอฟต์แวร์นี้ออกเมื่อคุณออกจากจุดด่วน

กลับไปที่ด้านบน

กลับไปที่สารบัญ

เครื่องหมายการค้าและข้อสงวนสิทธิ์