Takaisin Sisällys-sivulle

# Profiilinhallinta: Intel(R) PRO/Wireless 3945ABG Network Connection -käyttöopas

- Mikä on profiili?
- Profiililuettelo
- Profiililuettelon kuvakkeet
- Profiiliyhteyden muodostaminen
- Uuden profiilin luominen
- Aikaisemmin luodun profiilin muokkaaminen
- Profiilin poistaminen
- Profiilin salasanan määrittäminen
- Profiilien tuominen ja vieminen

# Mikä on profiili?

Profiili on ryhmä tallennettuja verkkoasetuksia. Profiilit näkyvät profiililuettelossa. Profiilit ovat hyödyllisiä liikuttaessa langattomien verkkojen välillä. Kuhunkin langattomaan verkkoon voidaan määrittää eri profiileja. Profiilin asetuksiin sisältyy verkkonimi (SSID), toimintatila ja suojausasetukset.

Profiili luodaan, kun muodostetaan yhteys langattomaan verkkoon.

1. Valitse langaton verkko Langattomat verkot -luettelosta.
2. Valitse Yhdistä.
3. Jos langaton verkko vaatii WEP-salasanaa tai salausavainta, anna salasana. Voit muuttaa suojausasetuksia avaamalla ohjatun profiilitoiminnon suojausasetukset valitsemalla Lisäasetukset.
4. Muodosta yhteys valitsemalla OK. Profiili luodaan ja lisätään profiililuetteloon.

Ohjattu profiilinhallintatoiminto opastaa määrittämään asetukset, joita tarvitaan yhteyden muodostamiseksi langattomaan verkkoon. Lopuksi profiili tallennetaan ja lisätään profiililuetteloon. Koska nämä langattomat asetukset tallennetaan, yhteys muodostetaan automaattisesti, kun saavut seuraavan kerran tämän langattoman verkon toiminta-alueelle.

## Profiililuettelo

Profiililuettelo sisältää luettelon olemassa olevista profiileista. Kun saavut langattoman verkon toiminta-alueelle, PROSet/Wireless etsii profiililuettelosta verkkoa vastaavaa profiilia. Jos sopiva profiili löytyy, verkkoon muodostetaan yhteys automaattisesti.

### Profiililuettelon prioriteettinuolet

- Ylänuolella siirretään valittua profiilia ylöspäin profiililuettelossa.
- Alanuolella siirretään valittua profiilia alaspäin profiililuettelossa.

## Profiililuettelon kuvakkeet

Verkkoprofiilin tilakuvakkeet ilmaisevat, onko sovitin liitetty verkkoon, profiilin käyttämän toimintatilan ja onko suojaussalaus käytössä. Nämä kuvakkeet näkyvät profiililuettelossa profiilin nimen vieressä.

Nimi | Kuvaus
Profiilinimi | Profiilit ovat verkkoasetusryhmiä, joita käyttämällä langaton sovitin voi muodostaa yhteyden verkkotukiasemaan (perusrakennetila) tai tietokoneeseen (laitteidenvälinen Ad Hoc -tila) käyttämättä tukiasemaa.
Verkkonimi | Tietokoneen tai langattoman verkon nimi (SSID).
Yhteyskuvakkeet - Verkkoprofiilin tilan kuvakkeet ilmaisevat sovittimen eri yhteystilat langattomaan verkkoon, käytetyn toimintatilan tyypin ja käytetäänkö suojausta.
| Sininen rengas: Langaton sovitin on liitetty tukiasemaan tai tietokoneeseen (Ad Hoc -tila). Jos profiilissa on otettu käyttöön 802.1x-suojaus, tämä ilmaisee, että sovitin on liitetty ja sen laillisuus on tarkistettu.
| Ilmaisee Verkko (perusrakenne) -tilan.
| Ilmaisee Laitteidenvälinen (Ad Hoc) -tilan.
| Ilmaisee hallintaprofiilin.
| Langaton verkko käyttää suojaussalausta.
Verkkonimi | Tietokoneen tai langattoman verkon nimi (SSID).
Nuolet | Sijoita profiilit haluttuun järjestykseen automaattista yhteyttä varten nuolien avulla. Ylänuoli: Siirtää valitun profiilin ylöspäin profiililuettelossa. Alanuoli: Siirtää valitun profiilin alaspäin profiililuettelossa.
Yhdistä | Valitun profiilin yhdistäminen langattomaan verkkoon.
Lisää | Uuden profiilin luominen käyttämällä ohjattua profiilitoimintoa. Lisätietoja on kohdassa Uuden profiilin luominen.
Poista | Poistaa valitun profiilin profiililuettelosta. Lisätietoja on kohdassa Profiilin poistaminen.
Ominaisuudet | Olemassa olevan profiilin sisällön muokkaaminen. Voit myös muokata profiilia kaksoisnapsauttamalla profiilia profiililuettelossa. Lisätietoja on kohdassa Olemassa olevan profiilin muokkaaminen.
| Vienti/tuonti: Käyttäjäpohjaisten profiilien tuominen profiililuetteloon ja niiden vieminen profiililuettelosta. Langattoman lähiverkon profiilit voidaan automaattisesti tuoda profiililuetteloon. Lisätietoja on kohdassa Profiilien tuominen ja vieminen.
Sulje | Profiilinhallinta-ikkunan sulkeminen.

## Profiiliyhteyden muodostaminen

Kun olet langattoman verkon toiminta-alueella ja verkkoa varten on olemassa profiili, yhteys verkkoon muodostetaan automaattisesti. Jos olet samalla myös pienemmän prioriteetin omaavan verkon toiminta-alueella, voit määrittää, että muodostetaan yhteys siihen. Tämä suoritetaan Intel PROSet/Wireless -ohjelman tai tehtäväpalkin kuvakkeen kautta.

Profiilin valitseminen manuaalisesti Intel PROSet/Wireless -ohjelmasta

1. Avaa Intel PROSet/Wireless -pääikkuna kaksoisnapsauttamalla tehtäväpalkin kuvaketta.
2. Voit avata profiililuettelon valitsemalla Profiilit.
3. Valitse profiili profiililuettelosta.
4. Valitse Yhdistä. Muista, että yhteys muodostetaan vain silloin, kun olet langattoman verkon toiminta-alueella.

Profiilin valitseminen manuaalisesti tehtäväpalkista:

1. Napsauta hiiren kakkospainikkeella Intel PROSet/Wireless -yhteyden tehtäväpalkin kuvaketta.
2. Valitse Muodosta yhteys profiiliin.
3. Valitse profiili.
4. Muodosta yhteys napsauttamalla.

## Uuden profiilin luominen

Valitse langaton verkko Langattomat verkot -luettelosta. Valitse Yhdistä. Ohjattu Luo langaton profiili -toiminto opastaa suorittamaan vaiheet, joita tarvitaan profiilin luomiseksi ja yhteyden muodostamiseksi langattomaan verkkoon. Tämän toimenpiteen aikana ohjattu toiminto yrittää tunnistaa asianmukaiset suojausasetukset.

Uuden profiilin luominen ja langattoman verkkoyhteyden muodostaminen:

1. Valitse Intel PROSet/Wireless -pääikkunassa Profiilit-painike.
2. Avaa ohjatun profiilitoiminnon Yleisasetukset-ikkuna valitsemalla Lisää.
3. Yleisasetukset-ikkunassa voit lisätä Profiilinimi-asetuksen ja Langattoman verkon nimi -asetuksen, valita toimintatilan sekä käyttää Lisäasetukset-toimintoja.

#### Suojausasetusten kuvaus

Nimi | Kuvaus
Profiilinimi | Langattoman verkkoprofiilin nimi. Kun määritetään langaton verkko, joka valittiin Langattomat verkot -luettelosta, profiilin nimi on sama kuin langattoman verkon nimi (SSID). Voit muuttaa tätä nimeä haluamallasi tavalla. Esimerkkejä: Oma kotiverkko, Pekan kotiverkko, ABC-yrityksen verkko.
Langattoman verkon nimi (SSID) | Langattoman verkon tukiaseman nimi, jota langaton sovitin käyttää yhteyden muodostamiseen. Tämän SSID-nimen on oltava täsmälleen sama kuin langattoman tukiaseman nimi. Siinä otetaan huomioon isot ja pienet kirjaimet. Kun määrität Käytettävissä olevat verkot -luettelosta valitun langattoman verkon asetuksia, SSID otetaan Langattomat verkot -luettelosta. Sitä ei voi eikä saa muuttaa. Tyhjä SSID: Jos langaton sovitin vastaanottaa tyhjän verkkonimen (SSID) salaisesta tukiasemasta, Langattomat verkot -luettelossa näkyy <SSID-tunnusta ei lähetetä>. Anna tukiaseman oikea SSID-nimi. Yhteyden muodostamisen jälkeen sekä tyhjä SSID että liitetty SSID voidaan nähdä käytettävissä olevien verkkojen luettelossa.
Toimintatila | Verkko (Perusrakenne): Yhteyden muodostaminen tukiasemaan. Perusrakenneverkko käsittää vähintään yhden tukiaseman ja vähintään yhden langattomalla sovittimella varustetun tietokoneen. Tällaista yhteystyyppiä käytetään kotiverkoissa, yritysverkoissa, hotelleissa tms. verkko- ja/tai Internet-yhteyden tarjoamiseksi. Laitteidenvälinen (Ad Hoc): Yhdistäminen suoraan muihin tietokoneisiin langattomassa Ad Hoc -verkossa. Tämä yhteystyyppi on käytännöllinen vain kahden tai useamman tietokoneen välisissä yhteyksissä. Se ei anna käyttöön verkkoresursseja eikä Internet-yhteyttä.
Lisäasetukset | Avaa Lisäasetukset-ikkuna valitsemalla Lisäasetukset. Lisäasetukset-ikkunassa voidaan määrittää automaattisen yhteydenmuodostuksen ja automaattisen tuonnin asetuksia, määrittää salasana ja määrittää tietty tukiasemaosoite yhteydenmuodostusta varten (pakollinen tukiasema). Lisätietoja on kohdassa Lisäasetukset.
Seuraava | Siirtyminen Suojausasetukset-sivulle.
OK | Uuden profiilin luonnin lopettaminen ja nykyisten asetusten vahvistaminen.
Peruuta | Ohjatun profiilitoiminnon sulkeminen ja tehtyjen muutosten peruuttaminen.
Ohje | Tämän sivun ohjetiedot.

4. Valitse Lisäasetukset-painike seuraavia asetuksia varten:

- Yhteyden automaattinen muodostaminen: Määrittää, muodostetaanko profiiliin yhteys automaattisesti vai manuaalisesti.
- Automaattinen tuonti (vain verkonvalvojille).
- Pakollinen tukiasema: Langattoman sovittimen määrittäminen liittymään määrättyyn tukiasemaan.
- Suojaa tämä profiili salasanalla: Profiilin suojaaminen salasanalla.
- Käynnistä sovellus: Määritä ohjelma, joka käynnistetään, kun muodostetaan langaton yhteys.

Lisäasetusten kuvaus

Nimi | Kuvaus
Yhteyden automaattinen muodostaminen | Automaattinen (oletus): Intel PROSet/Wireless -ohjelman määrittäminen muodostamaan yhteys automaattisesti tähän profiiliin sen ollessa toiminta-alueella. Pyydettäessä: Profiilin automaattisen yhteydenmuodostuksen estäminen verkon ollessa toiminta-alueella. Esimerkiksi jos langattoman yhteyden käyttäminen on maksullista, et ehkä haluat muodostaa yhteyttä siihen automaattisesti. Verkkoyhteyden muodostaminen: Valitse verkko Langattomat verkot -luettelosta. Valitse Yhdistä.
Automaattinen tuonti | Sallii verkonvalvojan siirtää valitun profiilin helposti muihin tietokoneisiin. Kun viety profiili sijoitetaan Wireless\AutoImport-kansioon toisessa tietokoneessa, Intel PROSet/Wireless tuo profiilin automaattisesti.
Pakollinen tukiasema | Pakollinen tukiasema: Pakottaa langattoman sovittimen yhdistämään tukiasemaan käyttäen määrättyä MAC-osoitetta. Anna tukiaseman (BSSID) MAC-osoite (48 bittiä, 12 heksadesimaalilukua), esimerkiksi 00:06:25:0E:9D:84. Tämä ominaisuus ei ole käytettävissä Ad Hoc -toimintatilassa. Tyhjennä: Nykyisen osoitteen poistaminen.
Salasanasuojaus | Suojaa tämä profiili salasanalla (enintään 10 merkkiä): Ota profiilin salasanasuojaus käyttöön valitsemalla tämä valintaruutu. Oletusarvon mukaan valintaruutu ei ole valittuna. Salasana: Kirjoita salasana. Salasanaa kirjoitettaessa merkit tulostuvat näyttöön tähtinä. Vahvista uusi salasana: Kirjoita salasana uudelleen.
Käynnistä sovellus | Eräajotiedoston, suoritettavan tiedoston tai komentosarjan käynnistäminen automaattisesti, kun muodostetaan yhteys profiiliin. Voit esimerkiksi käynnistää näennäisen yksityisverkkoistunnon (VPN-istunnon) automaattisesti aina, kun muodostetaan yhteys langattomaan verkkoon. Valitse Ota Käynnistä sovellus -toiminto käyttöön. Anna käynnistettävän ohjelman nimi tai paikanna suoritettava tiedosto kiintolevyltä valitsemalla Selaa. Sulje Lisäasetukset-valintaikkuna valitsemalla OK-painike.
OK | Sulkeminen ja asetusten tallentaminen.
Peruuta | Ikkunan sulkeminen ja muutosten hylkääminen.
Ohje | Tämän sivun ohjetiedot.

5. Avaa Suojausasetukset-ikkuna valitsemalla Yleisasetukset-kohdassa Seuraava.

6. Valitse Verkon laillisuustarkistus ja valitse Tiedon salaus. Anna salausavainasetukset ja määritä tarvittavat 802.1x-asetukset. Lisätietoja on kohdassa Suojausasetukset.

7. Valitse OK, kun olet suorittanut profiiliasetukset loppuun. Ohjattu profiilitoiminto lopetetaan ja näyttöön tulee Intel PROSet/Wireless -pääikkuna. Jos haluat muuttaa tai tarkistaa profiiliasetuksia, valitse Edellinen-painike.
8. Jos parhaillaan ei ole yhteyttä verkkoon, Intel PROSet/Wireless tunnistaa uuden profiilin lisäämisen ja yrittää automaattisesti muodostaa yhteyden tähän uuteen profiiliin.
9. Voit halutessasi muodostaa manuaalisesti yhteyden tähän profiiliin valitsemalla Yhdistä. Yhteyskuvake ilmaisee nykyisen yhteystilan. Lisäksi näytössä on verkon nimi, lähetys- ja vastaanottonopeus sekä signaalin laatu.

## Aikaisemmin luodun profiilin muokkaaminen

Aikaisemmin luodun profiilin muokkaaminen:

1. Valitse Profiilit Intel PROSet/Wireless -pääikkunassa.
2. Valitse muokattava profiili profiililuettelosta.
3. Avaa Yleisasetukset-sivu valitsemalla Ominaisuudet.
4. Voit liikkua yleis- ja lisäasetuksissa käyttämällä Seuraava- ja Edellinen-painikkeita:
   - Yleisasetukset. Lisätietoja on kohdassa Yleisasetukset.
   - Suojausasetukset. Lisätietoja on kohdassa Suojausasetukset.
5. Tallenna nykyiset asetukset valitsemalla OK ja lopeta. Voit lopettaa tallentamatta asetuksia valitsemalla Peruuta.

## Profiilin poistaminen

Profiilin poistaminen:

1. Valitse Profiilit Intel PROSet/Wireless -pääikkunassa.
2. Valitse profiili luettelosta.
3. Valitse Poista. Näyttöön tulee sanoma: Valitut profiilit poistetaan pysyvästi. Haluatko jatkaa?
4. Valitse Kyllä. Profiili poistetaan profiililuettelosta.

Jos verkkoyhteys on yhä yllä:

1. Valitse Profiilit Intel PROSet/Wireless -pääikkunassa.
2. Valitse profiili luettelosta.
3. Valitse Poista. Näyttöön tulee sanoma: Valitut profiilit poistetaan pysyvästi. Haluatko jatkaa?
4. Valitse Kyllä. Näyttöön tulee sanoma: <profiilin nimi> on aktiivinen eikä sitä voi poistaa pysyvästi. Haluatko jatkaa?
5. Valitse Kyllä. Profiili poistetaan profiililuettelosta.

## Profiilin salasanan määrittäminen

Olemassa olevan profiilin suojaaminen salasanalla:

1. Valitse Profiilit Intel PROSet/Wireless -pääikkunassa.
2. Valitse profiili luettelosta.
3. Avaa Yleisasetukset-sivu valitsemalla Ominaisuudet.
4. Avaa Lisäasetukset-ikkuna valitsemalla Lisäasetukset.
5. Avaa salasanasuojausasetukset valitsemalla Salasanasuojaus.
6. Valitse Suojaa tämä profiili salasanalla (enintään 10 merkkiä).
7. Salasana: Kirjoita salasana.
8. Vahvista salasana: Kirjoita salasana uudelleen.
9. Tallenna asetukset ja palaa Yleisasetukset-sivulle valitsemalla OK.
10. Palaa Intel PROSet/Wireless -pääikkunaan valitsemalla OK.

## Profiilien vieminen ja tuominen

Käyttäjäpohjaisten profiilien tuominen profiililuetteloon ja vieminen profiililuettelosta. Langattoman lähiverkon profiilit voidaan automaattisesti tuoda profiililuetteloon.

> HUOMAUTUS: Lisätietoja hallintaprofiilien viemisestä on kohdassa Järjestelmänvalvojan pakkaukset.

### Profiilien vieminen profiililuettelosta

1. Valitse luettelosta yksi profiili tai useita profiileja.
2. Vie valitut profiilit profiililuettelosta valitsemalla Vie.
3. Valitse kohdekansio. Voit paikantaa kohdehakemiston kiintolevyltä valitsemalla Selaa. Oletuskansio on C:\-aseman pääkansio.
4. Vie valittu profiili valitsemalla OK-painike. Näyttöön tulee sanoma: Valittujen profiilien vienti kohdekansioon onnistui: C:\.

Useiden profiilien valitseminen:

1. Korosta profiili hiirellä.
2. Paina Ctrl-näppäintä ja pidä se painettuna.
3. Valitse haluamasi profiilit napsauttamalla. Voit tuoda useita profiileja noudattamalla edellä olevia ohjeita vaiheesta 2 alkaen.

### Profiilien tuominen profiililuetteloon

Profiilien tuominen manuaalisesti:

1. Valitse Tuo Profiilit-sivulla.
2. Valitse tuotavat profiilitiedostot
3. Valitse Tuo.
4. Näyttöön tulee sanoma, kun profiilin tuonti on suoritettu loppuun.
5. Valitse OK.

Järjestelmänvalvoja voi määrittää, että profiilit tuodaan automaattisesti profiililuetteloon. Intel PROSet/Wireless tarkkailee kiintolevyn tuontikansiota uusien profiilien varalta. Profiilin automaattinen tuominen edellyttää sitä, että Lisäasetukset-sivulla on valittu sen Ota automaattinen tuonti käyttöön -valintaruutu. Jos profiililuettelossa on jo samanniminen profiili, näyttöön tulee kehote hylätä tai hyväksyä tuotu profiili. Jos tuonti hyväksytään, nykyinen profiili korvataan.

Kaikki tuodut käyttäjäpohjaiset profiilit sijoitetaan profiililuettelon loppuun. Profiilitiedosto poistetaan välittömästi kiintolevyltä tuonnin jälkeen siitä riippumatta, onnistuiko tuonti vai ei.

#### Salasanasuojatut profiilit

Salasanasuojattujen käyttäjäpohjaisten profiilien automaattinen tuominen ja vieminen etäjärjestelmiin. Jos profiili on salasanasuojattu, sen muokkaaminen edellyttää salasanan antamista. Lisätietoja on kohdassa Salasanasuojaus.

Takaisin alkuun

Takaisin Sisällys-sivulle

Tavaramerkit ja vastuuvapautuslausekkeet