Tilbage til Indhold

# Administratorværktøj: Brugervejledning til Intel(R) PRO/Wireless 3945ABG Netværkstilslutning

- Indstil administrator-adgangskode
- Administratorpakker
- Administratorprofiler
  - Vedvarende
  - Tilslut før logon
  - Voice over IP (VoIP)
- Indstillinger for administratorværktøj
- Programindstillinger
- Adapterindstillinger
- Software
- Administratoropgaver

Administratorværktøjet bruges af den person, som har administratorrettigheder på denne computer. Dette værktøj bruges til at konfigurere fælles (delte) profiler, førpålogningsprofiler og vedvarende tilslutningsprofiler. Adminitratorværktøj kan også bruges af IT-afdelingen til at konfigurere brugerindstillinger i Intel(R) PROSet/Wireless-softwaren og til at oprette tilpasset installation af pakker til eksport til andre systemer.

Administratorværktøjet findes i menuen Værktøjer. Det skal vælges under installationen af Intel PROSet/Wireless-softwaren, ellers vises kommandoen ikke i menuen Værktøjer.

## Indstil administrator-adgangskode

Brugere kan ikke ændre administratorindstillingerne eller profilerne, medmindre de har adgangskoden til dette værktøj. Når du første gang åbner Administratorværktøjet, bliver du bedt om at indtaste en adgangskode. Adgangskoden må ikke overstige 100 tegn. Null-adgangskoder er ikke tilladt.

1. Indtast adgangskode:Indtast en adgangskode (maks. 100 tegn).
2. Bekræft adgangskode: Genindtast adgangskoden.
3. Klik på OK. Åbn administratorpakken vises.

Sådan ændres den eksisterende adgangskode:

1. Klik på Administratorværktøj i menuen Værktøjer.
2. Klik på Skift adgangskode i indtastningsformularen til adgangskode.
3. Gammel adgangskode: Indtast den eksisterende adgangskode.
4. Ny adgangskode: Indtast den nye adgangskode.
5. Bekræft adgangskode:Genindtast den nye adgangskode.
6. Klik på OK for at gemme den nye adgangskode og lukke Administratorværktøjet.

## Administratorpakker

Administratorpakker bruges til at gemme administrative profiler og andre indstillinger. Du kan kopiere eller sende denne selvudpakkende exe-fil til klienter på netværket. Når exe-filen køres, installeres indholdet og det konfigureres på destinationscomputeren.

Sådan opretter du en ny pakke:

1. Klik på Administratorværktøj i menuen Værktøjer.
2. Indtast din adgangskode til Administratorværktøjet.
3. Administratorpakke: Klik på Opret en ny pakke.
4. Klik på OK.
5. Vælg Medtag indstillinger på siderne Profiler, Programindstillinger, Adapterindstillinger eller Software, for at konfigurere de indstillinger, der skal medtages i pakken.
6. Klik på Luk.
7. Følgende meddelelse vises: Den aktuelle pakke er ændret. Vil du gemme ændringerne?
8. Klik på Ja. Gem exe-filen i en mappe på den lokale harddisk.
9. Klik på Gem. Filen oprettes. BEMÆRK: Denne proces kan vare flere minutter.
10. Klik på Færdig for at se indholdet af pakken.
    - Klik på Anvend denne fil på denne computer hvis du vil bruge pakkekonfigurationen på administratorens computer.
    - Kopier exe-filen til en brugers computer, hvis du vil installere den konfiguration, der er gemt i pakken. Det er en tavs installation.
11. Klik på Aktiver Intel PROSet/Wireless. Denne procedure vælgerIntel(R) PROSet/Wireless til at styre dine netværksprofiler.

> BEMÆRK: Du kan også vælge Gem pakke i Administratorværktøjets Filer menu, hvis du vil gemme pakken.

Sådan redigerer du en pakke:

1. Aktiver Administratorværktøjet
2. Klik på siden Åbn administratorpakke, for at redigere en eksisterende pakke.
3. Klik på Gennemse. Find pakkens exe-fil.
4. Klik på Åbn. Foretag dine opdateringer.
5. Klik på Luk.
6. Følgende meddelelse vises: Den aktuelle pakke er ændret. Vil du gemme ændringerne?
7. Klik på Ja. Gem exe-filen i en mappe på den lokale harddisk.

> BEMÆRK: Du kan også vælge Åbn pakke i Administratorværktøjets Filer menu, hvis du vil redigere en administratorpakke.

## Administratorprofiler

Administratorprofiler ejes og administreres af netværksadministratoren eller administratoren af denne computer. Disse profiler er fælles for eller delt af alle brugere på denne computer. Slutbrugerne kan imidlertid ikke ændre disse profiler. De kan kun ændres i Administratorværktøjet, der er beskyttet med en adgangskode.

Der findes tre typer administrator profiler: Vedvarende, Tilslut før logon/Fælles og Voice over IP (VoIP).

### Vedvarende tilslutning

Vedvarende profiler anvendes ved start af computeren, eller når ingen bruger har logget på computeren. Når en bruger logger af, opretholder en Vedvarende profil fortsat en trådløs tilslutning, indtil computeren slukkes, eller en anden bruger logger på.

Hovedpunkterne for Vedvarende tilslutning:

- Følgende profiltyper kan oprettes som vedvarende profiler:
  - Alle profiler, som ikke kræver 802.1x-godkendelse (f.eks. Åben godkendelse med WEP-kryptering, Åben godkendelse uden kryptering).
  - Alle profiler med 802.1x-godkendelse får deres legitimationsoplysninger gemt: MD5, LEAP, EAP-FAST.
  - Profiler med sikkerhedsindstillinger, der inkluderer valget "Brug følgende brugernavn og adgangskode".
  - Profiler, der bruger maskincertifikatet til godkendelse.

> BEMÆRK: Intel PROSet/Wireless understøtter maskincertifikater. Disse vises imidlertid ikke på certifikatlisterne.

- WPA-Enterprise-profiler, der ikke bruger et brugercertifikat
- WPA-Personal-profiler

- Profilen Vedvarende tilslutning anvendes ved systemstart, og når en bruger logger af

Sådan opretter du en Vedvarende profil:

1. Klik på Medtag profiler.
2. Klik på Vedvarende
3. Klik på Tilføj for at åbne Generelle indstillinger.
4. Navn på trådløst netværk (SSID): Indtast netværks-ID.
5. Profilnavn: Indtast et beskrivende profilnavn.
6. Driftstilstand: Infrastruktur er valgt.
7. Administratorprofiltype: Vedvarende: Aktiv, når ingen brugere er logget på er valgt.
8. Klik på Næste.
9. Klik på Koncernsikkerhed for at åbne Sikkerhedsindstillinger. Se Koncernindstillinger vedrørende oplysninger om 802.1x-sikkerhedskonfiguration.
10. Klik på OK.

### Tilslut før logon

Tilslut før logon/Fælles profiler anvendes inden en bruger logger på. Hvis Single Sign On-funktionerne er installeret anvendes profilen, og tilslutningen sker inden Windows logon-sekvensen (før-logon).

Hvis Single Sign On-funktionerne ikke er installeret, anvendes profilen, når brugersessionen er aktiv.

Tilslut før logon/Fælles profiler vises altid øverst i profillisten. Brugere kan fortsat prioritere deres egne profiler, som de har oprettet, men de kan ikke omprioritere Tilslut før logon/Fælles profiler. Da disse profiler vises øverst på profillisten, forsøger Intel PROSet/Wireless automatisk først at tilslutte til Administrator-profiler, inden brugeroprettes profiler forsøges.

> BEMÆRK: Kun administratorer kan oprette eller eksportere Tilslutning før logon/Fælles profiler.

Hovedpunkterne for Tilslut før logon er:

- Tilslut før logon er kun aktiv ved Windows-pålogføring.
- Følgende profiltyper kan oprettes som før-logon-profiler:
  - 802.1x MD5, LEAP, EAP-FAST Profiler, der enten bruger "Brug Windows logon brugernavn og adgangskode" eller "Brug følgende brugernavn og adgangskode" legitimation ved konfiguration af profilens sikkerhedsindstillinger.
  - 802.1x PEAP eller TTLS-profiler med bruger- eller maskincertifikater (brugeren skal have administrative rettigheder til brug af maskincertifikater).
  - TLS profiler, der bruger digitale certifikater til verificering af en klients eller servers identitet.
  - EAP-SIM profiler, der bruger et Subscriber Identity Module (SIM)-kort til validering af dine legitimationsoplysninger overfor netværket.
  - Alle ikke-802.1x (Åben og WEP) fælles profiler eller brugerbaserede profiler
- Der vil blive anvendt en Tilslut før logon-profil, når brugeren logger på Windows

#### Status for Tilslut før logon/Fælles tilslutning

Tilslut før logon-understøttelse installeres under en Tilpasset installation af Intel PROSet/Wireless-softwaren. Se Installer og afinstaller softwaren for yderligere oplysninger.

> BEMÆRK: Hvis Single Sign On eller Pre-Logon Connect funktionerne ikke er installeret, vil en administrator stadig kunne oprette Tilslut før logon/Fælles-profiler til eksport til en brugers computer.

I det følgende beskrives, hvordan funktionen Tilslut før logon fungerer ved systemstart. Forudsætningen er, at der er gemt en profil med gyldige sikkerhedsindstillinger, markeret med "Brug Windows logon brugernavn og adgangskode", der blev anvendt på tidspunktet for Windows-logon.

1. Når systemet er startet, skal du indtaste Windows logon-domæne, brugernavn og adgangskode.
2. Klik på OK. Statusvinduet Tilslut før logon viser status for netværkstilslutningen. Når den trådløse adapter tilsluttes til adgangspunktet i netværket, lukkes statussiden, og Windows logon afsluttes.

- Hvis det tilsvarende adgangspunkt afviser dine legitimationsoplysninger under Tilslut før logon, vises profilen til legitimationsoplysninger med anmodning om dine legitimationsoplysninger.
- Indtast dine legitimationsoplysninger.
- Klik på OK. Profilen overføres, og statussiden viser forløbet af forbindelsesstatus, indtil du er logget på Windows.
- Klik på Annuller på siden Legitimationsoplysninger for at vælge en anden profil.

Når en bruger logger af, afbrydes eventuelle trådløse forbindelser, og en vedvarende profil overføres (hvis en sådan er til rådighed). Under visse omstændigheder er det ønskværdigt at bevare den aktuelle forbindelse (f.eks. hvis brugerspecifikke data skal uploades til serveren efter logoff eller hvis roaming-profiler anvendes).

Opret en profil, der er mærket som både før-logon og vedvarende, for at opnå denne funktionalitet. Hvis en sådan profil er aktiv, når brugeren logger af, bevares forbindelsen.

Sådan oprettes en før-logon/fælles profil:

1. Klik på Medtag profiler.
2. Klik på Tilslut før logon/Fælles.
3. Klik på Tilføj for at åbne Generelle indstillinger.
4. Navn på trådløst netværk (SSID): Indtast netværks-ID.
5. Profilnavn: Indtast et beskrivende profilnavn.
6. Driftstilstand: Infrastruktur er valgt.
7. Administratorprofiltype: Tilslut før logon/fælles: Aktiv, når en bruger er logget på. Denne profil deles af alle brugere. Denne profil er allerede valgt.
8. Klik på Næste.
9. Klik på Avanceret for at åbne Sikkerhedsindstillinger. Brug de avancerede indstillinger til indstilling af følgende:
   - Automatisk tilslutning: Vælg, for automatisk eller manuelt at tilslutte til en profil.
   - Auto-importer denne profil (kun for netværksadministratorer).
   - Obligatorisk adgangspunkt: Vælg, for at knytte den trådløse adapter til et bestemt adgangspunkt.
   - Beskyt profilen med adgangskode: Vælg for at adgangskodebeskytte en profil.
   - Start program: Angiv et program, der skal startes, når en trådløs forbindelse er etableret.
   - Brugernavnsformat:

   > En administrator kan vælge brugernavnsformat til godkendelsesserveren.

   > Valgene er:

   > - bruger (standard)
   > - bruger@domæne
   > - bruger@domæne.com
   > - DOMÆNE\bruger

10. Klik på OK for at lukke Avancerede indstillinger.
11. Klik på Koncernsikkerhed for at åbne Sikkerhedsindstillinger. Se Koncernsikkerhed vedrørende oplysninger om 802.1x-sikkerhedskonfiguration.
12. Klik på OK for at gemme profilen og føje den til listen Administratorprofiler.

    BEMÆRK: hvis der allerede var etableret en vedvarende forbindelse, ignoreres en Tilslut før logon/fællesprofil, hvis profilen er konfigureret med både Tilslut før logon/fælles og Vedvarende forbindelsesvalg.

### Voice over IP (VoIP)-profiler

Intel PROSet/Wireless software understøtter VoIP tredjeparts soft-telefonapplikationer.

Tredjeparts VoIP-applikationer understøtter Voice Codecs. Codecs anvendes til kodning af tale til transmission over IP-netværk. Codecs indeholder generelt en kompressionsmulighed, der sparer båndbredde på netværket.

Intel PROSet/Wireless-softwaren understøtter følgende International Telecommunications Union (ITU) codec-standarder:

Codec | Algoritme | Datahastighed (Kbps) | Kommentarer
ITU G0,711 | PCM (Pulse Code Modulation) | 64 | G.711 med mu-law anvendes i Nordamerika og Japan, mens G.711 med A-law bruges i resten af verden.
ITU G0,722 | SBADPCM (Sub-Band Adaptive Differential Pulse Code Modulation) | 48, 56 og 64 |
ITU G0,723 | Multihastigheds-coder | 5.3 og 6.4 |
ITU G0,726 | ADPCM (Adaptive Differential Pulse Code Modulation) | 16, 24, 32 og 40 |
ITU G0,727 | Variabel hastigheds-ADPCM | 16-40 |
ITU G0,728 | LD-CELP (Low-Delay Code Excited Linear Prediction) | 16 |
ITU G0,729 | CS-ACELP (Conjugate Structure Algebraic-Code Excited Linear Prediction) | 8 |

En administrator kan oprette profiler, der anvender forudeksisterende VoIP-profiler til konfiguration af forskellige codec-datahastigheder og frame-hastigheder, til forbedring af talekvaliteten i VoIP-transmissioner.

Sådan opretter du en VoIP-profil:

> BEMÆRK: Sørg for, at Voice over IP ikke er deaktiveret i Administratorindstillinger. Som standard er funktionen aktiveret.

1. Klik på Medtag profiler.
2. Vælg en profil i listen.
3. Klik på Egenskaber for at åbne siden Opret VoIP-profiler .
4. Vælg Codec-båndbredde, applikationsanvendelse og Frame-hastighed.

Codec | Anvendelse | Frame-hastighed
--- | --- | ---
G711_64 G711_56 G711_48 G722_64 G722_56 G722_48 G722_1_32 G722_1_24 G722_1_16 G726_16 G726_24, G726_32 G726_40 G728_12_8 G728_16 G729_8 G729a_8 G729b_8 G729ab_8 G729d_6_4 G729e_8 G729e_11_8 GIPS_iPCM_VARIABLE G722_2_VARIABLE SPEEX_VARIABLE | Interaktiv samtale Audiokonference Taledata Video Streaming Audio | 10 20 30

5. Klik på OK for at returnere til listen Profil.
6. Klik på Luk for at gemme profilindstillingerne i en pakke.

## Indstillinger for administratorværktøj

En administrator kan bestemme, hvor administratorprofiler placeres på en administratorværktøjets profilliste.

1. Klik på administratorværktøjets Værktøjer menu.
2. Klik på Indstillinger for at åbne Administratorværktøjsindstillinger.
   - Vælg Indsæt i toppen for altid at placere administratorprofiler øverst på en brugers profilliste.
   - Vælg Indsæt i bunden for altid at placere administratorprofiler nederst på en brugers profilliste.
3. Klik på OK for at afslutte og returnere til dialogen Administratorværktøjet.

## Programindstillinger

En administrator kan vælge, hvor megen kontrol brugerne kan have over deres trådløse netværkstilslutninger.

Sådan konfigureres programindstillinger:

1. Klik på Medtag indstillinger.
2. Aktiver eller deaktiver de enkelte indstillinger, der er vist i tabellen herunder.

Navn | Beskrivelse
--- | ---
802.11a Radio til/fra | Marker Tilføj 802.11a Radio fra-kontrol for at tillade en bruger at slukke for 802.11a-radioen på computeren. Dette føjer 802.11a Radio fra-kontrollen til proceslinjemenuen og Intel PROSet/Wireless' hovedvindue på brugerens computer. Når denne funktion er installeret på en computer skal du følge nedenstående vejledning for at tænde eller slukke 802-11a-radiokontrollen. Sådan slukker du 802.11a-radioen: Klik, i Intel PROSet/Wireless hovedvinduet, på knappen Trådløs til. Listen over radioindstillinger vises. Vælg 802.11a Radio Fra. 802.11a-radioen er nu inaktiv. Sådan tænder du 802.11a-radioen: Klik, i Intel PROSet/Wireless hovedvinduet, på knappen 802.11a Radio Fra. Listen over radioindstillinger vises. Vælg Wireless Til. 802.11a-radioen er nu aktiv. BEMÆRK: Dette valg er kun til rådighed for trådløse adaptere, der understøtter 802.11a, 802.11b og 802.11g. Denne indstilling er ikke til rådighed, hvis adapteren er en Intel PRO/Wireless 3945ABG netværksforbindelse, eller en Intel(R) PRO/Wireless 2200BG netværksforbindelse.
802.1x-godkendelse | Giv en bruger mulighed for at oprette eller tilslutte til profiler, der understøtter forskellige EAP-typer for 802.1x-godkendelse. Vælg, hvilke EAP-typer for 802.1x-godkendelse, du ønsker aktiveret på en brugers computer. MD5, EAP-SIM, LEAP, TLS, TTLS, PEAP, EAP-FAST.
Administratorværktøj | Deaktiver adgang til administratorværktøjet på en brugers computer.
Automatisk start af program | Marker for automatisk at starte en batchfil, exe-fil eller et script, når en bestemt profil tilslutter sig netværket. F.eks. start en Virtual Private Network (VPN) session automatisk, når en bruger tilslutter til et trådløst netværk.
Program ved aktivering af radio | Giver et tredjeparts program mulighed for at deaktivere Intel PROSet/Wireless trådløs On eller trådløs Off.
Gem legitimationsoplysninger | Marker for at gemme legitimationsoplysninger efter at en bruger logger på. Hvis den trådløse forbindelse midlertidigt afbryder, anvendes de gemte legitimationsoplysninger ved gentilslutning. Legitimationsoplysningerne slettes, når brugeren logger af. BEMÆRK: Hvis du sletter den, vil Spørg, hver gang, jeg tilslutter ikke være til rådighed ved oprettelse af profiler
Cisco-kompatible udvidelser | Vælg, for at aktivere Cisco-kompatible udvidelser på en brugers computer. Ryd for at deaktivere.
Enhed til enhed (Ad-hoc) | Aktiver eller deaktiver, hvorvidt en bruger kan oprette ad hoc-profiler eller deltage i ad hoc-netværk. Marker en af følgende muligheder, for at aktivere eller deaktivere, om brugeren kan tilslutte sig til enhed-til-enhed netværk: Aktiver enhed til enhed-netværksfunktioner Aktiver kun sikre enhed til enhed-netværksfunktioner Deaktiver enhed til enhed-netværksfunktioner Marker, for enten at tillade en bruger at konfigurere profiler med enhed-til-enhed (ad hoc) indstillinger, eller for at forhindre konfiguration af enhed-til-enhed (ad hoc) profiler. Vis enhed til enhed-programindstillinger Skjul enhed til enhed-programindstillinger Hvis du vil fjerne enhed-til-enhed (ad hoc) driftstilstanden fra profilguiden Generelle indstillinger, skal du markere både Deaktiver enhed-til-enhed-netværksfunktioner og Skjul enhed-til-enhed programindstillinger. Dette forhindrer en bruger i at oprette profiler, der understøtter enhed-til-enhed (ad hoc)-netværk.
Importer og Eksporter | Vælg at importere eller eksportere profiler fra en brugers computer. Ved aktivering tillades automatisk import af brugerprofiler, når de kopieres til en auto-import mappe.
Meddelelse ved aktivering af radio | Giver et tredjeparts program mulighed for at give besked til brugeren om, at Intel(R) PROSet/Wireless radio er aktiveret eller deaktiveret.
Tilslut før logon Cisco-tilstand | Aktiver Cisco-tilstand under en Tilslut før logon-tilslutning. Cisco-adgangspunkter har evnen til at understøtte flere trådløse netværksnavne (SSID'er), men kun ét broadcastnavn. For at tilslutte til et sådant adgangspunkt, gøres et forbindelsesforsøg med hver profil. Dette kaldes for Cisco-tilstand. BEMÆRK: Tilslut før logon-forbindelse kan tage længere tid at etablere.
Profiltilslutning | Vælg profiltilslutningsniveauet på en brugers computer Deaktiver Intel profilskift. Brugere kan kun tilslutte med den første Tilslut før logon (fælles)-profil eller kun tilslutte med Tilslut før logon-profiler. Tillad brugeren at tilslutte til alle administratorprofiler Tillad kun brugeren at tilslutte til den første administratorprofil
Sikkerhedsniveau | Vælg profiltilslutningsniveauet på en brugers computer Brugere kan kun tilslutte til profiler med dette sikkerhedsniveau. Tillad kun brugere at tilslutte til netværk med Personlig sikkerhed. Tillad kun brugere at tilslutte til netværk med Koncernsikkerhed.
Single Sign On | Vælg, hvilke typer administratorprofiler der aktiveres på en brugers computer? Vedvarende tilslutning:Profiler er aktive under opstart, og når der ikke er logget nogen bruger på computeren. Tilslut før logon: Profiler er øjeblikkeligt aktive, når en bruger logger på computeren. Fælles profiler er aktiveret, hvis Tilslut før logon-funktionerne ikke er installeret på brugerens computer. Fælles profiler er aktive efter at en bruger har logget på, og sessionen bliver aktiv. Vedvarende og Tilslut før logon eller Fælles profiler vises altid øverst i brugerens profilliste. De kan hverken ændres eller slettes af brugeren.
Voice over IP | Aktiver et tredjepartsprogram til at bruge VoIP-programmet på en brugers computer. Standardindstillingen aktiverer denne funktion.
Microsoft Windows XP sameksistens | Vælg Aktiver Microsoft Wireless Zero Configuration og Intel PROSet/Wireless til at sameksistere på dette system. Aktiver denne indstilling for at Microsoft Wireless Zero Configuration og Intel PROSet/Wireless kan sameksistere på dette system. Når du vælger denne indstilling, forhindrer du Microsoft Windows XP Wireless Zero Configuration Service i at kunne deaktiveres, når Intel PROset/Wireless er aktiveret.
Luk | Lukker Administratorværktøjet.
Hjælp? | Giver hjælpeoplysninger om denne side.

## Adapterindstillinger

Sådan konfigureres adapterindstillinger:

1. Klik på Medtag indstillinger.
2. Vælg en af følgende muligheder for hver indstilling i nedenstående tabel:
   - Brug standardværdi: Nulstiller indstillingen på brugerens maskine til standardværdien.
   - Ingen ændring: Bibeholder den brugervalgte værdi. Administratoren beslutter ikke at gennemtvinge alle indstillingerne på en brugers computer. Brugeren kan ændre adapterindstillingsværdierne i menuen Avanceret i Intel PROSet/Wireless.
   - Vælg værdien: Administratoren vælger hvilken værdi, der skal anvendes på brugerens computer.

Navn | Beskrivelse
--- | ---
Ad hoc-kanal | Der er ikke grund til at skifte kanal, medmindre de andre computere på ad hoc-netværket bruger en anden kanal end standardkanalen. Værdi: Vælg den tilladte driftskanal på listen. 802.11b/g: Vælg denne indstilling ved brug af 802.11b og 802.11b (2.4 GHz) ad hoc-båndfrekvensen. 802.11a: Vælg denne indstilling ved brug af 802.11a (5 GHz) ad hoc-båndfrekvensen.
Ad Hoc-strømstyring | Indstiller strømbesparelsesfunktioner til enhed-til-enhed (ad hoc) netværk. Deaktiver: Vælg ved tilslutning til ad hoc-netværk, som indeholder stationer, der ikke understøtter ad hoc-strømstyring Maksimal strømbesparelse: Vælg for optimering af batterilevetid. Støjfyldt miljø: Vælg, for at optimere ydelsen eller tilslutte med flere klienter. BEMÆRK: Denne indstilling er ikke til rådighed, hvis adapteren er en Intel(R) PRO/Wireless 3945BG netværksforbindelse, Intel PRO/Wireless 2915ABG netværksforbindelse eller en Intel PRO/Wireless 2200BG netværksforbindelse.
Ad Hoc QoS-tilstand | Quality of Service (QoS)-kontrol i ad hoc-netværk. QoS sikrer prioritering af trafik fra adgangspunktet over et trådløst LAN, baseret på trafikklassificering. WMM (Wi-Fi MultiMedia) er QoS-certificeringen af Wi-Fi-Alliancen (WFA). Hvis WMM er aktiveret, bruger adapteren WMM til understøttelse af prioritetsmærkning og køkapaciteter for Wi-Fi-netværk. WMM aktiveret. (Standard) WMM deaktiveret Denne indstilling er ikke til rådighed, hvis adapteren er en Intel(R) PRO/Wireless 3945BG netværksforbindelse, Intel PRO/Wireless 2915ABG netværksforbindelse eller en Intel PRO/Wireless 2200BG netværksforbindelse.
Beskyttelse til blandet miljø | Bruges for at undgå datakollisioner i et blandet 802.11b og 802.11g miljø. Request to Send/Clear to Send (RTS/CTS) bør anvendes i miljøer, hvor klienterne muligvis ikke hører hinanden. Brug CTS-to-self kan bruges til at forbedre ydelsen i et miljø, hvor klienterne er i nærheden af hinanden og kan høre hinanden.
Strømstyring | Strømstyring:Giver dig mulighed for at vælge en balance mellem strømforbrug og adapterydelse. Skyderen til den trådløse adapters strømindstillinger sætter en balance mellem computerens strømkilde og batteriet. Brug standardværdi: (Standard) - Strømindstililinger er baseret på computerens strømkilde. Manuelt: Juster skyderen til den ønskede indstilling. Brug den laveste indstilling for at få længst batterilevetid. Brug den højeste indstilling for at få maksimal ydelse. BEMÆRK: Strømforbruget varierer efter infrastrukturindstillingerne.
Starttegn-tilstand | Ændre længden på den starttegns-indstilling der modtages af adgangspunktet under forbindelsesindledning. Brug altid en lang starttegnslængde til at tilslutte til et adgangspunkt. Med Auto Tx Preamble sker automatisk detektering af starttegn. Hvis det understøttes, bør korte starttegn anvendes. Hvis ikke, anvendes lange starttegn.
Roaming-aggresivitet | Med denne indstilling kan du definere, hvor aggresivt din trådløse klient roamer for at forbedre forbindelsen til et adgangspunkt. Standard: Afbalanceret indstilling mellem ikke-roaming og ydelse. Lavest: Din trådløse klient roamer ikke. Kun en væsentlig linkkvalitetsnedsættelse vil få den til at roame til et andet adgangspunkt.
Forbedring af ydelsen | Ret værdien for Packet Burst Control. Aktiver: Vælg for at aktivere forbedring af ydelsen. Deaktiver: (Standard) Vælg for at deaktivere forbedring af ydelsen.
Sendeeffekt | Standardindstilling: Højeste effektindstilling. Laveste minimumsdækning: Indstiller adapteren til den laveste sendeeffekt. Gør det muligt at udvide antallet af dækningsområder eller indkredse et dækningsområde. Reducerer dækningsområdet i områder med megen trafik, for at forbedre den overordnede transmissionskvalitet og undgå interferings med andre enheder. Højeste maksimale dækning: Indstil adapteren til et maksimalt sendeeffektniveau. Vælg for maksimal ydelse og dækning i miljøer med begrænset antal yderligere radioenheder. BEMÆRK: Den optimale indstilling er nået, når brugeren altid indstiller sendeeffekten på det lavest mulige niveau, hvor kommunikationskvaliteten stadig bibeholdes. Dette tillader brug af det maksimale antal trådløse enheder i tæt befolkede områder, og mindsker interferens med andre enheder, som denne radio deler frekvensspektrum med. BEMÆRK: Denne indstilling træder i kraft, når enten Infrastruktur eller ad hoc-tilstand anvendes.
Trådløs tilstand | Vælg hvilket bånd, der skal bruges til tilslutning til et trådløst netværk: Kun 802.11a: Tilslut kun den trådløse adapter til 802.11a-netværk. Kun 802.11b/g:Tilslut kun den trådløse adapter til 802.11b-netværk. Kun 802.11g: Tilslut kun den trådløse adapter til 802.11g-netværk. Kun 802.11a og 802.11g: Tilslut kun den trådløse adapter til 802.11a- og 802.11g-netværk. Kun 802.11b og 802.11g: Tilslut kun den trådløse adapter til 802.11b- og 802.11g-netværk. 802.11a, 802.11b og 802.11g: (Standard) - Tilslut til enten 802.11a, 802.11b eller 802.11g trådløse netværk. BEMÆRK: Disse trådløse indstillinger (modulationstype) bestemmer det fundne adgangspunkt, som vises i listen Trådløse netværk.
OK | Gemmer indstillingerne, og returnerer til den foregående side.
Annuller | Luk siden, og annuller eventuelle ændringer.
Hjælp? | Giver hjælpeoplysninger om denne side.

## Software

Vælg hvilke Intel PROSet/Wireless-programmer, der skal installeres på en brugers computere.

1. Marker Medtag software.
2. Læg Intel PROSet/Wireless-installations-CD'en i CD-drevet.
3. Angiv Intel PROSet/Wireless softwareinstallationsprogrammet: Klik på Gennemse for at finde filen Autorun.exe.
4. Klik på OK.
5. Vælg de komponenter, du vil eksportere: Vælg hvilke programmer der skal installeres på brugerens computer.
   - Intel Wireless Troubleshooter:Hjælper dig med at løse problemer ved trådløse forbindelser
   - Administratorværktøj:Installerer administratorværktøjet i menuen Værktøjer.
   - Intel Smart Wireless Solutions:Indeholder en guide til tilslutning af en trådløs router.
   - Single Sign On: Installerer Single Sign On-funktionerne. Dette værktøj anvendes til konfiguration af fælles (delte) profiler.
   - Wireless Management Instrumentation: Tillader administratorer, der ikke har Intel PROSet/Wireless installeret, til eksternt at kunne administrere klienter, der ikke har Intel PROSet/Wireless installeret.

> BEMÆRK: Hvis du vil bruge Novell(R) Client(TM) for Windows, skal den installeres forud for installationen af softwaren til Intel PROSet/Wireless. Hvis Intel PROSet/Wireless allerede er installeret, skal du fjerne den forud for installationen af Novell Client for Windows.

## Administratoropgaver

#### Sådan henter du et klientcertifikat

Hvis du ikke har certifikater til EAP-TLS (TLS) eller EAP-TTLS (TTLS) skal du hente et klientcertifikat, der tillader godkendelse.

Certifikater styres enten fra Internet Explorer eller Microsoft Windows kontrolpanel.

Microsoft Windows XP og Microsoft Windows 2000: Når du henter et klientcertifikat, skal du ikke aktivere kraftig privat nøglebeskyttelse. Hvis du aktiverer kraftig privat nøglebeskyttelse til et certifikat, skal du indtaste en adgangskode til certifikatet hver gang, du anvender certifikatet. Du skal deaktivere kraftig privat nøglebeskyttelse for certifikatet, hvis du konfigurerer servicen for TLS eller TTLS-godkendelse. I modsat fald kan 802.1x-servicen ikke godkende, fordi der ikke længere er nogen bruger logget på, der kan angive den påkrævede adgangskode.

Noter om smart-kort

Når du har installeret et smart-kort, installeres certifikatet automatisk på computeren, og vælges fra det personlige certifikatlager og rodcertifikatlager.

#### Opsætning af klienten til TLS-godkendelse

Trin 1: Anskaf et certifikat

For at tillade TLS-godkendelse skal du have et gyldigt klient certifikat i den lokale informationsbase til en aktuelle brugers konto. Du skal også bruge en certifikatmyndighed, som du stoler på, i rodlagret.

Følgende oplysninger indeholder to metoder til hentning af et certifikat:

- Fra en firmaintern certifikatmyndighed (CA), der er implementeret på en Windows 2000-server
- Importer et certifikat fra en fil med Internet Explorer's certifikatimport-guide.

Hvis du ikke ved, hvordan du henter et brugercertifikat fra CA, skal du bede administratoren hjælpe dig.

Sådan installerer du CA på din computer:

1. Hent CA'et, og gem det på dit lokale drev.
2. Klik på Importer. Certifikatimportguiden åbnes.
3. Klik på Næste.
4. Klik på Gennemse for at finde certifikatet på dit lokale drev.
5. Klik på det eksporterede certifikat.
6. Klik på Åbn.
7. Klik på Næste.
8. Klik på Placer alle certifikater i følgende lager.
9. Klik på Gennemse for at åbne Vælg certifikatlager.
10. Klik på Vis fysiske lagre.
11. Klik på OK.
12. På listen over lagre ruller du opad og udvider Rodcertifikatmyndigheder, der stoles på.
13. Klik på Lokal computer.
14. Klik på OK.
15. Klik på Næste.
16. Klik på Færdig for at fuldføre processen.
17. Genstart, når et certifikat er installeret.

Brug Microsoft Management Console (MMC) til at verificere, at CA'et er installeret i computerens lager.

1. Klik, i menuen Start, på Kør.
2. Indtast MMC.
3. Klik på OK for at åbne Microsoft Management Console.
4. Klik på Filer.
5. Klik på Tilføj/fjern snap-in.
6. Klik på Tilføj for at åbne siden Tilføj stand-alone snap-in.
7. Klik på Certifikater.
8. Klik på Tilføj.
9. Klik på Computerkonto.
10. Klik på Næste.
11. Klik på Udfør.
12. Klik på Luk.
13. Klik på OK.
14. Klik, i konsollet, på Certificater (Lokal computer).
15. Klik på Rodcertifikatmyndigheder, der kan stoles på.
16. Klik på Certifikater.
17. Verificer, at det CA, du lige har installeret, er angivet.
18. Klik på Filer.
19. Luk konsollet ved at klikke på Afslut.

#### Hent et certifikat fra en Windows 2000-certifikatmyndighed:

1. Start Internet Explorer, og find Certificate Authority HTTP Service som f.eks. http://yourdomainserver.yourdomain/certsrv, hvor certsrv er den kommando, som fører dig til certifikatmyndigheden. Du kan også bruge IP-adressen på servercomputeren. F.eks. "192.0.2.12/certsrv."
2. Log på certifikatmyndigheden med navnet og adgangskoden for den brugerkonto, du oprettede (ovenfor) på godkendelsesserveren. Navnet og adgangskoden behøver ikke være den samme som navnet på adgangskoden på den aktuelle Windows-bruger.
3. På velkomstsiden skal du vælge Anmod om en certikatopgave, og send formularen.
4. Vælg anmodningstype: Vælg Avanceret anmodning.
5. Klik på Næste.
6. Avancerede certifikatanmodninger: Vælg Afsend en certifikatanmodning til denne certifikatmyndighed ved hjælp af en formular.
7. Klik på Afsend.
8. Avancerede certifikatanmodninger: Vælg Brugercertifikatskabelon.
9. Klik på Marker nøgler som eksporterbare.
10. Klik på Næste. Brug standarderne.
11. Certifikat udstedt: Klik på Installer dette certifikat.

> BEMÆRK: Hvis dette er det første certifikat, du henter, vil certifikatmyndigheden først spørge dig, om du skal installere et certifikat, der er tillid til, i rodlagret. Der er intet CA-certifikat, der kan stoles på. Navnet på certifikatet, er CA'et vært. Klik på Ja. Du skal bruge dette certifikat til både TLS og TTLS.

12. Hvis dit certifikat blev installeret uden fejl, vil du se meddelelsen, “Dit nye certifikat er installeret uden fejl”.
13. For at verificere installationen skal du klikke på Internet Explorer > Værktøj > Internet-indstillinger > Indhold > Certifikater. Det nye certifikat installeres i den personlige mappe.

#### Importer et certifikat fra en fil

1. Åbn Internet-egenskaber (højreklik på Internet Explorer-ikonen på Skrivebordet).
2. Vælg Egenskaber.
3. Indhold: Klik på Certifikater. Listen over installerede certifikater vises.
4. Klik på Importer for at åbne guiden Certifikatimport.
5. Vælg filen.
6. Angiv adgangkoden til filen. Ryd Aktiver stærk beskyttelse af private nøgler.
7. Certifikatlagring: Klik på Vælg automatisk certifikatlager, baseret på certifikattypen (certifikatet skal være i brugerkontoens personlige lager, for at være til rådighed).
8. Fortsæt til Guiden Certifikatimport fuldføres, og klik på knappen Udfør.

Sådan konfigureres en profil ved hjælp af WPA-godkendelse med WEP- eller TKIP-kryptering ved hjælp af TLS-godkendelse.

> BEMÆRK:Hent og installer et klientcertifikat. Der henvises til Trin 1, eller spørg administratoren.

Angiv det certifikat, der bruges af Intel PROSet/Wireless

1. Klik, på siden Profiler, på Tilføj for at åbne Generelle indstillinger.
2. Profilnavn: Indtast et profilnavn.
3. Navn på trådløst netværk (SSID): Indtast netværks-ID.
4. Driftstilstand: Klik på Netværk (Infrastruktur).
5. Klik på Næste for at åbne Sikkerhedsindstillinger.
6. Klik på Koncernsikkerhed.
7. Netværksgodkendelse: Vælg Åben (Anbefales).
8. Datakryptering: Vælg WEP.
9. 802.1x aktiveret: Valgt.
10. Godkendelsestype: Vælg TLS.

#### Trin 1 af 2: TLS-bruger

1. Anskaf og installer et klientcertifikat.
2. Vælg et af følgende, for at få et certifikat:

> - Brug mit smart-kort: Vælg, hvis certifikatet findes på et smart-kort.
> - Anvend det certifikat, der er udstedt til denne computer: Klik på Vælg for at vælge et certifikat, der findes i maskinens lager.
> - Brug et certifikat på denne computer: Klik på Vælg for at vælge et certifikat, der findes på denne computer.

3. Klik på Næste.

#### Trin 2 af 2: TLS-server

1. Marker en af følgende muligheder:
   - Kontroller servercertifikat: Vælg for at verificere servercertifikatet.

   > Certifikat-udsteder: Det servercertifikat, der modtages under TLS-meddelelsesudvekslingen, skal være udstedt af denne certifikatmyndighed. Mellemliggende certifikatmyndigheder og rodmyndigheder, hvis certifikater findes i systemet, og som du stoler på, kan vælges. Hvis du vælger alle certifikatmyndigheder, du stoler på, kan du vælge mellem alle. Klik på Alle certifikatmyndigheder, som du stoler påsom standard, eller vælg en certifikatudsteder i listen.

   - Angiv server- eller certifikatnavn:

     > Servernavn/Certifikatnavn:Indtast servernavnet.

     > Servernavnet eller et domæne, hvortil serveren hører, afhængigt af hvilket af de to valgmuligheder neden for, der er markeret.

   > > Servernavnet skal matche helt præcist: Når det er valgt, skal servernavnet nøjagtigt matche det servernavn, der findes på certifikatet. Servernavnet skal indeholde det komplette domænenavn (f.eks. Servernavn.Domænenavn).

   > > Domænenavnet skal ende med det angivne navn: Når det vælges, identificerer Servernavn et domæne, og certifikatet skal have et servernavn, der hører til dette domæne eller til et af dets underdomæner (f.eks. zeelans.com, hvor serveren er blueberry.zeelans.com). BEMÆRK: Disse parametre skal hentes hos administratoren.

> Bemærkning om certifikater: Den angivne identitet skal matche feltet Udstedt til i certifikatet og skal registreres på godkendelsesserveren (f.eks. RADIUS-serveren), der bruges af godkenderen. Dit certifikat skal være gyldigt i forhold til godkendelsesserveren. Dette krav afhænger af godkendelsesserveren, og betyder normalt, at godkendelsesserveren skal kende udstederen af dit certifikat som certifikatmyndighed. Anvend det samme brugernavn, som du anvendte til at logge på, da certifikatet blev installeret.

2. Klik på OK. Profilen føjes til listen Profiler.
3. Klik på den nye profil nederst på listen Profiler. Brug op- og nedpilene for at ændre prioriteten af den nye profil.
4. Klik på knappen Tilslut for at tilslutte til det valgte trådløse netværk.
5. Klik på OK for at lukke Intel(R) PROSet.

Tilbage til toppen

Tilbage til Indhold

Varemærker og ansvarsfralæggelse