חזרה לתוכן העניינים

# כלי מנהל רשת: מדריך למשתמש לחיבור רשת Intel(R) PRO/Wireless 3945ABG

- הגדרה של סיסמת מנהל רשת
- חבילות מנהל רשת
- פרופיל מנהל רשת
  - מתמיד
  - טרום-כניסה
  - העברת קול באינטרנט (VoIP)
- הגדרות כלי מנהל רשת
- הגדרות יישום
- הגדרות מתאם
- תוכנה
- משימות מנהל רשת

כלי מנהל הרשת מיועד למשתמש עם הרשאות מנהל באותו מחשב. כלי זה משמש להגדרת תצורה של פרופילים משותפים, פרופילי טרום-חיבור ופרופילי חיבורים מתמידים. כלי מנהל הרשת יכול לשמש גם מחלקת טכנולוגיית מידע כדי לקבוע הגדרות משתמש בתוכנה Intel(R) PROSet/Wireless וליצור חבילות התקנה מותאמות אישית לייצוא למערכות אחרות.

כלי מנהל הרשת נמצא בתפריט כלים. יש לבחור בו במהלך התקנת התוכנה Intel PROSet/Wireless, אחרת התכונה לא תוצג בתפריט כלים.

## הגדרה של סיסמת מנהל רשת

רק משתמשים שברשותם הסיסמה עבור כלי זה יכולים לשנות את הגדרות מנהל הרשת או הפרופילים. בגישה הראשונה לכלי מנהל הרשת, תידרש להזין סיסמה. אורך הסיסמה אינו יכול לחרוג מ- 100 תווים. סיסמאות ריקות (Null) אסורות.

1. הזן סיסמה: צור סיסמה (100 תווים לכל היותר).
2. אישור סיסמה: הזן שוב את הסיסמה.
3. לחץ על אישור. פתח חבילת מנהל רשת מוצג.

כדי לשנות את הסיסמה הנוכחית:

1. לחץ על כלי מנהל רשת בתפריט כלים.
2. לחץ על שנה סיסמה בטופס הזנת הסיסמה.
3. סיסמה ישנה: הזן את הסיסמה הקיימת.
4. סיסמה חדשה: הזן את הסיסמה החדשה.
5. אישור סיסמה: הזן שוב את הסיסמה החדשה.
6. לחץ על אישור כדי לשמור את הסיסמה החדשה ולהיכנס לכלי מנהל הרשת.

## חבילות מנהל רשת

חבילות מנהל הרשת משמשות לשמירת פרופילים מנהליים והגדרות אחרות. באפשרותך להעתיק או לשלוח את קובץ ההפעלה לחילוץ עצמי אל לקוחות ברשת שלך. בעת פעולת קובץ ההפעלה, התוכן מותקן ומוגדר במחשב היעד.

כדי ליצור חבילה חדשה:

1. בתפריט כלים, בחר כלי מנהל רשת.
2. הזן את הסיסמה לכלי מנהל הרשת.
3. חבילת מנהל רשת: לחץ על פתח חבילה חדשה.
4. לחץ על אישור.
5. בדפים פרופילים, הגדרות יישום, הגדרות מתאם או תוכנה, בחר כלול הגדרות כדי להגדיר את האפשרויות שיכללו בחבילה.
6. לחץ על סגירה.
7. ההודעה הבאה תוצג: החבילה הנוכחית שונתה. האם ברצונך לשמור את השינויים?
8. לחץ על כן. שמור את קובץ ההפעלה בספרייה בכונן הדיסק המקומי.
9. לחץ על שמור. הקובץ נוצר. הערה: תהליך זה עשוי להימשך מספר דקות.
10. לחץ על סיום כדי להציג את תוכן החבילה.
    - אם ברצונך להשתמש בתצורת החבילה במחשב מנהל הרשת, לחץ על החל קובץ זה על מחשב זה.
    - העתק את קובץ ההפעלה למחשב של משתמש, כדי להתקין את התצורה שנשמרה בחבילה. זוהי התקנה שקטה.
11. לחץ על אפשור Intel PROSet/Wireless. הליך זה בוחר את Intel(R) PROSet/Wireless לניהול פרופילי הרשת.

> הערה: כדי לשמור את החבילה, באפשרותך גם לבחור שמור חבילה בתפריט קובץ של כלי מנהל הרשת.

כדי לערוך חבילה:

1. היכנס לכלי מנהל הרשת.
2. בדף פתח חבילת מנהל רשת, לחץ על פתיחה כדי לערוך חבילה קיימת.
3. לחץ על עיון. אתר את קובץ ההפעלה של החבילה.
4. לחץ על פתיחה. בצע את העדכונים.
5. לחץ על סגירה.
6. ההודעה הבאה תוצג: החבילה הנוכחית שונתה. האם ברצונך לשמור את השינויים?
7. לחץ על כן. שמור את קובץ ההפעלה בספרייה בכונן הדיסק המקומי.

> הערה: כדי לערוך חבילת מנהל רשת, באפשרותך גם לבחור פתח חבילה בתפריט קובץ של כלי מנהל הרשת.

## פרופיל מנהל רשת

פרופילי מנהל רשת שייכים למנהל הרשת או למנהל המחשב והמנוהלים על ידו. פרופילים אלה משותפים לכל המשתמשים במחשב זה. עם זאת, משתמשי קצה אינם יכולים לשנות פרופילים אלה. ניתן לשנות פרופילים רק מכלי מנהל הרשת, אשר מוגן בסיסמה.

ישנם שלושה סוגים של פרופילי מנהל רשת: מתמיד, טרום-כניסה/משותף והעברת קול באינטרנט (VoIP).

### חיבור מתמיד

פרופילים מתמידים מיושמים בזמן אתחול או כאשר משתמשים אינם מחוברים למחשב. לאחר שמשתמש מתנתק, פרופיל מתמיד שומר על חיבור אלחוטי עד כיבוי המחשב או עד שמשתמש אחר מתחבר אליו.

נקודת מפתח של חיבור מתמיד:

- ניתן ליצור את סוגי הפרופילים הבאים כפרופילים מתמידים:
  - כל הפרופילים שאינם דורשים אימות 802.1x (לדוגמה, אימות פתוח עם הצפנת WEP, אימות פתוח ללא הצפנה).
  - כל הפרופילים עם אימות 802.1x שהתעודות שלהם שמורות: MD5‏, LEAP‏, EAP-FAST‏.
  - פרופילים עם הגדרות אבטחה הכוללים את האפשרות "השתמש בשם המשתמש והסיסמה הבאים".
  - פרופילים המשתמשים באישור המחשב לאימות.

> הערה: Intel PROSet/Wireless תומך בהרשאות מחשב. עם זאת, הן אינן מוצגות ברשימות ההרשאות.

- פרופילי WPA-ארגוני שאינם משתמשים באישור משתמש.
- פרופילי WPA-אישי.

- פרופילים מתמידים מוחלים עם הפעלת המערכת ולאחר יציאה של המשתמש.

כדי ליצור פרופיל מתמיד:

1. לחץ על כלול פרופילים.
2. לחץ על מתמיד.
3. לחץ על הוספה כדי לפתוח את הגדרות כלליות.
4. שם רשת אלחוטית (SSID): הזן את מזהה הרשת.
5. שם פרופיל: הזן שם פרופיל תיאורי.
6. מצב הפעלה: האפשרות תשתית נבחרת.
7. סוג פרופיל מנהל הרשת: מתמיד: פעיל כאשר אף משתמש אינו מחובר נבחר.
8. לחץ על הבא.
9. לחץ על אבטחה ארגונית כדי לפתוח את הגדרות אבטחה. לקבלת מידע אודות הגדרה של אבטחת 802.1x, ראה הגדרות ארגון.
10. לחץ על אישור.

### חיבור טרום-כניסה

פרופילי טרום-כניסה ופרופילים משותפים מיושמים לפני התחברות משתמש. אם מותקנת תמיכה בנוהל כניסה יחיד (Single Sign On), הפרופיל מוחל והחיבור מבוצע לפני רצף ההתחברות (טרום-כניסה) של Windows‏.

אם לא מותקנת תמיכה בנוהל כניסה יחיד, הפרופיל מוחל לאחר שהפעלת המשתמש הופכת פעילה.

פרופילי טרום-כניסה/משותפים תמיד מופיעים בראש הרשימה פרופילים. משתמש יכול עדיין לקבוע סדר עדיפויות לפרופילים שהוא יצר, אך אין באפשרותו לקבוע מחדש את העדיפויות של פרופילי טרום-כניסה/משותפים. היות שפרופילים אלה מופיעים בראש רשימת הפרופילים, Intel PROSet/Wireless מנסה אוטומטית להתחבר תחילה לפרופילי מנהל הרשת לפני פרופילים שנוצרו על-ידי משתמש.

> הערה: רק מנהלי מערכת יכולים ליצור או לייצא פרופילי טרום כניסה או פרופילים משותפים.

נקודת מפתח של חיבור טרום כניסה:

- חיבור טרום-כניסה מופעל רק בכניסה ל- Windows.
- ניתן ליצור את סוגי הפרופילים הבאים כפרופילי טרום-כניסה:
  - פרופילי 802.1x מסוג MD5‏, LEAP‏, EAP-FAST המשתמשים בתעודות "השתמש בשם המשתמש והסיסמה של הכניסה ל- Windows" או "השתמש בשם המשתמש והסיסמה הבאים" בעת קביעת הגדרות האבטחה של הפרופיל.
  - פרופילי 802.1x מסוג PEAP או TTLS עם אישורי משתמש או מחשב (למשתמש צריכות להיות הרשאות מנהל כדי להשתמש באישורי מחשב).
  - TLS פרופילים המשתמשים באישורים דיגיטליים כדי לאמת את זהות הלקוח והשרת.
  - EAP-SIM פרופילים המשתמשים בכרטיס מודול זהות מנוי (SIM) כדי לאמת את האישורים ברשת.
  - כל הפרופילים המשותפים או מבוססי המשתמש שאינם 802.1x (פתוח או WEP).
- פרופיל טרום-כניסה מוחל בזמן כניסת משתמש ל- Windows.

#### מצב חיבור טרום-כניסה/משותף

התמיכה בטרום-כניסה מותקנת במהלך התקנה מותאמת אישית של תוכנת Intel PROSet/Wireless. לקבלת מידע נוסף, ראה התקנה והסרה של התוכנה.

> הערה: אם התכונות נוהל כניסה יחיד או חיבור טרום-כניסה אינן מותקנות, מנהל מערכת עדיין יכול ליצור פרופילים של טרום-כניסה/משותף לייצוא למחשב משתמש.

להלן תיאור של פעולת התכונה חיבור טרום-כניסה מהפעלת המערכת. נקודת ההנחה היא שקיים פרופיל שמור זה עם הגדרות אבטחה חוקיות המסומנות ב"השתמש בשם המשתמש והסיסמה של הכניסה ל- Windows", אשר מוחלות בעת הכניסה ל- Windows‏.

1. לאחר הפעלת המערכת, הזן את התחום, שם המשתמש והסיסמה של הכניסה ל- Windows.
2. לחץ על אישור. דף מצב פרופיל טרום-התחברות מציג את התקדמות חיבור הרשת. לאחר התחברות המתאם האלחוטי לנקודת הגישה לרשת, דף המצב נסגר והמשתמש נכנס ל- Windows.

- אם נקודת הגישה המתאימה דוחה את התעודות שלך במהלך חיבור הטרום-כניסה, תעודות הפרופיל מבקשות את תעודות המשתמש שלך.
- הזן את התעודות שלך.
- לחץ על אישור. הפרופיל מוחל ודף המצב מציג את התקדמות החיבור עד לכניסה ל- Windows.
- כדי לבחור פרופיל אחר, לחץ על ביטול בדף תעודות.

כאשר משתמש יוצא מהמערכת, כל חיבור אלחוטי מנותק ופרופיל מתמיד (אם זמין) מוחל. בנסיבות מסוימות, כדאי לשמור על החיבור הפעיל (לדוגמה, אם יש לטעון בשרת נתונים ספציפיים למשתמש לאחר היציאה מהמערכת או בעת שימוש בפרופילים נודדים).

כדי להשיג פונקציונליות זו, צור פרופיל המסומן הן כטרום-כניסה והן כמתמיד. אם פרופיל שכזה פעיל כאשר המשתמש יוצא מהמערכת, החיבור נשמר.

כדי ליצור פרופיל טרום-כניסה/משותף:

1. לחץ על כלול פרופילים.
2. לחץ על טרום-כניסה/משותף.
3. לחץ על הוספה כדי לפתוח את הגדרות כלליות.
4. שם רשת אלחוטית (SSID): הזן את מזהה הרשת.
5. שם פרופיל: הזן שם פרופיל תיאורי.
6. מצב הפעלה: האפשרות תשתית נבחרת.
7. סוג פרופיל מנהל הרשת: טרום-כניסה/משותף: פעיל כאשר משתמש מחובר. פרופיל זה משותף לכל המשתמשים. סוג פרופיל זה נבחר כבר.
8. לחץ על הבא.
9. לחץ על מתקדם כדי לפתוח את הגדרות מתקדמות. השתמש בהגדרות מתקדמות כדי להגדיר את האפשרויות הבאות:
   - התחברות אוטומטית: בחר כדי להתחבר לפרופיל אוטומטית או ידנית.
   - ייבוא אוטומטי של פרופיל זה (למנהלי רשתות בלבד).
   - נקודת גישה הכרחית: בחר כדי לשייך את המתאם האלחוטי לנקודת גישה מסוימת.
   - הגנה על הפרופיל באמצעות סיסמה: בחר כדי להגן על הפרופיל באמצעות סיסמה.
   - הפעלת יישום: ציין תכנית שתופעל בעת ביצוע חיבור אלחוטי.
   - תבנית שם משתמש:

   > באפשרות מנהל מערכת לבחור את תבנית שם המשתמש עבור שרת האימות.

   > האפשרויות הן:

   > - משתמש (ברירת מחדל)
   > - user@domain
   > - user@domain.com
   > - DOMAIN\user (תחום/משתמש)

10. לחץ על אישור כדי לסגור את ההגדרות המתקדמות.
11. לחץ על אבטחה ארגונית כדי לפתוח את הגדרות אבטחה. לקבלת מידע אודות הגדרה של אבטחת 802.1x, ראה אבטחה ארגונית.
12. לחץ על אישור כדי לשמור את הפרופיל ולהוסיף אותו לרשימת פרופילי מנהל הרשת.

    הערה: אם כבר נוצר חיבור מתמיד, המערכת מתעלמת מפרופיל טרום-כניסה/משותף אם הפרופיל מוגדר עם אפשריות חיבור טרום-חיבור/משותף וגם מתמיד.

### פרופילי העברת קול באינטרנט (VoIP)

תוכנת Intel PROSet/Wireless תומכת ביישומי טלפון-תוכנה VoIP של צד שלישי.

יישומי VoIP של צד שלישי תומכים בדחיסה/פריסה (CODEC) של קול. דחיסה/פריסה משמשת בדרך כלל לקידוד קול למטרת שידור דרך רשתות IP. לרוב, דחיסה/פריסה מספקת יכולת דחיסה כדי לשמור על רוחב הפס של הרשת.

תוכנת Intel PROSet/Wireless תומכת בתקני הפריסה/דחיסה (CODEC) הבאים של International Telecommunications Union‏ (ITU‏):

Codec | אלגוריתם | קצב נתונים (Kbps) | הערות
ITU G.711 | PCM‏ (Pulse Code Modulation) | 64 | G.711 עם mu-law משמש בצפון אמריקה ויפן, בעוד G.711 עם A-law משמש בשאר העולם.
ITU G0.722 | SBADPCM‏ (Sub-Band Adaptive Differential Pulse Code Modulation) | 48, 56 ו- 64 |
ITU G0.723 | Multi-rate Coder | 5.3 ו- 6.4 |
ITU G0.726 | ADPCM‏ (Adaptive Differential Pulse Code Modulation) | 16, 24, 32 ו- 40 |
ITU G0.727 | Variable-Rate ADPCM | 16-40 |
ITU G0.728 | LD-CELP‏ (Low-Delay Code Excited Linear Prediction) | 16 |
ITU G0.729 | CS-ACELP‏ (Conjugate Structure Algebraic-Code Excited Linear Prediction) | 8 |

באפשרות מנהל רשת ליצור פרופילים המשתמשים בפרופילי VoIP קיימים, כדי להגדיר קצבי נתונים שונים לדחיסה/פריסה וקצבי מסגרת לשיפור איכות הקול בשידורי VoIP.

כדי ליצור פרופיל VoIP:

> הערה: ודא שהעברת קול באינטרנט אינו מנוטרל בהגדרות מנהל רשת. אפשרות זו מאופשרת כברירת מחדל.

1. לחץ על כלול פרופילים.
2. בחר פרופיל מהרשימה.
3. לחץ על מאפיינים כדי לפתוח את הדף צור פרופיל VoIP.
4. בחר את רוחב הפס של הדחיסה/פריסה, שימוש ביישום וקצב מסגרות.

Codec | שימוש | קצב תמונות
--- | --- | ---
G711_64 G711_56 G711_48 G722_64 G722_56 G722_48 G722_1_32 G722_1_24 G722_1_16 G726_16 G726_24, G726_32 G726_40 G728_12_8 G728_16 G729_8 G729a_8 G729b_8 G729ab_8 G729d_6_4 G729e_8 G729e_11_8 GIPS_iPCM_VARIABLE G722_2_VARIABLE SPEEX_VARIABLE | קול אינטראקטיבי ועידת אודיו נתונים קוליים וידיאו וידאו זורם | 10 20 30

5. לחץ על אישור כדי לחזור לרשימה פרופילים.
6. לחץ על סגור כדי לשמור את הגדרות הפרופיל לחבילה.

## הגדרות כלי מנהל רשת

באפשרות מנהל רשת לקבוע את סדר פרופילי מנהל הרשת ברשימת הפרופילים של כלי מנהל רשת.

1. לחץ על התפריט כלים של כלי מנהל רשת.
2. לחץ על הגדרות כדי לפתוח את הגדרות כלי מנהל רשת.
   - בחר הוסף למעלה כדי להציב תמיד פרופילי מנהל רשת בראש רשימת הפרופילים של המשתמש.
   - בחר הוסף למטה כדי להציב תמיד פרופילי מנהל רשת בתחתית רשימת הפרופילים של המשתמש.
3. לחץ על אישור כדי לסגור ולחזור לכלי מנהל הרשת.

## הגדרות יישום

באפשרות מנהל רשת לבחור את רמת השליטה שתהיה למשתמשים על החיבורים האלחוטיים שלהם לרשת.

כדי לקבוע את התצורה של הגדרות יישום:

1. לחץ על כלול הגדרות.
2. אפשר או נטרל כל הגדרה הרשומה בטבלה להלן.

שם | תיאור
--- | ---
רדיו 802.11a מופעל/כבוי | בחר הוסף בחירת רדיו 802.11a מופעל/כבוי כדי לאפשר למשתמש להפעיל או לכבות את רדיו ה- 802.11a במחשב שלו. אפשרות זו מוסיפה פקד כיבוי רדיו לתפריט שורת המשימות ולחלון הראשי של Intel PROSet/Wireless במחשב המשתמש. לאחר התקנת תכונה זו במחשב המשתמש, בצע את ההוראות להלן כדי להפעיל או לכבות את בקרת הרדיו 802.11a‏. כדי לכבות את רדיו 802.11a‏: בחלון הראשי של Intel PROSet/Wireless לחץ על הלחצן אלחוט מופעל. רשימת אפשרויות הרדיו מוצגת. בחר רדיו 802.11a כבוי. רדיו 802.11a אינו פעיל כעת. כדי להפעיל את רדיו 802.11a‏: בחלון הראשי של Intel PROSet/Wireless לחץ על הלחצן רדיו 802.11a כבוי. רשימת אפשרויות הרדיו מוצגת. בחר אלחוט מופעל. רדיו 802.11a פעיל כעת. הערה: אפשרות זו זמינה רק עבור מתאמים אלחוטיים התומכים ב- 802.11a‏, 802.11b ו- 802.11g. הגדרה זו אינה זמינה אם המתאם הוא חיבור רשת Intel(R) PRO/Wireless 3945BG או חיבור רשת Intel(R) PRO/Wireless 2200BG‏.
אימות 802.1x | אפשר למשתמש ליצור פרופילים או להתחבר לפרופילים התומכים בסוגי EAP שונים לאימות 802.1x. בחר אילו סוגי EAP לאימות 802.1x ברצונך לאפשר במחשב המשתמש: MD5‏, EAP-SIM‏, LEAP‏, TLS‏, TTLS‏, PEAP‏, EAP-FAST‏.
כלי מנהל רשת | נטרל גישה לכלי מנהל הרשת במחשב המשתמש.
הפעלת יישום אוטומטית | בחר כדי להפעיל אוטומטית קובץ אצווה, קובץ הפעלה או script כאשר פרופיל מסוים מתחבר לרשת. לדוגמה, המערכת מתחילה שיחה ברשת וירטואלית פרטית (VPN) באופן אוטומטי בכל פעם שמשתמש מתחבר לרשת אלחוטית.
בקרת יישום למתג רדיו | מאפשר ליישום של צד שלישי לנטרל את מתג ההפעלה או הכיבוי האלחוטי של Intel PROSet/Wireless.
תעודות מטמון | בחר כדי לשמור תעודות לאחר כניסה של המשתמש למערכת. אם החיבור האלחוטי מתנתק זמנית, המערכת משתמשת בתעודות השמורות לאחר התחברות מחדש. התעודות נמחקות כאשר המשתמש מתנתק. הערה: אם האפשרות אינה מסומנת, האפשרות הצג הנחיה בכל פעם שאני מתחבר אינה זמינה בעת יצירת פרופילים.
סיומות תואמות של Cisco | בחר כדי לאפשר סיומות תואמות של Cisco במחשב המשתמש. נקה כדי לנטרל.
התקן להתקן (אד הוק) | אפשר או נטרל את יכולת המשתמש ליצור פרופילי אד הוק או להצטרף לרשתות אד הוק. בחר אחת מהאפשרויות הבאות כדי לאפשר או לנטרל את יכולת המשתמש להתחבר לרשתות מסוג התקן להתקן: אפשור חיבור לרשת התקן להתקן. אפשור חיבור לרשת התקן להתקן מאובטחת בלבד. נטרול חיבור לרשת התקן להתקן. בחר כדי לאפשר למשתמש לקבוע תצורה של פרופילים עם הגדרות התקן להתקן (אד הוק) או למנוע ממנו לבצע זאת. הצג הגדרות יישום התקן להתקן הסתר הגדרות יישום התקן להתקן. כדי להסיר את מצב ההפעלה התקן להתקן (אד הוק) מההגדרות הכלליות של אשף הפרופילים, בחר נטרול חיבור לרשת התקן להתקן וגם הסתר הגדרות יישום התקן להתקן. בחירה זו תמנע מהמשתמש ליצור פרופילים התומכים ברשת התקן להתקן (אד הוק).
ייבוא וייצוא | בחר כדי לייבא או לייצא פרופילים ממחשב המשתמש. אפשור תכונה זו גורם לייבוא אוטומטי של פרופילי משתמש בעת העתקתם לתיקיית ייבוא אוטומטי.
הודעת מתג רדיו | מאפשר ליישום של צד שלישי להודיע למשתמש שרדיו Intel PROSet/Wireless מופעל או כבוי.
מצב Cisco של טרום-כניסה | אפשר מצב Cisco במהלך חיבור טרום-כניסה. לנקודות גישה של Cisco יש יכולת לתמוך בשמות רשת אלחוטית (SSID) מרובים, אך רק מסוג שידור. כדי להתחבר לנקודת גישה שכזו, נעשה ניסיון להתחבר לכל פרופיל. פעולה זו נקראת מצב Cisco. הערה: חיבור טרום-כניסה עשוי להימשך זמן רב יותר.
חיבוריות פרופילים | בחר את רמת הקישוריות במחשב המשתמש. נטרל החלפת פרופילי Intel. משתמשים יוכלו להתחבר עם פרופיל טרום-כניסה (משותף) הראשון בלבד, או להתחבר עם פרופילי טרום-כניסה בלבד. אפשר למשתמש להתחבר לכל פרופילי מנהל הרשת. אפשר למשתמש להתחבר לפרופיל מנהל הרשת הראשון בלבד.
רמת אבטחה | בחר את רמת האבטחה במחשב המשתמש. משתמשים רשאים להתחבר אך ורק לפרופילים בעלי רמת אבטחה זו. אפשר למשתמש להתחבר לרשתות בעלות אבטחה אישית בלבד. אפשר למשתמש להתחבר לרשתות בעלות אבטחה ארגונית.
נוהל כניסה יחיד (Single Sign On) | בחר אילו סוגי פרופיל מנהל רשת יאופשרו במחשב המשתמש. חיבור מתמיד: פרופילים אלה פעילים בזמן אתחול וכאשר אף משתמש אינו מחובר למחשב. חיבור טרום-כניסה: פרופילים אלה פעילים באופן מיידי לאחר שמשתמש מתחבר למחשב. פרופילים משותפים מאופשרים אם תכונות טרום-כניסה אינן מותקנות במחשב המשתמש. הפרופילים המשותפים פעילים לאחר שמשתמש התחבר וההפעלה פעילה. פרופילים מתמידים וטרום-כניסה או פרופילים משותפים ממוקמים בראש רשימת הפרופילים של המשתמש. אין למשתמש אפשרות לשנות או למחוק אותם.
העברת קול באינטרנט | מאפשר לתוכנת צד שלישי להשתמש ביישום VoIP במחשב המשתמש. הגדרת ברירת המחדל מאפשרת תכונה זו.
דו-קיום Microsoft Windows XP | בחר אפשר ל- Microsoft Wireless Zero Configuration ול- Intel PROSet/Wireless להתקיים יחד במערכת זו. הפעל אפשרות זו כדי לאפשר ל- Microsoft Wireless Zero Configuration ול- Intel PROSet/Wireless להתקיים יחד במערכת זו. בעת בחירת אפשרות זו, נמנע הנטרול של Microsoft Windows XP Wireless Zero Configuration Service כאשר Intel PROset/Wireless מאופשר.
סגור | סגירת כלי מנהל הרשת.
עזרה? | הצגת עזרה עבור דף זה.

## הגדרות מתאם

כדי לקבוע את התצורה של הגדרות המתאם:

1. לחץ על כלול הגדרות.
2. עבור כל הגדרה הרשומה בטבלה להלן, בחר אחת מהאפשרויות הבאות:
   - השתמש בערך ברירת מחדל: איפוס ההגדרה במחשב המשתמש לערך ברירת המחדל.
   - ללא שינוי השארת הערך שנבחר על-ידי המשתמש. מנהל הרשת מחליט לא לאכוף את כל ההגדרות על מחשב המשתמש. באפשרות המשתמש לשנות את ערכי ההגדרה של המתאם מהתפריט של מתקדם של Intel PROSet/Wireless.
   - בחר את הערך: מנהל הרשת בוחר את הערך שבו ייעשה שימוש במחשב המשתמש.

שם | תיאור
--- | ---
ערוץ אד-הוק | אין צורך לשנות את הערוץ, אלא אם כן המחשבים האחרים ברשת האד-הוק משתמשים בערוץ שונה מערוץ ברירת המחדל. ערך: בחר את ערוץ ההפעלה המורשה מהרשימה. 802.11b/g: בחר באפשרות זו בעת שימוש בתדר פס אד-הוק 802.11b ו- 802.11b‏ (‎2.4 GHz‏). 802.11a: בחר באפשרות זו בעת שימוש בערוץ פס אד-הוק 802.11a‏ (‎5 GHz‏).
ניהול צריכת חשמל אד הוק | הגדרת חיסכון בחשמל לרשתות התקן להתקן (אד הוק). נטרול: בחר בעת התחברות לרשתות אד הוק המכילות תחנות שאינן תומכות בניהול צריכת חשמל אד הוק חיסכון מרבי בחשמל: בחר כדי למטב את חיי הסוללה. סביבה רועשת: בחר כדי למטב ביצועים או חיבור ללקוחות מרובים. הערה: הגדרה זו אינה זמינה אם המתאם הוא חיבור רשת Intel(R) PRO/Wireless 3945BG, חיבור רשת Intel PRO/Wireless 2915ABG או חיבור רשת Intel PRO/Wireless 2200BG‏.
מצב QoS אד-הוק | בקרת איכות שירות (QoS) ברשתות אד הוק. בקרת QoS מספקת מתן עדיפות לתעבורה מנקודת הגישה על פני LAN אלחוטי, בהתבסס על סיווג תעבורה. WMM‏ (Wi-Fi MultiMedia) מהווה את אישור ה- QoS של ה- Wi-Fi Alliance‏ (WFA). כאשר WMM מאופשר, המתאם משתמש ב- WMM כדי לתמוך בתיוג עדיפות ולהעברת יכולות לתור עבור רשתות Wi-Fi‏. WMM מאופשר. (ברירת מחדל) WMM מנוטרל הגדרה זו אינה זמינה אם המתאם הוא חיבור רשת Intel(R) PRO/Wireless 3945BG, חיבור רשת Intel PRO/Wireless 2915ABG או חיבור רשת Intel PRO/Wireless 2200BG‏.
הגנת מצב מעורב | השתמש כדי למנוע התנגשויות נתונים בסביבת 802.11b ו- 802.11g מעורבת. יש להשתמש ב- Send/Clear to Send‏ (RTS/CTS) בסביבה שבה לקוחות עשויים שלא לשמוע זה את זה. ניתן להשתמש ב-CTS עצמי כדי להשיג קצב העברת נתונים גדול יותר בסביבה שבה לקוחות נמצאים בסמיכות ויכולים לשמוע זה את זה.
ניהול צריכת חשמל | ניהול צריכת חשמל: מאפשר לבחור איזון בין צריכת חשמל וביצועי מתאם. מחוון הגדרות החשמל של המתאם האלחוטי קובע איזון בין מקור החשמל של המחשב והסוללה. השתמש בערך ברירת מחדל: (ברירת מחדל) - הגדרות חשמל המבוססות על מקור החשמל של המחשב. ידני: התאם את המחוון להגדרה הרצויה. השתמש בהגדרה הנמוכה ביותר לאורך חיי סוללה מרבי. השתמש בהגדרה הגבוהה ביותר לביצועים מרביים. הערה: החסכון בצריכת חשמל משתנה בהתאם להגדרות תשתית.
מצב מבוא | שינוי אורך הגדרת המבוא המתקבלת על-ידי נקודת הגישה במהלך חיבור ראשוני. השתמש תמיד במבוא ארוך כדי להתחבר לנקודת גישה. מבוא שידור אוטומטי (Tx) מאפשר זיהוי מבוא אוטומטי. יש להשתמש במבוא קצר, אם הוא נתמך. אם לא, השתמש במבוא ארוך.
אגרסיביות נדידה | הגדרה זו מאפשרת לקבוע באיזו מידה של תוקפנות ינדוד הלקוח האלחוטי שלך, במטרה לשפר את החיבור לנקודת גישה. ברירת מחדל: הגדרה מאוזנת בין ללא נדידה וביצועים. נמוכה ביותר: הלקוח האלחוטי לא ינדוד. רק ירידה משמעותית באיכות הקישור תגרום לו לנדוד לנקודת גישה אחרת.
הגברת קצב העברת נתונים | שינוי הערך של בקרת צרור מנות. אפשור: בחר לאפשר הגברת קצב העברת נתונים. נטרול: (ברירת מחדל) - בחר לנטרל הגברת קצב העברת נתונים.
הספק שידור | הגדרת ברירת מחדל: הגדרת הספק גבוהה ביותר כיסוי מינימלי נמוך ביותר: הגדרת המתאם לרמת הספק שידור הנמוכה ביותר. מאפשר להרחיב את מספר אזורי הכיסוי או לתחום אזור כיסוי. מצמצם את אזור הכיסוי באזורי תעבורה גבוהה, כדי לשפר את איכות השידור הכוללת ולמנוע צפיפות והפרעה להתקנים אחרים. כיסוי מרבי גבוה ביותר: הגדרת המתאם לרמת הספק שידור מרבית. בחר לקבלת ביצועים וטווח מרביים בסביבות עם מספר מוגבל של התקני רדיו נוספים. הערה: ההגדרה המטבית עבור משתמש היא תמיד הגדרת הספק השידור לרמה הנמוכה ביותר האפשרית, שעדיין תואמת לאיכות התקשורת. דבר זה מאפשר למספר המרבי של התקנים אלחוטיים לפעול באזורים צפופים ולצמצם את ההפרעה להתקנים אחרים שרדיו זה משתף איתם אותו ספקטרום רדיו. הערה: הגדרה זו נכנסת לתוקף בעת שימוש במצב תשתית או אד הוק.
מצב אלחוטי | בחירת הפס לשימוש עבור התחברות לרשת אלחוטית: 802.11a בלבד: חבר את המתאם האלחוטי לרשתות 802.11g בלבד. 802.11b בלבד: חבר את המתאם האלחוטי לרשתות 802.11b בלבד. 802.11g בלבד: חבר את המתאם האלחוטי לרשתות 802.11g בלבד. 802.11a ו- 802.11g בלבד: חבר את המתאם האלחוטי לרשתות 802.11g ו - 802.11a בלבד. 802.11b ו- 802.11g בלבד: חבר את המתאם האלחוטי לרשתות 802.11g ו- 802.11b בלבד. 802.11a‏, 802.11b ו- 802.11g: (ברירת מחדל) - חבר לאחת מהרשתות האלחוטיות 802.11a‏, 802.11b או 802.11g. הערה: מצבים אלחוטיים (סוגי אפנון) אלה קובעים את נקודות הגישה שהתגלו, המוצגות ברשימה רשתות אלחוטיות.
אישור | שמירת ההגדרות וחזרה לעמוד קודם.
ביטול | סגירת הדף וביטול שינויים כלשהם.
עזרה? | הצגת עזרה עבור דף זה.

## תוכנה

בחירת יישומי Intel PROSet/Wireless שיותקנו במחשב המשתמש.

1. בחר כלול תוכנה.
2. הכנס את התקליטור Intel PROSet/Wireless בכונן התקליטורים.
3. ציין את תוכנית ההתקנה של תוכנת Intel PROSet/Wireless: לחץ על עיון כדי לאתר את הקובץ Autorun.exe.
4. לחץ על אישור.
5. ציין את הרכיבים שברצונך לייצא: בחר את היישומים שברצונך להתקין במחשב המשתמש.
   - Intel Wireless Troubleshooter‏: מסייע לפתור בעיות בחיבור אלחוטי.
   - כלי מנהל רשת:התקנת כלי מנהל הרשת בתפריט כלים.
   - פתרונות Intel Smart Wireless‏: מספק אשף להגדרת תצורה פשוטה להתחברות לנתב אלחוטי.
   - נוהל כניסה יחיד: התקנת תכונות נוהל כניסה יחיד. כלי זה משמש להגדרת תצורה של פרופילים משותפים.
   - מכשור ניהול אלחוט: מאפשר למנהלי רשת שלא מותקן אצלם Intel PROSet/Wireless לנהל מרחוק לקוחות שמותקן אצלם Intel PROSet/Wireless.

> הערה: אם בכוונתך להשתמש ב- Novell(R) Client(TM) for Windows, יש להתקינו לפני ההתקנה של תוכנת Intel PROSet/Wireless‏. אם תוכנת Intel PROSet/Wireless מותקנת כבר, עליך להסירה לפני ההתקנה של Novell Client for Windows‏.

## משימות מנהל רשת

#### אופן קבלה של אישור לקוח

אם אין לך אישורים עבור EAP-TLS‏ (TLS) או EAP-TTLS‏ (TTLS), עליך לקבל אישור לקוח כדי לאפשר אימות.

אישורים מנוהלים מ- Internet Explorer או מלוח הבקרה של Microsoft Windows.

Microsoft Windows XP ו- Microsoft Windows 2000: כאשר מתקבל אישור לקוח, אל תאפשר הגנה חזקה של מפתח פרטי. אם תאפשר הגנה חזקה של מפתח פרטי עבור אישור, יהיה עליך להזין סיסמת כניסה עבור האישור בכל שימוש באישור. עליך לנטרל הגנה חזקה של מפתח פרטי עבור האישור, אם אתה מגדיר את תצורת השירות של אימות TLS או TTLS. אחרת, שירות 802.1x ייכשל באימות משום שאין משתמש מחובר כדי לספק את הסיסמה הדרושה.

הערות אודות כרטיסים חכמים

לאחר התקנת כרטיס חכם, האישור מותקן אוטומטית במחשב ונבחר מאחסון האישורים האישי ומאחסון הבסיס של האישורים.

#### הגדרת הלקוח עבור אימות TLS

שלב 1: קבל אישור

כדי לאפשר אימות TLS, תזדקק לאישור לקוח חוקי במאגר המקומי עבור חשבון המשתמש שמחובר. נוסף על כך, תזדקק לאישור מרשות אישורים (CA) מהימנה במאגר הבסיס.

המידע הבא מספק שתי שיטות לקבלת אישור:

- מרשות אישורים (CA) ארגונית המיושמת בשרת Windows 2000.
- ייבא אישור מקובץ באמצעות אשף הייבוא של Internet Explorer.

אם אינך יודע כיצד לקבל אישור משתמש מרשות האישורים (CA), פנה אל מנהל הרשת לקבלת ההליך המתאים.

כדי להתקין את רשות האישורים במחשב המקומי:

1. קבל את ה- CA ואחסן אותו בכונן המקומי.
2. לחץ על יבא. אשף ייבוא האישורים נפתח.
3. לחץ על הבא.
4. לחץ על עיון כדי לאתר את האישור בכונן המקומי.
5. לחץ על האישור המיוצא.
6. לחץ על פתיחה.
7. לחץ על הבא.
8. לחץ על מקם את כל האישורים במאגר הבא.
9. לחץ על עיון כדי לפתוח את בחירת מאגר אישורים.
10. לחץ על הצג מאגרים פיזיים.
11. לחץ על אישור.
12. מרשימת המאגרים, גלול מעלה והרחב את Trusted Root Certificate Authorities.
13. לחץ על מחשב מקומי.
14. לחץ על אישור.
15. לחץ על הבא.
16. לחץ על סיום כדי להשלים את התהליך.
17. אתחל מחדש לאחר התקנת אישור.

השתמש במסוף ניהול של Windows‏ (MMC) כדי לוודא שהאישור מותקן במאגר המחשב.

1. בתפריט התחל, לחץ על הפעל.
2. הזן MMC.
3. לחץ על אישור כדי לפתוח את מסוף הניהול של Microsoft.
4. לחץ על קובץ.
5. לחץ על הוספה/הסרה של Snap-in.
6. לחץ על הוספה כדי לפתוח את הדף הוספת Snap-in עצמאי.
7. לחץ על אישורים.
8. לחץ על הוספה.
9. לחץ על חשבון מחשב.
10. לחץ על הבא.
11. לחץ על סיום.
12. לחץ על סגירה.
13. לחץ על אישור.
14. במסוף, לחץ על אישורים (מחשב מקומי).
15. לחץ על רשויות אישור בסיס מהימנות.
16. לחץ על אישורים.
17. ודא שרשות האישורים (CA) שהתקנת זה עתה מופיעה ברשימה.
18. לחץ על קובץ.
19. לחץ על יציאה כדי לסגור את המסוף.

#### קבלת אישור מרשות אישורים של Microsoft Windows 2000:

1. הפעל את Internet Explorer וגלוש אל שירות HTTP של רשות אישורים (השתמש בכתובת URL כגון http://yourdomainserver.yourdomain/certsrv, כאשר certsry הוא הפקודה שמביאה אותך אל רשות האישורים). כמו כן, באפשרותך להשתמש בכתובת ה- IP של מחשב השרת. לדוגמה, "‎192.0.2.12/certsrv".
2. התחבר לרשות האישורים באמצעות השם והסיסמה של חשבון המשתמש שיצרת בשרת האימות. השם והסיסמה אינם חייבים להיות זהים לשם ולסיסמה של הכניסה ל- Windows של המשתמש המחובר.
3. בדף הפתיחה של רשות האישורים, בחר בקש משימת אישור והגש את הטופס.
4. בחר סוג בקשה: בחר בקשה מתקדמת.
5. לחץ על הבא.
6. בקשות אישורים מתקדמים: בחר שלח בקשת אישור לרשות אישורים זו באמצעות טופס.
7. לחץ על שלח.
8. בקשת אישור מתקדם: בחר תבנית אישור משתמש.
9. לחץ על סמן מפתחות כניתנים לייצוא.
10. לחץ על הבא. השתמש בברירות המחדל הניתנות.
11. אישור הונפק:לחץ על התקן אישור זה.

> הערה: אם זהו האישור הראשון שאתה מקבל, רשות האישורים תשאל תחילה אם להתקין אישור רשות אישורים מהימנה במאגר הבסיס. זהו אינו אישור של רשות אישורים מהימנה. שם האישור הוא של מארח רשות האישורים. לחץ על כן. תזדקק לאישור זה עבור TLS ו- TTLS גם יחד.

12. אם האישור הותקן בהצלחה, תוצג ההודעה "האישור החדש הותקן בהצלחה".
13. כדי לוודא את ההתקנה, לחץ על Internet Explorer > כלים > אפשרויות אינטרנט > תוכן > אישורים. האישור החדש צריך להיות מותקן בתיקייה אישי.

#### ייבוא אישור מקובץ

1. פתח את מאפייני אינטרנט (לחץ באמצעות הלחצן הימני של העכבר על סמל Internet Explorer שעל שולחן העבודה).
2. בחר מאפיינים.
3. תוכן: לחץ על אישורים. רשימת האישורים המותקנים מוצגת.
4. לחץ על ייבוא כדי לפתוח את אשף ייבוא האישורים.
5. בחר את הקובץ.
6. ציין את סיסמת הגישה של הקובץ. נקה את אפשרות אפשר הגנה חזקה על מפתח פרטי.
7. מאגר אישורים: לחץ על בחר אוטומטית מאגר אישורים בהתבסס על סוג האישור (האישור חייב להימצא במאגר הפרטי של חשבון המשתמש, על מנת שיהיה נגיש).
8. המשך אל השלמת ייבוא האישור ולחץ על סיום.

כדי להגדיר פרופיל עם אימות WPA עם הצפנת WEP או TKIP המשתמשת באימות TLS:

> הערה: קבל והתקן אישור לקוח; עיין בשלב 1 או פנה אל מנהל הרשת.

ציין את ההרשאה שבשימוש Intel PROSet/Wireless

1. בדף פרופיל, לחץ על הוספה כדי לפתוח את הגדרות כלליות.
2. שם פרופיל: הזן שם פרופיל.
3. שם רשת אלחוטית (SSID): הזן את מזהה הרשת.
4. מצב הפעלה: לחץ על רשת (תשתית).
5. לחץ על הבא כדי לגשת להגדרות האבטחה.
6. לחץ על אבטחה ארגונית.
7. אימות רשת: בחר פתוח (מומלץ).
8. הצפנת נתונים: בחר WEP.
9. האפשרות 802.1x מאופשר: נבחרת.
10. סוג אימות: בחר TLS.

#### שלב 1 מתוך 2: משתמש TLS

1. קבל והתקן אישור לקוח.
2. כדי לקבל אישור, בחר אחת מהאפשרויות הבאות:

> - השתמש בכרטיס החכם שלי: בחר אם האישור נמצא בכרטיס חכם.
> - השתמש באישור שהונפק למחשב זה: לחץ על בחירה כדי לבחור אישור שנמצא במאגר המחשב.
> - השתמש באישור משתמש במחשב זה. לחץ על בחירה כדי לבחור אישור שנמצא במחשב זה.

3. לחץ על הבא.

#### שלב 2 מתוך 2: שרת TLS

1. בחר אחת מהאפשרויות הבאות:
   - אמת הרשאת שרת: בחר כדי לאמת את תעודת השרת.

   > מנפיק ההרשאה: על אישור השרת שהתקבל במהלך החלפת הודעות TLS להיות מונפק על-ידי רשות אישורים (CA) זו. ניתן לבחור רשויות אישורי ביניים מהימנות ורשויות בסיס שהאישורים שלהן קיימים במאגר המערכת. אם האפשרות כל CA אמין נבחרה, ניתן להשתמש בכל רשות אישורים (CA) המופיעה ברשימה. לחץ על כל CA אמין כברירת המחדל, או בחר מנפיק אישורים מהרשימה.

   - ציין שם שרת או שם הרשאה:

     > שם שרת או שם הרשאה: הזן את שם השרת.

     > שם השרת או התחום שאליו משתייך השרת, תלוי בבחירת אחת משתי האפשרויות הבאות.

   > > על שם השרת להתאים בדיוק לערך המצוין: כשאפשרות זו נבחרת, על שם השרת להתאים בדיוק לשם השרת המופיע באישור. שם השרת צריך לכלול את שם התחום המלא (לדוגמה, Servername.Domain name‏).

   > > על שם התחום להסתיים בערך המצוין: כשאפשרות זו נבחרת, שם השרת מזהה תחום, ולאישור צריך להיות שם שרת השייך לתחום זה או לאחד מתחומי המשנה (לדוגמה, zeelans.com כאשר השרת הוא blueberry.zeelans.com‏). הערה: יש לקבל פרמטרים אלה ממנהל הרשת.

> הערות אודות אישורים: על הזהות המצוינת להתאים לזהות מונפק ל באישור ולהיות רשומה בשרת האימות (לדוגמה, שרת RADIUS) המשתמש את המאמת. על ההרשאה שלך להיות "חוקית" מול שרת האימות. דרישה זו תלויה בשרת האימות; בדרך כלל, פירוש הדבר ששרת האימות חייב להכיר את מנפיק האישור כרשות אישור. השתמש באותו שם משתמש ששימש אותך לכניסה, בעת התקנת האישור.

2. לחץ על אישור. הפרופיל מתווסף לרשימת הפרופילים.
3. לחץ על הפרופיל החדש שבסוף רשימת הפרופילים. השתמש בחצים למעלה ולמטה כדי לשנות את העדיפות של הפרופיל החדש.
4. לחץ על התחבר כדי להתחבר לרשת האלחוטית שנבחרה.
5. לחץ על אישור כדי לסגור את Intel PROSet/Wireless‏.

חזרה לראש הדף

חזרה לתוכן העניינים

סימנים מסחריים וכתבי ויתור