กลับไปที่สารบัญ

# เครื่องมือผู้ดูแลระบบ: คู่มือผู้ใช้ การเชื่อมต่อเครือข่าย Intel(R) PRO/Wireless 3945ABG

- การกำหนดรหัสผ่านผู้ดูแลระบบ
- แพ็คเกจสำหรับผู้ดูแลระบบ
- ส่วนกำหนดค่าผู้ดูแลระบบ
  - ต่อเนื่อง
  - ล็อกออนล่วงหน้า
  - Voice Over IP (VoIP)
- การตั้งค่าเครื่องมือผู้ดูแลระบบ
- การตั้งค่าโปรแกรมประยุกต์
- การตั้งค่าอแด็ปเตอร์
- ซอฟต์แวร์
- งานของผู้ดูแลระบบ

เครื่องมือผู้ดูแลระบบจะถูกใช้งานโดยบุคคลที่มีสิทธิในระดับของผู้ดูแลระบบบนคอมพิวเตอร์เครื่องนี้ เครื่องมือนี้ใช้สำหรับปรับตั้งส่วนกำหนดค่า (ที่ใช้ร่วมกัน) แบบทั่วไป, ส่วนกำหนดค่าแบบล็อกออนล่วงหน้า และส่วนกำหนดค่าการเชื่อมต่อแบบต่อเนื่อง เครื่องมือผู้ดูแลระบบยังอาจถูกใช้โดยแผนกเทคโนโลยีสารสนเทศ เพื่อกำหนดค่าการตั้งค่าของผู้ใช้ภายในซอฟต์แวร์ Intel(R) PROSet/Wireless และสร้าง แพ็คเกจ การติดตั้งแบบกำหนดเอง เพื่อส่งออกไปยังระบบอื่น

เครื่องมือผู้ดูแลระบบอยู่บนเมนูเครื่องมือ ซึ่งจะต้องเลือกเครื่องมือผู้ดูแลระบบนี้ในระหว่างการติดตั้งซอฟต์แวร์ Intel PROSet/Wireless หรือคุณลักษณะที่ไม่ได้แสดงอยู่ในเมนูเครื่องมือ

## การกำหนดรหัสผ่านผู้ดูแลระบบ

ผู้ใช้ไม่สามารถเปลี่ยนแปลงการตั้งค่าหรือส่วนกำหนดค่าของผู้ดูแลระบบได้ นอกจากจะมีรหัสผ่านสำหรับเครื่องมือนี้ เมื่อคุณเข้าใช้เครื่องมือผู้ดูแลระบบเป็นครั้งแรก คุณจำเป็นต้องป้อนรหัสผ่าน รหัสผ่านจะต้องมีอักขระไม่เกิน 100 ตัว ช่องใส่รหัสผ่านไม่สามารถเว้นว่างไว้ได้

1. ป้อนรหัสผ่าน: กำหนดรหัสผ่าน (จำนวนอักขระสูงสุด 100 ตัว)
2. ยืนยันรหัสผ่าน: ป้อนรหัสผ่านอีกครั้ง
3. คลิก ตกลง เปิดแพ็คเกจผู้ดูแลระบบ จะแสดงขึ้น

การเปลี่ยนรหัสผ่านผู้ดูแลระบบที่มีอยู่:

1. คลิก เครื่องมือผู้ดูแลระบบ จากเมนูเครื่องมือ
2. คลิก เปลี่ยนรหัสผ่าน บนฟอร์มการป้อนรหัสผ่าน
3. รหัสผ่านเก่า: ป้อนรหัสผ่านที่มีอยู่
4. รหัสผ่านใหม่: ป้อนรหัสผ่านใหม่
5. ยืนยันรหัสผ่าน: ป้อนรหัสผ่านใหม่อีกครั้ง
6. คลิก ตกลง เพื่อบันทึกค่ารหัสผ่านใหม่ และเข้าถึงเครื่องมือผู้ดูแลระบบ

## แพ็คเกจสำหรับผู้ดูแลระบบ

แพ็คเกจสำหรับผู้ดูแลระบบใช้สำหรับบันทึกส่วนกำหนดค่าการดูแลระบบ และการตั้งค่าอื่นๆ คุณสามารถคัดลอกหรือส่งแฟ้มปฏิบัติการแบบแยกแฟ้มเองได้นี้ไปยังเครื่องลูกข่ายบนเครือข่ายของคุณ เมื่อแฟ้มดังกล่าวถูกเรียกใช้ เนื้อหาจะถูกติดตั้งและกำหนดค่าบนคอมพิวเตอร์ปลายทาง

การสร้างแพ็คเกจใหม่:

1. จากเมนูเครื่องมือ ให้คลิก เครื่องมือผู้ดูแลระบบ
2. ป้อนรหัสผ่านเพื่อเข้าถึงเครื่องมือผู้ดูแลระบบ
3. แพ็คเกจผู้ดูแลระบบ: คลิก สร้างแพ็คเกจใหม่
4. คลิก ตกลง
5. เลือก รวมการตั้งค่า บนหน้า ส่วนกำหนดค่า, การตั้งค่าโปรแกรมประยุกต์, การตั้งค่าอแด็ปเตอร์ หรือ ซอฟต์แวร์ เพื่อกำหนดค่าตัวเลือกต่างๆ ที่จะรวมในแพ็คเกจ
6. คลิก ปิด
7. คุณจะได้รับการแจ้งเตือน: แพ็คเกจปัจจุบันถูกเปลี่ยนแปลงไป คุณต้องการบันทึกการเปลี่ยนแปลงนี้หรือไม่?
8. คลิก ใช่ บันทึกแฟ้มปฏิบัติการไปยังไดเร็กทอรีบนไดรฟ์ภายในเครื่อง
9. คลิก บันทึก แฟ้มจะถูกสร้างขึ้น หมายเหตุ: ขั้นตอนนี้อาจใช้เวลาหลายนาที
10. คลิก เสร็จสิ้น เพื่อดูเนื้อหาของแพ็คเกจ
    - คลิก ใช้แฟ้มนี้กับคอมพิวเตอร์เครื่องนี้ ถ้าคุณต้องการใช้การกำหนดค่าแพ็คเกจนี้บนคอมพิวเตอร์ของผู้ดูแลระบบ
    - คัดลอกแฟ้มปฏิบัติการการไปยังคอมพิวเตอร์ของผู้ใช้เครื่องใดเครื่องหนึ่ง เพื่อติดตั้งการตั้งค่าที่ได้บันทึกไว้ในแพ็คเกจ ซึ่งจะเป็นการติดตั้งแบบเงียบ
11. คลิก ใช้งาน Intel PROSet/Wireless การดำเนินการนี้จะเลือก Intel(R) PROSet/Wireless เพื่อจัดการส่วนกำหนดค่าเครือข่ายของคุณ

> หมายเหตุ: คุณสามารถเลือก บันทึกแพ็คเกจ บนเมนูแฟ้มเครื่องมือผู้ดูแลระบบเพื่อบันทึกแพ็คเกจได้ด้วย

การแก้ไขแพ็คเกจ:

1. เข้าไปที่เครื่องมือผู้ดูแลระบบ
2. ที่หน้า เปิดแพ็คเกจผู้ดูแลระบบ ให้คลิก เปิด เพื่อแก้ไขแพ็คเกจที่มีอยู่
3. คลิก เรียกดู หาตำแหน่งแฟ้มปฏิบัติการของแพ็คเกจ
4. คลิก เปิด ทำการปรับปรุงข้อมูล
5. คลิก ปิด
6. คุณจะได้รับการแจ้งเตือน: แพ็คเกจปัจจุบันถูกเปลี่ยนแปลงไป คุณต้องการบันทึกการเปลี่ยนแปลงนี้หรือไม่?
7. คลิก ใช่ บันทึกแฟ้มปฏิบัติการไปยังไดเร็กทอรีบนไดรฟ์ภายในเครื่อง

> หมายเหตุ: คุณสามารถเลือก เปิดแพ็คเกจ บนเมนูแฟ้มเครื่องมือผู้ดูแลระบบเพื่อบันทึกแพ็คเกจได้ด้วย

## ส่วนกำหนดค่าผู้ดูแลระบบ

ส่วนกำหนดค่าผู้ดูแลระบบครอบครองและจัดการโดยผู้ดูแลระบบเครือข่ายหรือผู้ดูแลระบบของคอมพิวเตอร์เครื่องนี้ ส่วนกำหนดค่าดังกล่าวเป็นส่วนกำหนดค่าทั่วไปหรือที่ใช้ร่วมกันโดยผู้ใช้ทั้งหมดบนคอมพิวเตอร์เครื่องนี้ อย่างไรก็ตาม ผู้ใช้ไม่สามารถแก้ไขส่วนกำหนดค่าเหล่านี้ได้ ผู้ใช้สามารถแก้ไขได้เฉพาะจากเครื่องมือผู้ดูแลระบบ ซึ่งจะมีรหัสผ่านปัองกันอยู่

ส่วนกำหนดค่าผู้ดูแลระบบมีสามประเภทคือ: ต่อเนื่อง, ล็อกออนล่วงหน้า/ทั่วไป และ Voice over IP (VoIP)

### การเชื่อมต่อแบบต่อเนื่อง

ส่วนกำหนดค่าแบบต่อเนื่องจะทำงานตั้งแต่ช่วงเริ่มระบบหรือเมื่อไม่มีผู้ใช้ล็อกออนเข้าสู่คอมพิวเตอร์เครื่องนี้ หลังจากที่ผู้ใช้ล็อกออฟ ส่วนกำหนดค่าแบบต่อเนื่องจะรักษาการเชื่อมต่อไร้สายจนกว่าจะปิดเครื่องคอมพิวเตอร์หรือมีผู้ใช้คนอื่นล็อกออนเข้าสู่ระบบ

จุดสำคัญของการเชื่อมต่อแบบต่อเนื่อง:

- ส่วนกำหนดค่าประเภทต่อไปนี้สามารถสร้างเป็นส่วนกำหนดค่าแบบต่อเนื่องได้:
  - ส่วนกำหนดค่าทั้งหมดที่ไม่จำเป็นต้องตรวจสอบความถูกต้อง 802.1x (ตัวอย่างเช่น การตรวจสอบความถูกต้องแบบเปิดที่ใช้การเข้ารหัส WEP, การตรวจสอบความถูกต้องแบบเปิดที่ไม่มีการเข้ารหัส)
  - ส่วนกำหนดค่าทั้งหมดที่มีการตรวจสอบความถูกต้อง 802.1x ซึ่งมีข้อมูลรับรองบันทึกไว้ MD5, LEAP, EAP-FAST
  - ส่วนกำหนดค่าที่ใช้การตั้งค่าความปลอดภัยซึ่งมีตัวเลือก "ใช้ชื่อผู้ใช้และรหัสผ่านต่อไปนี้"
  - ส่วนกำหนดค่าที่ใช้ใบรับรองของเครื่องในการตรวจสอบความถูกต้อง

> หมายเหตุ: Intel PROSet/Wireless สนับสนุนใบรับรองของเครื่อง อย่างไรก็ตาม ใบรับรองดังกล่าวจะไม่แสดงในรายการใบรับรอง

- ส่วนกำหนดค่าของ WPA-Enterprise ที่ไม่ได้ใช้ใบรับรองผู้ใช้
- ส่วนกำหนดค่า WPA-Personal

- ส่วนกำหนดค่าแบบต่อเนื่องจะถูกใช้งานเมื่อเริ่มระบบและหลังจากผู้ใช้ล็อกออฟ

การสร้างส่วนกำหนดค่าแบบต่อเนื่อง:

1. คลิก รวมถึงส่วนกำหนดค่า
2. คลิก ต่อเนื่อง
3. คลิก เพิ่ม เพื่อเปิดการตั้งค่าทั่วไป
4. ชื่อเครือข่ายไร้สาย (SSID): ป้อนตัวระบุเครือข่าย
5. ชื่อส่วนกำหนดค่า: ป้อนชื่อส่วนกำหนดค่าที่บ่งบอกความหมายได้
6. โหมดการทำงาน: โครงสร้างพื้นฐาน ถูกเลือก
7. ประเภทส่วนกำหนดค่าสำหรับผู้ดูแลระบบ: ต่อเนื่อง: ใช้งานได้เมื่อไม่มีผู้ใช้ล็อกออนอยู่ ถูกเลือกไว้
8. คลิก ถัดไป
9. คลิก ความปลอดภัยองค์กร เพื่อเปิดการตั้งค่าความปลอดภัย ดูที่ การตั้งค่าองค์กร สำหรับข้อมูลการกำหนดค่าความปลอดภัย 802.1x
10. คลิก ตกลง

### การเชื่อมต่อแบบล็อกออนล่วงหน้า

ส่วนกำหนดค่าแบบล็อกออนล่วงหน้า/ทั่วไปจะทำงานในทันทีที่ผู้ใช้ล็อกออน หากการสนับสนุน Single Sign On ได้รับการติดตั้ง จะมีการใช้ส่วนกำหนดค่าดังกล่าว และทำการเชื่อมต่อก่อนเข้าสู่ช่วงการล็อกออนเข้าสู่ระบบ Windows (ล็อกออนล่วงหน้า)

หากไม่ได้ติดตั้งการสนับสนุน Single Sign On ส่วนกำหนดค่าจะถูกใช้เมื่อเซสชันผู้ใช้พร้อมทำงาน

ส่วนกำหนดค่าแบบล็อกออนล่วงหน้า/ทั่วไปจะปรากฏที่ด้านบนสุดของรายการส่วนกำหนดค่าเสมอ ผู้ใช้ยังคงสามารถจัดลำดับความสำคัญของส่วนกำหนดค่าที่สร้างขึ้น แต่ไม่สามารถเปลี่ยนลำดับความสำคัญของส่วนกำหนดค่าแบบล็อกออนล่วงหน้า/ทั่วไป เนื่องจากส่วนกำหนดค่าเหล่านี้จะปรากฏที่ด้านบนของรายการส่วนกำหนดค่า Intel PROSet/Wireless จะพยายามเชื่อมต่อกับส่วนกำหนดค่าผู้ดูแลระบบโดยอัตโนมัติก่อนส่วนกำหนดค่าที่สร้างโดยผู้ใช้อื่นๆ

> หมายเหตุ: เฉพาะผู้ดูแลระบบเท่านั้นที่สามารถสร้างหรือส่งออกส่วนกำหนดค่าแบบล็อกออนล่วงหน้า/ทั่วไปได้

จุดสำคัญของการเชื่อมต่อแบบล็อกออนล่วงหน้าคือ:

- การเชื่อมต่อแบบล็อกออนล่วงหน้าจะทำงานเมื่อเข้าสู่ระบบ Windows เท่านั้น
- ส่วนกำหนดค่าประเภทต่อไปนี้สามารถสร้างเป็นส่วนกำหนดค่าแบบล็อกออนล่วงหน้าได้:
  - ส่วนกำหนดค่า 802.1x MD5, LEAP, EAP-FAST ที่ใช้ข้อมูลรับรอง "ใช้ชื่อผู้ใช้และรหัสผ่านที่ใช้สำหรับเข้าสู่ระบบ Windows" หรือ "ใช้ชื่อผู้ใช้และรหัสผ่านต่อไปนี้" ในขณะปรับตั้งค่าความปลอดภัยของส่วนกำหนดค่า
  - ส่วนกำหนดค่า 802.1x PEAP หรือ TTLS ที่มีใบรับรองของผู้ใช้หรือของเครื่อง (ผู้ใช้จะต้องมีสิทธิระดับผู้ดูแลระบบในการใช้ใบรับรองของเครื่อง)
  - ส่วนกำหนดค่า TLS ที่ใช้ใบรับรองดิจิตอลในการตรวจสอบรหัสประจำตัวของเครื่องลูำกข่ายและเซิร์ฟเวอร์
  - ใบรับรอง EAP-SIM ที่ใช้ Subscriber Identity Module (SIM) การ์ดในการตรวจสอบข้อมูลรับรองของคุณกับเครือข่าย
  - ส่วนกำหนดค่าทั่วไปหรือของผู้ใช้ที่ไม่ใช่ 802.1x (แบบเปิด และ WEP) ทั้งหมด
- ส่วนกำหนดค่าแบบล็อกออนล่วงหน้าจะถูกใช้งานเมื่อผู้ใช้เข้าสู่ระบบ Windows

#### สถานะการเชื่อมต่อแบบล็อกออนล่วงหน้า/ทั่วไป

การสนับสนุนการล็อกออนล่วงหน้าจะถูกติดตั้งระหว่างการติดตั้งแบบ กำหนดเอง ของซอฟต์แวร์ Intel PROSet/Wireless ดูรายละเอียดเพิ่มเติมใน การติดตั้งและถอนการติดตั้งซอฟต์แวร์

> หมายเหตุ: ถ้าไม่ได้ติดตั้งคุณลักษณะ Single Sign On หรือการเชื่อมต่อแบบล็อกออนล่วงหน้า ผู้ดูแลระบบจะยังสามารถสร้างส่วนกำหนดค่าแบบล็อกออนล่วงหน้า/ทั่วไปเพื่อส่งออกไปยังคอมพิวเตอร์ของผู้ใช้ได้

ข้อมูลต่อไปนี้จะอธิบายว่าคุณลักษณะการเชื่อมต่อแบบล็อกออนล่วงหน้าจะทำงานอย่างไรตั้งแต่เริ่มระบบ สมมติว่ามีส่วนกำหนดค่าที่บันทึกไว้โดยได้กาเครื่องหมายการตั้งค่าความปลอดภัยที่ถูกต้อง "ใช้ชื่อผู้ใช้และรหัสผ่านที่ใช้สำหรับเข้าสู่ระบบ Windows" ซึ่งจะทำงานในขณะที่ล็อกออนเข้าสู่ระบบ Windows

1. หลังจากระบบเริ่มทำงาน ให้ป้อนชื่อโดเมน, ชื่อผู้ใช้ และรหัสผ่านที่ใช้สำหรับการเข้าสู่ระบบ Windows
2. คลิก ตกลง หน้าต่างสถานะส่วนกำหนดค่าแบบล็อกออนล่วงหน้า/ทั่วไปจะแสดงความคืบหน้าในการเชื่อมต่อเครือข่าย หลังจากที่อแด็ปเตอร์ไร้สายถูกเชื่อมโยงกับจุดเชื่อมต่อเครือข่าย หน้าต่างสถานะจะปิดลง และผู้ใช้ Windows จะล็อกออนเข้าสู่ระบบ

- ถ้าจุดเชื่อมต่อที่เชื่อมโยงปฏิเสธข้อมูลรับรองในระหว่างการเชื่อมต่อแบบล็อกออนล่วงหน้า ข้อมูลรับรองส่วนกำหนดค่าจะแสดงกล่องโต้ตอบสำหรับข้อมูลรับรองผู้ใช้ของคุณ
- ป้อนข้อมูลรับรองของคุณ
- คลิก ตกลง ส่วนกำหนดค่าจะถูกใช้งานและหน้าสถานะจะแสดงความคืบหน้าของสถานะการเชื่อมต่อจนกระทั่งคุณล็อกออนเข้าสู่ Windows
- คลิก ยกเลิก ที่หน้าข้อมูลรับรองเพื่อเลือกส่วนกำหนดค่าอื่น

ขณะที่ผู้ใช้ล็อกออฟ การเชื่อมต่อไร้สายทั้งหมดจะยกเลิกการเชื่อมต่อ และจะใช้ส่วนกำหนดค่าแบบต่อเนื่อง (ถ้ามีอยู่) ในบางสถานการณ์ อาจมีความเหมาะสมที่จะรักษาการเชื่อมต่อปัจจุบันไว้ (ตัวอย่างเช่น ถ้าจำเป็นต้องอัพโหลดข้อมูลเฉพาะผู้ใช้ไปยังเซิร์ฟเวอร์หลังจากล็อกออฟ หรือเมื่อมีการใช้ส่วนกำหนดค่าที่ข้ามเครือข่าย)

สร้างส่วนกำหนดค่าที่กาเครื่องหมายไว้ทั้งแบบล็อกออนล่วงหน้าและแบบต่อเนื่องเพื่อให้บรรลุวัตถุประสงค์ของการใช้งานนี้ ถ้าส่วนกำหนดค่าดังกล่าวทำงานขณะที่ผู้ใช้ล็อกออฟ การเชื่อมต่อจะยังคงใช้งานได้

การสร้างส่วนกำหนดค่าแบบล็อกออนล่วงหน้า/ทั่วไป:

1. คลิก รวมถึงส่วนกำหนดค่า
2. คลิก ล็อกออนล่วงหน้า/ทั่วไป
3. คลิก เพิ่ม เพื่อเปิดการตั้งค่าทั่วไป
4. ชื่อเครือข่ายไร้สาย (SSID): ป้อนตัวระบุเครือข่าย
5. ชื่อส่วนกำหนดค่า: ป้อนชื่อส่วนกำหนดค่าที่บ่งบอกความหมายได้
6. โหมดการทำงาน: โครงสร้างพื้นฐาน ถูกเลือก
7. ประเภทส่วนกำหนดค่าสำหรับผู้ดูแลระบบ: ล็อกออนล่วงหน้า/ทั่วไป: ใช้งานได้เมื่อผู้ใช้ล็อกออนเข้าสู่ระุบบ ส่วนกำหนดค่านี้จะใช้ร่วมกันโดยผู้ใช้ทั้งหมด ได้เลือกประเภทส่วนกำหนดค่านี้แล้ว
8. คลิก ถัดไป
9. คลิก ถัดไป เพื่อเปิดการตั้งค่าความปลอดภัย ใช้การตั้งค่าขั้นสูงเพื่อตั้งค่าต่อไปนี้:
   - เชื่อมต่ออัตโนมัติ: เลือกเพื่อเชื่อมต่อไปยังส่วนกำหนดค่าโดยอัตโนมัติหรือโดยผู้ใช้
   - นำเข้าอัตโนมัติ ส่วนกำหนดค่านี้ (สำหรับผู้ดูแลเครือข่ายเท่านั้น)
   - จุดเชื่อมต่อค่าบังคับ: เลือกเพื่อเชื่อมโยงอแด็ปเตอร์ไร้สายกับจุดเชื่อมต่อที่ระบุ
   - ป้องกันรหัสผ่านสำหรับส่วนกำหนดค่า: เลือกเพื่อป้องกันรหัสผ่านสำหรับส่วนกำหนดค่า
   - เริ่มโปรแกรมประยุกต์: ระบุโปรแกรมที่จะเริ่มเมื่อมีีการเชื่อมต่อไร้สาย
   - รูปแบบชื่อผู้ใช้:

   > ผู้ดูแลระบบสามารถเลือกรูปแบบชื่อผู้ใช้สำหรับเซิร์ฟเวอร์การตรวจสอบความถูกต้อง

   > ตัวเลือกได้แก่

   > - user (ค่าเริ่มต้น)
   > - user@domain
   > - user@domain.com
   > - DOMAIN\user

10. คลิก ตกลง เพื่อปิดการตั้งค่าขั้นสูง
11. คลิก ความปลอดภัยองค์กร เพื่อเปิดการตั้งค่าความปลอดภัย ดูที่ ความปลอดภัยองค์กร สำหรับข้อมูลการกำหนดค่าความปลอดภัย 802.1x
12. คลิก ตกลง เพื่อบันทึกส่วนกำหนดค่า และเพิ่มไปยังรายการส่วนกำหนดค่าผู้ดูแลระบบ

    หมายเหตุ: ถ้ามีการเชื่อมต่อแบบต่อเนื่องไว้อยู่แล้ว ส่วนกำหนดค่าการล็อกออนล่วงหน้า/ทั่วไปจะไม่นำมาใช้ถ้าส่วนกำหนดค่านั้นถูกตั้งตัวเลือกการเชื่อมต่อทั้งแบบล็อกออนล่วงหน้า/ทั่วไป และแบบต่อเนื่องเอาไว้

### ส่วนกำหนดค่า Voice over IP (VoIP)

ซอฟต์แวร์ Intel PROSet/Wireless สนับสนุนโปรแกรมประยุกต์สำหรับโทรศัพท์ VoIP ของผู้ผลิตรายอื่น

โปรแกรมประยุกต์ VoIP ของผู้ผลิตรายอื่นสนับสนุนตัวแปลงสัญญาณเสียง ตัวแปลงสัญญาณใช้ในการเข้ารหัสเสียงเพื่อรับส่งข้อมูลผ่านเครือข่าย IP โดยทั่วไปตัวแปลงสัญญาณมีความสามารถในการบันทึกแบนด์วิดธ์เครือข่าย

ซอฟต์แวร์ Intel PROSet/Wireless สนับสนุนมาตรฐานการแปลงสัญญาณ International Telecommunications Union (ITU) ดังต่อไปนี้:

ตัวแปลงสัญญาณ | อัลกอริธึม | อัตราข้อมูล (Kbps) | ข้อคิดเห็น
ITU G.711 | PCM (Pulse Code Modulation) | 64 | G.711 ที่ใช้รูปแบบ mu-law ซึ่งใช้ในแถบอเมริกาเหนือและญี่ปุ่น ในขณะที่ G.711 ที่ใช้รูปแบบ A-law จะใช้ในประเทศอื่นๆ
ITU G.722 | SBADPCM (Sub-Band Adaptive Differential Pulse Code Modulation) | 48, 56 และ 64 |
ITU G.723 | Multi-rate Coder | 5.3 และ 6.4 |
ITU G.726 | ADPCM (Adaptive Differential Pulse Code Modulation) | 16, 24, 32 และ 40 |
ITU G.727 | Variable-Rate ADPCM | 16-40 |
ITU G.728 | LD-CELP (Low-Delay Code Excited Linear Prediction) | 16 |
ITU G.729 | CS-ACELP (Conjugate Structure Algebraic-Code Excited Linear Prediction) | 8 |

ผู้ดูแลระบบสามารถสร้างส่วนกำหนดค่าที่ใช้ส่วนกำหนดค่า VoIP ที่มีอยู่แล้วในการปรับตั้งค่าอัตราข้อมูลและอัตราเฟรมตัวแปลงสัญญาณต่างๆ เพื่อปรับปรุงคุณภาพเสียงในการรับส่ง VoIP

การสร้างส่วนกำหนดค่า VoIP:

> หมายเหตุ: ต้องแน่ใจว่า Voice over IP ไม่ได้ถูกปิดใช้งานในการตั้งค่าผู้ดูแลระบบ ซึ่งตามค่าเริ่มต้นแล้วส่วนนี้จะเปิดใช้งานอยู่

1. คลิก รวมถึงส่วนกำหนดค่า
2. เลือกส่วนกำหนดค่าจากรายการ
3. คลิก คุณสมบัติ เพื่อเปิดหน้า สร้างส่วนกำหนดค่า VoIP
4. เลือกแบนด์วิดธ์ตัวแปลงสัญญาณ, การใช้โปรแกรมประยุกต์ และอัตราเฟรม

ตัวแปลงสัญญาณ | การใช้งาน | อัตราเฟรม
--- | --- | ---
G711_64 G711_56 G711_48 G722_64 G722_56 G722_48 G722_1_32 G722_1_24 G722_1_16 G726_16 G726_24, G726_32 G726_40 G728_12_8 G728_16 G729_8 G729a_8 G729b_8 G729ab_8 G729d_6_4 G729e_8 G729e_11_8 GIPS_iPCM_VARIABLE G722_2_VARIABLE SPEEX_VARIABLE | เสียงโต้ตอบ ประชุมทางเสียง ข้อมูลเสียง วิดีโอ การถ่ายทอดเสียง | 10 20 30

5. คลิก ตกลง เพื่อกลับเข้าสู่รายการส่วนกำหนดค่า
6. คลิก ปิด เพื่อบันทึกส่วนกำหนดค่าไปยัง แพ็คเกจ

## การตั้งค่าเครื่องมือผู้ดูแลระบบ

ผู้ดูแลระบบสามารถกำหนดได้ว่าส่วนกำหนดค่าของผู้ดูแลระบบจะวางอยู่ที่ใดในรายการส่วนกำหนดค่าของเครื่องมือผู้ดูแลระบบ

1. คลิกที่เครื่องมือผู้ดูแลระบบจากเมนู เครื่องมือ
2. เลือก การตั้งค่า เพื่อเปิด การตั้งค่าเครื่องมือผู้ดูแลระบบ
   - เลือก แทรกที่ด้านบนสุด เพื่อกำหนดให้วางส่วนกำหนดค่าของผู้ดูแลระบบไว้ที่ด้านบนสุดของรายการส่วนกำหนดค่าผู้ใช้เสมอ
   - เลือก แทรกที่ด้านบนสุด เพื่อกำหนดให้วางส่วนกำหนดค่าของผู้ดูแลระบบไว้ที่ด้านบนสุดของรายการส่วนกำหนดค่าผู้ใช้เสมอ
3. คลิก ตกลง เพื่อปิดและกลับไปยังเครื่องมือผู้ดูแลระบบ

## การตั้งค่าโปรแกรมประยุกต์

ผู้ดูแลระบบสามารถเลือกระดับการควบคุมที่ผู้ใช้จะมีในการเชื่อมต่อเครือข่ายไร้สาย

การกำหนดค่าการตั้งค่าโปรแกรมประยุกต์:

1. คลิก รวมถึงส่วนกำหนดค่า
2. เปิดใช้หรือปิดการตั้งค่าแต่ละรายการที่แสดงอยู่ในตารางด้านล่าง

ชื่อ | คำอธิบาย
--- | ---
การเปิด/ปิดวิทยุ 802.11a | เลือก เพิ่มส่วนควบคุมการเปิด/ปิดวิทยุ 802.11a เพื่อให้ผู้ใช้สามารถเปิดหรือปิดวิทยุ 802.11a บนคอมพิวเตอร์ของผู้ใช้ได้ ซึ่งจะมีการเพิ่มส่วนควบคุมการปิดวิทยุ 802.11a ไปยังเมนูแถบงาน และหน้าต่างหลัก Intel PROSet/Wireless บนคอมพิวเตอร์ของผู้ใช้ เมื่อติดตั้งคุณลักษณะนี้บนคอมพิวเตอร์ของผู้ใช้แล้ว ให้ปฏิบัติตามคำแนะนำด้านล่างนี้เพื่อเปิดหรือปิดส่วนควบคุมวิทยุ 802.11a การปิดวิทยุ 802.11a: บนหน้าต่างหลักของ Intel PROSet/Wireless ให้คลิกปุ่ม เปิดไร้สาย รายการของตัวเลือกวิทยุจะปรากฏขึ้น เลือก ปิดวิทยุ 802.11a ในขณะนี้วิทยุ 802.11a จะปิดการทำงาน การเปิดวิทยุ 802.11a: บนหน้าต่างหลักของ Intel PROSet/Wireless ให้คลิกปุ่ม ปิดวิทยุ 802.11a รายการของตัวเลือกวิทยุจะปรากฏขึ้น เลือก เปิดไร้สาย ในขณะนี้วิทยุ 802.11a จะเปิดทำงาน หมายเหตุ: ตัวเลือกนี้จะใช้ได้กับอแด็ปเตอร์ไร้สายที่สนับสนุน 802.11a, 802.11b และ 802.11g เท่านั้น การตั้งค่านี้จะ้ไม่สามารถใช้ได้ถ้าอแด็ปเตอร์ที่ใช้คือ การเชื่อมต่อเครือข่าย Intel(R) PRO/Wireless 3945BG หรือการเชื่อมต่อเครือข่าย Intel(R) PRO/Wireless 2200BG
การตรวจสอบความถูกต้อง 802.1x | ทำให้ผู้ใช้สามารถสร้างหรือเชื่อมต่อกับส่วนกำหนดค่าที่สนับสนุนประเภท EAP ของการตรวจสอบความถูกต้อง 802.1x ที่ต่างกันได้ เลือกประเภท EAP สำหรับการตรวจสอบความถูกต้อง 802.1x ที่คุณต้องการเปิดใช้บนคอมพิวเตอร์ของผู้ใช้ MD5, EAP-SIM, LEAP, TLS, TTLS, PEAP, EAP-FAST
เครื่องมือผู้ดูแลระบบ | ปิดการเข้าถึงเครื่องมือผู้ดูแลระบบบนคอมพิวเตอร์ของผู้ใช้
เริ่มโปรแกรมประยุกต์อัตโนมัติ | เลือกตัวเลือกนี้เพื่อเริ่มแฟ้มปฏิับัติการหรือสคริปต์โดยอัตโนมัติเมื่อส่วนกำหนดค่าเชื่อมต่อเข้ากับเครือข่าย ตัวอย่างเช่น เริ่มเซสชัน Virtual Private Network (VPN) โดยอัตโนมัติ เมื่อใดก็ตามที่ผู้ใช้เชื่อมต่อกับเครือข่ายไร้สาย
ส่วนควบคุมเปิด/ปิดวิทยุสำหรับโปรแกรมประยุกต์ | ให้โปรแกรมประยุกต์ของผู้ผลิตอื่นสามารถยกเลิกการใช้สวิตช์เปิดหรือปิดไร้สายของ Intel PROSet/Wireless
เก็บข้อมูลรับรอง | เลือกตัวเลือกนี้เพื่อบันทึกข้อมูลรับรองหลังจากผู้ใช้ล็อกออนแล้ว ถ้าการเชื่อมต่อไร้สายขาดการเชื่อมต่อชั่วคราว ข้อมูลรับรองที่บันทึกไว้จะถูกนำมาใช้ในการเชื่อมต่อใหม่ ข้อมูลรับรองจะถูกล้างเมื่อผู้ใช้ล็อกออฟ หมายเหตุ: ถ้าถูกล้างไป ตัวเลือก แสดงกล่องกาเครื่องหมายแต่ละครั้งที่เชื่อมต่อ จะไม่สามารถเลือกได้ในขณะที่สร้างส่วนกำหนดค่า
ส่วนขยายที่สามารถใช้งานร่วมกับ Cisco | เลือกเพื่อเปิดใช้งาน Cisco Compatible Extensions บนคอมพิวเตอร์ของผู้ใช้ ล้างกล่องกาเครื่องหมายเพื่อปิดการใช้งาน
อุปกรณ์ต่ออุปกรณ์ (เฉพาะกิจ) | เปิดใช้หรือปิดเมื่อผู้ใช้สามารถสร้างส่วนกำหนดค่าเฉพาะกิจหรือเข้าร่วมในเครือข่ายเฉพาะกิจ เลือกข้อใดข้อหนึ่งต่อไปนี้เพื่อเปิดใช้หรือปิดการยินยอมให้ผู้ใช้เชื่อมต่อกับเครือข่ายแบบอุปกรณ์ต่ออุปกรณ์: เปิดใช้งานการเชื่อมต่อเครือข่ายแบบอุปกรณ์ต่ออุปกรณ์ เปิดใช้งานการเชื่อมต่อเครือข่ายแบบอุปกรณ์ต่ออุปกรณ์ที่ปลอดภัยเท่านั้น ยกเลิกการใช้งานการเชื่อมต่อเครือข่ายแบบอุปกรณ์ต่ออุปกรณ์ เลือกเพื่อยินยอมให้ผู้ใช้ปรับตั้งส่วนกำหนดค่าที่มีการตั้งค่าอุปกรณ์ต่ออุปกรณ์ (เฉพาะกิจ) หรือป้องกันการปรับตั้งส่วนกำหนดค่าอุปกรณ์ต่ออุปกรณ์ (เฉพาะกิจ) แสดงการตั้งค่าการใช้งานแบบอุปกรณ์ต่ออุปกรณ์ ซ่อนการตั้งค่าการใช้งานแบบอุปกรณ์ต่ออุปกรณ์ ถ้าต้องการลบโหมดการทำงานแบบอุปกรณ์ต่ออุปกรณ์ (เฉพาะกิจ) ออกจากการตั้งค่าทั่วไปของตัวช่วยสร้างส่วนกำหนดค่า ให้เลือกทั้ง ยกเลิกการใช้งานการเชื่อมต่อเครือข่ายแบบอุปกรณ์ต่ออุปกรณ์ และ ซ่อนการตั้งค่าการใช้งานแบบอุปกรณ์ต่ออุปกรณ์ ซึ่งจะป้องกันไม่ให้ผู้ใช้สร้างส่วนกำหนดค่าที่สนับสนุนเครือข่ายแบบอุปกรณ์ต่ออุปกรณ์
นำเข้าและส่งออก | เลือกเพื่อนำเข้าส่วนกำหนดค่าไปยังหรือส่งออกส่วนกำหนดค่าจากคอมพิวเตอร์ของผู้ใช้ เปิดใช้งานการอนุญาตให้นำเข้าส่วนกำหนดค่าของผู้ใช้โดยอัตโนมัติเมื่อคัดลอกไปที่โฟลเดอร์นำเข้าอัตโนมัติ
ใช้ข้อความเปิด/ปิดวิทยุ | ให้โปรแกรมประยุกต์ของผู้ผลิตรายอื่นสามารถแจ้งเตือนผู้ใช้ว่าวิทยุ Intel PROSet/Wireless เปิดหรือปิดอยู่
โหมด Cisco ล็อกออนล่วงหน้า | เปิดใช้โหมด Cisco ระหว่างการเชื่อมต่อแบบล็อกออนล่วงหน้า จุดเชื่อมต่อ Cisco มีความสามารถในการสนับสนุนชื่อเครือข่ายไร้สายหลายชื่อ (SSIDs) แต่จะแพร่สัญญาณได้เพียงเครือข่ายเดียว หากต้องการเชื่อมต่อกับจุดเชื่อมต่อใด จะมีการพยายามเชื่อมต่อโดยใช้ส่วนกำหนดค่าแต่ละชุด โหมดการทำงานดังกล่าวนี้เรียกว่า โหมด Cisco หมายเหตุ: การเชื่อมต่อแบบล็อกออนล่วงหน้าอาจใช้เวลานานกว่าปกติในการเชื่อมต่อ
การเชื่อมต่อส่วนกำหนดค่า | เลือกระดับการเชื่อมต่อส่วนกำหนดค่าบนคอมพิวเตอร์ของผู้ใช้ ยกเลิกการใช้งานการสลับส่วนกำหนดค่า Intel ผู้ใช้จะสามารถเชื่อมต่อได้เฉพาะส่วนกำหนดค่าแบบล็อกออนล่วงหน้า (ทั่วไป) อันแรกสุด หรือเชื่อมต่อกับส่วนกำหนดค่าแบบล็อกออนล่วงหน้าเท่านั้น อนุญาตให้ผู้ใช้เชื่อมต่อกับส่วนกำหนดค่าผู้ดูแลระบบทั้งหมด อนุญาตให้ผู้ใช้เชื่อมต่อกับส่วนกำหนดค่าผู้ดูแลระบบอันแรกสุดเท่านั้น
ระดับความปลอดภัย | เลือกระดับการรักษาความปลอดภัยบนคอมพิวเตอร์ของผู้ใช้? ผู้ใช้สามารถเชื่อมต่อกับส่วนกำหนดค่าที่มีระดับความปลอดภัยนี้เท่านั้น อนุญาตให้ผู้ใช้เชื่อมต่อกับเครือข่ายที่มี ความปลอดภัยส่วนบุคคล เท่านั้น อนุญาตให้ผู้ใช้เชื่อมต่อกับเครือข่ายที่มี ความปลอดภัยระดับองค์กร ได้
Single Sign On | เลือกประเภทของส่วนกำหนดค่าผู้ดูแลระบบที่ต้องการเปิดใช้บนคอมพิวเตอร์ของผู้ใช้? การเชื่อมต่อแบบต่อเนื่อง: ส่วนกำหนดค่าจะเปิดใช้งานในระหว่างที่ระบบเริ่มทำงาน เมื่อไม่มีผู้ใช้ล็อกออนเข้าสู่คอมพิวเตอร์ การเชื่อมต่อแบบล็อกออนล่วงหน้า: ส่วนกำหนดค่าจะเปิดใช้งานทันทีเมื่อผู้ใช้ล็อกออนเข้าสู่คอมพิวเตอร์ ส่วนกำหนดค่าทั่วไปจะใช้งานได้ถ้าไม่ได้ติดตั้งคุณลักษณะล็อกออนล่วงหน้าบนคอมพิวเตอร์ของผู้ใช้ ส่วนกำหนดค่าจะเปิดใช้งานได้หลังจากที่ผู้ใช้ล็อกออนและเซสชันเริ่มทำงาน ส่วนกำหนดค่าแบบต่อเนื่องและแบบล็อกออนล่วงหน้าหรือทั่วไปจะปรากฏที่ด้านบนสุดของรายการส่วนกำหนดค่าของผู้ใช้เสมอ ส่วนกำหนดค่าเหล่านี้ไม่สามารถเปลี่ยนหรือลบโดยผู้ใช้ได้
Voice over IP | ใช้งานโปรแกรมซอฟต์แวร์ของผู้ผลิตรายอื่น เพื่อใช้โปรแกรมประยุกต์ VoIP บนคอมพิวเตอร์ของผู้ใช้ ในค่าเริ่มต้น คุณลักษณะนี้จะเปิดใช้งานอยู่
การใช้งานร่วมกับ Microsoft Windows XP | เลือก เปิดใช้งานการใช้ร่วมกันของ Enable Microsoft Wireless Zero Configuration และ Intel PROSet/Wireless ในระบบนี้ เลือกตัวเลือกนี้เพื่อให้สามารถใช้งาน Microsoft Wireless Zero Configuration และ Intel PROSet/Wireless พร้อมกันในระบบนี้ได้ เมื่อคุณเลือกตัวเลือกนี้ คุณสามารถป้องกัน Microsoft Windows XP Wireless Zero Configuration Service ถูกยกเลิกการใช้งานได้ เมื่อเปิดใช้งาน Intel PROset/Wireless
ปิด | ปิดเครื่องมือผู้ดูแลระบบ
วิธีใช้? | แสดงข้อมูลวิธีใช้สำหรับหน้านี้

## การตั้งค่าอแด็ปเตอร์

การกำหนดค่าอแด็ปเตอร์:

1. คลิก รวมถึงส่วนกำหนดค่า
2. สำหรับการตั้งค่าแต่ละรายการที่แสดงในตารางด้านล่าง เลือกตัวเลือกใดตัวเลือกหนึ่งต่อไปนี้:
   - ใช้ค่าเริ่มต้น: รีเซ็ตการตั้งค่าบนเครื่องของผู้ใช้ให้เป็นค่ามาตรฐาน
   - ไม่เปลี่ยนแปลง: เก็บค่าที่เลือกโดยผู้ใช้ ผู้ดูแลระบบตัดสินใจว่าไม่บังคับใช้การตั้งค่าทั้งหมดบนคอมพิวเตอร์ของผู้ใช้ ผู้ใช้สามารถเปลี่ยนแปลงการตั้งค่าอแด็ปเตอร์ได้จากเมนู Intel PROSet/Wireless ขั้นสูง
   - เลือกค่า: ผู้ดูแลระบบเลือกค่าที่จะใช้บนคอมพิวเตอร์ของผู้ใช้

ชื่อ | คำอธิบาย
--- | ---
แชนเนลเฉพาะกิจ | ไม่มีความจำเป็นที่จะเปลี่ยนแชนเนลนอกจากว่าคอมพิวเตอร์เครื่องอื่นๆ ในเครือข่ายเฉพาะกิจจะใช้แชนเนลที่ต่างไปจากแชนเนลเริ่มต้น ค่า: เลือกแชนเนลที่ใช้ได้จากรายการ 802.11b/g: เลือกตัวเลือกนี้เมื่อใช้ความถี่เฉพาะกิจ 802.11b และ 802.11b (2.4 GHz) 802.11a: เลือกตัวเลือกนี้เมื่อใช้ความถี่เฉพาะกิจ 802.11a (5 GHz)
การจัดการพลังงานเฉพาะกิจ | ตั้งค่าคุณลักษณะการประหยัดพลังงานสำหรับเครือข่ายแบบอุปกรณ์ต่ออุปกรณ์ (เฉพาะกิจ) ยกเลิกใช้งาน: เลือกตัวเลือกนี้เมื่อเชื่อมต่อเครือข่ายเฉพาะกิจซึ่งมีสถานีที่ไม่สนับสนุนการจัดการพลังงานเฉพาะกิจ การประหยัดพลังงานสูงสุด: เลือกเพื่อใช้งานแบตเตอรี่ให้มีอายุการใช้งานสูงสุด สภาพแวดล้อมที่มีเสียงดัง: เลือกเพื่อประสิทธิภาพการใช้งานสูงสุดหรือเพื่อเชื่อมต่อกับลูกข่ายหลายเครื่อง หมายเหตุ: การตั้งค่านี้จะ้ไม่สามารถใช้ได้ถ้าอแด็ปเตอร์ที่ใช้คือ การเชื่อมต่อเครือข่าย Intel(R) PRO/Wireless 3945BG, การเชื่อมต่อเครือข่าย Intel PRO/Wireless 2915ABG หรือการเชื่อมต่อเครือข่าย Intel PRO/Wireless 2200BG
โหมด QoS เฉพาะกิจ | การควบคุม คุณภาพของการให้บริการ (QoS) ในเครือข่ายเฉพาะกิจ QoS จะจัดลำดับความสำคัญของการรับส่งข้อมูลจากจุดเชื่อมต่อสูงกว่า LAN ไร้สาย โดยขึ้นอยู่กับการจัดประเภทการรับส่งข้อมูล WMM (Wi-Fi MultiMedia) เป็นการตรวจสอบ QoS ของ Wi-Fi Alliance (WFA) เมื่อ WMM ถูกเปิดใช้ อแด็ปเตอร์จะใช้ WMM ในการสนับสนุนการใส่แท็กความสำคัญและการจัดลำดับความสามารถสำหรับเครือข่าย Wi-Fi WMM ถูกเปิดใช้งาน (ค่าเริ่มต้น) WMM ถูกยกเลิกใช้งาน การตั้งค่านี้จะ้ไม่สามารถใช้ได้ถ้าอแด็ปเตอร์ที่ใช้คือ การเชื่อมต่อเครือข่าย Intel(R) PRO/Wireless 3945BG, การเชื่อมต่อเครือข่าย Intel PRO/Wireless 2915ABG หรือการเชื่อมต่อเครือข่าย Intel PRO/Wireless 2200BG
การป้องกันโหมดแบบผสมผสาน | ใช้เพื่อหลีกเลี่ยงการชนกันของข้อมูลในสภาพแวดล้อมแบบผสมของ 802.11b และ 802.11g ฟังก์ชั่น ขอให้ส่ง/ล้างเพื่อส่ง (RTS/CTS) ควรใช้ในสถานการณ์ที่เครื่องลูกข่ายอาจไม่สามารถรับสัญญาณระหว่างกันได้ CTS-to-self สามารถใช้เพื่อเพิ่มประสิทธิภาพการส่งผ่านมากขึ้นในสภาพแวดล้อมที่เครื่องลูกข่ายอยู่ในระยะใกล้เคียงกันและสามารถรับสัญญาณระหว่างกันได้
การจัดการพลังงาน | การจัดการพลังงาน: ให้คุณเลือกความสมดุลระหว่างความสิ้นเปลืองพลังงานและประสิทธิภาพของอแด็ปเตอร์ แถบเลื่อนสำหรับปรับการตั้งค่าพลังงานของอแด็ปเตอร์ไร้สาย จะกำหนดจุดที่สมดุลระหว่างแหล่งพลังงานของคอมพิวเตอร์และแบตเตอรี่ ใช้ค่าเริ่มต้น: (ค่าเริ่มต้น) - การตั้งค่าพลังงานขึ้นอยู่กับแหล่งพลังงานของคอมพิวเตอร์ การปรับด้วยตนเอง: ปรับแถบเลื่อนเพื่อให้ได้ค่าปรับตั้งตามที่ต้องการ ใช้การตั้งค่าต่ำสุดเพื่อให้ใช้งานแบตเตอรี่ได้นานที่สุด ใช้การตั้งค่าสูงสุดเพื่อใช้ประสิทธิภาพสูงสุด หมายเหตุ: การประหยัดการใช้พลังงานจะให้ผลแตกต่างกันโดยขึ้นอยู่กับการตั้งค่าโครงสร้างพื้นฐาน
โหมดเริ่มนำ | เปลี่ยนค่าความยาวของการเริ่มนำที่จุดเชื่อมต่อได้รับในระหว่างการเชื่อมต่อเบื้องต้น ใช้การเริ่มนำแบบยาวทุกครั้งที่เชื่อมต่อกับจุดเชื่อมต่อ การเริ่มนำการรับส่ง (Tx) อัตโนมัติ ช่วยให้สามารถตรวจพบการเริ่มนำโดยอัตโนมัติได้ ควรใช้การเริ่มนำแบบสั้นหากสนับสนุนการใช้งาน ถ้าไม่สนับสนุน ให้ใช้การเิริ่มนำแบบยาว
ความแรงในการข้ามเครือข่าย | การตั้งค่านี้จะช่วยคุณกำหนดว่าเครื่องลูกข่ายไร้สายจะข้ามเครือข่ายด้วยความแรงของสัญญาณมากน้อยเพียงใดเพื่อเพิ่มประสิทธิภาพการติดต่อกับจุดเชื่อมต่อ ค่าเริ่มต้น: การตั้งค่าที่สมดุลระหว่างการไม่ข้ามเครือข่ายกับประสิทธิภาพการเชื่อมต่อ ต่ำสุด: เครื่องลูกข่ายของคุณจะไม่มีการข้ามเครือข่าย เฉพาะกรณีที่คุณภาพการเชื่อมต่อต่ำลงอย่างชัดเจนเท่านั้นจึงจะมีการข้ามไปยังจุดเชื่อมต่ออื่น
การเพิ่มประสิทธิภาพอัตรารับส่ง | เปลี่ยนค่าของการควบคุมการส่งชุดข้อมูลแบบกลุ่มข้อมูล ใช้งาน: เลือกเพื่อเปิดใช้ังานการเพิ่มประสิทธิภาพอัตรารับส่ง ยกเลิกใช้งาน: (ค่าเริ่มต้น) เลือกเพื่อยกเลิกใช้งานการปรับปรุงประสิทธิภาพอัตรารับส่ง
กำลังการส่ง | การตั้งค่าเริ่มต้น: การตั้งค่ากำลังสูงสุด พื้นที่ครอบคลุมต่ำสุด: ตั้งอแด็ปเตอร์ให้อยู่ที่ระดับกำลังการส่งต่ำสุด ทำให้คุณสามารถเพิ่มปริมาณพื้นที่ครอบคลุมหรือจำกัดขอบเขตพื้นที่ครอบคลุม ลดขนาดพื้นที่ครอบคลุมในบริเวณที่มีการใช้สัญญาณสูงเพื่อเพิ่มคุณภาพการส่งโดยรวม และหลีกเลี่ยงความหนาแน่นของการใช้สัญญาณและการเกิดสัญญาณรบกวนกับอุปกรณ์อื่นๆ พื้นที่ครอบคลุมสูงสุด: ตั้งอแด็ปเตอร์ให้อยู่ที่ระดับกำลังการส่งสูงสุด เลือกเพื่อให้มีประสิทธิภาพสูงสุดและอยู่ในสภาพแวดล้อมที่มีอุปกรณ์วิทยุอื่นๆ ในปริมาณจำกัด หมายเหตุ: การตั้งค่าดีที่สุดใช้สำหรับผู้ใช้ที่มักจะตั้งกำลังการส่งไว้ที่ระดับต่ำสุดเท่าที่เป็นไปได้โดยที่ยังสามารถใช้การสื่อสารอย่างมีคุณภาพได้ การตั้งค่านี้จะช่วยให้สามารถใช้อุปกรณ์ไร้สายได้จำนวนสูงสุดในพื้นที่ที่มีการใช้สัญญาณหนาแน่น และลดสัญญาณรบกวนกับอุปกรณ์อื่นที่วิทยุนี้ใช้ช่วงคลื่นวิทยุร่วมกัน หมายเหตุ: การตั้งค่านี้จะมีผลเมื่อใช้โหมดโครงสร้างพื้นฐานหรือโหมดเฉพาะกิจ
โหมดไร้สาย | เลือกแบนด์ที่จะใช้เชื่อมต่อกับเครือข่ายไร้สาย: 802.11a เท่านั้น: เชื่อมต่ออแด็ปเตอร์ไร้สายกับเครือข่าย 802.11a เท่านั้น 802.11b เท่านั้น: เชื่อมต่ออแด็ปเตอร์ไร้สายกับเครือข่าย 802.11b เท่านั้น 802.11g เท่านั้น: เชื่อมต่ออแด็ปเตอร์ไร้สายกับเครือข่าย 802.11g เท่านั้น 802.11a และ 802.11g เท่านั้น: เชื่อมต่ออแด็ปเตอร์ไร้สายกับเครือข่าย 802.11a และ 802.11g เท่านั้น 802.11b และ 802.11g เท่านั้น: เชื่อมต่ออแด็ปเตอร์ไร้สายกับเครือข่าย 802.11b และ 802.11g เท่านั้น 802.11a, 802.11b และ 802.11g: (ค่าเริ่มต้น) - เชื่อมต่อได้ทั้งกับเครือข่ายไร้สาย 802.11a, 802.11b หรือ 802.11g หมายเหตุ: ตัวเลือกโหมดไร้สายเหล่านี้ (ประเภทการแปลงสัญญาณ) จะกำหนดจุดเชื่อมต่อที่พบ ซึ่งจะแสดงในรายการ เครือข่ายไร้สาย
ตกลง | บันทึกการตั้งค่าและกลับไปยังหน้าก่อนหน้า
ยกเลิก | ปิดหน้านี้และยกเลิกการเปลี่ยนแปลงใดๆ
วิธีใช้? | แสดงข้อมูลวิธีใช้สำหรับหน้านี้

## ซอฟต์แวร์

เลือกว่าจะติดตั้งโปรแกรมประยุำกต์ Intel PROSet/Wireless ชุดใดบนคอมพิวเตอร์ของผู้ใช้

1. เลือก รวมถึงซอฟต์แวร์
2. ใส่ซีดีติดตั้ง Intel PROSet/Wireless ลงในไดรฟ์ซีดี
3. ระบุโปรแกรมติดตั้งซอฟต์แวร์ Intel PROSet/Wireless: คลิก เรียกดู เพื่อหาตำแหน่งแฟ้ม Autorun.exe
4. คลิก ตกลง
5. ระบุว่าต้องการส่งออกคอมโพเนนต์ใด: เลือกโปรแกรมประยุกต์ที่จะติดตั้งบนคอมพิวเตอร์ของผู้ใช้
   - Intel Wireless Troubleshooter: จะช่วยคุณแก้ไขปัญหาต่างๆ เกี่ยวกับการเชื่อมต่อไร้สาย
   - เครื่องมือผู้ดูแลระบบ: ติดตั้งเครื่องมือผู้ดูแลระบบไปยังเมนูเครื่องมือ
   - โซลูชัน Intel Smart Wireless: แสดงตัวช่วยกำหนดค่าที่ใช้งานง่าย สำหรับการเชื่อมต่อกับเราเตอร์ไร้สาย
   - Single Sign On: ติดตั้งคุณลักษณะ Single Sign On เครื่องมือนี้ใช้สำหรับปรับตั้งส่วนกำหนดค่าทั่วไป (ที่ใช้ร่วมกัน)
   - Wireless Management Instrumentation: ช่วยให้ผู้ที่ไม่ได้ติดตั้ง Intel PROSet/Wireless สามารถจัดการเครื่องลูกข่ายที่มี Intel PROSet/Wireless ติดตั้งอยู่ได้จากระยะไกล

> หมายเหตุ: หากคุณวางแผนที่จะใช้งาน Novell(R) Client(TM) for Windows ให้ทำการติดตั้งก่อนการติดตั้งซอฟต์แวร์ Intel PROSet/Wireless ถ้าได้ติดตั้ง Intel PROSet/Wireless ไว้แล้ว คุณควรนำออกก่อนการติดตั้ง Novell Client for Windows

## งานของผู้ดูแลระบบ

#### วิธีการขอรับใบรับรองระดับลูกข่าย

หากคุณไม่มีใบรับรองสำหรับ EAP-TLS (TLS) หรือ EAP-TTLS (TTLS) คุณจะต้องขอใบรับรองระดับลูกข่าย เพื่อให้สามารถทำการตรวจสอบความถูกต้องได้

ใบรับรองจะถูกจัดการโดย Internet Explorer หรือ Control Panel ของ Microsoft Windows

Microsoft Windows XP และ Microsoft Windows 2000: เมื่อได้รับใบรับรองระดับลูกข่ายแล้ว อย่าเปิดใช้งานการป้องกันคีย์ส่วนตัวในระดับสูง หากคุณเปิดใช้การป้องกันคีย์ส่วนตัวในระดับสูงสำหรับใบรับรอง คุณจะต้องป้อนรหัสผ่านสำหรับการเข้าถึงใบรับรองในแต่ละครั้งที่มีการใช้งานใบรับรองดังกล่าว คุณจะต้องยกเลิกใช้งานการป้องกันคีย์ส่วนตัวในระดับสูงสำหรับใบรับรอง หากคุณจะกำหนดค่าบริการสำหรับการตรวจสอบความถูกต้อง TLS หรือ TTLS มิฉะนั้น บริการ 802.1x จะทำให้การตรวจสอบความถูกต้องล้มเหลว เพราะไม่มีผู้ใช้ที่เข้าสู่ระบบเพื่อใส่รหัสผ่านที่จำเป็น

หมายเหตุเกี่ยวกับสมาร์ทการ์ด

หลังจากที่ติดตั้งสมาร์ทการ์ด ใบรับรองจะได้รับการติดตั้งบนคอมพิวเตอร์ของคุณโดยอัตโนมัติ และถูกเลือกจากส่วนจัดเก็บใบรับรองส่วนบุคคลและส่วนจัดเก็บใบรับรองระดับราก

#### ติดตั้งเครื่องลูกข่ายสำหรับการตรวจสอบความถูกต้องของ TLS

ขั้นตอนที่ 1: ขอรับใบรับรอง

เพื่อให้มีการตรวจสอบความถูกต้อง TLS คุณจำเป็นต้องมีใบรับรองระดับลูกข่ายที่ถูกต้องในส่วนจัดเก็บภายในเครื่องสำหรับบัญชีผู้ใช้ที่เข้าสู่ระบบ และคุณยังต้องใช้ใบรับรอง CA ที่เชื่อถือได้ในส่วนจัดเก็บใบรับรองด้วย

ข้อมูลต่อไปนี้มีวิธีการขอรับใบรับรองได้ 2 วิธี:

- จากผู้ให้บริการออกใบรับรองสำหรับองค์กร (CA) ที่ดำเนินการบนเซิร์ฟเวอร์ Windows 2000
- นำเข้าใบรับรองจากแฟ้มด้วยตัวช่วยสร้างการนำเข้าใบรับรองของ Internet Explorer

หากคุณไม่ทราบวิธีการขอรับใบรับรองผู้ใช้จาก CA กรุณาติดต่อผู้ดูแลระบบของคุณเกี่ยวกับขั้นตอน

การติดตั้ง CA บนเครื่องคอมพิวเตอร์ภายใน:

1. ขอรับ CA และบันทึกลงในไดรฟ์ภายในเครื่อง
2. คลิก นำเข้า ตัวช่วยสร้างการนำเข้าใบรับรองจะเปิดขึ้น
3. คลิก ถัดไป
4. คลิก เรียกดู เพื่อหาตำแหน่งใบรับรองบนไดรฟ์ภายในเครื่อง
5. คลิกใบรับรองที่ส่งออก
6. คลิก เปิด
7. คลิก ถัดไป
8. คลิก วางใบรับรองทั้งหมดในส่วนจัดเก็บต่อไปนี้
9. คลิก เรียกดู เพื่อเปิด เลือกส่วนจัดเก็บใบรับรอง
10. คลิก แสดงส่วนจัดเก็บทางกายภาพ
11. คลิก ตกลง
12. จากรายการของส่วนจัดเก็บ เลื่อนขึ้นและขยาย ผู้ให้บริการออกใบรับรองระดับรากที่เืชื่อถือได้
13. คลิก คอมพิวเตอร์ภายใน
14. คลิก ตกลง
15. คลิก ถัดไป
16. คลิก เสร็จสิ้น เพื่อเสร็จสิ้นการเชื่อมต่อ
17. เริ่มระบบเครื่องใหม่หลังจากติดตั้งใบรับรอง

ใช้ Microsoft Management Console (MMC) เพื่อตรวจสอบว่าได้ติดตั้ง CA ในส่วนจัดเก็บของเครื่องแล้ว

1. ในเมนู เริ่ม คลิก เรียกใช้
2. เข้าไปที่ MMC
3. คลิก ตกลง เพื่อเปิด Microsoft Management Console
4. คลิก แฟ้ม
5. คลิก เพิ่ม Snap-in/เอา Snap-in ออก
6. คลิก เพิ่ม เพื่อเปิดหน้า Add Stand-alone Snap-in
7. คลิก ใบรับรอง
8. คลิก เพิ่ม
9. คลิก บัญชีคอมพิวเตอร์
10. คลิก ถัดไป
11. คลิก เสร็จสิ้น
12. คลิก ปิด
13. คลิก ตกลง
14. ในคอนโซล ให้คลิก ใบรับรอง (คอมพิวเตอร์ภายใน)
15. คลิก ผู้ให้บริการออกใบรับรองระดับรากที่เชื่อถือได้
16. คลิก ใบรับรอง
17. ตรวจสอบว่า CA ที่คุณเพิ่งติดตั้งมีแสดงในรายการหรือไม่
18. คลิก แฟ้ม
19. คลิก ออก เพื่อปิดคอนโซล

#### ขอรับใบรับรอง Microsoft Windows 2000 CA:

1. เริ่มโปรแกรม Internet Explorer และเรียกดูบริการ HTTP ผู้ให้บริการออกใบรับรอง (ใช้ URL เช่น http://yourdomainserver.yourdomain/certsrv โดยที่ certsrv เป็นคำสั่งที่จะนำคุณไปยังผู้ให้บริการออกใบรับรอง คุณสามารถใช้ที่อยู่ IP ของเครื่องเซิร์ฟเวอร์ได้ด้วย ตัวอย่างเช่น 192.0.2.12/certsrv
2. ล็อกออนเข้าสู่ CA โดยใช้ชื่อและรหัสผ่านสำหรับบัญชีผู้ใช้ที่คุณสร้างไว้บนเซิร์ฟเวอร์การตรวจสอบความถูกต้อง ชื่อและรหัสผ่านไม่จำเป็นต้องตรงกับชื่อและรหัสผ่านของผู้ใช้ปัจจุบันที่ล็อกออนเข้าระบบ Windows
3. บนหน้า Welcome ของ CA ให้เลือก Request a certificate task and submit the form
4. เลือกประเภทการร้องขอ: เลือก Advanced request
5. คลิก ถัดไป
6. Advanced Certificate Requests: เลือก Submit a certificate request to this CA using a form
7. คลิก ส่ง
8. Advanced Certificate Request: เลือก User certificate template
9. คลิก Mark keys as exportable
10. คลิก ถัดไป ใช้ค่าเริ่มต้นที่มีให้
11. ใบรับรองที่ออกให้:คลิก Install this certificate

> หมายเหตุ: ถ้านี่คือใบรับรองใบแรกที่คุณได้รับ CA จะถามคุณก่อนว่าควรติดตั้งใบรับรอง CA ที่เชื่อถือได้ในส่วนจัดเก็บระดับรากหรือไม่ นี่ไม่ใช่ใบรับรอง CA ที่เชื่อถือได้ ชื่อบนใบรับรองเป็นของแม่ข่ายของ CA คลิก ใช่ คุณต้องใช้ใบรับรองนี้สำหรับทั้ง TLS และ TTLS

12. หากใบรับรองของคุณได้รับการติดตั้งเสร็จเรียบร้อย คุณจะเห็นข้อความ "Your new certificate has been successfully installed."
13. เมื่อต้องการตรวจสอบการติดตั้ง ให้คลิก Internet explorer > Tools > Internet Options > Content > Certificates ใบรับรองใหม่ควรจะได้รับการติดตั้งไว้ในโฟลเดอร์ส่วนบุคคล

#### นำเข้าใบรับรองจากแฟ้ม

1. เปิด คุณสมบัติ ของ Internet (คลิกขวาที่ไอคอน Internet Explorer บนเดสก์ท็อป)
2. เลือก คุณสมบัติ
3. Content: คลิก Certificates. รายการของใบรับรองที่ติดตั้งจะแสดงขึ้น
4. คลิก นำเข้า เพื่อเปิดตัวช่วยสร้างการนำเข้าใบรับรอง
5. เลือกแฟ้ม
6. ระบุรหัสผ่านการเข้าถึงสำหรับแฟ้ม ล้างตัวเลือก Enable strong private key protection
7. ส่วนจัดเก็บใบรับรอง: คลิก Automatically select certificate store based on the type of certificate (ใบรับรองจะต้องอยู่ในพื้นที่จัดเก็บบัญชีผู้ใช้ส่วนบุคคลที่สามารถเข้าถึงได้)
8. ดำเนินการต่อไปจนถึง Completing the Certificate Import และคลิำก เสร็จสิ้น

เมื่อต้องการปรับตั้งส่วนกำหนดค่าที่มีการตรวจสอบความถูกต้อง WPA โดยใช้การเข้ารหัส WEP หรือ TKIP ซึ่งใช้การตรวจสอบความถูกต้อง TLS:

> หมายเหตุ: เมื่อต้องการขอรับและติดตั้งใบรับรองระดับลูกข่าย ดูที่ขั้นตอน 1 หรือติดต่อผู้ดูแลระบบของคุณ

ระบุใบรับรองโดยใช้ Intel PROSet/Wireless

1. ที่หน้าส่วนกำหนดค่า ให้คลิก เพิ่ม เพื่อเปิดการตั้งค่าทั่วไป
2. ชื่อส่วนกำหนดค่า: ป้อนชื่อส่วนกำหนดค่า
3. ชื่อเครือข่ายไร้สาย (SSID): ป้อนตัวระบุเครือข่าย
4. โหมดการทำงาน: คลิก เครือข่าย (โครงสร้างพื้นฐาน)
5. คลิก ถัดไป เพื่อเปิดการตั้งค่าความปลอดภัย
6. คลิก ความปลอดภัยองค์กร
7. การตรวจสอบความถูกต้องเครือข่าย: เลือก เปิด (แนะนำ)
8. การเข้ารหัสข้อมูล: เลือก WEP
9. ใช้งาน 802.1x: ที่เลือก
10. ประเภทการตรวจสอบความถูกต้อง: เลือก TLS

#### ขั้นที่ 1 จาก 2: ผู้ใช้ TLS

1. ขอรับและติดตั้งใบรับรองระดับลูกข่าย
2. เลือกหนึ่งรายการจากรายการต่อไปนี้เพื่อขอรับใบรับรอง:

> - ใช้สมาร์ทการ์ด: เลือก ถ้ามีใบรับรองอยู่ในสมาร์ทการ์ด
> - ใช้ใบรับรองที่ออกให้กับคอมพิวเตอร์นี้: คลิก เลือก เพื่อเลือกใบรับรองที่มีอยู่ในส่วนจัดเก็บของเครื่อง
> - ใช้ใบรับรองผู้ใช้บนคอมพิวเตอร์นี้ คลิก เลือก เพื่อเลือกใบรับรองที่มีอยู่ในส่วนจัดเก็บของคอมพิวเตอร์นี้

3. คลิก ถัดไป

#### ขั้นที่ 2 จาก 2: เซิร์ฟเวอร์ TLS

1. เลือกตัวเลือกข้อใดข้อหนึ่งต่อไปนี้:
   - ตรวจสอบใบรับรองเซิร์ฟเวอร์ เลือกตัวเลือกนี้เพื่อตรวจสอบใบรับรองเซิร์ฟเวอร์

   > ผู้ออกใบรับรอง: ใบรับรองเซิร์ฟเวอร์ที่ได้รับระหว่างการแลกเปลี่ยนข้อความ TLS จะต้องออกโดยผู้ที่มีสิทธิ์ออกใบรับรองนี้ (CA) คุณจะสามารถเลือกหน่วยงานที่ออกใบรับรองตัวกลางหรือระดับรากที่เชื่อถือได้ ซึ่งมีใบรับรองจัดเก็บไว้ในระบบ หากเลือกตัวเลือก CA ใดๆ ที่เชื่อถือได้ ระบบก็จะยอมรับ CA ที่ปรากฏในรายการทั้งหมด คลิก CA ใดๆ ที่เชื่อถือได้ เป็นค่าเริ่มต้น หรือเลือกผู้ออกใบรับรองจากรายการ

   - ระบุชื่อเซิร์ฟเวอร์หรือชื่อใบรับรอง:

     > ชื่อเซิร์ฟเวอร์หรือชื่อใบรับรอง: ป้อนชื่อเซิร์ฟเวอร์

     > ชื่อเซิร์ฟเวอร์หรือโดเมนที่เซิร์ฟเวอร์นั้นๆ เป็นสมาชิก ขึ้นอยู่กับว่าตัวเลือกใดที่ได้รับเลือกจากสองข้อด้านล่างนี้

   > > ชื่อเซิร์ฟเวอร์ต้องตรงกับรายการที่ระบุ: เมื่อเลือกตัวเลือกนี้ ชื่อเซิร์ฟเวอร์จะต้องตรงกับชื่อเซิร์ฟเวอร์ที่ระบุไว้ในใบรับรอง ชื่อเซิร์ฟเวอร์จะต้องประกอบด้วยชื่อเต็มของโดเมน (เช่น Servername.Domain name)

   > > ชื่อโดเมนต้องปิดท้ายด้วยรายการที่ระบุ: เมื่อเลือกตัวเลือกนี้ ชื่อเซิร์ฟเวอร์จะระบุโดเมน และใบรับรองจะต้องมีชื่อเซิร์ฟเวอร์ที่เป็นสมาชิกของโดเมนนี้ หรือเป็นสมาชิกของโดเมนย่อย (เช่น zeelans.com โดยที่เซิร์ฟเวอร์คือ blueberry.zeelans.com) หมายเหตุ: สามารถขอรับค่าพารามิเตอร์เหล่านี้ได้จากผู้ดูแลระบบ

> หมายเหตุเกี่ยวกับใบรับรอง: รหัสประจำตัวที่ระบุควรจะตรงกับรหัส ออกให้กับ ในใบรับรอง และควรลงทะเบียนไว้บนเซิร์ฟเวอร์การตรวจสอบความถูกต้อง (เช่น เซิร์ฟเวอร์ RADIUS) ที่ใช้โดยผู้ตรวจสอบความถูกต้อง ใบรับรองของคุณจะต้องถูกต้องตามที่ระบุโดยเซิร์ฟเวอร์การตรวจสอบความถูกต้อง ข้อกำหนดนี้ขึ้นอยู่กับเซิร์ฟเวอร์การตรวจสอบความถูกต้อง และโดยทั่วไปแล้วหมายความว่าเซิร์ฟเวอร์การตรวจสอบความถูกต้องจะต้องรู้จักผู้ออกใบรับรองของคุณในฐานะผู้ให้บริการออกใบรับรอง ใช้ชื่อผู้ใช้ชุดเดียวกับที่คุณใช้ล็อกอินเมื่อติดตั้งใบรับรอง

2. คลิก ตกลง ส่วนกำหนดค่าจะถูกเพิ่มเข้าในรายการส่วนกำหนดค่า
3. คลิกส่วนกำหนดค่าใหม่ที่ด้านล่างสุดของรายการส่วนกำหนดค่า ใช้ลูกศรขึ้นและลงเพื่อเปลี่ยนลำดับของส่วนกำหนดค่าใหม่
4. คลิก เชื่อมต่อ เพื่อเชื่อมต่อกับเครือข่ายไร้สายที่เลือก
5. คลิก ตกลง เพื่อปิด Intel PROSet/Wireless

กลับไปที่ด้านบน

กลับไปที่สารบัญ

เครื่องหมายการค้าและข้อสงวนสิทธิ์