Vissza a tartalomjegyzékhez

# Az Intel(R) PROSet/Wireless szoftver használata: Intel(R) PRO/Wireless 3915ABG Network Connection felhasználói kézikönyv

- Az Intel PROSet/Wireless használata a vezeték nélküli hálózat kezelésére
- Az Intel PROSet/Wireless elindítása
- Az Intel PROSet/Wireless elindítása a tálcáról
  - Tálcaikonok
  - Eszköztippek és asztali értesítések
- Az Intel PROSet/Wireless főablaka
  - A Vezeték nélküli hálózatok lista
  - Kapcsolatállapot-jelző ikonok
  - Hálózati tulajdonságok
  - Csatlakozási adatok
  - A Profilok lista
- Az Intel PROSet/Wireless menüi
- Eszközök menü
  - Alkalmazás-beállítások
  - Az Intel Wireless hibaelhárító
  - A Rendszergazdaeszköz
- A Speciális menü
  - Az adapter beállításai
  - Részletes statisztikák
  - A Wi-Fi hálózatelérést a Windows kezelje
- A Profilok menü
  - Profilok felügyelete
  - Importálás / Exportálás
  - Kizárások kezelése
- A rádió engedélyezése és letiltása
- A szoftver telepítése és eltávolítása

## Az Intel PROSet/Wireless használata a vezeték nélküli hálózat kezelésére

Az Intel(R) PROSet/Wireless lehetővé teszi a hálózatra csatlakoztatható hálózati profilok létrehozását, szerkesztését és kezelését. Speciális beállításokat is tartalmaz: ilyenek az energiagazdálkodás és az alkalmi hálózatok létrehozásánál használható csatornaválasztás.

Ha a vezeték nélküli kommunikációt a Microsoft(R) Windows(R) XP Konfigurációmentes vezeték nélküli hálózat szolgáltatása kezeli, ezt letilthatja a Microsoft Windows Vezeték nélküli hálózat lapján.

A Microsoft Windows XP Konfigurációmentes vezeték nélküli hálózat szolgáltatás letiltása:

1. Kattintson a Start > Beállítások > Vezérlőpult parancsokra.
2. Kattintson duplán a Hálózati kapcsolatok elemre.
3. Kattintson jobb gombbal a Vezeték nélküli hálózati kapcsolat elemre.
4. Kattintson a Tulajdonságok gombra.
5. Kattintson a Vezeték nélküli hálózat elemre.
6. Az A vezeték nélküli hálózatot a Windows konfigurálja lehetőség ne legyen kiválasztva. Ha ki van választva, szüntesse meg a kiválasztást.
7. Kattintson az OK gombra. Ezzel konfigurálta az Intel PROSet/Wireless segédprogramot hálózati profiljainak kezelésére.

> MEGJEGYZÉS: Az Alkalmazás-beállítások alatt az Értesítés, ha más alkalmazás használja a vezeték nélküli adaptert legyen kiválasztva. Ez a beállítás értesíti, ha a Microsoft Windows XP Konfigurációmentes vezeték nélküli hálózat szolgáltatás elkezdi kezelni a hálózati profilokat.

## Az Intel PROSet/Wireless elindítása

Az Intel PROSet/Wireless elindításához válassza a következő módszerek valamelyikét:

- Kattintson a Start > Programok > Intel PROSet Wireless > Intel PROSet Wireless elemre.
- Kattintson a jobb gombbal a tálcaikonra a Windows asztal jobb alsó sarkában. Kattintson Az Intel PROSet/Wireless megnyitása lehetőségre.
- Kattintson duplán a tálcaikonra.

Kilépés az Intel PROSet/Wireless szoftverből:

Az Intel PROSet/Wireless főablakából az alábbi módokon zárhatja be a szoftvert:

- Válassza a Fájl > Kilépés parancsot a főablak menüjéből.
- Kattintson a Bezárás gombra.
- Kattintson a főablak jobb felső sarkában lévő Bezárás (X) gombra.

# Az Intel PROSet/Wireless elindítása a tálcáról

Az Intel(R)PROSet/Wireless elindításához kattintson duplán a Windows asztalának jobb alsó sarkában lévő tálcaikonra, vagy kattintson jobb gombbal a tálcaikonra és kattintson Az Intel PROSet/Wireless megnyitása elemre.

## A tálcaikon menüparancsai

Az Intel(R) PROSet/Wireless ikonja a Windows asztal jobb alsó sarkában lévő tálcán található. Ha a jobb gombbal rákattint, megjelennek menüpontjai.

Menüpont | Megjegyzések
Az Intel PROSet/Wireless megnyitása | Ide kattintva elindíthatja az Intel PROSet/Wireless programot, ha az kezeli a vezeték nélküli hálózatot. Ha a tálcaikon menüjében A Windows kezelje a Wi-Fi hálózatelérést lehetőséget választja, a menüpont szövege A konfigurációmentes vezeték nélküli hálózat szolgáltatás megnyitása lesz, és a Microsoft Windows XP Konfigurációmentes vezeték nélküli hálózat szolgáltatás fogja kezelni a hálózatot. Ha a vezeték nélküli hálózatot a Microsoft Windows kezeli, nem használhatók az Intel profilok.
A Konfigurációmentes vezeték nélküli hálózat szolgáltatás megnyitása
Rádió be | Ha telepítve van az Intel PROSet/Wireless, a rádió állapota megjelenik az Intel PROSet/Wireless főablakában és a tálcaikonon. A rádió bekapcsolásához válassza a Rádió be lehetőséget. A rádió kikapcsolásához válassza a Rádió ki lehetőséget. Ha van számítógépen a vezeték nélküli adapter rádiójához külső kapcsoló, ezzel ki- vagy bekapcsolhatja a rádiót. A kapcsoló használatáról további részleteket tartalmaz a számítógép dokumentációja.
Rádió ki
802.11a rádió ki | Ez a beállítás csak a 802.11a, 802.11b és 802.11g szabványt támogató vezeték nélküli adaptereknél választható. Ezzel lehet kikapcsolni a 802.11a rádiót. MEGJEGYZÉS: Ez a beállítás csak akkor választható, ha be van állítva a Rendszergazdaeszközben, vagy ha az adapter típusa Intel(R) PRO/Wireless 2200BG Network Connection.
Az Intel Wireless hibaelhárító megnyitása | A hibaelhárító alkalmazás segíti a vezeték nélküli hálózat kapcsolódási problémáinak megoldását. Csatlakozási probléma esetén értesítés jelenik meg az Asztal jobb alsó sarkában. További információk az Intel Wireless hibaelhárító című részben találhatók.
Csatlakozás profilhoz | Megjeleníti a Profilok lista jelenlegi profiljait. Segítségével csatlakozhat is egy profilhoz.
A Wi-Fi hálózatelérést a Windows kezelje | Átvált az Intel PROSet/Wireless és a Windows XP Konfigurációmentes vezeték nélküli hálózat szolgáltatása között. Ha a vezeték nélküli hálózatot a Microsoft Windows kezeli, nem használhatók az Intel profilok.
A Wi-Fi hálózatelérést az Intel PROSet/Wireless kezelje

# Tálcaikonok

A tálcaikon az aktuális vezeték nélküli kapcsolat állapotát mutatja. A kapcsolatállapot-ikon a Windows asztal jobb alsó sarkában található. Elrejthető és megjeleníthető az Eszközök menü Alkalmazás-beállítások pontjában.

Ikon | Magyarázat
| Rádió ki: A vezeték nélküli adapter rádiója ki van kapcsolva. Kikapcsolt állapotban a vezeték nélküli eszköz nem tud adni és venni. Az adapter bekapcsolásához kattintson a Rádió be kapcsolóra. Az ikon fehér és statikus.
| Vezeték nélküli hálózatok keresése: A vezeték nélküli adapter megkeresi a használható vezeték nélküli hálózatokat. Az ikon fehér és animált.
| Nem található vezeték nélküli hálózat: A szoftver nem talált használható vezeték nélküli hálózatot. Az Intel PROSet/Wireless rendszeres időközönként hálózatkeresést végez. Ha azonnal el kívánja indítani a keresést, az ikonra duplán kattintva indítsa el az Intel PROSet/Wireless szoftvert, majd kattintson a Frissítés gombra. Az ikon vörös.
| Van vezeték nélküli hálózat: Az adapter talált elérhető vezeték nélküli hálózatot. Kattintson duplán a vezeték nélküli hálózatok listájának valamelyik elemére Válassza ki a hálózatot. Kattintson a Csatlakozás gombra. Az ikon sárga.
| A hitelesítés sikertelen. A vezeték nélküli hálózattal folytatott hitelesítés sikertelen. Az ikon zöld, benne sárga figyelmeztető háromszöggel.
| Csatlakozás vezeték nélküli hálózathoz. Villog, amíg nem kap IP-címet vagy hiba nem történik.
| Van kapcsolat vezeték nélküli hálózattal: Van vezeték nélküli hálózati kapcsolat. Az eszköztipp mutatja a hálózat nevét, az átviteli sebességet, a jel minőségét és az IP-címet. Az ikon zöld, és hullámok jelzik a jel minőségét. Minél több a hullám, annál jobb a jel minősége.

## Eszköztippek és asztali értesítések

Az eszköztippek és az asztali értesítések visszajelzést adnak a felhasználónak. Eszköztipp akkor jelenik meg, ha az egérkurzort egy ikonra állítja. Asztali értesítés akkor jelenik meg, ha megváltozik a vezeték nélküli hálózat állapota. Például, ha ellátatlan területről olyan helyre kerül a számítógép, ahol van vezeték nélküli hálózat, ezt asztali értesítés tudatja a felhasználóval.

Az asztali értesítések engedélyezéséhez válassza az Információs értesítések megjelenítése pontot Az alkalmazás-beállításokban.

## Eszköztippek

Eszköztipp akkor jelenik meg, ha az egérkurzor egy ikon fölé kerül. Az eszköztipp szövege a kapcsolat minden állapotáról felvilágosítást ad.

## Asztali értesítések

Ha felhasználói beavatkozás szükséges, asztali értesítés jelenik meg. Ha rákattint az üzenetre, elindul a kívánt beavatkozás. Például vezeték nélküli hálózat észlelésekor a következő üzenet jelenik meg:

> Eszköztipp: Intel PROSet/Wireless Van kapcsolat vezeték nélküli hálózattal A vezeték nélküli hálózat neve: Rádióhálózat Sebesség: 54,0 Mb/s Jelminőség: Kiváló IP-cím: 192.168.1.103

A rendszer vezeték nélküli hálózatokat talált
Teendő: Az asztali értesítésre kattintva rákapcsolódhat a hálózatra.

Az asztali értesítések csatlakozási problémát is jelezhetnek. Az üzenetre kattintva megnyithatja az Intel Wireless hibaelhárítóját.

## Az Intel PROSet/Wireless fő ablaka

Az Intel PROSet/Wireless főablakában a következőket végezheti el:

- A kapcsolat állapotának megjelenítése (jelminőség, sebesség és hálózatnév).
- Az elérhető vezeték nélküli hálózatok megkeresése.
- Profilkezelés.
- Profilok automatikus csatlakoztatása az elérhető hálózatokhoz a Profilok lista szerinti sorrendben.
- Kapcsolódás infrastruktúra jellegű és eszköz-eszköz (alkalmi) hálózatokhoz.
- Az adapterbeállítások konfigurálása.
- A vezeték nélküli kapcsolat problémáinak hibaelhárítása.

Az Intel PROSet/Wireless segítségével az alábbiakat végezheti el:

- A kapcsolat állapotának (jelminőség, sebesség és aktuális hálózatnév) megtekintése.
- Az elérhető vezeték nélküli hálózatok megkeresése.
- Profilkezelés.
- Profilok automatikus csatlakoztatása az elérhető hálózatokhoz a Profilok lista szerinti sorrendben.
- Csatlakozás infrastruktúra jellegű és alkalmi hálózatokhoz.
- Az adapter energiaellátásának konfigurálása.

## Kapcsolatállapot ikonok

Az Intel PROSet/Wireless főablakában látható kapcsolatállapot-ikonok jelzik a vezeték nélküli adapter pillanatnyi kapcsolatállapotát. A kapcsolat pillanatnyi állapotot a tálcaikon is jelzi. További információk a Tálca ikonjait leíró részben találhatók.

### A kapcsolat állapotának kijelzése és kezelőszervei a főablakban

Az ikonok a kapcsolat állapotát mutatják.

Ikon | Magyarázat
--- | ---
| Rádió ki: A vezeték nélküli adapter jelenleg nincs társítva hálózathoz, mert rádiója ki van kapcsolva. Az adapter engedélyezéséhez kattintson a Rádió be gombra.
| A hálózati csatlakozáshoz szükséges hitelesítési folyamat nem kezdődött el.
| Vezeték nélküli hálózatok keresése: A vezeték nélküli adapter elérhető vezeték nélküli hálózatokat keres. Animált ikonok:
| Nem található vezeték nélküli hálózat: Az adapter nem talált vezeték nélküli hálózatot.
| Van vezeték nélküli hálózat: Az adapter talált elérhető vezeték nélküli hálózatot. A Vezeték nélküli hálózatok listán szereplő hálózatok bármelyikére csatlakozhat.
| Csatlakozás vezeték nélküli hálózathoz. Folyik a csatlakozás egy vezeték nélküli hálózathoz. A sarló formájú szegmensek felváltva zöld és fehér színben villognak, amíg az adapter IP-címet nem kap vagy csatlakozási hiba nem történik.
| Van kapcsolat vezeték nélküli hálózattal: Rákapcsolódott egy vezeték nélküli hálózatra. Látható az aktuális hálózat neve, sebessége, jelminősége és IP-címe. Az aktuális hálózati kapcsolat részleteinek megjelenítéséhez kattintson a Adatok gombra.
Hálózatnév | Hálózatnév (SSID): Annak a hálózatnak a neve, amelyre az adapter csatlakozott. A hálózatnév SSID-jének egyeznie kell a hozzáférési pont SSID-jével.
Jelminőség | A jelminőség ikon szegmensei a vezeték nélküli adapter és a legközelebbi hozzáférési pont – vagy eszköz-eszköz (alkalmi) üzemmódban a legközelebbi társszámítógép – közötti adott és vett jelek minőségét jelzik. A függőleges zöld szegmensek száma jelzi az adott és a vett jelek erősségét. A jelminőség felső értéke a "kiváló", alsó értéke a "hatótávolságon kívül". A jelminőséget az alábbi tényezők befolyásolják: Minél nagyobb az összeköttetés távolsága, annál gyengébb a jel. A jelet az útjába eső fém és beton akadályok is gyengítik. A jel visszaverődik a fémtárgyakról, ami zavarjelet okozhat. Más elektromos eszközök is okozhatnak zavarjeleket.
Tulajdonságok | Az adapter kapcsolatállapotáról tájékoztat. További információk a Tulajdonságok gomb cím alatt találhatók.
Rádió be (ki) | Itt kapcsolható ki és be a rádió. További információk A rádió ki- és bekapcsolása című részben találhatók.
Súgó? | Megjeleníti az adott oldalhoz tartozó súgószöveget.
Bezárás | Bezárja az Intel PROSet/Wireless főablakát.

# Vezeték nélküli hálózatok

A Vezeték nélküli hálózatok listán az adapter hatótávolságán belüli vezeték nélküli hálózatok láthatók.

Név | Magyarázat
| A vezeték nélküli hozzáférési pont – vagy eszköz-eszköz (alkalmi) üzemmódban) a társszámítógép – jelének erőssége. A jelerősség ikon sávjai jelzik, hogy a vezeték nélküli hálózat vagy számítógép elérhető, de nincs hozzáférési ponthoz – vagy eszköz-eszköz (alkalmi) üzemmódban számítógéphez – társítva.
Hálózatnév | Hálózatnév (SSID): Annak a hálózatnak a neve, amelyre az adapter rákapcsolódott. A hálózatnév SSID-jének egyeznie kell a hozzáférési pont SSID-jével.
Állapot | Tájékoztatás arról, hogy folyamatban van az adapter csatlakozása a vezeték nélküli hálózathoz . A csatlakozás megtörténtével az állapot Csatlakoztatva értékűre változik.
| Profilok: A Vezeték nélküli hálózatok lista egy hálózata, amelyre az adapter csatlakozott és amelyhez van profil a Profilok listában.
| A vezeték nélküli hálózat Hálózati (infrastruktúra) üzemmódban működik.
| A vezeték nélküli hálózat Eszköz-eszköz (alkalmi) üzemmódban működik.
| A vezeték nélküli hálózat Titkosítást alkalmaz.
| A vezeték nélküli hálózat által használt frekvenciasáv (802.11a, 802.11b, 802.11g).
| A vezeték nélküli hálózat a kizárási listán van. A kizárási listán levő hálózathoz vagy hozzáférési ponthoz nem lehet automatikusan kapcsolódni.
Felkapcsolódás (lekapcsolódás) | Ide kattintva csatlakozhat egy vezeték nélküli hálózathoz. A csatlakozás megtörténtével a gomb felirata Lekapcsolódás lesz..
Tulajdonságok | Részletes információk az adott hálózatról és hozzáférési pontjairól. További információk A hálózat tulajdonságai című részben találhatók.
Frissítés | Frissíti az elérhető hálózatok listáját. Ha új hálózat jelenik meg az adapter hatókörzetében, annak neve megjelenik a listán.
Rádió be (Rádió ki) | Itt kapcsolható ki és be a rádió. További információ A rádió be- és kikapcsolása című részben található.
Bezárás | Bezárja az Intel PROSet/Wireless főablakát.
Súgó? | Megjeleníti az adott oldalhoz tartozó súgószöveget.

## Hálózati tulajdonságok

Az Intel PROSet/Wireless főablakában található Tulajdonságok gombra kattintva megjelenítheti a vezeték nélküli adapter biztonsági beállításait. Ezenfelül bővítheti az automatikus csatlakozásból kizárt profilok körét is. Ha engedélyezve van a hálózatkizárás (lásd Alkalmazás-beállítások), a Hálózati tulajdonságok között az is látható, hogy a hálózat ki van-e zárva az automatikus csatlakozásból.

#### A Hálózati tulajdonságok részletes ismertetése

Név | Magyarázat
Hálózatnév | Itt a vezeték nélküli hálózat neve látható.
Sáv | A pillanatnyilag használt sáv és frekvencia. A "Hatótávolságon kívül" felirat látható, ha nincs sáv és frekvencia. A következő sávok lehetségesek: 802.11a 802.11b 802.11g
Üzemmód | Itt látható az aktuális üzemmód: Hálózat (Infrastruktúra) Hozzáférési pont köré szervezett vezeték nélküli hálózat. Ebben a környezetben a hozzáférési pont nem csak a vezetékes hálózattal való kommunikációt teszi lehetővé, de közvetlen környezetében a vezeték nélküli hálózati forgalmat is közvetíti. Eszköz-eszköz (alkalmi) kapcsolat Olyan kommunikációs konfiguráció, amelyben minden számítógép azonos képességekkel rendelkezik, és bármelyik számítógép képes kommunikációt kezdeményezni. Peer-to-peer (egyenrangú) hálózatnak vagy számítógép-számítógép hálózatnak is nevezik.
Hitelesítési szint | A profilhoz használt hitelesítés aktuális biztonsági módszerét mutatja. A következő hálózati hitelesítési szintek lehetségesek: Nyílt Megosztott WPA-Enterprise WPA2-Enterprise WPA-Personal WPA2-Personal Ismeretlen Az aktuális profil 802.11szerinti hitelesítési üzemmódja. További információk az A titkosítás beállítása című részben találhatók.
Adattitkosítás | A következő adattitkosítási szintek lehetségesek: Nincs WEP TKIP CKIP AES-CCMP További információk az A titkosítás beállítása című részben találhatók.
A hálózat hozzáférési pontjainak száma (0-50) | Jelerősség: A Jelerősség ikonsávok a vezeték nélküli adapter és a legközelebbi hozzáférési pont között adott és vett jelek erősségét mutatják százalékban. Azt jelzi, mennyire jól tud kommunikálni a vezeték nélküli adapter a hozzáférési ponttal vagy – eszköz-eszköz (alkalmi) üzemmód esetén – egy másik vezeték nélküli számítógéppel. A jelminőség felső értéke a Kitűnő, alsó értéke a Hatótávolságon kívül. Látható a használt sáv: 802.11a, 802.11b vagy 802.11g. Ez az ikon a pillanatnyilag használt sávot jelzi. Csatorna: Az adott vezeték nélküli hálózathoz aktuálisan használt adó és vevő csatorna. BSSID (infrastruktúra üzemmódban): A kiválasztott hálózat hozzáférési pontjainak 12-jegyű MAC-címe.
Kizárások kezelése | További információk a Manage Exclusions (Kizárások kezelése) című részben találhatók.
Bezárás | Bezárja a Hálózati tulajdonságok oldalt.
Súgó? | Megjeleníti az adott oldalhoz tartozó súgószöveget.

# Csatlakozási adatok

Ha rá van kapcsolódva a hálózatra, az Intel(R) PROSet/Wireless főablak Adatok gombjára kattintva megjelenítheti a csatlakozás adatait.

#### A kapcsolat adatainak magyarázata

Név | Magyarázat
Profilnév | A profil neve.
Hálózatnév | Az aktuális kapcsolat hálózatneve (SSID azonosítója).
IP-cím | Az aktuális kapcsolat IP-címe.
Jelminőség | A rádiófrekvenciás (RF) jeleknek két fő paramétere van: a jelerősség (mennyiségi adat) a jelminőség A jel minőségét több paraméter együtt határozza meg. Fő összetevője a jelszint és a rádiófrekvenciás zaj aránya. A rádiófrekvenciás zaj lehet természetes, vagy származhat elektromos berendezésekből. Ha erős a zaj és/vagy gyenge a hasznos jel, akkor kisebb lesz a jel/zaj viszony, ami rosszabb jelminőséget jelent. Kis jel/zaj viszony esetén a vevő nehezebben tudja elválasztani a hasznos adatokat a zajtól.
Jelerősség | A megfelelő térerősség a rádiókommunikáció szükséges, de nem elégséges feltétele. A térerősségnél fontosabb a jel minősége. Rossz minőségű jel esetén nagy térerő mellett is gyenge minőségű az adatátvitel. Ha rossz a jel minősége, célszerű megvizsgálni a közeli zajforrásokat. Zajforrás lehet például egy másik vezeték nélküli hálózat, egy másik rádiófrekvenciás adó vagy egy erősáramú készülék. A közeli fémtárgyakról vagy egyéb tárgyakról visszaverődő rádiófrekvenciás jel is ronthatja a jelminőséget.
Az adapter MAC-címe | A vezeték nélküli adapter MAC-címe (MAC: Media Access Control).
Sáv | Az aktuális vezeték nélküli kapcsolat sávja. 802.11a 802.11b 802.11g
Támogatott adatsebességek | A vezeték nélküli adapter adási és vételi sebességértékei. Az érték Mbit/s mértékegységben jelenik meg az adott frekvenciára. 802.11g - 1, 2, 5,5, 6, 9, 11, 12, 18, 24, 36, 48 és 54 802.11b - 1, 2, 5,5 és 11 802.11a - 6, 9, 11, 12, 18, 24, 36, 48 és 54
Rádiófrekvencia | Az aktuális vezeték nélküli kapcsolat frekvenciája. 5,260 GHz 2,437 GHz
A csatorna száma | Megjeleníti az adó- és a vevőcsatorna számát.
Hálózati hitelesítés | Lehetséges értékei: Nyílt, Közös, WPA-Personal és WPA2-Personal üzemmód, WPA-Enterprise vagy WPA2-Enterprise. Az aktuális profil 802.11szerinti hitelesítési üzemmódja. További információk A biztonsági vonatkozások áttekintése című részben találhatók.
Adattitkosítás | Lehetséges értékei: Nincs, WEP, TKIP vagy AES-CCMP. További információk A biztonsági vonatkozások áttekintése című részben találhatók.
802.1x hitelesítéstípus | Lehetséges értékei: MD5, EAP-SIM, TLS, TTLS, PEAP, LEAP vagy EAP-FAST. További információk A biztonsági vonatkozások áttekintése című részben találhatók.
802.1x hitelesítési protokoll | Lehetséges értékei: Nincs, PAP, MD5, GTC, CHAP, MS-CHAP, MS-CHAP-V2 vagy TLS. További információk A biztonsági vonatkozások áttekintése című részben találhatók.
CCX verzió | Az aktuális vezeték nélküli kapcsolaton működő Cisco Compatible Extensions verziója.
Jelenlegi adóteljesítmény | Cisco-kompatibilis kiterjesztések szerinti teljesítményszintek.
Támogatott teljesítményszintek | 1,0; 5,0; 20,0; 31,6 és 50,1 mW
Hozzáférési pont MAC-címe | A társított hozzáférési pont MAC-címe.
Kötelező hozzáférési pont | Ha le van tiltva, értéke Nincs. Ha engedélyezve van a Kötelező hozzáférési pontok beállítással, a hozzáférési pont MAC-címe látható itt . Ez a beállítás arra utasítja a vezeték nélküli adaptert, hogy egy bizonyos MAC-című hozzáférési ponthoz csatlakozzon. (A MAC-cím 48 bitből, azaz 12 hexadecimális jegyből áll, pl. 00:06:25:0E:9D:84).
Megújítás | Megújítja az IP-címet. Ha gondja van a hálózat elérésével, ellenőrizze, hogy érvényes-e a kapott IP-cím. Ha értéke 0.0.0.0 vagy 169.x.x.x, akkor valószínűleg nem érvényes. Ha a hálózat automatikusan osztja ki a hálózati címeket, akkor a Megújítás gombra kattintva kérjen új IP-címet.
Bezárás | Bezárja az oldalt.
Súgó? | Megjeleníti az adott oldalhoz tartozó súgószöveget.

# Profilkezelés

A Profilok lista megjeleníti az aktuális felhasználói profilokat alkalmazásuk sorrendjében. A "fel" és s "le" nyíllal a profilokat a kívánt sorrendbe rendezheti a vezeték nélküli hálózat automatikus eléréséhez.

A Csatlakozás gomb megnyomásával csatlakozhat a vezeték nélküli hálózatra. A csatlakozás megtörténtével új profil jön létre a Profilok listában. A Profilok listában Ön is létrehozhat, módosíthat vagy törölhet profilokat.

Minden vezeték nélküli hálózathoz külön profil konfigurálható. A profilbeállítások tartalmazhatják a hálózat nevét (SSID), üzemmódját és biztonsági beállításait. További információk a Profilkezelés című részben találhatók.

## A Profilok lista

Név | Magyarázat
Profilnév | A profilok hálózati beállítások, amelyekkel a vezeték nélküli adapter csatlakozhat egy hálózati hozzáférési pontra (infrastruktúra-módban) vagy – hozzáférési pontot nem használó eszköz-eszköz (alkalmi) üzemmódban – egy számítógépre. További információk a Profilok beállítása pont alatt találhatók.
Hálózatnév | A vezeték nélküli hálózat neve (SSID) vagy a társszámítógép neve.
Kapcsolatjelző ikonok: A hálózati profil állapotjelző ikonjai jelzik az adapter és a vezeték nélküli hálózat közötti kapcsolat különböző állapotait, üzemmódját és alkalmazott biztonsági módszerét.
| Kék kör: A vezeték nélküli adapter társítva van egy hozzáférési ponthoz vagy (alkalmi üzemmódban) egy számítógéphez. Ha egy profilban engedélyezve van a 802.1x szerinti biztonság, ez azt jelzi, hogy az adapter társítva és hitelesítve van.
| Infrastruktúra üzemmódot jelez.
| Eszköz-eszköz (alkalmi) üzemmódot jelez.
| Rendszergazda profilt jelez.
| A vezeték nélküli hálózat Titkosítást alkalmaz.
Nyilak | A nyilakkal lehet az automatikus kapcsolódáshoz a kívánt sorrendbe rendezni a profilokat. "Felfelé" nyíl: A kiválasztott profilt felfelé mozgatja a Profilok listában. "Lefelé" nyíl: A kiválasztott profilt lefelé mozgatja a Profilok listában.
Csatlakozás | A vezeték nélküli hálózat kiválasztott profiljának csatlakoztatása.
Hozzáadás | Új profil készítése a Profil varázsló segítségével. További információk: Új profil létrehozása.
Eltávolítás | A kiválasztott profilt eltávolítja a Profilok listából. További információk a Profil törlése című részben találhatók.
Tulajdonságok | Itt módosítható a kiválasztott profil. A módosítani kívánt profilt úgy is megnyithatja, hogy duplán rákattint a Profilok listában. További információk a Meglévő profil szerkesztése című részben találhatók.
| Exportálás/importálás: A felhasználói profilok importálhatók a Profilok listába, és exportálhatók onnan. A vezeték nélküli profilok automatikusan importálhatók a Profilok listába. További információk a Profilok importálása és exportálása című részben találhatók.
Bezárás | Bezárja a profilkezelő ablakot.

# Az Intel PROSet/Wireless menüi

A hálózati beállítások konfigurálásához használja a Fájl, az Eszközök, a Speciális, a Profilok és a Súgó menüt.

Név | Magyarázat
Fájl | Kilépés: Bezárja az Intel PROSet/Wireless főablakát. Az Intel PROSet/Wireless szoftver elindításához válassza az alábbi módszerek valamelyikét: Kattintson a Start > Programok > Intel PROSet Wireless > Intel PROSet Wireless elemre. Kattintson jobb gombbal a Windows asztal jobb alsó sarkában lévő tálcaikonra, majd kattintson Az Intel PROSet/Wireless megnyitása pontra. Kattintson duplán a tálcaikonra.
Eszközök | Alkalmazás-beállítások: Itt a rendszer egészére kiterjedő csatlakozási preferenciákat állíthat be. További információk az Alkalmazásbeállítások című részben találhatók. Ezt a funkciót a Ctrl+P gyorsbillentyűvel is elérheti. Az Intel vezeték nélküli hibaelhárító: A vezeték nélküli kapcsolat problémáinak hibaelhárítására használható. Ezt a funkciót a Ctrl+W gyorsbillentyűvel is elérheti. További információk az Intel Wireless hibaelhárító című részben találhatók. Rendszergazdaeszköz: A rendszergazdák vagy rendszergazda-jogosultságú felhasználók használhatják közös profilok (bejelentkezés előtti, állandó és Voice over IP (VoIP) profilok) konfigurálására. További információk a Rendszergazdaeszköz című részben találhatók. Ezt a funkciót a Ctrl+T gyorsbillentyűvel is elérheti. MEGJEGYZÉS: A Rendszergazdaeszköz csak akkor érhető el, ha azt az Intel PROSet/Wireless szoftver egyedi telepítése során telepítették. Az egyedi telepítésről további információk A szoftver telepítése és eltávolítása cím alatt találhatók.
Speciális | Adapterbeállítások: Megjeleníti a Microsoft Windows speciális beállításaiban található beállításoknak megfelelő adapter-beállításokat. További információk az Adapter-beállítások című részben találhatók. Ezt a funkciót a Ctrl+A gyorsbillentyűvel is elérheti. Az adapterbeállítások Microsoft Windows-ból való eléréséhez: A Windows vezérlőpultján válassza ki a Hálózati kapcsolatok pontot. Kattintson a jobb gombbal a Vezeték nélküli hálózati kapcsolat pontra. A menüben válassza a Tulajdonságok tételt. Az adapter speciális beállításainak megjelenítéséhez kattintson a Beállítás gombra. Részletes statisztikák: Az itt megjelenő információk az adapter és a hozzáférési pont közötti kommunikációról tájékoztatnak. Ezt a funkciót a Ctrl+S gyorsbillentyűvel is elérheti. További információk a Speciális statisztikák című részben találhatók. A Windows kezelje a Wi-Fi hálózatelérést: Kiválasztásával engedélyezi, hogy a Windows XP Konfigurációmentes vezeték nélküli hálózatkezelő kezelje a vezeték nélküli hálózati kapcsolatot. Ezt a funkciót az F10 gyorsbillentyűvel is elérheti. További információ a Váltás a Windows XP Konfigurációmentes vezeték nélküli hálózatkezelőre című részben található.
Profilok | Profilok kezelése: Kiválasztása esetén létrehozhat és módosíthat profilokat. Ezt a funkciót a Ctrl+R gyorsbillentyűvel is elérheti. Kizárások kezelése: Itt megadhatja, hogy mely hálózatokra nem lehet automatikusan csatlakozni. További információk a Manage Exclusions (Kizárások kezelése) című részben találhatók. Ezt a funkciót a Ctrl+M gyorsbillentyűvel is elérheti.
Súgó | Intel PROSet/Wireless súgó: Elindítja az online súgót. Ezt a funkciót az F1 gyorsbillentyűvel is elérheti. Navigálás a súgó ablakában: Az F6 gombbal válthat át a bal és a jobb oldali panel között. A panelen belül a fel és a le nyílgombbal lépkedhet (és természetesen az egérrel is). Információk megtekintéséhez kattintson a bal oldali panel Tartalomjegyzék gombjára, vagy nyomja meg az Alt+C billentyűkombinációt. A tartalomjegyzék kívánt témájának kibontásához kattintson duplán annak könyvet ábrázoló ikonjára. A résztémákat megnyithatja úgy is, hogy a fel és a le nyíllal kiválasztja a témát, majd megnyomja az Enter billentyűt. Egy adott kifejezés megkereséséhez kattintson a Tárgymutató vagy a Keresés lapra. A keresést az Alt+S gyorsbillentyűvel is elindíthatja. Névjegy: Megjeleníti az alkalmazás aktuálisan telepített összetevőinek verzióadatait.

## Alkalmazás-beállítások (Eszközök menü)

Az itt található beállítások határozzák meg az Intel(R) PROSet/Wireless szoftver viselkedését.

#### Az alkalmazásbeállítások ismertetése

Név | Magyarázat
Adapter | A pillanatnyilag rendelkezésre álló hálózati adaptereket listázza ki. Az adapter lehet Intel(R) PRO/Wireless 3945ABG Network Connection, Intel(R) PRO/Wireless 3945BG Network Connection, Intel(R) PRO/Wireless 2915ABG Network Connection vagy Intel(R) PRO/Wireless 2200BG Network Connection típusú.
Speciális beállítások: Az alábbi beállítások határozzák meg, hogyan viselkedik és jelenít meg információkat az IntelPROSet/Wireless.
Tálca | Alkalmazásikon megjelenítése a tálcán: Ha bejelöli, megjelenik az állapotikon. Az ikon helye a Windows Tálca (értesítési terület). Az ikon jelzi a vezeték nélküli kapcsolat mindenkori állapotát. Törölje bejelölést, ha nem kívánja megjeleníteni az állapotikont. A tálcán megjelenő állapotikon több feladatot is ellát: Vizuálisan jelzi a kapcsolat állapotát és a vezeték nélküli hálózat tevékenységét. A különböző tevékenységeket különböző színnel és animációval jelzi. További információk a Tálcaikonok című részben találhatók. Menü: Ha jobb gombbal az ikonra kattint, megjelenik egy menü. Ebből a menüből lehet például ki- vagy bekapcsolni a rádiót vagy elindítani az Intel PROSet/Wireless alkalmazást. További információk találhatók A tálcaikon menüparancsai című részben.. Eszköztippek és asztali értesítések. További információk találhatók az Eszköztippek és asztali értesítések című részben.
Értesítések | Riasztási értesítések megjelenítése: Ha bejelöli, az asztali értesítések megjelennek a tálcaikon mellett. Az üzenet azt jelzi, hogy felhasználói beavatkozás szükséges. Csak fontos események váltanak ki asztali üzenetet. Az asztali értesítésre kattintva elindul a megfelelő beavatkozás. Ha nem kívánja megjeleníteni az asztali értesítéseket, törölje a jelet a négyzetből. További információk találhatók az Eszköztippek és asztali értesítések című részben. Válassza az alábbi lehetőségek egyikét: Információs értesítések: Ezek a kevésbé fontos asztali értesítések. Nem igényelnek felhasználói beavatkozást, de jelentősen segíthetik a vezeték nélküli kapcsolat használatát. Információs értesítések megjelenítése: Ez az alapértelmezett beállítás. Minden információs értesítés megjelenik a tálcaikon mellett. Ezek az értesítések jelzik a hatótávolságon belüli elérhető vezeték nélküli hálózatokat, ami segíti a használatot. Jelzik továbbá a hálózati kapcsolat létrejöttét és megszakadását is. További információk találhatók az Eszköztippek és asztali értesítések című részben. A körzetben elérhető hálózatok listájának megjelenítése, amikor az adapter nincs hálózatra kapcsolódva: Ezt a pontot akkor lehet bejelölni, ha nincs bejelölve az Információs értesítések megjelenítése jelölőnégyzet. Ha az asztali értesítések le vannak tiltva, ezzel a beállítással akkor is értesítést kap az elérhető hálózatokról, ha a vezeték nélküli adapter nincs hálózatra kapcsolódva. Jelezze, ha másik alkalmazás is használja a vezeték nélküli adaptert: Bejelölése esetén üzenet jelzi, ha más alkalmazások megpróbálják kezelni a vezeték nélküli adaptert. Ez hasznos, ha egy hotspot által biztosított szoftvert használ (pl. kávézóban vagy repülőtéren). Az Intel PROSet/Wireless funkcióinak használatához a hotspot elhagyása után célszerű kikapcsolni az ilyen a szoftvereket. A TLS-tanúsítványok elutasítását jelző értesítések engedélyezése: Ha bejelöli, értesítést kap, amikor a hitelesítő kiszolgáló elutasít egy PEAP-TLS tanúsítványt. További információk a Vállalati biztonsági szint és Az ügyfél beállítása TLS hitelesítésre cím alatt találhatók.
Automatikus csatlakozás | Hálózati csatlakozás csak megfelelő profil esetén:(Alapértelmezés) A vezeték nélküli adapter csak akkor csatlakozik egy elérhető hálózatokra, ha a Profilok listában van annak megfelelő profil. Ha nincs megfelelő profil, ezt üzenet jelzi (lásd az Értesítések pontot). A vezeték nélküli eszköz csak akkor csatlakozik a hálózathoz, ha van megfelelő profil, vagy ha Ön konfigurál egy új megfelelő profilt. Csatlakozás bármely elérhető hálózathoz, megfelelő profil nélkül is: Ha ezt választja, automatikusan rákapcsolódhat egy nyitott, nem biztonságos vezeték nélküli hálózatra akkor is, ha nem konfigurált hozzá profilt. MEGJEGYZÉS: A nyitott hálózatok nem nyújtanak védelmet. Az ilyen vezeték nélküli kapcsolat biztonságáról Önnek kell gondoskodnia. A nyílt vezeték nélküli kapcsolat biztonságossá tehető például virtuális magánhálózati (VPN) szoftver használatával.
Kizárások kezelése | Az automatikus kizárási lista engedélyezése: Ha bejelöli, ezzel engedélyezi az automatikus kizárási listát. Ez a funkció letiltja az automatikus csatlakozást a kizárt hozzáférési pontokhoz. További információk a Manage Exclusions (Kizárások kezelése) című részben találhatók. A kézi kizárási lista engedélyezése: Ha bejelöli, ezzel engedélyezi a kézi kizárási listát. Ez a funkció letiltja az automatikus csatlakozást a kizárt hálózatokhoz. További információk a Manage Exclusions (Kizárások kezelése) című részben találhatók.
A Vezeték nélküli hálózatok lista | Fejléc megjelenítése az oszlopok rendezéséhez: Ha bejelöli, a Vezeték nélküli hálózatok listában megjelennek az oszlopfejlécek. Egy oszlop fejlécére kattintva növekvő vagy csökkenő sorrendbe rendezhető az oszlopot.
OK | Elmenti a beállításokat és visszaléptet az előző oldalra.
Mégse | Bezárja a párbeszédpanelt és elveti a módosításokat.
Súgó? | Megjeleníti az adott oldalhoz tartozó súgószöveget.

# Az Intel Wireless hibaelhárító (Eszközök menü)

Az Intel Wireless hibaelhárító segít a vezeték nélküli csatlakozás problémáinak megoldásában. Csatlakozási probléma esetén értesítés jelenik meg az Asztal jobb alsó sarkában. Ha az értesítésre kattint, diagnosztikai üzenet jelenik meg, amely felsorolja a csatlakozási probléma megoldásához javasolt lépéseket. Ha például a csatlakozási problémát érvénytelen jelszó okozta, a megjelenő hiperhivatkozásra kattintva elindul a Profil varázsló. Elindítható a Vezeték nélküli kapcsolat eseménynézője is, és be- és kikapcsolhatók a riasztási értesítések. Az Intel Wireless hibaelhárítót a Microsoft Windows XP és a Microsoft Windows 2000 támogatja.

Az Intel Wireless hibaelhárító oldala két ablaktáblából áll. A bal oldali ablaktáblában bal gombbal kattintva megjelenítheti a rendelkezésre álló eszközöket. A jobb oldali ablaktáblában a kapcsolat aktuális problémája látható egy szakaszban. Mindegyik szakasznak két része van: a hibaüzenet és a javasolt beavatkozás. A javasolt beavatkozás leírja az alkalmazható segédprogramokat, és segít a csatlakozási probléma megoldásában. Ha egy súgóhivatkozásra kattint, az ablakban megjelenik a megfelelő súgószöveg. Ha a problémamegoldó hivatkozásra kattint, elindul a csatlakozási probléma megoldását szolgáló program.

A hibaelhárításról további információkat tartalmaz a Hibaelhárítás című rész.

Név | Magyarázat
Fájl | Kilépés: Kilép az Intel Wireless hibaelhárító alkalmazásból.
Súgó | Intel(R) Wireless hibaelhárító súgó: Online súgó az Intel Wireless hibaelhárítóhoz. Névjegy: Kiírja az Intel Wireless hibaelhárító verzióadatait.
Vezeték nélküli kapcsolat eseménynézője | Elindítja a Vezeték nélküli kapcsolat eseménynézőjét.
Értesítések letiltása | Ha ezt választja, nem jelennek meg a riasztási értesítések.
Értesítések engedélyezése | Ha ezt választja, megjelennek a riasztási értesítések.
Segítség | Dátum, idő, hibaüzenet: A hiba leírása. Hibamegoldási hivatkozás (ha lehetséges) További információk a Hibajavítás című részben találhatók. A hiba kijavításának javasolt lépéseire mutató hivatkozás.

# A Rendszergazdaeszköz (Eszközök menü)

A Rendszergazdaeszközt a rendszergazdák és a számítógépen rendszergazdai jogosultsággal rendelkezők használhatják. Az eszköz segítségével a rendszergazda korlátozhatja az adott számítógép felhasználóinak vezeték nélküli csatlakozásaik feletti ellenőrzését. Közös(en használt) profilok konfigurálására szolgál.

A rendszergazda beállításai és profiljai csak az eszköz jelszavának beírása után módosíthatók. Biztonságos, nehezen kitalálható jelszót célszerű választani.

Ezek a beállítások ás profilok egyetlen csomagként exportálhatóak a hálózat más számítógépeire. További információk A rendszergazdaeszköz című részben találhatók.

Név | Magyarázat
Rendszergazda-beállítások | A rendszergazda megadhatja, hogy a felhasználók milyen szintű ellenőrzést gyakorolhatnak vezeték nélküli hálózati kapcsolataik felett. Lásd a Rendszergazdaeszköz című részt.
Rendszergazda-profilok | Itt lehet engedélyezni és letiltani a számítógép Állandó, Bejelentkezés előtti és VoIP (Voice over IP) profiljait. Lásd a Rendszergazdaeszköz című részt.
Az adapter beállításai | A rendszergazda megadhatja, hogy a felhasználók milyen szintű ellenőrzést gyakorolhatnak vezeték nélküli hálózati kapcsolataik felett. Lásd az Adapterbeállítások című részt.
Szoftverek | Válassza ki, hogy az Intel PROSet/Wireless mely alkalmazásai települjenek a felhasználók számítógépeire. Lásd a Rendszergazdaeszköz című részt.
Rendszergazda-csomagok | A rendszergazda-csomagok a rendszergazdai profilok és egyéb beállítások elmentésére szolgálnak. Ezt a végrehajtható önkicsomagoló fájlt átmásolhatja vagy elküldheti a hálózat más ügyfélgépeire. Futtatásakor telepíti és konfigurálja a tartalmat a másik számítógépen. Lásd a Rendszergazdaeszköz című részt.
Jelszó módosítása | A Rendszergazdaeszköz jelszavának módosítása. További részletekkel a Jelszó módosítása pont szolgál.
Bezárás | Bezárja az oldalt.
Súgó? | Megjeleníti az adott oldalhoz tartozó súgószöveget.

# Adapterbeállítások (Speciális menü)

Az Adapterbeállítások a számítógépbe telepített vezeték nélküli adapter eszközjellemzőit jelenítik meg. Az adapter lehet Intel(R) PRO/Wireless 3945ABG Network Connection, Intel(R) PRO/Wireless 2915ABG Network Connection vagy Intel(R) PRO/Wireless 2200BG Network Connection típusú.

Az adapterbeállítások ismertetése

Név | Magyarázat
--- | ---
Alkalmi csatorna | A csatornát csak abban az esetben kell megváltoztatni, ha az egyenrangú hálózatban található többi számítógép másik csatornát használ. Érték: Válassza ki a listáról az engedélyezett csatornát. 802.11b/g: Ezt a beállítást válassza, ha a 802.11b vagy 802.11g (2,4 GHz) alkalmi frekvenciasávot kívánja használni. 802.11a: Ezt a beállítást válassza, ha a 802.11a (5 GHz) alkalmi frekvenciasávot kívánja használni.
Energiagazdálkodás alkalmi hálózatokon | Az eszköz-eszköz (alkalmi) hálózatokon használandó energiatakarékossági funkciók megadása. Letiltás: Akkor válassza, ha olyan alkalmi hálózatra csatlakozik, amelyen egyes állomások nem támogatják az eseti energiagazdálkodást Maximális energiatakarékosság: Akkor válassza, ha optimalizálni kívánja az akkumulátor élettartamát. Zajos környezet: Akkor válassza, ha optimalizálni kívánja a teljesítményt vagy több ügyfélgéppel kíván csatlakozni. MEGJEGYZÉS: Ez a beállítás nem választható, ha az adapter Intel PRO/Wireless 3945BG Network Connection, Intel(R) PRO/Wireless 2915ABG Network Connection vagy Intel(R) PRO/Wireless 2200BG Network Connection típusú.
Alkalmi QoS üzemmód | A szolgáltatási minőség (QoS) vezérlése alkalmi hálózatokban. A QoS a hozzáférési pont és a vezeték nélküli LAN közötti forgalmat annak besorolása alapján rangsorolja. A WMM (WiFi MultiMedia) a Wi-Fi Alliance (WFA) QoS-tanúsítványa. Ha a WMM engedélyezett, az adapter Wi-Fi hálózatokon a WMM segítségével támogatja a prioritás-címkézési és várósor-kezelési funkciókat. WMM engedélyezve (alapértelmezés) WMM letiltva MEGJEGYZÉS: Ez a beállítás nem választható, ha az adapter Intel PRO/Wireless 3945BG Network Connection, Intel(R) PRO/Wireless 2915ABG Network Connection vagy Intel(R) PRO/Wireless 2200BG Network Connection típusú.
Kevert módú védelem | Ez a beállítás az adatütközések elkerülésére szolgál vegyes 802.11b / 802.11g környezetekben. Célszerű használni az RTS/CTS jelpárt, ha az ügyfélgépek esetleg nem hallják egymást. A CTS-to-self engedélyezésével javítani lehet az átbocsátást az olyan környezetekben, ahol az ügyfelek közel vannak egymáshoz, és hallják egymást.
Energiagazdálkodás | Itt lehet beállítani az adapter energiafogyasztása és teljesítménye közötti viszonyt. A csúszkával beállítható a számítógép fogyasztása és akkumulátoros üzemideje közötti egyensúly. Alapértelmezett érték használata: (Alapértelmezés) - Az energia-beállítások a számítógép tápellátásához igazodnak. Kézi: A csúszka a kívánt értékre állítható. A legkisebb érték maximális akkumulátoridőt ad. A legnagyobb érték maximális teljesítményt eredményez. MEGJEGYZÉS: A teljesítményfelvétel az infrastruktúra beállításaitól is függ.
Előtag hossza | Itt adható meg, hogy a csatlakozás felépítésekor a hozzáférési pont mekkora hosszúságú adásbevezető előtagot (preamble) kapjon. A hozzáférési ponthoz való csatlakozáskor mindig hosszú előtagot kell használni. Az Auto Tx Preamble beállítás lehetővé teszi az előtagok automatikus észlelését. Ha a rendszer támogatja, rövid előtagokat célszerűbb használni. Ha a rendszer nem támogatja, hosszú előtagokat (Long Tx Preamble) kell beállítani.
Preferált sáv | Itt választható ki a működés frekvenciasávja. A lehetőségek: 802.11g 802.11a 802.11b MEGJEGYZÉS: Ez a beállítás csak Intel(R) PRO/Wireless 2200BG Network Connection használatakor választható.
A barangolás intenzitása | Ezzel a beállítással előírható, mennyire intenzíven igyekezzen a vezeték nélküli ügyfél barangolás (roaming) útján jobb kapcsolatot biztosító hozzáférési pontokat keresni. Alapértelmezés: Egyensúly a barangolásmentes és a teljesítőképes működés között. Legalacsonyabb: A vezeték nélküli ügyfél nem barangol. Csak akkor keres más hozzáférési pontot, ha jelentősen leromlik a kapcsolat minősége.
Az átbocsátás növelése | Itt módosítható a Packet Burst Control értéke. Engedélyezés: Ez a beállítás engedélyezi az átbocsátás növelését. Letiltás:(Alapértelmezés) – Ez a beállítás letiltja az átbocsátás növelését.
Adóteljesítmény | Alapértelmezett beállítás: A legnagyobb adóteljesítmény Minimális lefedettség: Minimális adószintet állítja be. Lehetővé teszi a lefedett területek számának növelését vagy egy lefedett terület csökkentését. Segítségével csökkenthető a nagy forgalmú területek lefedettsége, ami javítja az átvitel minőségét, valamint elkerüli a torlódást és más eszközök zavarását. Maximális lefedettség: Maximális adószintet állít be. Maximális teljesítményt és lefedettséget biztosít olyan környezetekben, ahol viszonylag kevés más rádiófrekvenciás eszköz van. MEGJEGYZÉS: A beállítás akkor optimális, ha a jó minőségű kommunikációt még biztosító lehető legkisebb adószint van beállítva. Így lehet nagy sűrűségű területeken a legtöbb vezeték nélküli eszközt működtetni, és csökkenteni az azonos rádiófrekvenciás spektrumot használó más eszközök zavarását. MEGJEGYZÉS: Ez a beállítás az Infrastruktúra vagy az Alkalmi üzemmód használatakor hatásos.
Vezeték nélküli mód | Itt állítható be, melyik sávban csatlakozzon az adapter a vezeték nélküli hálózathoz: Csak 802.11a: A vezeték nélküli adapter csak 802.11a hálózatokhoz kapcsolódhat Csak 802.11b: A vezeték nélküli adapter csak 802.11b hálózatokhoz kapcsolódhat Csak 802.11g: A vezeték nélküli adapter csak 802.11g hálózatokhoz kapcsolódhat. Csak 802.11a és 802.11g: A vezeték nélküli adapter csak 802.11a és 802.11g hálózatokhoz kapcsolódhat. Csak 802.11b és 802.11g: A vezeték nélküli adapter csak 802.11b és 802.11g hálózatokhoz kapcsolódhat 802.11a, 802.11b vagy 802.11g: (Alapértelmezés) - A vezeték nélküli adapter 802.11a, 802.11b vagy 802.11g hálózatokhoz csatlakozhat. MEGJEGYZÉS: A beállított vezeték nélküli üzemmódtól (a moduláció típusától) függ, hogy a talált hozzáférési pontokból melyek jelennek meg a Vezeték nélküli hálózatok listában.
OK | Elmenti a beállításokat és visszatér az előző oldalra.
Mégse | Bezárja a párbeszédpanelt és elveti a módosításokat.

# Részletes statisztikák (Speciális menü)

Információkat ad az adapter jelenlegi csatlakozásáról. Az alábbi rész leírja a Részletes statisztikák oldal beállításait.

Név | Magyarázat
Statisztikák | Részletes statisztikák: Az itt megjelenő információk az adapter és a hozzáférési pont (HP) közötti kommunikációról tájékoztatnak. Társítás: Ha az adapter talál olyan hozzáférési pontot, amellyel kommunikálni tud, e paraméter értéke "hatótávolságon belül". Egyébként értéke "Hatótávolságon kívül". HP MAC-címe: A hozzáférési pont 12-jegyű MAC-címe (00:40:96:31:1C:05). Társítások száma: Ennyiszer találta meg a hozzáférési pont az adaptert. HP-k száma: Ennyi hozzáférési pont érhető el a vezeték nélküli adapter hatókörzetében. Teljes pásztázások száma: Ennyiszer pásztázta az adapter az összes csatornát információk vételéhez. Részleges pásztázások száma: Ennyi a félbeszakadt pásztázások száma. Barangolás - Ezen a területen az adapter barangolását kiváltó okok számlálói láthatóak. A barangolás azt jelenti, hogy az adapter átvált az egyik hozzáférési pontról egy másikra, mert ott erősebb jelet talált. Barangolásszám: Ennyiszer történt barangolás. A HP nem adott: Az adapter nem vett rádiójelet a hozzáférési ponttól. Lehet, hogy alapállapotba kell állítani a hozzáférési pontot. Gyenge minőségű szinkronizáló keret: Elégtelen a jelminőség a hozzáférési ponttal való folyamatos kommunikációhoz. Az adapter a hozzáférési pont hatótávolságán kívülre került, vagy megváltozott a hozzáférési pont eszközcíme. HP terheléselosztás: A hozzáférési pont megszakította társítását az adapterrel, mert az nem képes egyszerre kommunikálni az összes hozzá társított adapterrel. Túl sok adapter próbál kommunikálni ugyanazzal a hozzáférési ponttal. Túl alacsony HP RSSI: A Receive Signal Strength Indicator (RSSI, a vételi jelszint kijelzője) értéke túl alacsony az adapterrel való társítás fenntartásához. Az adapter a hozzáférési pont hatótávolságán kívülre került, vagy megnőtt a hozzáférési pont adatsebessége. Gyenge csatornaminőség: A csatorna rossz minősége miatt az adapter más hozzáférési pontot keresett. A HP eldobott egy mobil egységet: A hozzáférési pont törölt egy számítógépet a felismert mobil eszközök listájáról. A számítógépnek újra kell társulnia a hozzáférési ponttal. Egyéb: Az alábbi információk alapján eldönthető, hogy egy másik hozzáférési ponthoz való társulás javítaná-e a teljesítményt, és lehetővé tenné-e a legnagyobb adatátviteli sebesség fenntartását. Fogadott szinkronizáló keretek: Az adapter által vett szinkronizáló keretek száma. Kimaradt szinkronizáló keretek százalékban: A kimaradt szinkronizáló keretek százalékos hányada. Átviteli hibák százalékban: A hibás küldött adatok százalékos hányada. Jelerősség: Az adapterrel kapcsolatot tartó hozzáférési pont jelének erőssége decibelben (dBm).
Adás/vétel (Tx/Rx) statisztika | A nem irányított és az irányított csomagok százalékarányai. Összes kapott csomag: Az összes kapott irányított és nem irányított csomagok száma. Adási – (Mb/s) Vételi – (Mb/s) Nem irányított csomagok: A vezeték nélküli hálózatnak broadcast üzemmódban küldött csomagok vett száma. Irányított csomagok: Az ennek a vezeték nélküli adapternek küldött csomagok vett száma. Összes bájt: A vezeték nélküli adapter vett és küldött csomagjainak összmennyisége bájtban.
Statisztikák nullázása | Lenullázza az adapter statisztikai számlálóit, és ismét elkezdi a méréseket.
Bezárás | Bezárja a párbeszédablakot és visszatér a főablakhoz.
Súgó? | Megjeleníti az adott oldalhoz tartozó súgószöveget.

# A Wi-Fi hálózatelérést a Windows kezelje (Speciális menü)

A Windows XP beépített Konfigurációmentes vezeték nélküli hálózatkezelő szolgáltatásával teljes körűen konfigurálható a vezeték nélküli kapcsolat. Ez a funkció ki- és bekapcsolható az Intel PROSet/Wireless hálózatkezelőben. Kattintson A Windows kezelje a Wi-Fi hálózatelérést pontra a Speciális menüben vagy a Tálcaikon menüjében. A Windows XP Konfigurációmentes vezeték nélküli hálózatkezelő szolgáltatásának bekapcsolása kikapcsolja az Intel PROSet/Wireless funkcióit.

# Profilok importálása és exportálása (Profilok menü)

## Profilok importálása a Profilok listába

Automatikusan importálhat a profilokat a Profilok listába. Az Intel(R) PROSet/Wireless figyeli, hogy vannak-e új profilfájlok a merevlemez importálási mappájában. Csak azok a profilok importálhatók automatikusan, amelyekre a Speciális beállítások menüpontban be van kapcsolva az Automatikus importálás engedélyezése engedély. Ha már létezik azonos nevű profil a Profilok listában, megjelenik egy ablak, amelyen elutasíthatja vagy elfogadhatja az importált profilt. Ha elfogadja, az importált profil felülírja a meglévőt. Minden importált felhasználói profil a Profilok lista aljára kerül, és az importálás után a profilfájl azonnal törlődik a merevlemezről, függetlenül attól, hogy az importálás sikeres volt-e.

### Jelszóval védett profilok

Itt lehet jelszóval védett felhasználói profilokat automatikusan külső rendszerekbe exportálni és onnan importálni. Jelszóval védett profil csak a jelszó megadása után módosítható. További információk a Profiljelszó beállítása című pontban találhatók.

#### Az importálás/exportálás lépései

Név | Magyarázat
--- | ---
Profilok exportálása | 1. lépés: Az alábbi profillistából válasszon ki egy vagy több exportálandó profilt: Válassza ki a listán az exportálni kívánt egy vagy több profilt. A profil üzemmód-ikonja jelzi, hogy az üzemmód infrastruktúra jellegű vagy alkalmi-e, és hogy biztonságos-e a hálózat. 2. lépés: Exportálja a kiválasztott profilt: Az Exportálás gombra kattintva mentse a profilokat a kiválasztott könyvtárba. 3. lépés: Válassza ki a célmappát: A Tallózás gombra kattintva keresse meg a merevlemezen a célkönyvtárat. Az alapértelmezett hely a C:\. Válassza ki a célmeghajtót és azon a célkönyvtárat. Kattintson az OK gombra. Az OK gombra kattintva visszatérhet a Profilok oldalra.
Profilok importálása | Válassza ki az importálni kívánt egy vagy több profilt. Az Importálás gombra kattintva keresse meg a merevlemezen az importálandó profilokat. Válassza ki a profilt a kiválasztott meghajtón vagy könyvtárban. Kattintson az Importálás gombra. A program értesíti, ha sikeresen importálta a kiválasztott profilt. Az OK gombra kattintva visszatérhet a Profilok oldalra. A Mégse gombbal bezárhatja az oldalt és elvetheti a módosításokat.
OK | Elmenti a beállításokat és visszatér az előző oldalra.
Súgó? | Megjeleníti az adott oldalhoz tartozó súgószöveget.

# Kizárások kezelése (Profilok menü)

A kizárási lista kezeléséhez válassza ki a Profilok menü Kizárások kezelése pontját, vagy a vezeték nélküli hálózatok listáján kattintson a Tulajdonságok gombra.

FONTOS: A számítógép nem kapcsolódik rá automatikusan az ezen a listán szereplő hálózatokra vagy hozzáférési pontokra.

A Kizárási lista kezelése lehetőséggel teljes vezeték nélküli hálózatokat (SSID) kizárhat. Több hozzáférési ponttal rendelkező hálózatokon a vezeték nélküli hozzáférési pontok (BSSID) külön-külön is kizárhatók.

Név | Magyarázat
Kizárási lista kezelése | Hálózatnév: A vezeték nélküli hálózat neve (SSID). Rádió: DHCP hiba esetén kijelzi a sávot. MAC cím: Az eszköz Ethernetes MAC-címe. Ok: Megadja az automatikus csatlakozásból való kizárás okát. Adatok: Konkrét adatokat tartalmaz arról, hogy a hozzáférési pont miért van kizárva és hogyan távolítható el a kizárási listából.
Ez a hálózat ki van zárva az automatikus csatlakoztatásból a következő okok miatt: - A felhasználó kézileg kizárta ezt a hálózatot. Ha újra lehetővé kívánja tenni az automatikus csatlakozást erre a hálózatra (vagy hozzáférési pontra), akkor válassza ki, majd kattintson az Eltávolítás gombra. Megjegyzés: - Az Alaphelyzet gombra kattintva a szabálysértő hozzáférési pontok kivételével az összes bejegyzés törlődik a listáról. - Egy szabálysértő hozzáférési pont akkor törlődik a listából, ha sikerült érvényes felhasználói adatokkal csatlakozni rá. - Ha egy hálózat egy profilját kézileg alkalmazza, az adott hálózat összes kizárt hozzáférési pontja törlődik a kizárási listából (a szabálysértő hozzáférési pontok kivételével).
MEGJEGYZÉS: A kiszürkített bejegyzések kizárt szabálysértő hozzáférési pontok. A szabálysértő hozzáférési pontok azok, amelyeket a hálózati rendszergazdák kizártak. Ezek nem távolíthatók el a listáról.
Hozzáadás | Hálózatnév (SSID) hozzáadása a listához.
Eltávolítás | Bejegyzés eltávolítása a listáról. Válasszon ki egy bejegyzést. Kattintson az Eltávolítás gombra. A program megkérdezi: El kívánja távolítani a kiválasztott bejegyzést a Kizárási listáról? Az Igen gombra kattintva eltávolíthatja a profilt a listáról.
Eredeti listae | Eltávolítja a Kizárási listából az összes hálózatot és hozzáférési pontot.
Bezárás | Bezárja az oldalt és elmenti a módosításokat.
Súgó? | Megjeleníti az adott oldalhoz tartozó súgószöveget.

# A rádió ki- és bekapcsolása

Az adapter rádiójának ki- és bekapcsolásához válassza a következő módszerek egyikét:

- a számítógép hardveres rádiókapcsolója (ha van rajta ilyen)
- az Intel PROSet/Wireless szoftvert
- a Microsoft Windows szoftver.

> MEGJEGYZÉS: Amikor a számítógép be van kapcsolva, az adapter rádióadója folyamatosan ad. Bizonyos helyzetekben (például repülőgépen) a rádió jelei zavarhatnak más berendezéseket. A következő módszerekkel kapcsolhatja ki az adapter rádióadóját és használhatja számítógépét rádiócsendben.

### A rádió ki- és bekapcsolása a számítógépbe (esetleg) beépített kapcsolóval

Ha van számítógépen a vezeték nélküli adapter rádiójához külső kapcsoló, ezzel ki- vagy bekapcsolhatja a rádiót. Ha a kapcsolóról további információra van szüksége, forduljon a számítógép gyártójához. Ha telepítve van az Intel PROSet/Wireless, a rádió állapota megjelenik az Intel PROSet/Wireless főablakában és a tálcaikonon .

### A rádió ki- és bekapcsolása az Intel PROSet/Wireless programból

A rádió az Intel PROSet/Wireless programból is ki- és bekapcsolható. Az Intel PROSet/Wireless állapotikonja jelzi a rádió aktuális állapotát.

A rádió ki- vagy bekapcsolásához kattintson az Intel PROSet/Wireless fő ablakában a R ádió ki vagy a Rádió be gombra.

### A rádió be- és kikapcsolása a tálcaikon menüjéről

A rádió ki- vagy bekapcsolásához kattintson a tálcaikonra, és válassza a Rádió ki vagy Rádió be lehetőséget.

### A rádió kikapcsolása a Windows Eszközkezelőjével

A rádiót letiltható a Microsoft Windows Eszközkezelőjéből (ilyenkor a rádió egyáltalán nem működik).

> MEGJEGYZÉS: Ha a Microsoft Windowsból kapcsolta ki a rádiót, akkor bekapcsolni is csak onnan lehet. A rádió ilyenkor nem kapcsolható vissza a hardveres kapcsolóval vagy az Intel(R) PROSet/Wireless programból.

#### Microsoft Windows XP

1. A Windows asztalán kattintson a jobb gombbal a Sajátgép ikonra.
2. Kattintson a Tulajdonságok gombra.
3. Kattintson a Hardver gombra.
4. Kattintson az Eszközkezelő gombra.
5. Kattintson duplán a Hálózati adapterek lehetőségre.
6. Kattintson a jobb gombbal a telepített vezeték nélküli adapterre.
7. A menüben válassza a Tiltás tételt.
8. Kattintson az Igen gombra.

# A szoftver telepítése és eltávolítása

A Tipikus telepítés a következőket telepíti: a vezeték nélküli LAN-adapter illesztőprogramját, az Intel PROSet/Wireless szoftvert és az Intel Wireless hibaelhárítóját.

A következő funkciók egyedi telepítés során telepíthetők:

- A Rendszergazdaeszköz
- Intel Smart Wireless Solutions
- Wireless Management Instrumentation funkció
- Egyszeri bejelentkezés vagy a Bejelentkezés előtti csatlakozás funkciók, amelyek biztosítják a vezeték nélküli kapcsolat létrehozását mielőtt a felhasználó bejelentkezne a Windows-ba.

Ha ezeket is telepíteni akarja, válassza az Egyéni telepítési lehetőséget. E funkciók telepítéséhez kövesse az alábbi utasításokat. Ha már telepítve van az Intel PROSet/Wireless, a további részletekről a telepítés utáni utasítások cím alatt olvashat.

> MEGJEGYZÉS: Ha szándékában van Novell(R) Client(TM) Windows alkalmazást használni, először telepítse azt és csak aztán telepítse az Intel PROSet/Wireless szoftvert. Ha az Intel PROSet/Wireless már telepítve van, távolítsa el a szoftvert mielőtt telepíti a Novell Client Windows alkalmazást.

#### A szoftverek telepítése

1. Helyezze be a telepítő CD-t a meghajtóba.
2. Kattintson a Szoftver telepítése pontra az Intel PROSet/Wireless Network képernyőjén.
3. Olvassa el a licencszerződést.
4. Válassza az Elfogadom a licencszerződés feltételeit lehetőséget.
5. Kattintson a Tovább gombra.
6. Kattintson az Egyedi gombra.
7. Válassza ki a telepítendő összetevőket:

> Intel PROSet/Wireless: Az Intel(R) PROSet/Wireless alkalmazás.

> - Ha telepíteni kívánja: Kattintson az Intel PROSet Wireless lehetőségre. Válassza ki Telepítése ezt a funkciót és minden alfunkcióját pontot. Folytassa a 8. lépéssel.
> - Ha nem kívánja telepíteni: Kattintson a Ne telepítése ezt a funkciót lehetőségre. A lehetőség mellett látható vörös X jelzi, hogy az adott funkció nem lesz telepítve.

> Intel Smart Wireless Solutions: Konfiguráló varázslót biztosít, amely egyszerűvé teszi a csatlakozást a vezeték nélküli útválasztóhoz.

> - Ha telepíteni kívánja: Kattintson az Intel Smart Wireless Solutions lehetőségre. Válassza ki Telepítése ezt a funkciót és minden alfunkcióját pontot. Folytassa a 8. lépéssel.
> - Ha nem kívánja telepíteni: Válassza az Ne telepítése ezt a funkciót lehetőséget. A lehetőség mellett látható vörös X jelzi, hogy az adott funkció nem lesz telepítve.

> Az Intel Wireless hibaelhárító: Segít a vezeték nélküli kapcsolatok problémáinak megoldásában.

- Ha telepíteni kívánja: Kattintson az Intel Wireless hibaelhárító lehetőségre. Válassza ki Telepítése ezt a funkciót és minden alfunkcióját pontot. Kattintson a Tovább gombra, majd folytassa a 8. lépéssel.
- Ha nem kívánja telepíteni: Válassza az Ne telepítése ezt a funkciót lehetőséget. A lehetőség mellett látható vörös X jelzi, hogy az adott funkció nem lesz telepítve.

> WMI-támogatás: Lehetővé teszi a rendszergazdáknak, akiknél nincs telepítve az Intel PROSet/Wireless, hogy távfelügyeljék azokat az ügyfeleket, amelyeken telepítve van az Intel PROSet/Wireless.

> - Ha telepíteni kívánja: Kattintson a WMI-támogatás lehetőségre. Válassza ki Telepítése ezt a funkciót és minden alfunkcióját pontot. Folytassa a 8. lépéssel.
> - Ha nem kívánja telepíteni: Kattintson az Ne telepítése ezt a funkciót lehetőségre. A lehetőség mellett látható vörös X jelzi, hogy az adott funkció nem lesz telepítve.

> Rendszergazda-eszközkészlet: Telepíti a Rendszergazdaeszközt az Eszközök menübe. Közös(en használt) profilok konfigurálására szolgál. A Rendszergazdaeszközt az Informatikai osztály is használhatja az Intel PROSet/Wireless szoftver funkcióinak ki- és bekapcsolására.

> - Ha telepíteni kívánja: Kattintson a Rendszergazdaeszköz lehetőségre. Válassza ki Telepítése ezt a funkciót és minden alfunkcióját pontot. Kattintson a Tovább gombra, majd folytassa a 5. lépéssel.
> - Ha nem kívánja telepíteni: Válassza az Ne telepítése ezt a funkciót lehetőséget. A lehetőség mellett látható vörös X jelzi, hogy az adott funkció nem lesz telepítve.

> Egyszeri bejelentkezés: Az egyszeri bejelentkezés szolgáltatásait telepíti. Ez az eszköz a közös(en használt) profilok Rendszergazdaeszközzel történő konfigurálására szolgál.

> Az Egyszeri bejelentkezés telepítése kikapcsolja a Windows XP Gyors felhasználóváltás szolgáltatását és üdvözlő képernyőjét.

> Az egyszeri bejelentkezés a vállalati környezetek igényeit szolgálja, ahol a felhasználók felhasználónév, jelszó és általában egy tartománynév megadásával jelentkeznek be számítógépükre. A Gyors felhasználóváltás nem támogatja a tartományneves bejelentkezést.

> > MEGJEGYZÉS: A Windows XP Home Edition esetén a gyors felhasználóváltás alapértelmezés szerint be van kapcsolva. Az otthoni felhasználók igényeit elégíti ki; a Gyors felhasználóváltás a Windows XP Professional rendszeren is elérhető, ha önálló vagy munkacsoporthoz csatlakozó számítógépre telepíti. Ha a Windows XP Professional operációs rendszert futtató számítógép egy tartományhoz csatlakozik, a Gyors felhasználóváltás nem működik.

> Bejelentkezés előtti csatlakozás: A Bejelentkezés előtti csatlakozás profilja akkor aktiválódik, amikor a felhasználó bejelentkezik a gépre.

> - Ha telepíteni kívánja: Kattintson az Egyszeri bejelentkezés pontra. Válassza ki Telepítése ezt a funkciót és minden alfunkcióját pontot. Kattintson a Tovább gombra, majd folytassa a 8. lépéssel.
> - Ha nem kívánja telepíteni: Válassza az Ne telepítése ezt a funkciót lehetőséget. A lehetőség mellett látható vörös X jelzi, hogy az adott funkció nem lesz telepítve.

8. Kattintson a Telepítés gombra. A telepítés végeztével megjelenik a telepített összetevők listája.
9. Kattintson az OK gombra.

> MEGJEGYZÉS: A Bejelentkezés előtti csatlakozás telepítése után a szoftver kéri a gép újraindítását.

#### Funkciók hozzáadása telepítés után

Ha már telepítve van az Intel PROSet/Wireless a következő Rendszergazdaeszköz, Intel Smart Wireless Solutions, Wireless Management Instrumentation és Bejelentkezés előtti csatlakozás funkciók hozzáadásához kövesse az alábbi utasításokat:

1. Kattintson a Start > Beállítások > Vezérlőpult > Programok telepítése és törlése > Intel PROSet/Wireless parancsokra.
2. Kattintson a Módosítás/Eltávolítás gombra.
3. Kattintson a Módosítás gombra.
4. Kattintson a Tovább gombra.
5. Kattintson minden olyan piros X mellett látható lehetőségre amely pillanatnyilag még nincs telepítve.
6. Kattintson a Telepítse a funkciót és kiválasztott alfunkcióit letőségre.
7. Kattintson a Módosítás gombra. Telepítés után, ezek a funkciók a Telepítve névjeggyel lesznek ellatva a Intel PROSet/Wireless telepítő listájában.
8. Kattintson az OK gombra.

#### Az Intel PROSet/Wireless szoftver eltávolítása

Az Intel PROSet/Wireless eltávolítása:

1. Kattintson a Start > Beállítások > Vezérlőpult > Programok telepítése és törlése parancsokra.
2. Kattintson az Intel PROSet Wireless programra.
3. Kattintson az Eltávolítás gombra.
4. Kattintson a Tovább gombra.
5. Az eltávolító program megkérdezi, mi történjen a meglevő profilokkal és beállításokkal:

> Az Intel(R) PROSet/Wireless szoftver teljes eltávolítását választotta.

> Adja meg, mit szeretne tenni meglevő profiljaival és beállításaival:

> - Ne kerüljenek mentésre profiljaim és beállításaim. Akkor válassza, ha összes profilját és beállítását maradéktalanul törölni akarja. Ha újra telepíti a szoftvert, ezek a profilok és beállítások nem lesznek elérhetők.
> - Profiljaim és beállításaim legyenek elmentve jelenlegi formátumukban (Intel(R) PROSet/Wireless 10.x). Akkor válassza, ha szeretné elmenteni meglevő profiljait és beállításait. Ha újra telepíti a szoftvert, ezek a profilok és beállítások elérhetők lesznek.
> - Profiljaim és beállításaim legyenek elmentve Intel(R) PROSet/Wireless 9.x formátumban. Akkor válassza, ha később telepíteni szeretné az Intel PROSet/Wireless szoftver egy korábbi verzióját. Ha újra telepíti a szoftvert, a profilok és beállítások elérhetők lesznek. MEGJEGYZÉS: Csak a szoftver előző verziójában is értelmezett beállítások lesznek elérhetők.

6. Válasszon, majd kattintson az OK gombra.
7. A számítógép újraindításához kattintson az Igen gombra.

Vissza az oldal tetejére

Vissza a tartalomjegyzékhez

Védjegyek és nyilatkozatok