Vissza a tartalomjegyzékhez

# Csatlakozás hálózatokhoz: Intel(R) PRO/Wireless 3915ABG Network Connection felhasználói kézikönyv

- Csatlakozás egy vezeték nélküli hálózathoz
- Első csatlakozás
- Más vezeték nélküli hálózatkezelők

# Csatlakozás egy vezeték nélküli hálózathoz

Az alábbi módszerek bármelyikével lehet csatlakozni vezeték nélküli hálózathoz.

- Automatikus csatlakozás: Ha egy létező profil megfelel egy elérhető vezeték nélküli hálózatnak, akkor arra a rendszer automatikusan csatlakozik.
- Új profil létrehozása: Az Intel PROSet/Wireless főablakában megjelenő listán válasszon ki egy vezeték nélküli hálózatot. Kattintson a Csatlakozás gombra. Ha sikerült a csatlakozás, a profillistában új profil jön létre, amelyet máskor is használhat.
- Csatlakozás a Profilok listán szereplő valamelyik profilhoz: A Profilok listából kiválaszthatja bármelyik profilt. A profil aktiválásához kattintson az Intel PROSet Wireless főablakában a Profilok gombra. Válassza ki a profilt a Profilok listáról. Kattintson a Csatlakozás gombra. Ez lehetővé teszi, hogy a listában lejjebb található hálózathoz is csatlakozhasson (ha az elérhető).
- Kattintson a jobb gombbal a Tálcaikonra a Windows asztal jobb alsó sarkában. Kattintson jobb gombbal a Csatlakozás profilhoz pontra. Megjelenik a konfigurált profilok listája. Válasszon ki egy profilt.

# Első csatlakozás

Az Intel PROSet/Wireless adapter automatikusan észleli a hatótávolságán belül levő vezeték nélküli hálózatokat. Ha talál hálózatot, az asztalon a következő értesítés jelenik meg: A rendszer vezeték nélküli hálózatokat talált. További információk a Tálcaikonokcímű részben találhatók.

1. Az Intel PROSet/Wireless főablakának megnyitásához kattintson duplán az asztalon megjelenő értesítésre.
2. Válasszon ki egy hálózatot a vezeték nélküli hálózatok a listáján.
3. Kattintson a Csatlakozás gombra. Ha a hálózat nem igényel biztonsági hitelesítést, az asztalon megjelenő üzenet értesíti, hogy megtörtént a csatlakozás a hálózathoz. A tálcaikonokról és menüikről további információk Az Intel PROSet/Wireless főablaka és a Tálca cím alatt találhatók.

Ha szükség van biztonsági hitelesítésre:

1. Elindul a Profil varázsló, és végigvezeti Önt a konfigurálás folyamatán.
2. Profilnév megadása. A profilnév lesz ennek a hálózatnak a neve. A név bármi lehet, ami segít azonosítani ezt a hálózatot. Néhány példa: Otthoni hálózatom, Utcai kávézó,...
3. Kattintson a Tovább gombra. Ekkor a Profil varázsló megpróbálja észlelni a hálózat beállításait.
4. Folytassa, amíg a Profil varázsló be nem fejeződik. További információk a Profilkezelés és a Biztonsági beállítások című részben találhatók.
5. A vezeték nélküli hálózatra való csatlakozáshoz kattintson az OK gombra.

Ha figyelmen kívül hagyja az asztalon megjelenő A rendszer vezeték nélküli hálózatokat talált üzenetet, az Intel PROSet/Wireless kiírja a következő üzenetet: Kíván csatlakozni a vezeték nélküli hálózatra? Kattintson az Igen lehetőségre. Megnyílik az Intel PROSet/Wireless főablaka. Az itt megjelenő utasítások szerint csatlakozhat egy vezeték nélküli hálózathoz.

Az Intel PROSet/Wireless a tálcaikon mellett a kapcsolat állapotát és az elérhető hálózatokat is megjeleníti. További információ Az Intel PROSet/Wireless főablaka című részben található.

## Más vezeték nélküli hálózatkezelők

Ha az Intel PROSet/Wireless észreveszi, hogy más szoftver próbál kommunikálni a vezeték nélküli eszközzel, erről értesíti Önt.

#### A Microsoft Windows XP konfigurációmentes vezeték nélküli hálózatkezelője

Ha az Intel PROSet/Wireless vezeték nélküli hálózatkezelője helyett a Microsoft Windows XP konfigurációmentes vezeték nélküli hálózatkezelőjét szeretné használni, a következő módszerek közül választhat:

- A tálcaikon menüjéből:

A Microsoft Windows XP konfigurációmentes vezeték nélküli hálózatkezelőjének használatához kattintson A Windows kezelje a Wi-Fi hálózatelérést pontra. Ez kikapcsolja az Intel PROSet/Wireless vezeték nélküli hálózatkezelő szolgáltatását. A vezeték nélküli hálózatok kezelését a Microsoft Windows XP-ben állíthatja be.

> MEGJEGYZÉS: Az Intel PROSet/Wireless alkalmazásban létrehozott vezeték nélküli profilokat nem látja a Microsoft Windows XP konfigurációmentes vezeték nélküli hálózatkezelője. Ha az Intel vezeték nélküli profiljait szeretné használni, a tálcaikon menüjéből válassza Az Intel PROSet/Wireless kezelje a Wi-Fi hálózatelérést pontot.

- Az Intel PROSet/Wireless alkalmazásból:

Az Intel PROSet/Wireless alkalmazás Eszközök menüjében kattintson A Windows kezelje a Wi-Fi hálózatelérést pontra. Ha befejezte a Microsoft Windows XP konfigurációmentes vezeték nélküli hálózatkezelő használatát, bármikor visszatérhet az Intel PROSet/Wireless kezelőhöz. Az Intel PROSet/Wireless főablakában kattintson Az Intel PROSet/Wireless engedélyezése lehetőségre.

Ha engedélyezni szeretné, hogy az Intel PROSet/Wireless kezelje a vezeték nélküli kapcsolatokat, a tálcamenüben kattintson Az Intel PROSet/Wireless használata lehetőségre.

#### Más gyártók vezeték nélküli hálózatokat kezelő szoftverei

Ha Ön egy hotspot (kávézó, repülőtér stb.) szoftverét használja, az Intel PROSet/Wireless értesíti Önt erről, majd kikapcsolódik. Nem tudja kezelni a vezeték nélküli eszközt, ha azzal egy másik hálózatkezelő kommunikál. Az Intel PROSet/Wireless funkcióinak használatához a hotspot elhagyása után tiltsa le vagy törölje az idegen hálózatkezelőt.

Vissza az oldal tetejére

Vissza a tartalomjegyzékhez

Védjegyek és nyilatkozatok